[卷第三　起阿踰陀國　終伊爛拏國]
<div class="wlghyzd_wzb_18"><div id="FCdiv57674" key="57674"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第三　起阿踰陀國　終伊爛拏國 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134028" key="1134028"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00054','1291786',this);" style="cursor:pointer;"> <span class="song">P54</span></i><p class="font20" id="ZSK00725-001-BT0000007"><b>大慈恩寺三藏法師傳卷第三</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000008">起阿踰陀國　終伊爛拏國</p><p> <span>自此東南行六百餘里，渡<span class="zhuanming">殑伽河</span>，南至<span class="zhuanming">阿踰陀國</span>。</span> <span class="font12 zhu">（<span class="zhuanming">中印度</span>境。）</span> <span>寺百餘所，僧徒數千人，大小乘兼學。大城中有故伽藍，是<span class="zhuanming">伐蘇槃度菩薩</span><a class="zhuhao" href="#328" id="325">（1）</a></span> <span class="font12 zhu">（此言<span class="zhuanming">世親</span>，舊<a class="zhuhao" href="#329" id="326">（2）</a><span class="zhuanming">婆藪槃豆</span>，譯爲<span class="zhuanming">天親</span>，訛也。）</span> <span>於此製大﹑小乘論及爲衆講處。城西北<a class="zhuhao" href="#330" id="327">（3）</a>四五里，臨<span class="zhuanming">殑伽河</span>岸大伽藍中，有窣堵波高二百餘尺，<span class="zhuanming">無憂王</span>所建，佛昔三月説法處。其旁又有過去四佛經行處。</span> </p><p> <span class="font12 xiao"><a class="zhuhao" href="#325" id="328">（1）</a>伐蘇槃度菩薩　槃，《記》作畔。</span> </p><p> <span class="font12 xiao"><a class="zhuhao" href="#326" id="329">（2）</a>舊字下，《麗》本有曰字。</span> </p><p> <span class="font12 xiao"><a class="zhuhao" href="#327" id="330">（3）</a>城西北　《記》無“西”字。</span> </p><p> <span>城西南五六里有故伽藍，是<span class="zhuanming">阿僧伽菩薩</span>説法處。菩薩夜昇<span class="zhuanming">覩史多天</span>，於<span class="zhuanming">慈氏菩薩</span>所受《瑜伽論》﹑《莊嚴大乘論》，《中邊分别論》，晝則下天爲衆説法。<span class="zhuanming">阿僧伽</span>亦名<span class="zhuanming">無著</span>，卽<span class="zhuanming">健陀邏國</span>人也。佛滅度後一千年中出現於世，從彌沙塞部出家，後信大乘。弟<span class="zhuanming">世親菩薩</span>於説一切<i class="pageTag" onclick="viewPic('ZSK00725-001-L00055','1291786',this);" style="cursor:pointer;"> <span class="song">P55</span></i>有部出家，後信大乘。兄弟皆禀明聖之器，含著述之才，廣造諸論，解釋大乘，爲<span class="zhuanming">印度</span>宗匠。如《攝大乘論》﹑《顯揚聖教》﹑《對法》﹑《唯識》﹑《俱舍論》等，皆其筆也。</span> </p><p> <span>法師自<span class="zhuanming">阿踰陀國</span>禮聖迹，順<span class="zhuanming">殑伽河</span>與八十餘人同船東下，欲向<span class="zhuanming">阿耶穆佉</span>國。行可百餘里，其河兩岸皆是阿輸伽林，非常深茂。於林中兩岸各有十餘船賊，鼓棹迎流，一時而出。船中驚擾，投河者數人，賊遂擁船向岸，令諸人解脱衣服，搜求珍寶。然彼羣賊素事<span class="zhuanming">突伽天神</span>，每於秋中覓一人質狀端美，殺取肉血用以祠之，以祈嘉福。見法師儀容偉麗，體骨當之，相顧而喜曰：“我等祭神時欲將過，不能得人，今此沙門形貌淑美，殺用祠之，豈非吉也！”法師報：“以<span class="zhuanming">奘</span>穢陋之身，得充祠祭，實非敢惜。但以遠來，意者欲禮菩提像<span class="zhuanming">耆闍崛</span>山，并請問經法，此心未遂，檀越殺之，恐非吉也。”船上諸人皆共同請，亦有願以身代，賊皆不許。於是賊帥遣人取水，於華林中治地設壇<a class="zhuhao" href="#332" id="331">（1）</a>，和泥塗掃，令兩人拔刀牽法師上壇，欲卽揮刃。法師顔無有懼，賊皆驚異。既知不免，語賊“願賜少時，莫相逼惱，使我安心歡喜取滅”。法師乃專心<span class="zhuanming">覩史多宫</span>念<span class="zhuanming">慈氏菩薩</span>，願得生彼恭敬供養，受《瑜伽師地論》，聽聞妙法，成就通慧，還來下生，教化此人令修勝行，捨諸惡業，及廣宣諸法，利安一切。於是禮十方佛，正念而坐，注心<span class="zhuanming">慈氏</span>，無復異緣。於心想中，若似登<span class="zhuanming">蘇迷盧山</span>，越一二三天，見<span class="zhuanming">覩史多宫</span><span class="zhuanming">慈氏菩<i class="pageTag" onclick="viewPic('ZSK00725-001-L00056','1291786',this);" style="cursor:pointer;"> <span class="song">P56</span></i>薩</span>處妙寶臺，天衆圍繞。此時身心歡喜，亦不知在壇，不憶有賊。同伴諸人發聲號哭。須臾之間黑風四起，折樹飛沙，河流涌浪，船舫漂覆。賊徒大駭，問同伴曰：“沙門從何處來？名字何等？”報曰：“從<span class="zhuanming">支那國</span>來求法者此也。諸君若殺，得無量罪。且觀風波之狀，天神已瞋，宜急懺悔。”賊懼，相率懺謝，稽首歸依。時亦不覺，賊以手觸，爾乃開目，謂賊曰：“時至耶？”賊曰：“不敢害師，願受懺悔。”法師受其禮謝，爲説殺盗邪祠諸不善業，未來當受無間之苦。何爲電光朝露少時之身，作阿僧企耶長時苦種！賊等叩頭謝曰：“某等妄想顛倒，爲所不應爲，事所不應事。若不逢師福德感動冥祇，何以得聞啟誨。請從今日已去卽斷此業，願師證明。”於是遞相勸告，收諸劫具總投河流，所奪衣資各還本主，並受五戒，風波還静。賊羣歡喜，頂禮辭别。同伴驚歎轉異於常。遠近聞者莫不嗟怪。非求法殷重，何以致兹。</span> </p><p> <span class="font12 xiao"><a class="zhuhao" href="#331" id="332">（1）</a>治地設壇　治，《麗》本作除。</span> </p><p> <span>從此東行三百餘里，渡<span class="zhuanming">殑伽河</span>，北至<span class="zhuanming">阿耶穆佉國</span>。</span> <span class="font12 zhu">（<span class="zhuanming">中印度</span>境。）</span> <span>從此東南行七百餘里，渡<span class="zhuanming">殑伽河</span>南﹑<span class="zhuanming">閻牟那河</span>北，至<span class="zhuanming">鉢羅耶伽國</span>。</span> <span class="font12 zhu">（<span class="zhuanming">中印度</span>境。）</span> <span>城西南瞻博迦華林中有窣堵波，<span class="zhuanming">無憂王</span>所造，是佛昔降外道處。其側有伽藍，是<span class="zhuanming">提婆菩薩</span>作《廣百論》，挫小乘外道處。</span> </p><i class="pageTag" onclick="viewPic('ZSK00725-001-L00057','1291786',this);" style="cursor:pointer;"> <span class="song">P57</span></i><p> <span>大城東兩河交處，其西有墠，周十四五里，土地平正，自古以來諸王豪族仁慈惠施，皆至於此，因號其處爲大施場。今<span class="zhuanming">戒日王</span>亦繼斯軌，五年積財，七十五日散施，上從三寶，下至孤窮，無不悉施。</span> </p><p class="weizhi_zhanwei"></p><p> <span>從此西南入大林，多逢惡獸﹑野象。經五百餘里，至<span class="zhuanming">憍賞彌國</span>。</span> <span class="font12 zhu">（舊曰<span class="zhuanming">俱睒彌</span>，訛。<span class="zhuanming">中印度</span>。）</span> <span>伽藍十餘所，僧徒三百餘人。城内故宫中有大精舍，高六十餘尺，有刻檀佛像，上懸石蓋，<span class="zhuanming">鄔陀衍那王</span></span> <span class="font12 zhu">（此言<span class="zhuanming">出愛</span>。舊云<span class="zhuanming">優填王</span>，訛。）</span> <span>之所造也。昔<span class="zhuanming">如來</span>在<span class="zhuanming">忉利天</span>經夏爲母説法，王思慕，及請<span class="zhuanming">目連</span>將巧工昇天觀佛尊顔容止，還以紫檀雕刻以像真容，<span class="zhuanming">世尊</span>下來時，像迎佛，卽此也。</span> </p><p> <span>城南<a class="zhuhao" href="#336" id="333">（1）</a>有故宅，是<span class="zhuanming">瞿史羅</span><a class="zhuhao" href="#337" id="334">（2）</a></span> <span class="font12 zhu">（舊曰<span class="zhuanming">瞿師羅</span>，訛。）</span> <span><span class="zhuanming">長者</span>故居也。城南<a class="zhuhao" href="#338" id="335">（3）</a>不遠有故伽藍，卽長者之園地。中有窣堵波，高二百餘尺，<span class="zhuanming">無憂王</span>所造。次東南重閣是<span class="zhuanming">世親</span>造《唯識論》處。次東菴没羅林有故基，是<span class="zhuanming">無著菩薩</span>作《顯揚論》處。</span> </p><p> <span class="font12 xiao"><a class="zhuhao" href="#333" id="336">（1）</a>城南　南，《記》作東南。</span> </p><p> <span class="font12 xiao"><a class="zhuhao" href="#334" id="337">（2）</a>瞿史羅　瞿，《記》作具。</span> </p><p> <span class="font12 xiao"><a class="zhuhao" href="#335" id="338">（3）</a>城南　南，《記》作東南。</span> </p><p> <span>從此<a class="zhuhao" href="#343" id="339">（1）</a>東行五百餘里，至<span class="zhuanming">鞞索迦國</span>。伽藍二十餘所，僧三千許人，學小乘正量部。東南道左<a class="zhuhao" href="#344" id="340">（2）</a>有大伽藍，<i class="pageTag" onclick="viewPic('ZSK00725-001-L00058','1291786',this);" style="cursor:pointer;"> <span class="song">P58</span></i>是昔<span class="zhuanming">提婆設摩阿羅漢</span>造《識身足論》，説無我人，<span class="zhuanming">瞿波阿羅漢</span>作《聖教要實論》，説有我人，因此法執，遂深諍論。又是<span class="zhuanming">護法菩薩</span>七日中摧伏小乘一百論師處。其側又有<span class="zhuanming">如來</span>六年説法處。有一樹高七十尺餘，<a class="zhuhao" href="#345" id="341">（3）</a>昔佛因淨齒，木棄其餘枝，<a class="zhuhao" href="#346" id="342">（4）</a>遂植根繁茂至今。邪見之徒數來殘伐，隨伐隨生，榮茂如本。</span> </p><p> <span class="font12 xiao"><a class="zhuhao" href="#339" id="343">（1）</a>從此　《記》作“從此東北又北減九百里，至鞞索迦”。</span> </p><p> <span class="font12 xiao"><a class="zhuhao" href="#340" id="344">（2）</a>東南道左　東，《記》無。</span> </p><p> <span class="font12 xiao"><a class="zhuhao" href="#341" id="345">（3）</a>高七十尺餘　《麗》本作“高七十餘尺”。《記》作“高六七尺”。</span> </p><p> <span class="font12 xiao"><a class="zhuhao" href="#342" id="346">（4）</a>木棄其餘枝　《麗》本無木字。《麗》本《考異》謂：“宋本有木字。”</span> </p><p> <span>從此東北行五百餘里，至<span class="zhuanming">室羅伐悉底國</span>。</span> <span class="font12 zhu">（舊曰<span class="zhuanming">舍衞</span>，訛也。）</span> <span>周六千餘里，伽藍數百，僧徒數千，並學正量部。佛在時，<span class="zhuanming">鉢羅斯那恃多</span></span> <span class="font12 zhu">（此言<span class="zhuanming">勝軍</span>。舊曰<span class="zhuanming">波斯匿</span>，訛。）</span> <span><span class="zhuanming">王</span>所居都也。城内有王殿故基，次東不遠有故基，上建窣堵波，<span class="zhuanming">勝軍王</span>爲佛造大講堂處。次復有塔，是佛姨母<span class="zhuanming">鉢羅闍鉢底</span><a class="zhuhao" href="#348" id="347">（1）</a></span> <span class="font12 zhu">（此言<span class="zhuanming">生主</span>。舊曰波闍波提，訛也。）</span> <span><span class="zhuanming">比丘尼</span>精舍。次東有塔，是<span class="zhuanming">蘇達多</span></span> <span class="font12 zhu">（此言<span class="zhuanming">樂施</span>。舊曰<span class="zhuanming">須達</span>，訛也。）</span> <span>故宅。宅側有大窣堵波，是<span class="zhuanming">鴦窶利摩羅</span></span> <span class="font12 zhu">（舊曰<span class="zhuanming">央崛摩羅</span>，訛也。）</span> <span>捨邪之處。</span> </p><i class="pageTag" onclick="viewPic('ZSK00725-001-L00059','1291786',this);" style="cursor:pointer;"> <span class="song">P59</span></i><p> <span class="font12 xiao"><a class="zhuhao" href="#347" id="348">（1）</a>鉢羅闍鉢底　羅，《記》作邏。</span> </p><p> <span>城南五六里<a class="zhuhao" href="#351" id="349">（1）</a>有<span class="zhuanming">逝多林</span>，</span> <span class="font12 zhu">（此言<span class="zhuanming">勝林</span>。舊曰<span class="zhuanming">祗陀</span>，訛也。）</span> <span>卽<span class="zhuanming">給孤獨園</span>也。昔爲伽藍，今已頽毁。東門左右各建石柱，高七十餘尺，<span class="zhuanming">無憂王</span>所立。諸屋並盡，獨一甎室在。中有金像。昔佛昇天爲母説法，<span class="zhuanming">勝軍王</span>心生戀慕，聞<span class="zhuanming">出愛王</span>刻檀爲像，因造此也。伽藍後不遠是外道梵志殺婦謗佛處。伽藍東百餘步有大深坑，是<span class="zhuanming">提婆達多</span>以毒藥害佛生身入地獄處。其南復有大坑，<span class="zhuanming">瞿伽梨</span><a class="zhuhao" href="#352" id="350">（2）</a><span class="zhuanming">比丘</span>謗佛生身入地獄處。坑南八百餘步，是<span class="zhuanming">戰遮婆羅門</span>女謗佛生身入地獄處。凡此三坑，窺不見底。</span> </p><p> <span class="font12 xiao"><a class="zhuhao" href="#349" id="351">（1）</a>五六里　《傳》無六字。</span> </p><p> <span class="font12 xiao"><a class="zhuhao" href="#350" id="352">（2）</a>瞿伽梨　伽梨，《傳》作波。</span> </p><p> <span>伽藍東七十餘<a class="zhuhao" href="#354" id="353">（1）</a>步有精舍，伽藍高大，中有佛像東面坐，<span class="zhuanming">如來</span>昔共外道論議處。次東有天祠，量等精舍，日光移轉，天祠影不及精舍，精舍影常覆天祠。次東三四里有窣堵波，是<span class="zhuanming">舍利子</span>與外道論議處。大城西北六十餘里有故城，是賢劫中人壽二萬歲時，<span class="zhuanming">迦葉波佛</span>父城也。城南是佛成正覺已初見父處。城北有塔，塔有<span class="zhuanming">迦葉波佛</span>全身舍利，並<span class="zhuanming">無憂王</span>所立。</span> </p><p> <span class="font12 xiao"><a class="zhuhao" href="#353" id="354">（1）</a>七十餘　《記》作“六七”。</span> </p><p> <span>從此東南行八百餘里，<a class="zhuhao" href="#357" id="355">（1）</a>至<span class="zhuanming">劫比羅伐窣堵國</span>。</span> <span class="font12 zhu">（舊曰<span class="zhuanming">迦毗羅衞國</span>。）</span> <span>國周四千餘里，都城十餘里，並皆頽毁。宫<i class="pageTag" onclick="viewPic('ZSK00725-001-L00060','1291786',this);" style="cursor:pointer;"> <span class="song">P60</span></i>城周十五里，壘甎而成，極牢固。内有故基，<span class="zhuanming">淨飯王</span>之正殿，上建精舍，中作王像。次北有故基，是<span class="zhuanming">摩耶夫人</span>之寢殿，上建精舍，中作夫人之像。其側有精舍，是<span class="zhuanming">釋迦菩薩</span>降神母胎處，中作菩薩降生之像。上座部云，菩薩以嗢怛羅頞娑荼月三十日夜降神母胎，當此五月十五日。諸部則以此二十三日，當此五月八日。東北有窣堵波，<span class="zhuanming">阿私陀仙</span><a class="zhuhao" href="#358" id="356">（2）</a>相太子處。於城左右有太子共諸<span class="zhuanming">釋</span>種捔力處。又有太子乘馬踰城處，及先於四門見老﹑病﹑死及沙門，厭離世間迴駕處。</span> </p><p> <span class="font12 xiao"><a class="zhuhao" href="#355" id="357">（1）</a>東南行八百餘里　《傳》作“東將七百里”。</span> </p><p> <span class="font12 xiao"><a class="zhuhao" href="#356" id="358">（2）</a>阿私陀仙　陀，《記》作多。</span> </p><p> <span>從自東行荒林五百餘里，<a class="zhuhao" href="#361" id="359">（1）</a>至<span class="zhuanming">藍摩國</span>。</span> <span class="font12 zhu">（<span class="zhuanming">中印度</span>境。）</span> <span>居人稀少。故城東有甎窣堵波，高百餘尺，<a class="zhuhao" href="#362" id="360">（2）</a><span class="zhuanming">如來</span>湼槃後，此國先王分得舍利，還而造也，每放光明。其側有龍池，龍數變身爲人，繞塔行道，野象銜華常來供養。</span> </p><p> <span class="font12 xiao"><a class="zhuhao" href="#359" id="361">（1）</a>五百餘里　五，《記》作二。</span> </p><p> <span class="font12 xiao"><a class="zhuhao" href="#360" id="362">（2）</a>高百餘尺　百，《麗》本作五十。</span> </p><p> <span>其側不遠有伽藍，以沙彌知寺任。相傳昔有苾芻招命同學，遠來禮拜，見野象銜華，安置塔前，復以牙芟草，以鼻灑水，衆見無不感歎。有一苾芻便捨大戒，願留供養，謂衆人曰：“象是畜生，猶知敬塔獻華灑掃，我居人類，依佛出家，豈可目覩荒殘，不供事也！”卽辭衆<i class="pageTag" onclick="viewPic('ZSK00725-001-L00061','1291786',this);" style="cursor:pointer;"> <span class="song">P61</span></i>住，結宇疏地，種華植果，雖涉寒暑，不以勞倦。鄰國聞之，各捨財寶，共建伽藍，仍卽屈知僧務，自此相承，遂爲故事矣。</span> </p><p> <span><span class="zhuanming">沙彌伽藍</span>東大林中行百餘里，有窣堵波，<span class="zhuanming">無憂王</span>所建，是太子踰城至此，解寶衣﹑天冠﹑髻珠付<span class="zhuanming">闡鐸迦</span></span> <span class="font12 zhu">（舊曰<span class="zhuanming">車匿</span>，訛也。）</span> <span>還處也。及剃髮，皆有塔記。</span> </p><p class="weizhi_zhanwei"></p><p> <span>出此林已，至<span class="zhuanming">拘尸那揭羅國</span>。處極荒梗。城内東北隅有窣堵波，<span class="zhuanming">無憂王</span>所建，<span class="zhuanming">準陀</span>故宅。</span> <span class="font12 zhu">（舊曰<span class="zhuanming">純陀</span>，訛也。）</span> <span>宅中有井，將營獻供時鑿也，水猶澄映。</span> </p><p> <span>城西北三四里，<a class="zhuhao" href="#367" id="363">（1）</a>度<span class="zhuanming">阿恃多伐底河</span>，</span> <span class="font12 zhu">（此言<span class="zhuanming">無勝</span>。舊曰<span class="zhuanming">阿利跋提河</span>，訛也。）</span> <span>河側不遠至娑羅林，有樹<a class="zhuhao" href="#368" id="364">（2）</a>似槲而皮青葉白，甚光潤，四雙齊高，卽<span class="zhuanming">如來</span>湼槃處也。有大甎精舍，内有<span class="zhuanming">如來</span>湼槃之像，北首而卧。傍有大窣堵波，高二百餘尺，<span class="zhuanming">無憂王</span>所造。又立石柱記佛湼槃事，不書年月，<a class="zhuhao" href="#369" id="365">（3）</a>相傳云：佛處世八十年，以吠舍佉月後半十五日入湼槃，當此二月十五日。<a class="zhuhao" href="#370" id="366">（4）</a>説一切有部復云：佛以迦剌底迦月後半入湼槃，當此九月八日。自湼槃以來，或云千二百歲，或千三百﹑或千五百，或云過九百未滿千年。又<span class="zhuanming">如來</span>坐金棺爲母説法，出臂問<span class="zhuanming">阿難</span>，現足示<span class="zhuanming">迦葉</span>，香木焚身，八王分骨，皆有塔記。</span> </p><p> <span class="font12 xiao"><a class="zhuhao" href="#363" id="367">（1）</a>三四里　三，《傳》無。</span> </p><p> <span class="font12 xiao"><a class="zhuhao" href="#364" id="368">（2）</a>有樹　有，《麗》本﹑《磧砂》本皆作其。</span> </p><i class="pageTag" onclick="viewPic('ZSK00725-001-L00062','1291786',this);" style="cursor:pointer;"> <span class="song">P62</span></i><p> <span class="font12 xiao"><a class="zhuhao" href="#365" id="369">（3）</a>不書年月　《傳》作“通列異説”。</span> </p><p> <span class="font12 xiao"><a class="zhuhao" href="#366" id="370">（4）</a>二月十五日　二，《記》作三。</span> </p><p> <span>從此復大林中經五百<a class="zhuhao" href="#374" id="371">（1）</a>餘里，至<span class="zhuanming">婆羅痆</span></span> <span class="font12 zhu">（音女點反。）</span> <span><span class="zhuanming">斯國</span>。國周四千餘里，都城西臨<span class="zhuanming">殑伽河</span>，長十餘里，廣五六里。伽藍三十餘所，僧二千<a class="zhuhao" href="#375" id="372">（2）</a>餘人，學小乘一切有部。<a class="zhuhao" href="#376" id="373">（3）</a></span> </p><p> <span class="font12 xiao"><a class="zhuhao" href="#371" id="374">（1）</a>五百　《傳》作七百。</span> </p><p> <span class="font12 xiao"><a class="zhuhao" href="#372" id="375">（2）</a>二千　《記》﹑《傳》皆作三千。</span> </p><p> <span class="font12 xiao"><a class="zhuhao" href="#373" id="376">（3）</a>一切有部　《傳》作正量部。</span> </p><p> <span>渡<span class="zhuanming">婆羅痆斯河</span>東北行十餘里，至<span class="zhuanming">鹿野伽藍</span>，臺觀連雲，長廊四合。僧徒一千五百人，學小乘正量部。大院内有精舍，高百餘尺，石階甎𪚕，層級百數，皆隱起黄金佛像。室中有鍮石佛像。量等<span class="zhuanming">如來</span>身，作轉法輪狀。精舍東南<a class="zhuhao" href="#379" id="377">（1）</a>有石窣堵波，<span class="zhuanming">無憂王</span>所建，高百餘尺。前有石柱，高七十餘尺，是佛初轉法輪處。其側有<span class="zhuanming">梅怛麗</span><a class="zhuhao" href="#380" id="378">（2）</a></span> <span class="font12 zhu">（此言<span class="zhuanming">慈氏</span>。舊曰<span class="zhuanming">彌勒</span>，訛也。）</span> <span><span class="zhuanming">菩薩</span>受記處。次西有窣堵波，是佛昔爲<span class="zhuanming">護明菩薩</span>，於賢劫中人壽二萬歲時，<span class="zhuanming">迦葉波佛</span>所受記處。</span> </p><p> <span class="font12 xiao"><a class="zhuhao" href="#377" id="379">（1）</a>東南　《記》作西南。</span> </p><p> <span class="font12 xiao"><a class="zhuhao" href="#378" id="380">（2）</a>梅怛麗　《記》作梅呾麗耶。</span> </p><p> <span><span class="zhuanming">釋迦</span>受記南，有過去四佛經行處，長五十餘步，高七尺，以青石積成，上有四佛經行之像。</span> </p><i class="pageTag" onclick="viewPic('ZSK00725-001-L00063','1291786',this);" style="cursor:pointer;"> <span class="song">P63</span></i><p> <span>伽藍西有<span class="zhuanming">如來</span>澡浴池，又有滌器池，又有浣衣池，並神龍守護，無人穢觸。池側有窣堵波，佛修菩薩行時，爲六牙白象施獵師牙處。又爲鳥時，與獼猴﹑白象約尼拘律樹，定長幼巡行化人處。又作鹿王，又度<span class="zhuanming">憍陳如</span>等五人處。</span> </p><p class="weizhi_zhanwei"></p><p> <span>從此順<span class="zhuanming">殑伽河</span>流東行三百餘里，至<span class="zhuanming">戰主國</span>。從此東北渡<span class="zhuanming">殑伽河</span>行百四五十里，至<span class="zhuanming">吠舍釐國</span>。<a class="zhuhao" href="#383" id="381">（1）</a></span> <span class="font12 zhu">（舊曰<span class="zhuanming">毗舍離</span>，訛也。）</span> <span>國周五千餘里，土壤良沃，多菴没羅果﹑茂遮果。都城荒毁。故基周六七十里，居人甚少。宫城西北五六里有一伽藍，旁有窣堵波，是佛昔説《毗摩羅詰經》處。次東北三四里有窣堵波，是<span class="zhuanming">毗摩羅詰</span>故宅，其宅尚多靈異。去此不遠有一室，積石所作，是<span class="zhuanming">無垢稱</span>現疾説法處。其側亦有<span class="zhuanming">寶積</span>故宅，<span class="zhuanming">菴摩羅女</span>故宅。次北三四里有窣堵波，是佛將往<span class="zhuanming">拘尸那國</span>般湼槃，天﹑人隨從竚立處。次西復有佛最後觀<span class="zhuanming">吠舍釐</span>處，次南又有<span class="zhuanming">菴羅女</span><a class="zhuhao" href="#384" id="382">（2）</a>持園施佛處，又有佛許魔王湼槃處。</span> </p><p> <span class="font12 xiao"><a class="zhuhao" href="#381" id="383">（1）</a>從此順殑伽河……至吠舍釐國　《傳》作“從此東下減千里至吠舍釐國”。</span> </p><p> <span class="font12 xiao"><a class="zhuhao" href="#382" id="384">（2）</a>菴羅女　《麗》本作“菴摩羅女”。《麗》本《考異》謂：“摩字，古本﹑承本及宋本並無。”按：本段前作“菴摩羅女”，則此處應從《麗》本補摩字爲是。</span> </p><p> <span>從<span class="zhuanming">吠舍釐</span>南境去<span class="zhuanming">殑伽河</span>百餘里，到<span class="zhuanming">吠多補羅城</span>，得<i class="pageTag" onclick="viewPic('ZSK00725-001-L00064','1291786',this);" style="cursor:pointer;"> <span class="song">P64</span></i>《菩薩藏經》。</span> </p><p class="weizhi_zhanwei"></p><p> <span>又南渡<span class="zhuanming">殑伽河</span>，至<span class="zhuanming">摩揭陀國</span>。</span> <span class="font12 zhu">（舊曰<span class="zhuanming">摩伽陀</span>，訛也。）</span> <span>周五千餘里。俗崇學重賢。伽藍五十餘所，僧萬餘人，多大乘學。河南有故城，周七十餘里，雖復荒頽，猶有雉堞。昔人壽無量歲時，號<span class="zhuanming">拘蘇摩補羅城</span>，</span> <span class="font12 zhu">（此言<span class="zhuanming">香華宫城</span>。）</span> <span>王宫多華，故致此號。後至人壽數千歲時，更名<span class="zhuanming">波吒釐子國</span>，</span> <span class="font12 zhu">（舊曰<span class="zhuanming">熙連弗邑</span>，訛也。）</span> <span>復約波吒釐樹爲名。</span> </p><p> <span>至佛湼槃後第一百年，有<span class="zhuanming">阿輸迦王</span>，</span> <span class="font12 zhu">（此言<span class="zhuanming">無憂王</span>。舊曰<span class="zhuanming">阿育王</span>，訛也。）</span> <span>卽<span class="zhuanming">頻毗娑羅王</span></span> <span class="font12 zhu">（此言<span class="zhuanming">影堅</span>。）</span> <span>之曾孫，自<span class="zhuanming">王舍城</span>遷都來此。年代浸遠，今唯故基。伽藍數百，存者二三。故宫北臨<span class="zhuanming">殑伽河</span>爲小城，城有千餘家，宫北有石柱高數十尺，<span class="zhuanming">無憂王</span>作地獄處。法師在小城停七日，巡禮聖迹。地獄南有窣堵波，卽八萬四千之一也。王以人工建立，中有<span class="zhuanming">如來</span>舍利一升，每放神光。次有精舍，中有<span class="zhuanming">如來</span>所履石，石上有佛雙迹，長一尺八寸，廣六寸，兩足下有千輻輪相，十指端有萬字華紋及瓶魚等，皎然明著，是<span class="zhuanming">如來</span>將入湼槃，發<span class="zhuanming">吠舍釐</span>至此，於河南岸大方石上立，顧謂<span class="zhuanming">阿難</span>：“此是吾最後望金剛座及<span class="zhuanming">王舍城</span>所留之迹也。”</span> </p><p> <span>精舍北有石柱，高三十餘尺，書記<span class="zhuanming">無憂王</span>三以<span class="zhuanming">贍部洲</span>施佛﹑法﹑僧，三以珍寶贖嗣也。故城東南有<span class="zhuanming">屈屈吒阿濫摩</span></span> <span class="font12 zhu">（此言<span class="zhuanming">雞園</span>。）</span> <span><span class="zhuanming">僧伽藍</span>故基，<span class="zhuanming">無憂王</span>所造，是召千僧<i class="pageTag" onclick="viewPic('ZSK00725-001-L00065','1291786',this);" style="cursor:pointer;"> <span class="song">P65</span></i>四事供養處。是等聖跡，凡停七日，禮拜方徧。</span> </p><p> <span>又西南行六七由旬，至<span class="zhuanming">底羅磔加寺</span>。寺有三藏數十人，聞法師至，皆出迎引。從此又南行百餘里，到菩提樹。<a class="zhuhao" href="#386" id="385">（1）</a>樹垣壘甎，高峻極固。東西長，南北稍狹。正門東對<span class="zhuanming">尼連禪河</span>，南門接大華池，西帶嶮固，北門通大伽藍，其内聖迹連接，或精舍，或窣堵波，並諸王﹑大臣﹑豪富﹑長者慕聖營造，用爲旌記。正中有金剛座。賢劫初成，與天地俱起，據三千大千之中，下極金輪，上齊地際，金剛所成，周百餘步。言金剛者，取其堅固難壞，能沮萬物。若不依本際則地不能停，若不以金剛爲座則無地堪發金剛定。今欲降魔成道，必居於此，若於餘地，地便傾昃。故賢劫千佛皆就此焉。又成道之處亦曰道場，世界傾摇，獨此不動。</span> </p><p> <span class="font12 xiao"><a class="zhuhao" href="#385" id="386">（1）</a>從此又南行百餘里到菩提樹　《傳》作：“從華氏城西南四百餘里至伽耶，又六里至伽耶山，其西南卽成道處。”</span> </p><p> <span>一二百年來衆生薄福，往菩提樹不見金剛座。佛湼槃後，諸國王以兩軀<span class="zhuanming">觀自在菩薩</span>像南北標界，東向而坐。相傳此菩薩身没不見，佛法當盡，今南邊菩薩已没至胸。其菩提樹卽畢鉢羅樹也，佛在時高數百尺，比頻爲惡王誅伐，今可五丈餘，佛坐其下，成無上等覺，因謂菩提樹。樹莖黄白，枝葉青潤，秋冬不凋，唯至<span class="zhuanming">如來</span>湼槃日，其葉頓落，經宿還生如本。每至是日，諸國王<i class="pageTag" onclick="viewPic('ZSK00725-001-L00066','1291786',this);" style="cursor:pointer;"> <span class="song">P66</span></i>與臣僚共集樹下，以乳灌洗，然燈散華，收葉而去。</span> </p><p> <span>法師至，禮菩提樹及<span class="zhuanming">慈氏菩薩</span>所作成道時像，至誠瞻仰訖，五體投地，悲哀懊惱，自傷歎言佛成道時，不知漂淪何趣。今於像季方乃至斯，緬惟業障一何深重，悲淚盈目。時逢衆僧解夏，<a class="zhuhao" href="#388" id="387">（1）</a>遠近軸湊數千人，觀者無不嗚噎。</span> </p><p> <span class="font12 xiao"><a class="zhuhao" href="#387" id="388">（1）</a>時逢衆僧解夏　《傳》﹑《記》作“停止安居，迄於解坐，然後禮雞足﹑王舍﹑靈山等地方，往阿爛陀謁正法藏。”</span> </p><p> <span>其處一踰繕那聖跡充滿，停八九日，禮拜方遍。</span> </p><p class="weizhi_zhanwei"></p><p> <span>至第十日，<span class="zhuanming">那爛陀寺</span>衆差四大德<a class="zhuhao" href="#391" id="389">（1）</a>來迎，卽與同去。行可七踰繕那至寺莊，莊是尊者<span class="zhuanming">目連</span>本生之村。至莊食，須臾<a class="zhuhao" href="#392" id="390">（2）</a>，更有二百餘僧與千餘檀越將幢蓋﹑華香復來迎引，讚歎圍繞入<span class="zhuanming">那爛陀</span>。既至，合衆都集。法師與相見訖，於上座頭别安牀，命法師坐，徒衆亦坐。坐訖，遣維那擊犍椎唱。法師住寺，寺中一切僧所畜用法物道具咸皆共同。</span> </p><p> <span class="font12 xiao"><a class="zhuhao" href="#389" id="391">（1）</a>四大德　四，《傳》﹑《狀》皆作“四十”。</span> </p><p> <span class="font12 xiao"><a class="zhuhao" href="#390" id="392">（2）</a>食須臾　《傳》﹑《狀》作“宿，明日食後”。</span> </p><p> <span>仍差二十人非老非少﹑閑解經律﹑威儀齊整者，將法師參正法藏，卽<span class="zhuanming">戒賢法師</span>也，<a class="zhuhao" href="#396" id="393">（1）</a>衆共尊重不斥其名，號爲正法藏。於是隨衆入謁。既見，方事師資，務盡其<i class="pageTag" onclick="viewPic('ZSK00725-001-L00067','1291786',this);" style="cursor:pointer;"> <span class="song">P67</span></i>敬，依彼儀式，膝行肘步，嗚足頂禮，問訊讚歎訖。法藏令廣敷牀座，命法師及諸僧坐。坐訖，問法師從何處來？報曰：“從<span class="zhuanming">支那國</span>來，欲依師學《瑜伽論》。”聞已啼泣，唤弟子<span class="zhuanming">佛陀跋陀羅</span>，</span> <span class="font12 zhu">（此言<span class="zhuanming">覺賢</span>。）</span> <span>卽法藏之姪也，年七十餘，博通經論，善於言談。法藏語曰：汝可爲衆説我三年前病惱因緣。”<span class="zhuanming">覺賢</span>聞已，啼泣抆淚<a class="zhuhao" href="#397" id="394">（2）</a>而説昔緣云：“和尚昔患風病，每發，手足拘急如火燒刀剌之痛，乍發乍息，凡二十餘載。去三年前，苦痛尤甚，厭惡此身，欲不食取盡。於夜中夢三天人，<a class="zhuhao" href="#398" id="395">（3）</a>一黄金色，二瑠璃色，三白銀色，形貌端正，儀服輕明，來問和尚曰：‘汝欲棄此身耶？經云，説身有苦，不説厭離於身。汝於過去曾作國王，多惱衆生，故招此報。今宜觀省宿愆，至誠懺悔，於苦安忍，勤宣經論，自當銷滅。直爾厭身，苦終不盡。’和尚聞已，至誠禮拜。其金色人指碧色者語和尚曰：‘汝識不？此是<span class="zhuanming">觀自在菩薩</span>。’又指銀色曰：‘此是<span class="zhuanming">慈氏菩薩</span>。’和尚卽禮拜<span class="zhuanming">慈氏</span>，問曰：‘<span class="zhuanming">戒賢</span>常願生於尊宫，不知得不？’報曰：‘汝廣傳正法，後當得生。’金色者自言：‘我是<span class="zhuanming">曼殊室利菩薩</span>。我等見汝空欲捨身，不爲利益，故來勸汝。當依我語，顯揚正法《瑜伽論》等，徧及未聞，汝身卽漸安隱，勿憂不差。有<span class="zhuanming">支那國</span>僧樂通大法，欲就汝學，汝可待教之。’法藏聞已，禮拜報曰：‘敬依尊教。’言已不見。自爾已來，和尚所苦瘳除。”僧衆聞者莫不稱歎希有。</span> </p><i class="pageTag" onclick="viewPic('ZSK00725-001-L00068','1291786',this);" style="cursor:pointer;"> <span class="song">P68</span></i><p> <span class="font12 xiao"><a class="zhuhao" href="#393" id="396">（1）</a>戒賢法師也　《傳》下云：“年百六歲”；《狀》云：“年百六十”。</span> </p><p> <span class="font12 xiao"><a class="zhuhao" href="#394" id="397">（2）</a>抆淚　抆，《磧砂》本作捫。</span> </p><p> <span class="font12 xiao"><a class="zhuhao" href="#395" id="398">（3）</a>夢三天人　《傳》﹑《狀》但謂“夢一金色人”。</span> </p><p> <span>法師得親承斯記，悲喜不能自勝，更禮謝曰：“若如所説，<span class="zhuanming">玄奘</span>當盡力聽習，願尊慈悲攝受教誨。”法藏又問曰：“法師汝在路幾年？”答：“三年。”<a class="zhuhao" href="#400" id="399">（1）</a>既與昔夢符同，種種誨喻令法師歡喜，以申師弟之情。</span> </p><p> <span class="font12 xiao"><a class="zhuhao" href="#399" id="400">（1）</a>三年　《狀》作“過三年，向欲四年”。</span> </p><p> <span>言訖辭出。向<span class="zhuanming">幼日王院</span>安置於<span class="zhuanming">覺賢</span>房第四重閣。七日供養已，更安置上房在<span class="zhuanming">護法菩薩</span>房北，加諸供給。日得瞻步羅果一百二十枚，檳榔子二十顆，荳𦸅二十顆，龍腦香一兩，供大人米一升。其米大於烏豆，作飯香鮮，餘米不及，唯<span class="zhuanming">摩揭陀國</span>有此秔米，餘處更無，獨供國王及多聞大德，故號爲供大人米。月給油三斗，酥乳等隨日取足。淨人一人﹑<a class="zhuhao" href="#403" id="401">（1）</a>婆羅門一人，免諸僧事，行乘象輿。<span class="zhuanming">那爛陀寺</span>主客僧萬，預此供給添法師合有十人<a class="zhuhao" href="#404" id="402">（2）</a>。其遊踐殊方，見禮如此。</span> </p><p> <span class="font12 xiao"><a class="zhuhao" href="#401" id="403">（1）</a>淨人一人　一，《傳》作四。</span> </p><p> <span class="font12 xiao"><a class="zhuhao" href="#402" id="404">（2）</a>預此供給添法師合有十人　《傳》作“寺素立法，通三藏者，員置十人，由來缺一。以奘風問，便處其位”。</span> </p><p> <span><span class="zhuanming">那爛陀寺</span>者，此云<span class="zhuanming">施無厭寺</span>。耆舊相傳，此伽藍南菴没羅園中有池，池有龍名<span class="zhuanming">那爛陀</span>，傍建伽藍，故以爲<i class="pageTag" onclick="viewPic('ZSK00725-001-L00069','1291786',this);" style="cursor:pointer;"> <span class="song">P69</span></i>號。又云是<span class="zhuanming">如來</span>昔行菩薩道時，爲大國王建都此地，憐愍孤窮，常行惠捨，物念其恩，故號其處爲<span class="zhuanming">施無厭</span>地也。地本<span class="zhuanming">菴没羅長者園</span>，五百商人以十億金錢買以施佛，佛於此處三月説法，商人多有證果。佛湼槃後，此國先王<span class="zhuanming">鑠迦羅阿迭多</span></span> <span class="font12 zhu">（此言<span class="zhuanming">帝日</span>。）</span> <span>敬戀佛故，造此伽藍。王崩後，其子<span class="zhuanming">佛陀麴多王</span></span> <span class="font12 zhu">（此言<span class="zhuanming">覺密</span>。）</span> <span>纂承鴻業，次南又造伽藍。至子<span class="zhuanming">怛他揭多王</span><a class="zhuhao" href="#408" id="405">（1）</a></span> <span class="font12 zhu">（此言<span class="zhuanming">如來</span>。）</span> <span>次東又造伽藍。至子<span class="zhuanming">婆羅阿迭多</span>，</span> <span class="font12 zhu">（此言<span class="zhuanming">幼日</span>。）</span> <span>次東北又建伽藍。後見聖僧從此<span class="zhuanming">支那國</span>往赴其供，心生歡喜，捨位出家。其子<span class="zhuanming">伐闍羅</span></span> <span class="font12 zhu">（此言<span class="zhuanming">金剛</span>。）</span> <span>嗣位，次北又建伽藍。其後<span class="zhuanming">中印度王</span>於側又造伽藍。如是六帝相承，各加營造，又以甎壘其外，合爲一寺，都建一門。庭序别開，中分八院。<a class="zhuhao" href="#409" id="406">（2）</a>寶臺星列，瓊樓岳峙，觀竦煙中，殿飛霞上，生風雲於户牖，交日月於軒簷，加以淥水逶迤，青蓮菡萏，羯尼華樹暉焕其間，菴没羅林森竦其外。諸院僧室皆有四重重閣，虯棟虹梁，緑櫨朱柱，雕楹鏤檻，玉礎文𣗽，甍接摇暉，榱連繩彩。<span class="zhuanming">印度</span>伽藍數乃千萬，狀麗崇高，此爲其極。僧徒主客常有萬人，<a class="zhuhao" href="#410" id="407">（3）</a>並學大乘兼十八部，爰至俗典《吠陀》等書，因明﹑聲明﹑醫方﹑術數亦俱研習。凡解經﹑論二十部者一千餘人，三十部者五百餘人，五十部者并法師十人。唯<span class="zhuanming">戒賢法師</span>一切窮覽，德秀年耆，爲衆宗匠。寺内講座日百餘所，學徒修習，無棄寸陰。德衆所居，自然嚴肅。建立以來七百餘載，未有一人犯譏過者。國王<i class="pageTag" onclick="viewPic('ZSK00725-001-L00070','1291786',this);" style="cursor:pointer;"> <span class="song">P70</span></i>欽重，捨百餘邑充其供養，邑二百户，日進秔米﹑酥乳數百石。由是學人端拱無求而四事自足，藝業成就，斯其力焉。</span> </p><p> <span class="font12 xiao"><a class="zhuhao" href="#405" id="408">（1）</a>怛他揭多王　《記》作“呾他揭多麴多王”。</span> </p><p> <span class="font12 xiao"><a class="zhuhao" href="#406" id="409">（2）</a>八院　《傳》作“五院”。</span> </p><p> <span class="font12 xiao"><a class="zhuhao" href="#407" id="410">（3）</a>常有萬人　《傳》作“常住僧四千餘，並外道俗，乃出萬數”。</span> </p><p> <span>法師於<span class="zhuanming">那爛陀寺</span>安置已，向<span class="zhuanming">王舍城</span>觀禮聖跡。<span class="zhuanming">王舍</span>舊城彼云<span class="zhuanming">矩奢羯羅補羅城</span>，</span> <span class="font12 zhu">（此言<span class="zhuanming">上茅宫城</span>。）</span> <span>城處<span class="zhuanming">摩揭陀國</span>之中，古昔君王多住其内。其地又生好香茅，故取爲稱。四面皆山，峻峭如削，西通小徑，北有大門，東西長，南北狹，周一百五十餘里。其内更有小城，基周三十餘里，羯尼迦樹處處成林，發蕚開榮，四時無間，葉如金色。</span> </p><p> <span>宫城北面外有窣堵波，是<span class="zhuanming">提婆達多</span>與<span class="zhuanming">未生怨王</span>放<span class="zhuanming">護財</span>醉象欲害佛處。此東北有窣堵波，是<span class="zhuanming">舍利子</span>聞<span class="zhuanming">阿溼婆恃苾芻</span>説法證果處。次北不遠有大深坑，是<span class="zhuanming">室利毱多</span></span> <span class="font12 zhu">（此言<span class="zhuanming">勝密</span>。）</span> <span>受外道邪言，以火坑﹑毒飯欲害佛處。次大坑東北山城之曲有窣堵波，是<span class="zhuanming">時縛迦大醫</span></span> <span class="font12 zhu">（舊曰<span class="zhuanming">耆婆</span>，訛也。）</span> <span>於此爲佛造説法堂處。其側現有<span class="zhuanming">時縛迦</span>故宅。</span> </p><p> <span>宫城東北行十四五里，至<span class="zhuanming">姑栗陀羅矩吒山</span>。</span> <span class="font12 zhu">（此云<span class="zhuanming">鷲峰</span>，亦云<span class="zhuanming">鷲臺</span>。舊曰<span class="zhuanming">耆闍崛山</span>，訛也。）</span> <span>其山連岡北嶺，隆崛特高，<i class="pageTag" onclick="viewPic('ZSK00725-001-L00071','1291786',this);" style="cursor:pointer;"> <span class="song">P71</span></i>形如鷲鳥，又狀高臺，故取爲稱。泉石清奇，林樹森鬱，<span class="zhuanming">如來</span>在世多居此山説《法華》﹑《大般若》等無量衆經。</span> </p><p> <span>山城北門行一里餘，至<span class="zhuanming">迦蘭陀竹園</span>，今現有甎室，<span class="zhuanming">如來</span>在昔多居其中，制諸戒律<a class="zhuhao" href="#412" id="411">（1）</a>。園主名<span class="zhuanming">迦蘭陀</span>，先以此園施諸外道。後見佛，又聞深法，恨不以園得施<span class="zhuanming">如來</span>。時<span class="zhuanming">地神</span>知其意，爲現災怪怖諸外道，逐之令出，告曰：“長者欲以園施佛，汝宜速去。”外道含怒而出，長者歡喜，建立精舍訖，躬往請佛，佛爲受之。竹園東有窣堵波，<span class="zhuanming">阿闍多設咄路王</span></span> <span class="font12 zhu">（此言<span class="zhuanming">未生怨</span>。舊曰<span class="zhuanming">阿闍世</span>，訛也。）</span> <span>之所建。<span class="zhuanming">如來</span>湼槃後，諸王共分舍利，<span class="zhuanming">未生怨王</span>得已將歸，立塔供養。<span class="zhuanming">無憂王</span>發心欲徧造諸塔，開取舍利，尚留少許，今每放光。</span> </p><p> <span class="font12 xiao"><a class="zhuhao" href="#411" id="412">（1）</a>制諸戒律　《記》作“説法開化”。</span> </p><p> <span>竹園西南行五六里，山側有别竹林，中有大石室，是尊者<span class="zhuanming">摩訶迦葉波</span>於此與九百九十九大阿羅漢<span class="zhuanming">如來</span>湼槃後結集三藏處。當結集時，無量聖衆雲集，<span class="zhuanming">迦葉</span>告曰：“衆中自知具三明﹑六通，總持<span class="zhuanming">如來</span>一切法藏無錯謬者住，餘各隨所安。”時簡得九百九十九人。<span class="zhuanming">阿難</span>在於學地，<span class="zhuanming">迦葉</span>語<span class="zhuanming">阿難</span>：“汝漏未盡，勿污清衆。”<span class="zhuanming">阿難</span>慚愧而出。一夜勤修，斷三界結，成阿羅漢，還來叩門。<span class="zhuanming">迦葉</span>問曰：“汝結盡耶？”答曰：“然。”復曰：“若結盡者，不勞開門，隨意所入。”<span class="zhuanming">阿難</span>乃從户𨻶而入，禮拜僧足。<span class="zhuanming">迦葉</span>執其手曰：“我欲汝斷除諸漏證聖果，故驅逐汝出，汝<i class="pageTag" onclick="viewPic('ZSK00725-001-L00072','1291786',this);" style="cursor:pointer;"> <span class="song">P72</span></i>當知之，勿以爲恨。”<span class="zhuanming">阿難</span>曰：“若懷恨者，豈名結盡。”於是禮謝而坐。卽初安居十五日時也。<span class="zhuanming">迦葉</span>語<span class="zhuanming">阿難</span>曰：“<span class="zhuanming">如來</span>常於衆中稱汝多聞，總持諸法，汝可昇座爲衆誦《素怛纜藏》，卽《一切經》也。”<span class="zhuanming">阿難</span>承命而起，向佛般涅槃山方作禮訖，昇座誦經，諸衆隨口而録。録訖，又命<span class="zhuanming">優波離</span>誦《毗奈耶藏》，卽《一切戒律》也。訖誦，<span class="zhuanming">迦葉波</span>自誦《阿毗達磨藏》，卽《一切論議經》。三月安居中集三藏訖，書之貝葉方徧流通。諸聖相謂曰：“我等集此，名報佛恩，今日得聞，斯其力也。”以<span class="zhuanming">大迦葉</span>僧中上座，因名上座部。</span> </p><p> <span>又此西二十里<a class="zhuhao" href="#414" id="413">（1）</a>有窣堵波，<span class="zhuanming">無憂王</span>所建，卽大衆部共集之處。諸學﹑無學數千人，<span class="zhuanming">大迦葉</span>結集時不預者，共集此中，更相謂曰：“<span class="zhuanming">如來</span>在日，同一師學。<span class="zhuanming">世尊</span>滅度，驅簡我等，我等豈不能結集法藏報佛恩耶？”復集《素怛纜藏》﹑《毗奈耶藏》﹑《阿毗達磨藏》﹑《雜集藏》﹑《禁呪藏》，别爲五藏，此中凡﹑聖同會，因謂之大衆部。</span> </p><p> <span class="font12 xiao"><a class="zhuhao" href="#413" id="414">（1）</a>二十里　《傳》作“十餘里”。</span> </p><p> <span>次東北<a class="zhuhao" href="#418" id="415">（1）</a>三四里至<span class="zhuanming">曷羅闍姞利呬多<a class="zhuhao" href="#419" id="416">（2）</a>城</span>。</span> <span class="font12 zhu">（此言<span class="zhuanming">王舍</span>。）</span> <span>外郭已壞，内城猶峻，周二十餘里，面有一門。初<span class="zhuanming">頻毗娑羅王</span>居<span class="zhuanming">上茅宫</span>時，百姓殷稠，居家鱗接。數遭火災，乃立嚴制，有不謹慎，先失火者，徙之<span class="zhuanming">寒林</span>。<span class="zhuanming">寒林</span>卽彼國棄屍惡處也。頃之，王宫忽復失火。王曰：“我爲人王，自犯不行，無以懲下。”命太子留撫，王徙居<span class="zhuanming">寒林</span>。<i class="pageTag" onclick="viewPic('ZSK00725-001-L00073','1291786',this);" style="cursor:pointer;"> <span class="song">P73</span></i>時<span class="zhuanming">吠舍釐王</span>聞<span class="zhuanming">頻毘娑羅</span>野居於外，欲簡兵襲之。候望者知而奏，王乃築邑。以王先舍於此，故名<span class="zhuanming">王舍城</span>，卽新城也。後<span class="zhuanming">闍王</span>嗣位，因都之。至<span class="zhuanming">無憂王</span>遷都<span class="zhuanming">波吒釐</span>，以城施婆羅門。今城中無雜人，唯婆羅門千餘家<a class="zhuhao" href="#420" id="417">（3）</a>耳。宫城内西南隅有窣堵波，是<span class="zhuanming">殊底色迦長者</span>故宅，</span> <span class="font12 zhu">（此言<span class="zhuanming">星曆</span>。舊云<span class="zhuanming">樹提伽</span>，訛也。）</span> <span>傍又有度<span class="zhuanming">羅怙羅</span>處。</span> <span class="font12 zhu">（卽佛子也。）</span> </p><p> <span class="font12 xiao"><a class="zhuhao" href="#415" id="418">（1）</a>東北　《記》作西北。</span> </p><p> <span class="font12 xiao"><a class="zhuhao" href="#416" id="419">（2）</a>姞利呬多　《記》無多字。</span> </p><p> <span class="font12 xiao"><a class="zhuhao" href="#417" id="420">（3）</a>千餘家　《記》作“減千”。</span> </p><p> <span><span class="zhuanming">那爛陀寺</span>西北有大精舍，高三百餘尺，婆<span class="zhuanming">羅阿迭多王</span>之所建也。莊嚴甚麗，其中佛像同菩提樹像。精舍東北有窣堵波，<span class="zhuanming">如來</span>昔於此七日説法處。西北又有過去四佛坐處。其南鍮石精舍，<span class="zhuanming">戒日王</span>之所建，功雖未畢，詳其圖量，限高十餘丈。城次東二百餘步有銅立佛像，高八十餘尺，重閣六層方得覆及，昔<span class="zhuanming">滿胄王</span>之所作也。又東行數里有窣堵波，佛初成道向<span class="zhuanming">王舍城</span>至此，<span class="zhuanming">頻毘娑羅王</span>與國人百千萬衆迎見佛處。</span> </p><p> <span>又東行三十餘里，至<span class="zhuanming">因陀羅勢羅窶訶山</span>。東峰伽藍前有窣堵波，謂<span class="zhuanming">僧</span></span> <span class="font12 zhu">（斯贈反）</span> <span><span class="zhuanming">娑</span>。<a class="zhuhao" href="#423" id="421">（1）</a></span> <span class="font12 zhu">（此言雁。）</span> <span>昔此伽藍依小乘漸教，食三淨食，於一時中買贖不得，其檢校人傍偟無措，乃見羣雁翔飛，仰而戲言曰：“今日僧供有闕，摩訶薩埵宜知是時。”言訖，其引前者應聲而迴，鎩翮高雲，投身自墜。苾芻見已慚懼，徧告衆僧，聞者驚嗟，<i class="pageTag" onclick="viewPic('ZSK00725-001-L00074','1291786',this);" style="cursor:pointer;"> <span class="song">P74</span></i>無不對之歎泣。各相謂曰：“此菩薩也。我曹何人，敢欲噉食。又<span class="zhuanming">如來</span>設教，漸次而防，我等執彼初誘之言，便爲究竟之説，守愚無改，致此損傷。自今已後，宜依大乘，不得更食三淨。”仍建靈塔，以死雁埋中，題表其心，使永傳芳烈，以故<a class="zhuhao" href="#424" id="422">（2）</a>有兹塔也。如是等聖跡，法師皆周徧觀禮訖。</span> </p><p> <span class="font12 xiao"><a class="zhuhao" href="#421" id="423">（1）</a>僧娑　僧，《記》作亘。</span> </p><p> <span class="font12 xiao"><a class="zhuhao" href="#422" id="424">（2）</a>以故　原無故字，據《麗》本補。</span> </p><p> <span>還歸<span class="zhuanming">那爛陀寺</span>，方請<span class="zhuanming">戒賢法師</span>講《瑜伽論》，同聽者數千人。開題訖，少時，有一婆羅門於衆外悲號<a class="zhuhao" href="#426" id="425">（1）</a>而復言笑。遣人問其所以，答言我是<span class="zhuanming">東印度</span>人，曾於<span class="zhuanming">布磔伽山</span><span class="zhuanming">觀自在菩薩</span>像所發願爲王，菩薩爲我現身，訶責我言：“汝勿作此願！後某年月日<span class="zhuanming">那爛陀寺</span><span class="zhuanming">戒賢法師</span>爲<span class="zhuanming">支那國</span>僧講《瑜伽論》，汝當往聽。因此聞法後得見佛，何用王爲！”今見<span class="zhuanming">支那僧</span>來，師復爲講，與昔言同，所以悲喜。<span class="zhuanming">戒賢法師</span>因令住聽經。十五月講徹，遣人將婆羅門送與<span class="zhuanming">戒日王</span>，王封以三邑。</span> </p><p> <span class="font12 xiao"><a class="zhuhao" href="#425" id="426">（1）</a>悲號　號，《磧砂》本作嘷。</span> </p><p> <span>法師在寺聽《瑜伽》三徧<a class="zhuhao" href="#428" id="427">（1）</a>，《順正理》一徧，《顯揚》﹑《對法》各一徧，《因明》﹑《聲明》﹑《集量》等論各二徧，《中》﹑《百》二論各三徧。其《俱舍》﹑《婆沙》﹑《六足》﹑《阿毘曇》等已曾於<span class="zhuanming">迦濕彌羅</span>諸國聽訖，至此尋讀決疑而已。</span> </p><i class="pageTag" onclick="viewPic('ZSK00725-001-L00075','1291786',this);" style="cursor:pointer;"> <span class="song">P75</span></i><p> <span class="font12 xiao"><a class="zhuhao" href="#427" id="428">（1）</a>聽瑜伽三徧　《傳》作“重講《瑜伽》，九月方了。自餘《正理》﹑《顯揚》﹑《對法》等並得𧫎禀。然於《瑜伽》偏所鑽仰，五年無輟。”</span> </p><p> <span>兼學婆羅門書。<span class="zhuanming">印度</span><span class="zhuanming">梵</span>書名爲記論，其源無始，莫知作者。每於劫初，<span class="zhuanming">梵王</span>先説傳受天人，以是<span class="zhuanming">梵王</span>所説，故曰<span class="zhuanming">梵</span>書。其言極廣，有百萬頌，卽舊譯云《毗伽羅論》者是也。然其音不正，若正應云《毗耶羯剌諵》，</span> <span class="font12 zhu">（音女咸反<a class="zhuhao" href="#431" id="429">（1）</a>）</span> <span>此翻名爲《聲明記論》，以其廣記諸法能詮，故名《聲明記論》。昔成劫之初，<span class="zhuanming">梵王</span>先説具百萬頌。後至住劫之初，<span class="zhuanming">帝釋</span>又略爲十萬頌。其後<span class="zhuanming">北印度</span><span class="zhuanming">健馱羅國</span>婆羅門<span class="zhuanming">覩羅邑</span><span class="zhuanming">波膩尼仙</span>又略爲八千頌，卽今<span class="zhuanming">印度</span>現行者是。近又<span class="zhuanming">南印度</span>婆羅門爲<span class="zhuanming">南印度王</span>復略爲二千五百頌，邊鄙諸國多盛流行，<span class="zhuanming">印度</span>博學之人所不遵習。此並西域音字之本。其支分明相助者，復有《記論略經》，有一千頌。又有字體三百頌，又有字緣兩種，一名《門擇迦》三千頌，二名《温那地》二千五百頌，此辯字緣﹑字體。有《八界論》八百頌，此中略合字之緣﹑體。此諸記論辯能詮所詮，有其兩例。一名底</span> <span class="font12 zhu">（丁履反，下同。）</span> <span>彦多聲，有十八囀，二名蘇漫多聲，有二十四囀，其底彦多聲於文章壯麗處用，諸汎文亦少用。其二十四囀者於一切諸文同用。其底彦多聲十八囀者，有兩：一般羅颯迷，二阿答末埿，各有九囀，故合有十八。初九囀者，如汎論一事卽一事有三。説他有三，自説有三，一<i class="pageTag" onclick="viewPic('ZSK00725-001-L00076','1291786',this);" style="cursor:pointer;"> <span class="song">P76</span></i>一三中，説一﹑説二﹑説多，故有三也。兩句皆然，但其聲别，故分二九耳。依般羅颯迷聲説，有無等諸法。且如説有。有卽三名，一名婆󱬳</span> <span class="font12 zhu">（之靴反。）</span> <span>底，二名婆󱬳破，</span> <span class="font12 zhu">（多訛反。）</span> <span>三名婆飯底。説他三者，一名婆󱬳斯，二名婆󱬳破，三名婆󱬳他。自説三者，一婆󱬳彌，二婆󱬳靴，</span> <span class="font12 zhu">（去聲。）</span> <span>三婆󱬳摩。</span> <span class="font12 zhu">（此第三依《四吠陀論》中説多言婆󱬳末斯。）</span> <span>依阿答末埿九囀者，於前九囀下各置毗耶底言，餘同上。安此者令文巧妙無别義，亦表極美義也。蘇漫多聲二十四囀者，謂言總有八囀，於八囀中一一各三。謂説一﹑説二﹑説多，故開爲二十四。於二十四中一一皆三：謂男聲﹑女聲﹑非男非女聲。言八囀者：一詮諸法體，二詮所作業，三詮作具及能作者，四詮所爲事，五詮所因事，六詮所屬事，七詮所依事，八詮呼召事。且以男聲寄丈夫上作八囀者，丈夫<span class="zhuanming">印度</span>語名布路沙。體三囀者，一布路殺，二布路筲，三布路沙。</span> <span class="font12 zhu">（去聲。）</span> <span>所作業三者，一布路芟，二布路筲，三布路霜。作具作者三者，一布路鎩拏，二布路𧩰，</span> <span class="font12 zhu">（音鞞僣反，下同。）</span> <span>三布路鎩鞞，或言布路鎩呬。所爲事三者，一布路廈</span> <span class="font12 zhu">（玅詐反。<a class="zhuhao" href="#432" id="430">（2）</a>）</span> <span>邪，二布路沙𧩰，三布路鎩䪨。</span> <span class="font12 zhu">（鞞約反，下同。）</span> <span>所因三者，一布路沙哆，</span> <span class="font12 zhu">（他我反。）</span> <span>二布路鎩𧩰，三布路鎩䪨。所屬三者，一布路鎩󶆝，</span> <span class="font12 zhu">（子耶反。）</span> <span>二布路鎩𧩰，三布路鎩諵。</span> <span class="font12 zhu">（安咸反。）</span> <span>所依三者，一布路䐤，</span> <span class="font12 zhu">（所齊反。）</span> <span>二布路殺諭，三布路鎩󶆞。</span> <span class="font12 zhu">（所芻反。）</span> <span>呼召三者，一系布路殺，二系布路<i class="pageTag" onclick="viewPic('ZSK00725-001-L00077','1291786',this);" style="cursor:pointer;"> <span class="song">P77</span></i>稍，三系布路沙。略舉一二如此，餘例可知，難爲具述。法師皆洞達其詞，與彼人言清典逾妙。如是鑽研諸部及學<span class="zhuanming">梵</span>書，凡經五歲。</span> </p><p> <span class="font12 xiao"><a class="zhuhao" href="#429" id="431">（1）</a>音女咸反　咸，《麗》本作咸；《磧砂》本作感。</span> </p><p> <span class="font12 xiao"><a class="zhuhao" href="#430" id="432">（2）</a>玅詐反　玅，《麗》本作沙；《磧砂》本作泔。</span> </p><p> <span>從此復往<span class="zhuanming">伊爛拏鉢伐多國</span>。<a class="zhuhao" href="#437" id="433">（1）</a>在路至<span class="zhuanming">迦布路<a class="zhuhao" href="#438" id="434">（2）</a>伽藍</span>。伽藍南二三里有<span class="zhuanming">孤山</span>，巖巘崇崒，灌木蕭森，泉沼清澄，鮮華芬馥。既爲勝地，靈廟實繁，感變之奇，神異多種。最中精舍有刻檀<span class="zhuanming">觀自在菩薩</span>像，威神特尊，常有數十人，或七日﹑二七日絶粒斷漿，請祈諸願，心殷至者，卽見菩薩具相莊嚴，威光朗曜，從檀像中出，慰喻其人，與其所願。如是感見數數有人，以故歸者逾衆。其供養人恐諸來者坌污尊像，去像四面各七步許<a class="zhuhao" href="#439" id="435">（3）</a>豎木鉤闌，<a class="zhuhao" href="#440" id="436">（4）</a>人來禮拜，皆於闌外，不得近像。所奉香華，亦並遥散。其得華住菩薩手及掛臂者，以爲吉祥，以爲得願。</span> </p><p> <span class="font12 xiao"><a class="zhuhao" href="#433" id="437">（1）</a>從自復往伊爛拏鉢伐多國　《傳》作：“奘將事博義，未忍東旋。戒賢誡返，乃欲南巡諸國，還途北指。”</span> </p><p> <span class="font12 xiao"><a class="zhuhao" href="#434" id="438">（2）</a>迦布路　路，《記》作德，《麗》本亦作德。</span> </p><p> <span class="font12 xiao"><a class="zhuhao" href="#435" id="439">（3）</a>七步許　《狀》作“十步”。</span> </p><p> <span class="font12 xiao"><a class="zhuhao" href="#436" id="440">（4）</a>鉤闌　《麗》本﹑《磧砂》本皆作“枸欄”。下“闌外”之闌亦皆作欄。</span> </p><i class="pageTag" onclick="viewPic('ZSK00725-001-L00078','1291786',this);" style="cursor:pointer;"> <span class="song">P78</span></i><p> <span>法師欲往求請，乃買種種華，穿之爲鬘，將到像所，志誠禮讚訖，向菩薩跪發三願：“一者，於此學已還歸本國，得平安無難者，願華住尊手；二者，所修福慧，願生<span class="zhuanming">覩史多宫</span>事<span class="zhuanming">慈氏菩薩</span>，若如意者，願華貫掛尊兩臂；三者，聖教稱衆生界中有一分無佛性者，<span class="zhuanming">玄奘</span>今自疑不知有不，若有佛性，修行可成佛者，願華貫掛尊頸項。”語訖，以華遥散，咸得如言。既滿所求，喜歡<a class="zhuhao" href="#442" id="441">（1）</a>無量。其傍同禮及守精舍人見已，彈指嗚足，言未曾有也。當來若成道者，願憶今日因緣先相度耳。</span> </p><p> <span class="font12 xiao"><a class="zhuhao" href="#441" id="442">（1）</a>喜歡　《麗》本作“歡喜”。</span> </p><p> <span>自此漸去至<span class="zhuanming">伊爛拏國</span>。伽藍十所，<a class="zhuhao" href="#445" id="443">（1）</a>僧徒四千餘人，多學小乘，説一切有部<a class="zhuhao" href="#446" id="444">（2）</a>義。近有鄰王廢其國君，以都城施僧，於中並建二寺，各有千僧。有二大德，一名<span class="zhuanming">怛他揭多毱多</span>，</span> <span class="font12 zhu">（此云<span class="zhuanming">如來密</span>。）</span> <span>二名<span class="zhuanming">羼底僧訶</span>，</span> <span class="font12 zhu">（此云<span class="zhuanming">師子忍</span>也。）</span> <span>俱善薩婆多部。又停一年，就讀《毗婆沙》﹑《順正理》等。</span> </p><p> <span class="font12 xiao"><a class="zhuhao" href="#443" id="445">（1）</a>十所　《記》作“十餘所。</span> </p><p> <span class="font12 xiao"><a class="zhuhao" href="#444" id="446">（2）</a>一切有部　《記》作“正量部”。</span> </p><p> <span>大城南有窣堵波，佛昔於此三月爲天﹑人説法，其傍又有過去四佛遺跡。國西界<span class="zhuanming">殑伽河</span>，南至<span class="zhuanming">小孤山</span>，佛昔於此三月安居，降<span class="zhuanming">薄句羅藥叉</span>。山東南巖下大石上有佛坐跡，入石寸餘，長五尺二寸，廣四尺<a class="zhuhao" href="#448" id="447">（1）</a>一寸。又有<i class="pageTag" onclick="viewPic('ZSK00725-001-L00079','1291786',this);" style="cursor:pointer;"> <span class="song">P79</span></i>佛置桾稚迦</span> <span class="font12 zhu">（卽澡罐也。舊曰軍持，訛也。）</span> <span>跡，深寸餘，作八出華文。國南界荒林，多有大象，壯而高大焉。</span> </p><p> <span class="font12 xiao"><a class="zhuhao" href="#447" id="448">（1）</a>四尺　《記》作“二尺”。</span> </p></div></div></div>
</>
[卷第二　起阿耆尼國　終羯若鞠闍國]
<div class="wlghyzd_wzb_18"><div id="FCdiv376294" key="376294"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第二　起阿耆尼國　終羯若鞠闍國 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv753534" key="753534"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00024','1291785',this);" style="cursor:pointer;"> <span class="song">P24</span></i><p class="font20" id="ZSK00725-001-BT0000005"><b>大慈恩寺三藏法師傳卷第二</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000006">起阿耆尼國　終羯若鞠闍國</p><p> <span>從此西行至<span class="zhuanming">阿耆尼國</span><span class="zhuanming">阿父師泉</span>。泉在道南沙崖，崖高數丈，水自半而出。相傳云，舊有商侣數百在途水盡，至此困乏不知所爲。時衆中有一僧，不裹行資，依衆乞活。衆議曰：“是僧事佛，是故我曹供養，雖涉萬里，無所賫攜。今我等熬然，竟不憂念，宜共白之。”僧曰：“汝等欲得水者，宜各禮佛，受三歸五戒，我爲汝等登崖作水。”衆既危困，咸從其命。受戒訖，僧教曰：“吾上崖後，汝等當唤‘<span class="zhuanming">阿父師</span>爲我下水’，任須多少言之。”其去少時，衆人如教而請，須臾水下充足，大衆無不歡荷，師竟不來。衆人上觀，已寂滅矣。大小悲號，依西域法焚之。於坐處聚甎石爲塔，塔今猶在，水亦不絶。行旅往來，隨衆多少，下有細麤；若無人時，津液而已。</span> </p><p> <span>法師與衆宿於泉側。明發，又經<span class="zhuanming">銀山</span>。山甚高廣，皆是銀礦，西國銀錢所從出也。山西又逢羣賊，衆與物<i class="pageTag" onclick="viewPic('ZSK00725-001-L00025','1291785',this);" style="cursor:pointer;"> <span class="song">P25</span></i>而去。遂至王城所處川崖<a class="zhuhao" href="#144" id="143">（1）</a>而宿。時同侣商胡數十，貪先貿易，夜中私發，前去十餘里，遇賊劫殺，無一脱者。比法師等到，見其遺骸，無復財産，深傷歎焉。</span> </p><p> <span class="font12 xiao"><a class="zhuhao" href="#143" id="144">（1）</a>川崖　崖，《麗》本﹑《磧砂》本皆作岸。</span> </p><p> <span>漸去遥見王都，<span class="zhuanming">阿耆尼王</span>與諸臣來迎，延入供養。其國先被<span class="zhuanming">高昌</span>寇擾，有恨不肯給馬。法師停一宿而過。</span> </p><p class="weizhi_zhanwei"></p><p> <span>前渡一大河，<a class="zhuhao" href="#147" id="145">（1）</a>西履平川，行數百里，<a class="zhuhao" href="#148" id="146">（2）</a>入<span class="zhuanming">屈支國</span>界。</span> <span class="font12 zhu">（舊云<span class="zhuanming">龜兹</span>，訛也。）</span> <span>將近王都，王與羣臣及大德僧<span class="zhuanming">木叉毱多</span>等來迎。自外諸僧數千，皆於城東門外，張浮幔，安行像，作樂而住。法師至，諸德起來相慰訖，各還就坐。使一僧擎鮮華一盤來授法師。法師受已，至佛前散華，禮拜訖，就<span class="zhuanming">木叉毱多</span>下坐。坐已，復行華。行華已，行蒲桃漿。於初一寺受華﹑受漿已，次受餘寺亦爾，如是展轉日晏方訖，僧徒始散。</span> </p><p> <span class="font12 xiao"><a class="zhuhao" href="#145" id="147">（1）</a>一大河　《麗》本作“二大河”。《考異》言“明本作一”。</span> </p><p> <span class="font12 xiao"><a class="zhuhao" href="#146" id="148">（2）</a>數百里　《記》作“七百餘里”。</span> </p><p> <span>有<span class="zhuanming">高昌</span>人數十於<span class="zhuanming">屈支</span>出家，别居一寺，寺在城東南。以法師從家鄉來，先請過宿，因就之，王共諸德各還。明日，王請過宫備陳供養，而食有三淨，法師不受，王深怪。<a class="zhuhao" href="#150" id="149">（1）</a>法師報：“此漸教所開，而<span class="zhuanming">玄奘</span>所學者大乘不<i class="pageTag" onclick="viewPic('ZSK00725-001-L00026','1291785',this);" style="cursor:pointer;"> <span class="song">P26</span></i>爾也。”受餘别食。食訖，過城西北<span class="zhuanming">阿奢理兒寺</span>，</span> <span class="font12 zhu">（此言奇特也。）</span> <span>是<span class="zhuanming">木叉毱多</span>所住寺也。<span class="zhuanming">毱多</span>理識閑敏，彼所宗歸，遊學<span class="zhuanming">印度</span>二十餘載，雖涉衆經，而《聲明》最善，王及國人咸所尊重，號稱獨步。見法師至，徒以客禮待之，未以知法爲許。謂法師曰：“此土《雜心》﹑《俱舍》﹑《毗婆沙》等一切皆有，學之足得，不煩西涉受艱辛也。”法師報曰：“此有《瑜伽論》不？”<span class="zhuanming">毱多</span>曰：“何用問是邪見書乎？真佛弟子者，不學是也。”法師初深敬之，及聞此言，視之猶土，報曰：“《婆沙》﹑《俱舍》本國已有，恨其理疎言淺，非究竟説，所以故來欲學大乘《瑜伽論》耳。又《瑜伽》者是後身菩薩<span class="zhuanming">彌勒</span>所説，今謂邪書，豈不懼無底枉坑乎？”彼曰：“《婆沙》等汝所未解，何謂非深？”法師報曰：“師今解不？”曰：“我盡解。”法師卽引《俱舍》初文問，發端卽謬，因更窮之，色遂變動，云：“汝更問餘處。”又示一文，亦不通，曰：“《論》無此語。”時王叔<span class="zhuanming">智月</span>出家，亦解經論，時在傍坐，卽證言《論》有此語。乃取本對讀之，<span class="zhuanming">毱多</span>極慚，云：“老忘耳。”又問餘部，亦無好釋。</span> </p><p> <span class="font12 xiao"><a class="zhuhao" href="#149" id="150">（1）</a>王深怪　《麗》本怪下有之字。</span> </p><p> <span>時爲<span class="zhuanming">凌山</span>雪路未開，不得進發，淹停六十餘日，觀眺之外，時往就言，相見不復踞坐，或立或避。私謂人曰：“此<span class="zhuanming">支那</span>僧非易詶對。若往<span class="zhuanming">印度</span>，彼少年之儔未必有也<a class="zhuhao" href="#152" id="151">（1）</a>。”其畏歎如是。至發日，王給手力﹑駝馬，與道<i class="pageTag" onclick="viewPic('ZSK00725-001-L00027','1291785',this);" style="cursor:pointer;"> <span class="song">P27</span></i>俗等傾都送出。</span> </p><p> <span class="font12 xiao"><a class="zhuhao" href="#151" id="152">（1）</a>未必有也　有，《麗》本﹑《磧砂》本皆作出。</span> </p><p> <span>從此西行二日，逢<span class="zhuanming">突厥</span>寇賊二千餘騎，其賊乃預共分張行衆資財，懸諍不平，自鬭而散。</span> </p><p class="weizhi_zhanwei"></p><p> <span>又前行六百里渡小磧，至<span class="zhuanming">跋禄迦國</span>，</span> <span class="font12 zhu">（舊曰<span class="zhuanming">姑墨</span>。）</span> <span>停一宿。又西北行三百里，渡一磧，至<span class="zhuanming">凌山</span>，卽<span class="zhuanming">葱嶺</span>北隅也。其山險峭，峻極於天。自開闢以來，冰雪所聚，積而爲凌，春夏不解，凝冱汗漫，與雲連屬，仰之皚然，莫覩其際。其凌峰摧落横路側者，或高百尺，或廣數丈，由是蹊徑崎嶇，登涉艱阻。加以風雪雜飛，雖複履重裘不免寒戰。將欲眠食，復無燥處可停，唯知懸釜而炊，席冰而寢。七日之後方始出山，徒侣之中𣨙凍死者<a class="zhuhao" href="#154" id="153">（1）</a>十有三四，牛馬逾甚。</span> </p><p> <span class="font12 xiao"><a class="zhuhao" href="#153" id="154">（1）</a>𣨙凍死者　𣨙，《磧砂》本作餒。</span> </p><p> <span>出山後至一清池，</span> <span class="font12 zhu">（清池亦云<span class="zhuanming">熱海</span>。見其對<span class="zhuanming">凌山</span>不凍，故得此名，其水未必温也。）</span> <span>周千四五百里，東西長，南北狹，望之淼然，無待激風而洪波數丈。循海西北行五百餘里，至<span class="zhuanming">素葉城</span>，<a class="zhuhao" href="#159" id="155">（1）</a>逢<span class="zhuanming">突厥</span><span class="zhuanming">葉護可汗</span>，方事畋遊，戎馬甚盛。可汗身著緑綾袍，露髮，以一丈許帛練裹頟<a class="zhuhao" href="#160" id="156">（2）</a>後垂。達官二百餘人皆錦袍編髮，<a class="zhuhao" href="#161" id="157">（3）</a>圍繞左右。自餘軍衆皆裘毼毳毛，槊纛端弓，駝馬之騎，極目不知其表。既與相見，可汗歡喜，云：“暫一處行，二三日當還，師且向衙所。”<i class="pageTag" onclick="viewPic('ZSK00725-001-L00028','1291785',this);" style="cursor:pointer;"> <span class="song">P28</span></i>令達官答摩支引送安置至衙。三日可汗方歸，引法師入。可汗居一大帳，帳以金華裝之，爛眩人目。諸達官於前列長筵兩行侍坐，皆錦服赫然，餘仗衞立於後。觀之，雖穹廬之君亦爲尊美矣。法師去帳三十餘步，可汗出帳迎拜，傳語慰問訖，入座。<span class="zhuanming">突厥</span>事火不施牀，以木含火，故敬而不居，但地敷重茵而已。仍爲法師設一鐵交牀，敷蓐請坐。須臾，<a class="zhuhao" href="#162" id="158">（4）</a>更引<span class="zhuanming">漢</span>使及<span class="zhuanming">高昌</span>使人入，通國書及信物，可汗自目之甚悦，令使者坐。命陳酒設樂，可汗共諸臣使人飲，别索蒲萄漿奉法師。於是恣相酬勸，窣渾鍾椀之器交錯遞傾，僸佅兜離之音鏗鏘互舉，雖蕃俗之曲，亦甚娱耳目﹑樂心意也。少時，更有食至，皆烹鮮羔犢之質，盈積於前。别營淨食進法師，具有餅飯﹑酥乳﹑石蜜﹑剌蜜﹑蒲萄等。食訖，更行蒲萄漿，仍請説法。法師因誨以十善愛養物命，及波羅蜜多解脱之業，乃舉手叩額，歡喜信受。</span> </p><p> <span class="font12 xiao"><a class="zhuhao" href="#155" id="159">（1）</a>素葉城　《記》作“素葉水城”。</span> </p><p> <span class="font12 xiao"><a class="zhuhao" href="#156" id="160">（2）</a>裹頟　頟，《麗》本﹑《磧砂》本皆作額。</span> </p><p> <span class="font12 xiao"><a class="zhuhao" href="#157" id="161">（3）</a>編髮　編，《磧砂》本作辮。</span> </p><p> <span class="font12 xiao"><a class="zhuhao" href="#158" id="162">（4）</a>須臾　《傳》作“奘初到衙所，信物倍多，謂是親弟，終所不信。可汗重其賄賂，爲奘遣騎前告所部諸國，有勝地必令到。”</span> </p><p> <span>因留停數日，勸住曰：“師不須往<span class="zhuanming">印特伽國</span>，</span> <span class="font12 zhu">（謂<span class="zhuanming">印度</span>也。）</span> <span>彼地多暑，十月當此五月，觀師容貌，至彼恐銷融<i class="pageTag" onclick="viewPic('ZSK00725-001-L00029','1291785',this);" style="cursor:pointer;"> <span class="song">P29</span></i>也。其人露黑，類無威儀，不足觀也。”法師報曰：“今之彼，欲追尋聖跡慕求法耳。”可汗乃令軍中訪解<span class="zhuanming">漢</span>語及諸國音者，遂得年少，曾到<span class="zhuanming">長安</span>數年通解<span class="zhuanming">漢</span>語，卽封爲摩咄達官，作諸國書，令摩咄送法師到<span class="zhuanming">迦畢試國</span>。又施緋綾法服一襲，絹五十疋，與羣臣送十餘里。</span> </p><p class="weizhi_zhanwei"></p><p> <span>自此西行四百餘里，至<span class="zhuanming">屏聿</span>，此曰<span class="zhuanming">千泉</span>，地方數百里，<a class="zhuhao" href="#170" id="163">（1）</a>既多池沼，又豐奇木，森沈涼潤，卽可汗避暑之處也。自<span class="zhuanming">屏聿</span>西百五十里，至<span class="zhuanming">呾邏斯城</span>。<a class="zhuhao" href="#171" id="164">（2）</a>又西南二百里，<a class="zhuhao" href="#172" id="165">（3）</a>至<span class="zhuanming">白水城</span>。又西南二百里，<a class="zhuhao" href="#173" id="166">（4）</a>至<span class="zhuanming">恭御城</span>。又南五十里，至<span class="zhuanming">笯</span></span> <span class="font12 zhu">（奴故反。）</span> <span><span class="zhuanming">赤建國</span>。又西二百里，<a class="zhuhao" href="#174" id="167">（5）</a>至<span class="zhuanming">赭時國</span>，</span> <span class="font12 zhu">（此言<span class="zhuanming">石國</span>。）</span> <span>國西臨（葉）<span class="zhuanming">葉河</span>。<a class="zhuhao" href="#175" id="168">（6）</a>又西千餘里，至<span class="zhuanming">窣堵利瑟那國</span>，國東臨（葉）<span class="zhuanming">葉河</span>。<a class="zhuhao" href="#176" id="169">（7）</a>河出<span class="zhuanming">葱嶺</span>北原，西北流。又西北入大磧，無水草，望遺骨而進。</span> </p><p> <span class="font12 xiao"><a class="zhuhao" href="#163" id="170">（1）</a>數百里　《記》作“二百餘里”。</span> </p><p> <span class="font12 xiao"><a class="zhuhao" href="#164" id="171">（2）</a>呾邏斯城　斯，《記》作私。</span> </p><p> <span class="font12 xiao"><a class="zhuhao" href="#165" id="172">（3）</a>西南二百里　《記》作“西南二百餘里”。</span> </p><p> <span class="font12 xiao"><a class="zhuhao" href="#166" id="173">（4）</a>西南二百里　《記》作“西南二百餘里”。</span> </p><p> <span class="font12 xiao"><a class="zhuhao" href="#167" id="174">（5）</a>西二百里　《記》作“西二百餘里”。</span> </p><p> <span class="font12 xiao"><a class="zhuhao" href="#168" id="175">（6）</a>葉葉河　《記》但作“葉河”。《考異》謂“古本﹑承本並作‘葉河’二字，是”。</span> </p><p> <span class="font12 xiao"><a class="zhuhao" href="#169" id="176">（7）</a>葉葉河　《記》但作“葉河”。《考異》謂“臨葉葉河河出六字，古本作臨葉河，葉河出”。《麗》本﹑《磧砂》本上兩<i class="pageTag" onclick="viewPic('ZSK00725-001-L00030','1291785',this);" style="cursor:pointer;"> <span class="song">P30</span></i>處亦均誤重“葉”字。</span> </p><p> <span>五百餘里，至<span class="zhuanming">颯秣建國</span>。</span> <span class="font12 zhu">（此言<span class="zhuanming">康國</span>。）</span> <span>王及百姓不信佛法，以事火爲道。有寺兩所，逈無僧居，客僧投者，諸胡以火燒逐不許停住。法師初至，王接猶慢。經宿之後，爲説人﹑天因果，讚佛功德，恭敬福利，王歡喜請受齋戒，遂致殷重。所從二小師往寺禮拜，諸胡還以火燒逐。沙彌還以告王，王聞令捕燒者，得已，集百姓令截其手。法師將欲勸善，不忍毁其肢體，救之。王乃重笞之，逐出都外。自是上下肅然，咸求信事，遂設大會，度人居寺。其革變邪心，誘開矇俗，所到如此。</span> </p><p class="weizhi_zhanwei"></p><p> <span>又西三百餘里，至<span class="zhuanming">屈霜你迦國</span>。又西二百餘里，至<span class="zhuanming">喝捍國</span>。</span> <span class="font12 zhu">（此言<span class="zhuanming">東安國</span>也。）</span> <span>又西四百里，至<span class="zhuanming">捕喝國</span>。</span> <span class="font12 zhu">（此言<span class="zhuanming">中安國</span>也。）</span> <span>又西百餘里，<a class="zhuhao" href="#182" id="177">（1）</a>至<span class="zhuanming">伐地國</span>。</span> <span class="font12 zhu">（此言<span class="zhuanming">西安國</span>也。）</span> <span>又西五百里，<a class="zhuhao" href="#183" id="178">（2）</a>至<span class="zhuanming">貨利習彌伽國</span>，國東臨<span class="zhuanming">縛芻河</span>。又西南三百餘里，至<span class="zhuanming">羯霜</span></span> <span class="font12 zhu"><span class="zhuanming">（去聲）</span></span> <span><span class="zhuanming">那國</span>。</span> <span class="font12 zhu">（此言<span class="zhuanming">史國</span>。）</span> <span>又西南二百里入山，山路深險，纔通人步，復無水草。山行三百餘里，<a class="zhuhao" href="#184" id="179">（3）</a>入<span class="zhuanming">鐵門</span>，<a class="zhuhao" href="#185" id="180">（4）</a>峰壁狹峭而崖石多鐵鑛，依之爲門，扉又鍱鐵，又鑄鐵爲鈴，多懸於上，故以爲名，卽<span class="zhuanming">突厥</span>之關塞也。出<span class="zhuanming">鐵門</span>至<span class="zhuanming">覩貨羅國</span>。<a class="zhuhao" href="#186" id="181">（5）</a></span> <span class="font12 zhu">（舊曰<span class="zhuanming">吐火羅</span>，訛也。）</span> </p><p> <span class="font12 xiao"><a class="zhuhao" href="#177" id="182">（1）</a>又西百餘里　《記》作“又西四百餘里”。</span> </p><p> <span class="font12 xiao"><a class="zhuhao" href="#178" id="183">（2）</a>又西五百里　《記》作“又西南五百里”。</span> </p><p> <span class="font12 xiao"><a class="zhuhao" href="#179" id="184">（3）</a>三百餘里　《傳》作“五百餘里”。</span> </p><i class="pageTag" onclick="viewPic('ZSK00725-001-L00031','1291785',this);" style="cursor:pointer;"> <span class="song">P31</span></i><p> <span class="font12 xiao"><a class="zhuhao" href="#180" id="185">（4）</a>入鐵門　《傳》作“自高昌至此，凡經一十六國”。</span> </p><p> <span class="font12 xiao"><a class="zhuhao" href="#181" id="186">（5）</a>覩貨羅國　《記》羅作邏。</span> </p><p> <span>自此數百里渡<span class="zhuanming">縛芻河</span>，至<span class="zhuanming">活國</span>，卽<span class="zhuanming">葉護可汗</span>長子<span class="zhuanming">呾度設</span></span> <span class="font12 zhu">（設者官名。）</span> <span>所居之地，又是<span class="zhuanming">高昌王</span>妹壻。<span class="zhuanming">高昌王</span>有書至其所。比法師到，公主可賀敦已死，<span class="zhuanming">呾度設</span>又病，聞法師從<span class="zhuanming">高昌</span>來，又得書，與男女等嗚咽不能止。因請曰：“弟子見師目明，願少停息。若差，自送師到<span class="zhuanming">婆羅門國</span>。”時更有一<span class="zhuanming">梵</span>僧至，爲誦呪，患得漸除。其後娶可賀敦，年少，受前兒囑，因藥以殺其夫。設既死，<span class="zhuanming">高昌公主</span>男小，遂被前兒特勤篡立爲設，仍妻後母。爲逢喪故，淹留月餘。</span> </p><p> <span>彼有沙門名<span class="zhuanming">達摩僧伽</span>，遊學<span class="zhuanming">印度</span>，<span class="zhuanming">葱嶺</span>以西推爲法匠，其<span class="zhuanming">疎勒</span>﹑<span class="zhuanming">于闐</span>之僧無敢對談者。法師欲知其學深淺，使人問師解幾部經論。諸弟子等聞皆怒。<span class="zhuanming">達摩</span>笑曰：“我盡解，隨意問。”法師知不學大乘，就小教《婆沙》等問數科，不是好通。因謝服，門人皆慙。從是相見歡喜，處處譽讚，言己不能及。</span> </p><p> <span>時新設既立，法師從求使人及鄔落，欲南進向<span class="zhuanming">婆羅門國</span>。設云：“弟子所部有<span class="zhuanming">縛喝國</span>，北臨<span class="zhuanming">縛芻河</span>，人謂<span class="zhuanming">小王舍城</span>，極多聖迹，願師暫往觀禮，然後取乘南去。”時<span class="zhuanming">縛喝</span>僧數十人聞舊設死，子又立，共來弔慰。法師與相見，言其意。彼曰：“卽當便去，彼有好路，若更來此，徒<i class="pageTag" onclick="viewPic('ZSK00725-001-L00032','1291785',this);" style="cursor:pointer;"> <span class="song">P32</span></i>爲迂會。”法師從其言，卽與設辭，取乘隨彼僧去。</span> </p><p> <span>既至，<a class="zhuhao" href="#192" id="187">（1）</a>觀其城邑，郊郭顯敞，川野腴潤，實爲勝地。伽藍百所，僧徒三千餘人，皆小乘學。城外西南有<span class="zhuanming">納縛伽藍</span>，</span> <span class="font12 zhu">（此言新。）</span> <span>裝嚴甚麗。伽藍内佛堂中有佛澡罐，量可斗餘。又有佛齒長一寸，廣八九分，色黄白，每有光瑞。又有佛掃箒，迦奢草作，長三尺餘，<a class="zhuhao" href="#193" id="188">（2）</a>圍可七寸，其帚柄飾以雜寶。此三事，齋日每出，道俗觀禮，至誠者感發神光。伽藍北有窣堵波，高二百餘尺。伽藍西南有一精廬，建立多年，居中行道證四果者，世世無絶，涅槃後皆有塔記，基址接連數百餘矣。大城西北五十里，<a class="zhuhao" href="#194" id="189">（3）</a>至<span class="zhuanming">提謂城</span>。城北四十里，<a class="zhuhao" href="#195" id="190">（4）</a>有<span class="zhuanming">波利城</span>。城中有二窣堵波，<a class="zhuhao" href="#196" id="191">（5）</a>高三丈。昔佛初成道，受此二長者麨蜜，初聞五戒十善，並請供養。<span class="zhuanming">如來</span>嘗授髮爪令造塔及造塔儀式，二長者將還本國，營建靈刹，卽此也。城西七十餘里有窣堵波，高逾二丈，過去<span class="zhuanming">迦葉佛</span>時作也。</span> </p><p> <span class="font12 xiao"><a class="zhuhao" href="#187" id="192">（1）</a>既至　《傳》作“由鐵門前經十三國至此”。</span> </p><p> <span class="font12 xiao"><a class="zhuhao" href="#188" id="193">（2）</a>三尺餘　《記》作“二尺餘”。</span> </p><p> <span class="font12 xiao"><a class="zhuhao" href="#189" id="194">（3）</a>五十里　《記》作“五十餘里”。</span> </p><p> <span class="font12 xiao"><a class="zhuhao" href="#190" id="195">（4）</a>四十里　《記》作“四十餘里”。</span> </p><p> <span class="font12 xiao"><a class="zhuhao" href="#191" id="196">（5）</a>有二窣堵波　《記》“有二”二字作“各有一”。</span> </p><p> <span><span class="zhuanming">納縛伽藍</span>有<span class="zhuanming">磔迦國</span>小乘三藏名<span class="zhuanming">般若羯羅</span>，</span> <span class="font12 zhu">（此言<span class="zhuanming">慧性</span>。）</span> <span>聞<span class="zhuanming">縛喝國</span>多有聖迹，故來禮敬。其人聰慧尚學，少<i class="pageTag" onclick="viewPic('ZSK00725-001-L00033','1291785',this);" style="cursor:pointer;"> <span class="song">P33</span></i>而英爽，鑽研九部，游泳四含，義解之聲周聞<span class="zhuanming">印度</span>。其小乘《阿毗達磨》﹑《迦延》﹑《俱舍》﹑《六足》﹑《阿毗曇》等無不曉達。既聞法師遠來求法，相見甚歡。法師因申疑滯，約《俱舍》﹑《婆沙》等問之，其酬對甚精熟，遂停月餘，就讀《毗婆沙論》。伽藍又有二小乘三藏，<span class="zhuanming">達摩畢利</span>﹑</span> <span class="font12 zhu">（此言<span class="zhuanming">法愛</span>。）</span> <span><span class="zhuanming">達摩羯羅</span>，</span> <span class="font12 zhu">（此言<span class="zhuanming">法性</span>。）</span> <span>皆彼所宗重。覩法師神彩明秀，極加敬仰。</span> </p><p> <span>時<span class="zhuanming">縛喝</span>西南有<span class="zhuanming">鋭末陀</span>﹑<a class="zhuhao" href="#198" id="197">（1）</a><span class="zhuanming">胡實健國</span>，其王聞法師從遠國來，皆遣貴臣拜請過國受供養，辭不行。使人往來再三，不得已而赴。王甚喜，乃陳金寶飲食施法師，皆不受而返。</span> </p><p> <span class="font12 xiao"><a class="zhuhao" href="#197" id="198">（1）</a>鋭末陀　《記》末作袜。</span> </p><p> <span>自<span class="zhuanming">縛喝</span>南行，與<span class="zhuanming">慧性法師</span>相隨入<span class="zhuanming">揭職國</span>。東南入<span class="zhuanming">大雪山</span>，行六百餘里，<a class="zhuhao" href="#202" id="199">（1）</a>出<span class="zhuanming">覩貨羅</span>境，入<span class="zhuanming">梵衍那國</span>。<a class="zhuhao" href="#203" id="200">（2）</a>國東西二千餘里，在<span class="zhuanming">雪山</span>中，塗路艱危，倍於凌磧之地，凝雲飛雪，曾不蹔霽，或逢尤甚之處，則平途數丈，故<span class="zhuanming">宋玉</span>稱西方之艱，層<a class="zhuhao" href="#204" id="201">（3）</a>冰峩峩，飛雪千里，卽此也。嗟乎，若不爲衆生求無上正法者，寧有禀父母遺體而遊此哉！昔<span class="zhuanming">王遵</span>登九折之坂，自云“我爲<span class="zhuanming">漢</span>室忠臣”；法師今涉<span class="zhuanming">雪嶺</span>求經，亦可謂<span class="zhuanming">如來</span>真子矣。</span> </p><p> <span class="font12 xiao"><a class="zhuhao" href="#199" id="202">（1）</a>行六百餘里　《傳》六作七。</span> </p><p> <span class="font12 xiao"><a class="zhuhao" href="#200" id="203">（2）</a>梵衍那國　《傳》無那字。</span> </p><i class="pageTag" onclick="viewPic('ZSK00725-001-L00034','1291785',this);" style="cursor:pointer;"> <span class="song">P34</span></i><p> <span class="font12 xiao"><a class="zhuhao" href="#201" id="204">（3）</a>艱層　《麗》本作難增。</span> </p><p> <span>如是漸到<span class="zhuanming">梵衍</span>都城，有伽藍十餘所，<a class="zhuhao" href="#209" id="205">（1）</a>僧徒數千人，學小乘説出世部。<a class="zhuhao" href="#210" id="206">（2）</a><span class="zhuanming">梵衍王</span>出迎，延過宫供養，累日方出。彼有摩訶僧祇部學僧<span class="zhuanming">阿梨耶馱娑</span>﹑</span> <span class="font12 zhu">（此言<span class="zhuanming">聖使</span>。）</span> <span><span class="zhuanming">阿梨耶斯那</span>，</span> <span class="font12 zhu">（此言<span class="zhuanming">聖軍</span>。）</span> <span>並深知法相，見法師，驚歎<span class="zhuanming">支那</span>遠國有如是僧，相引處處禮觀，殷勤不已。王城東北<a class="zhuhao" href="#211" id="207">（3）</a>山阿有立石像，高百五十尺。像東有伽藍，伽藍東有鍮石<span class="zhuanming">釋迦</span>立像，高一百尺。伽藍内有<span class="zhuanming">佛</span>入涅槃卧像，長一千尺。<a class="zhuhao" href="#212" id="208">（4）</a>並莊嚴微妙。此東南行二百餘里，度<span class="zhuanming">大雪山</span>至小川，有伽藍，中有佛齒及劫初時獨覺齒，長五寸﹑廣減四寸。復有<span class="zhuanming">金輪王</span>齒，長三寸﹑廣二寸。<span class="zhuanming">商諾迦縛娑</span></span> <span class="font12 zhu">（舊曰<span class="zhuanming">商那和修</span>，訛也。）</span> <span>所持鐵鉢，量可八九升，及僧伽胝衣，赤絳色。其人五百身中陰﹑生陰，恒服此衣，從胎俱出，後變爲袈裟，因緣廣如别傳。</span> </p><p> <span class="font12 xiao"><a class="zhuhao" href="#205" id="209">（1）</a>十餘所　《記》作“數十所”。</span> </p><p> <span class="font12 xiao"><a class="zhuhao" href="#206" id="210">（2）</a>小乘説出世部　《磧砂》本作“小乘出世説部”。</span> </p><p> <span class="font12 xiao"><a class="zhuhao" href="#207" id="211">（3）</a>王城東北　《傳》無東字。</span> </p><p> <span class="font12 xiao"><a class="zhuhao" href="#208" id="212">（4）</a>長一千尺　一千，《傳》作千餘。</span> </p><p> <span>如是經十五日出<span class="zhuanming">梵衍</span>，二日逢雪，迷失道路，至一小沙嶺，過獵人示道，度<span class="zhuanming">黑山</span>，至<span class="zhuanming">迦畢試</span>境。國周四千餘里，北背<span class="zhuanming">雪山</span>。王則刹利種也，明略有威，統十餘國。將至其都，王共諸僧並出城來迎。伽藍百餘所，諸僧相<i class="pageTag" onclick="viewPic('ZSK00725-001-L00035','1291785',this);" style="cursor:pointer;"> <span class="song">P35</span></i>諍，各欲邀過所住。有一小乘寺名<span class="zhuanming">沙落迦</span>，相傳云是昔<span class="zhuanming">漢</span>天子子質於此時作也。其寺僧言：“我寺本<span class="zhuanming">漢</span>天子兒作。今從彼來，先宜過我寺。”法師見其殷重，又同侣<span class="zhuanming">慧性法師</span>是小乘僧，意復不欲居大乘寺，遂卽就停。</span> </p><p> <span>質子造寺時，又藏無量珍寶於佛院東門南大神王足下，擬後修補伽藍。諸僧荷恩，處處屋壁圖畫質子之形。解安居日，復爲講誦樹福。代代相傳，於今未息。近有惡王貪暴，欲奪僧寶，使人掘神足下，地便大動。其神頂上有鸚鵡鳥像，見其發掘，振羽驚鳴。王及衆軍皆悉悶倒，懼而還退。寺有窣堵波相輪摧毁，僧欲取寶修營，地還震吼，無敢近者。法師既至，衆皆聚集，共請法師陳説先事。法師共到神所，焚香告曰：“質子原藏此寶擬營功德，今開施用，誠是其時。願鑑無妄之心，少戢威儀之德。如蒙許者，<span class="zhuanming">奘</span>自觀開，稱知斤數以付所司，如法修造，不令虚費。唯神之靈，願垂體察。”言訖，命人掘之，夷然無患，深七八尺得一大銅器，中有黄金數百斤﹑明珠數十顆。大衆歡喜，無不嗟服。</span> </p><p> <span>法師卽於寺夏坐。其王輕藝，唯信重大乘，樂觀講誦，乃屈法師及<span class="zhuanming">慧性三藏</span>於一大乘寺法集。彼有大乘三藏名<span class="zhuanming">秣奴若瞿沙</span>﹑</span> <span class="font12 zhu">（此言<span class="zhuanming">如意聲</span>也。）</span> <span>薩婆多<a class="zhuhao" href="#214" id="213">（1）</a><span class="zhuanming">阿梨耶伐摩</span>﹑</span> <span class="font12 zhu">（此言<span class="zhuanming">聖胄</span>。）</span> <span>彌沙塞部僧<span class="zhuanming">求那跋陀</span>，</span> <span class="font12 zhu">（此言<span class="zhuanming">德賢</span>。）</span> <span>皆是彼之稱首。然學不兼通，大小各别，雖精一理，終偏有所長。唯法師備諳衆教，隨其來問，各依部答，咸皆愜服。<i class="pageTag" onclick="viewPic('ZSK00725-001-L00036','1291785',this);" style="cursor:pointer;"> <span class="song">P36</span></i>如是五日方散。王甚喜，以純錦五疋别施法師，以外各各有差。於<span class="zhuanming">沙落迦</span>安居訖，其<span class="zhuanming">慧性法師</span>重爲<span class="zhuanming">覩貨羅王</span>請卻還，法師與别。</span> </p><p> <span class="font12 xiao"><a class="zhuhao" href="#213" id="214">（1）</a>薩婆多　《麗》本“多”下有“部僧”二字。</span> </p><p> <span>東進行六百餘里，<a class="zhuhao" href="#219" id="215">（1）</a>越<span class="zhuanming">黑嶺</span>，入<span class="zhuanming">北印度</span>境，至<span class="zhuanming">濫波國</span>。國周千餘里。伽藍十所，<a class="zhuhao" href="#220" id="216">（2）</a>僧徒皆學大乘。停三日，南行至一小嶺，嶺有窣堵波，是佛昔從南步行到此住立，後人敬戀，故建兹塔。自斯以北境域，皆號<span class="zhuanming">蔑戾車</span>。<a class="zhuhao" href="#221" id="217">（3）</a></span> <span class="font12 zhu">（此言邊地。）</span> <span><span class="zhuanming">如來</span>欲有教化，乘空往來，不復履地，若步行時，地便傾動。<a class="zhuhao" href="#222" id="218">（4）</a></span> </p><p> <span class="font12 xiao"><a class="zhuhao" href="#215" id="219">（1）</a>六百餘里　《傳》作“七百里”。</span> </p><p> <span class="font12 xiao"><a class="zhuhao" href="#216" id="220">（2）</a>十所　《記》作十餘。</span> </p><p> <span class="font12 xiao"><a class="zhuhao" href="#217" id="221">（3）</a>蔑戾車　《傳》作蜜利車。</span> </p><p> <span class="font12 xiao"><a class="zhuhao" href="#218" id="222">（4）</a>傾動　《麗》本下有“故也”二字。</span> </p><p> <span>從此南二十餘里，<a class="zhuhao" href="#226" id="223">（1）</a>下嶺渡河，至<span class="zhuanming">那揭羅喝<a class="zhuhao" href="#227" id="224">（2）</a>國</span></span> <span class="font12 zhu">（北<span class="zhuanming">印度</span>境。）</span> <span>大城東南<a class="zhuhao" href="#228" id="225">（3）</a>二里有窣堵波，高三百餘尺，<span class="zhuanming">無憂王</span>所造，是<span class="zhuanming">釋迦菩薩</span>於第二僧祇遇<span class="zhuanming">然燈佛</span>敷鹿皮衣及布髮掩泥得受記處。雖經劫壞，此跡恒存，天散衆華，常爲供養。法師至彼禮拜旋遶，傍有老僧爲法師説建塔因緣。法師問曰：“菩薩布髮之時，既是第二僧祇，從第二僧祇至第三僧祇中間經無量劫，一一劫中世界有多成<i class="pageTag" onclick="viewPic('ZSK00725-001-L00037','1291785',this);" style="cursor:pointer;"> <span class="song">P37</span></i>壞，如火災起時，<span class="zhuanming">蘇迷盧山</span>尚爲灰燼，如何此跡獨得無虧？”答曰：“世界壞時，此亦隨壞，世界成時，當其舊處跡現如本。且如<span class="zhuanming">蘇迷盧山</span>壞已還有，在乎聖跡，何得獨無？以此校之，不煩疑也。”上爲名答。次西南十餘里有窣堵波，是佛買華處。</span> </p><p> <span class="font12 xiao"><a class="zhuhao" href="#223" id="226">（1）</a>二十餘里　《記》作“百餘里”。</span> </p><p> <span class="font12 xiao"><a class="zhuhao" href="#224" id="227">（2）</a>那揭羅喝　揭，《傳》作伽。喝，《記》﹑《傳》作曷。</span> </p><p> <span class="font12 xiao"><a class="zhuhao" href="#225" id="228">（3）</a>東南　《記》無南字。</span> </p><p> <span>又東南度沙嶺十餘里，<a class="zhuhao" href="#230" id="229">（1）</a>到佛頂骨城。城有重閣，第二閣中有七寶小塔，<span class="zhuanming">如來</span>頂骨在中。骨周一尺二寸，髮孔分明，其色黄白，盛以寶函。但欲知罪福相者，磨香末爲埿，以帛練裹，隱於骨上，隨其所得以定吉凶。法師印得菩提樹像；所將二沙彌，大者得佛像，小者得蓮華像。其守骨婆羅門歡喜，向法師彈指散華，云：“師所得甚爲希有，足表有菩提之分。”復有髑髏骨塔，狀如荷葉。復有佛眼，睛大如柰，光明暉赫，徹燭函外。復有佛僧伽胝，上玅細㲲所作。復有佛錫杖，白鐵爲環，栴檀爲莖。法師皆得禮拜，盡其哀敬，因施金錢五十，銀錢一千，綺旛四口，錦兩端，法服二具，散衆雜華，辭拜而出。</span> </p><p> <span class="font12 xiao"><a class="zhuhao" href="#229" id="230">（1）</a>十餘里　《記》作“三十里”。</span> </p><p> <span>又聞<span class="zhuanming">燈光城</span>西南二十餘里有<span class="zhuanming">瞿波羅龍王</span>所住之窟，<span class="zhuanming">如來</span>昔日降伏此龍，因留影在中。法師欲往禮拜，承其路道荒阻，又多盗賊，二三年已來人往多不得見，以<i class="pageTag" onclick="viewPic('ZSK00725-001-L00038','1291785',this);" style="cursor:pointer;"> <span class="song">P38</span></i>故去者稀疏。法師欲往禮拜，時<span class="zhuanming">迦畢試國</span>所送使人貪其速還，不願淹留，勸不令去。法師報曰：“<span class="zhuanming">如來</span>真身之影，億劫難逢，寧有至此不往禮拜？汝等且漸進，<span class="zhuanming">奘</span>暫到卽來。”於是獨去。至<span class="zhuanming">燈光城</span>，入一伽藍問訪途路，覓人相引，無一肯者。後見一小兒，云“寺莊近彼，今送師到莊”。卽與同去，到莊宿。得一老人知其處所，相引而發。行數里，有五賊人拔刀而至，法師卽去帽現其法服。賊云：“師欲何去？”答：“欲禮拜佛影。”賊云：“師不聞此有賊耶？”答云：“賊者，人也，今爲禮佛，雖猛獸盈衢，<span class="zhuanming">奘</span>猶不懼，況檀越之輩是人乎！”賊遂發心隨往禮拜。既至窟所，窟在石澗東壁，門向西開，窺之窈冥，一無所覩。老人云：“師直入，觸東壁訖，卻行五十步許，正東而觀，影在其處。”法師入，信足而前，可五十步，果觸東壁。依言卻立，至誠而禮，百餘拜一無所見。自責障累，悲號懊惱，更至心禮誦《勝鬘》等諸經﹑諸佛偈頌，<a class="zhuhao" href="#232" id="231">（1）</a>隨讚隨禮，復百餘拜，見東壁現如鉢許大光，倐而還滅。悲喜更禮，復有槃許大光，現已還滅。益增感慕，自誓若不見<span class="zhuanming">世尊</span>影，終不移此地。如是更二百餘拜，遂一窟大明，見<span class="zhuanming">如來</span>影皎然在壁，如開雲霧忽矚金山，玅相熙融，神姿晃昱，瞻仰慶躍，不知所譬。佛身及袈裟並赤黄色，自膝已上相好極明，華座已下稍似微昧，左右及背後菩薩﹑聖僧等影亦皆具有。見已，遥命門外六人將火入燒香。比火至，歘然佛影還隱，急令絶火，更請方<i class="pageTag" onclick="viewPic('ZSK00725-001-L00039','1291785',this);" style="cursor:pointer;"> <span class="song">P39</span></i>乃重現。六人中五人得見，一人竟無所覩。如是可半食頃，了了明見，得申禮讚，供散華香訖，光滅爾乃辭出。所送婆羅門歡喜，歎未曾有，云：“非法師志誠願力之厚，無致此也。”窟門外更有衆多聖迹。</span> <span class="font12 zhu">（説如别傳。）</span> <span>相與歸還，彼五賊皆毁刀仗，受戒而别。</span> </p><p> <span class="font12 xiao"><a class="zhuhao" href="#231" id="232">（1）</a>諸佛偈頌　諸，《宋》本作請，《麗》本作讚。</span> </p><p> <span>從此復與伴合。東南山行五百餘里，至<span class="zhuanming">健陀邏<a class="zhuhao" href="#235" id="233">（1）</a>國</span>。</span> <span class="font12 zhu">（舊云<span class="zhuanming">健陀衞</span>，訛也。北<span class="zhuanming">印度</span>境也。）</span> <span>其國東臨<span class="zhuanming">信度河</span>，都城號<span class="zhuanming">布路沙布羅</span>。<a class="zhuhao" href="#236" id="234">（2）</a>國多賢聖，古來作論諸師<span class="zhuanming">那羅延天</span>﹑<span class="zhuanming">無著菩薩</span>﹑<span class="zhuanming">世親菩薩</span>﹑<span class="zhuanming">法救</span>﹑<span class="zhuanming">如意</span>﹑<span class="zhuanming">脇尊者</span>等，皆此所出也。王城東北有置佛鉢寶臺。鉢後流移諸國，今現在<span class="zhuanming">波剌拏斯國</span>。</span> </p><p> <span class="font12 xiao"><a class="zhuhao" href="#233" id="235">（1）</a>健陀邏　陀，《記》作馱。下注，衛原作術，《麗》本作衛。</span> </p><p> <span class="font12 xiao"><a class="zhuhao" href="#234" id="236">（2）</a>布路沙布羅　羅，《記》作邏。</span> </p><p> <span>城外東南八九里有畢鉢羅樹，高百餘尺，過去四佛並坐其下，現有四<span class="zhuanming">如來</span>像，當來九百九十六佛，亦當坐焉。其側又有窣堵波，是<span class="zhuanming">迦膩色迦王</span>所造，高四百尺，基周一里半，高一百五十尺，其上起金剛相輪二十五層，中有<span class="zhuanming">如來</span>舍利一斛。大窣堵波西南百餘步有白石像，高一丈八尺，北面立，極多靈瑞，往往有人見像夜遶大塔經行。</span> </p><i class="pageTag" onclick="viewPic('ZSK00725-001-L00040','1291785',this);" style="cursor:pointer;"> <span class="song">P40</span></i><p> <span><span class="zhuanming">迦膩色迦伽藍</span>東北百餘里，<a class="zhuhao" href="#240" id="237">（1）</a>渡大河至<span class="zhuanming">布色羯邏伐底城</span>，城東有窣堵波，<span class="zhuanming">無憂王</span>造，卽過去四佛説法處也。城北四五里伽藍内有窣堵波，高二百餘尺，<a class="zhuhao" href="#241" id="238">（2）</a><span class="zhuanming">無憂王</span>所立，卽<span class="zhuanming">釋迦佛</span>昔行菩薩道時，樂行惠施，於此國千生爲王，卽千生捨眼處。此等聖迹無量，法師皆得觀禮。自<span class="zhuanming">高昌王</span>所施金﹑銀﹑綾﹑絹﹑衣服等，所至大塔﹑大伽藍處，皆分留供養，申誠而去。從此又到<span class="zhuanming">烏鐸迦漢荼<a class="zhuhao" href="#242" id="239">（3）</a>城</span>。</span> </p><p> <span class="font12 xiao"><a class="zhuhao" href="#237" id="240">（1）</a>百餘里　百，《記》作“五十”。</span> </p><p> <span class="font12 xiao"><a class="zhuhao" href="#238" id="241">（2）</a>二百餘尺　《記》作“數百尺”。</span> </p><p> <span class="font12 xiao"><a class="zhuhao" href="#239" id="242">（3）</a>荼　原作茶，《磧砂》本作蓬，誤；《記》﹑《麗》本作荼。</span> </p><p> <span>城北涉履山川，行六百餘里，入<span class="zhuanming">烏仗那<a class="zhuhao" href="#253" id="243">（1）</a>國</span>。</span> <span class="font12 zhu">（此言苑。昔<span class="zhuanming">阿輸迦王</span>之苑也。舊稱<span class="zhuanming">烏長，</span>訛也。）</span> <span>夾<span class="zhuanming">蘇婆薩堵<a class="zhuhao" href="#254" id="244">（2）</a>河</span>。昔有伽藍一千四百所，僧徒一萬八千，今並荒蕪減少。其僧律儀傳訓有五部焉：一，法密部；二，化地部；三，飲光部；四，説一切有部；五，大衆部。其王多居<span class="zhuanming">瞢揭釐城</span>，人物豐盛。城東四五里有大窣堵波，多有奇瑞，是佛昔作<span class="zhuanming">忍辱仙人</span>，爲<span class="zhuanming">羯利王</span></span> <span class="font12 zhu">（此言<span class="zhuanming">鬭諍</span>。舊曰<span class="zhuanming">歌利</span>，訛也。）</span> <span>割截身體處。城東北二百五十里入大山，至<span class="zhuanming">阿波邏羅<a class="zhuhao" href="#255" id="245">（3）</a>龍泉</span>，卽<span class="zhuanming">蘇婆河</span><a class="zhuhao" href="#256" id="246">（4）</a>之上源也。西南流。其地寒冷，春夏恒凍，暮卽雪飛，仍含五色，霏霏舞亂如雜華焉。龍泉西南三十餘里，水北岸盤石上有佛脚跡，隨人福願，量有修短，是佛昔伏<span class="zhuanming">阿波邏羅龍</span>時至此留跡而去。順流<i class="pageTag" onclick="viewPic('ZSK00725-001-L00041','1291785',this);" style="cursor:pointer;"> <span class="song">P41</span></i>下三十餘里，有<span class="zhuanming">如來</span>濯衣石，袈裟條葉文相宛然。城南四百餘里至<span class="zhuanming">醯羅山</span>，是<span class="zhuanming">如來</span>昔聞半偈，</span> <span class="font12 zhu">（舊曰偈，<span class="zhuanming">梵</span>文略也。或曰偈他，<span class="zhuanming">梵</span>文訛也。今從正宜云伽他。伽陀，<span class="zhuanming">唐</span>言頌，頌有三十二言也。）</span> <span>報藥叉之恩捨身下處。<span class="zhuanming">瞢揭釐城</span>西五十里渡大河，至<span class="zhuanming">盧醯呾迦</span></span> <span class="font12 zhu">（此言赤。）</span> <span>窣堵波，高十餘丈，<a class="zhuhao" href="#257" id="247">（5）</a><span class="zhuanming">無憂王</span>造，是<span class="zhuanming">如來</span>往昔作<span class="zhuanming">慈力王</span>時，以刀刺身飤五藥叉<a class="zhuhao" href="#258" id="248">（6）</a>處。</span> <span class="font12 zhu">（舊云夜叉，訛也。）</span> <span>城東北三十餘里，至<span class="zhuanming">遏部多</span></span> <span class="font12 zhu">（此言奇特。）</span> <span><span class="zhuanming">石窣堵波</span>，高三十尺，<a class="zhuhao" href="#259" id="249">（7）</a>在昔佛於此爲人﹑天説法，佛去後自然涌出此塔。塔西渡大河三四里至一精舍，有<span class="zhuanming">阿嚩盧枳多伊濕伐羅菩薩</span><a class="zhuhao" href="#260" id="250">（8）</a>像，</span> <span class="font12 zhu">（此言<span class="zhuanming">觀自在</span>。合字連聲<span class="zhuanming">梵</span>語如上。分文而言，卽阿嚩盧枳多譯曰觀，伊濕伐羅譯曰自在。舊云<span class="zhuanming">光世音</span>或<span class="zhuanming">觀世音</span>，或<span class="zhuanming">觀世音自在</span>，皆訛也。）</span> <span>威靈極著。城東北聞説有人登越山谷，逆上<span class="zhuanming">徙多河</span>，塗路危險，攀緣絙鎖，<a class="zhuhao" href="#261" id="251">（9）</a>踐躡飛梁，可行十餘里，<a class="zhuhao" href="#262" id="252">（10）</a>至<span class="zhuanming">達麗羅川</span>，卽<span class="zhuanming">烏仗那</span>舊都也。其川中大伽藍側有刻木<span class="zhuanming">慈氏菩薩</span>像，金色裝嚴，高百餘尺。<span class="zhuanming">末田底迦</span></span> <span class="font12 zhu">（舊曰<span class="zhuanming">末田地</span>，訛也。）</span> <span><span class="zhuanming">阿羅漢</span>所造。彼以神通力，將匠人昇<span class="zhuanming">覩史多天</span>，</span> <span class="font12 zhu">（舊曰<span class="zhuanming">兜率陀</span>，訛也。）</span> <span>令親觀玅相，往來三返爾乃功畢。</span> </p><p> <span class="font12 xiao"><a class="zhuhao" href="#243" id="253">（1）</a>烏仗那　仗，《傳》作長。</span> </p><p> <span class="font12 xiao"><a class="zhuhao" href="#244" id="254">（2）</a>蘇婆薩堵　薩，《記》作伐窣。</span> </p><p> <span class="font12 xiao"><a class="zhuhao" href="#245" id="255">（3）</a>阿波邏羅　《傳》無羅字。</span> </p><p> <span class="font12 xiao"><a class="zhuhao" href="#246" id="256">（4）</a>蘇婆河　《記》作蘇婆伐窣堵河，《傳》作信度河。</span> </p><p> <span class="font12 xiao"><a class="zhuhao" href="#247" id="257">（5）</a>十餘丈　《記》作“五十餘尺”。</span> </p><i class="pageTag" onclick="viewPic('ZSK00725-001-L00042','1291785',this);" style="cursor:pointer;"> <span class="song">P42</span></i><p> <span class="font12 xiao"><a class="zhuhao" href="#248" id="258">（6）</a>飤五藥叉　飤，《磧砂》本作施。</span> </p><p> <span class="font12 xiao"><a class="zhuhao" href="#249" id="259">（7）</a>三十尺　《記》作“四十餘尺”。</span> </p><p> <span class="font12 xiao"><a class="zhuhao" href="#250" id="260">（8）</a>阿嚩盧枳多伊濕伐羅　嚩，《記》作縛；多伊，《記》作低。</span> </p><p> <span class="font12 xiao"><a class="zhuhao" href="#251" id="261">（9）</a>絙鎖　《麗》本鎖作繅。《磧砂》本作鐵鏁。</span> </p><p> <span class="font12 xiao"><a class="zhuhao" href="#252" id="262">（10）</a>可行十餘里　十，《記》作千。</span> </p><p> <span>自<span class="zhuanming">烏鐸迦漢荼城</span>南渡<span class="zhuanming">信渡河</span>，河廣三四里，流極清急，毒龍惡獸多窟其中，有持<span class="zhuanming">印度</span>奇寶名華及舍利渡者，船輒覆没。渡此河至<span class="zhuanming">呾叉始羅國</span>。</span> <span class="font12 zhu">（<span class="zhuanming">北印度</span>境。）</span> <span>其城北十二三里有窣堵波，（彼）<span class="zhuanming">無憂王</span>所建，<a class="zhuhao" href="#266" id="263">（1）</a>每放神光。是<span class="zhuanming">如來</span>昔行菩薩道爲大國王，號<span class="zhuanming">戰達羅鉢剌婆</span>，</span> <span class="font12 zhu">（此言<span class="zhuanming">月光</span>。）</span> <span>志求菩提捨千頭處。塔側有伽藍，昔經部師<span class="zhuanming">拘摩邏多</span><a class="zhuhao" href="#267" id="264">（2）</a></span> <span class="font12 zhu">（此言<span class="zhuanming">童壽</span>。）</span> <span>於此製造衆論。從此東南七百餘里間有<span class="zhuanming">僧訶補羅國</span>。</span> <span class="font12 zhu">（<span class="zhuanming">北印度</span>境。）</span> <span>又從<span class="zhuanming">呾叉始羅</span>北界渡<span class="zhuanming">信渡河</span>，東南二百餘里，經大石門，是昔<span class="zhuanming">摩訶薩埵王子</span>於此捨身飤餓烏擇七子處。<a class="zhuhao" href="#268" id="265">（3）</a>其地先爲王子身血所染，今猶絳赤，草木亦然。又從此東南山行五百餘里，至<span class="zhuanming">烏剌尸國</span>。</span> </p><p> <span class="font12 xiao"><a class="zhuhao" href="#263" id="266">（1）</a>彼無憂王所建　《麗》本無彼字，是，今删。</span> </p><p> <span class="font12 xiao"><a class="zhuhao" href="#264" id="267">（2）</a>拘摩邏多　《記》邏字上有羅字。</span> </p><p> <span class="font12 xiao"><a class="zhuhao" href="#265" id="268">（3）</a>捨身飤餓烏擇七子處　擇字下，《麗》本有“音徒”二字注語；《磧砂》本擇字作檡，下亦有“音徒”二字注語。《釋音》：“烏檡，下音徒，與菟同。《春秋傳》，楚人謂虎爲菟，漢<i class="pageTag" onclick="viewPic('ZSK00725-001-L00043','1291785',this);" style="cursor:pointer;"> <span class="song">P43</span></i>人謂虎爲烏擇。”</span> </p><p> <span>又東南登危險，度鐵橋，行千餘里，至<span class="zhuanming">迦濕彌羅國</span>。</span> <span class="font12 zhu">（舊曰<span class="zhuanming">罽賓</span>，訛也。）</span> <span>其都城西臨大河，伽藍百所，<a class="zhuhao" href="#270" id="269">（1）</a>僧五千餘人。有四窣堵波，崇高壯麗，<span class="zhuanming">無憂王</span>所建，各有<span class="zhuanming">如來</span>舍利升餘。法師初入其境，至石門，彼國西門也，王遣母弟將車馬來迎。入石門已，歷諸伽藍禮拜，到一寺宿，寺名<span class="zhuanming">護瑟迦羅</span>。其夜衆僧皆夢神人告曰：“此客僧從<span class="zhuanming">摩訶脂那</span>來，欲學經<span class="zhuanming">印度</span>，觀禮聖迹，師稟未聞。其人既爲法來，有無量善神隨逐，現在於此。師等宿福爲遠人所慕，宜勤誦習，令他讚仰，如何懈怠沈没睡眠！”諸僧聞已，各各驚寤，經行禪誦，至旦，並來説其因緣，禮敬逾肅。</span> </p><p> <span class="font12 xiao"><a class="zhuhao" href="#269" id="270">（1）</a>百所　《記》作“百餘所”。</span> </p><p> <span>如是數日，漸進王城，離可一由旬，到達摩舍羅。</span> <span class="font12 zhu">（此言福舍。王教所立，使招延行旅，給贍貧乏。）</span> <span>王率羣臣及都内僧詣福舍相迎，羽從千餘人，幢蓋盈塗，煙華滿路。既至，相見禮讚殷厚，自手以無量華供散訖，請乘大象相隨而進。至都，止<span class="zhuanming">闍耶因陀羅寺</span>。</span> <span class="font12 zhu">（寺，王舅所立也。）</span> <span>明日，請入宫供養，並命大德<span class="zhuanming">僧稱</span>等數十人。食訖，王請開講，令法師論難，觀之甚喜。又承遠來慕學，尋讀無本，遂給書手二十<a class="zhuhao" href="#274" id="271">（1）</a>人，令寫經﹑論。别給五人供承驅使，資待所須，事事公給。彼<span class="zhuanming">僧稱<a class="zhuhao" href="#275" id="272">（2）</a>法師</span>者，高行之人，<i class="pageTag" onclick="viewPic('ZSK00725-001-L00044','1291785',this);" style="cursor:pointer;"> <span class="song">P44</span></i>戒禁淳潔，思想淹深，多聞總持，才睿神茂，而性愛賢重士，既屬上賓，盱衡延納。法師亦傾心諮稟，曉夜無疲，因請講授諸論。彼公是時年向七十，氣力已衰，慶逢神器，乃勵力敷揚，自午已前講《俱舍論》，午已後講《順正理論》，初夜後講《因明》﹑《聲明論》。<a class="zhuhao" href="#276" id="273">（3）</a>由是境内學人無不悉集。法師隨其所説，領悟無遺，研幽擊節，盡其神祕。彼公歡喜，歎賞無極，謂衆人曰：“此<span class="zhuanming">支那</span>僧智力宏贍，顧此衆中無能出者，以其明懿足繼<span class="zhuanming">世親</span>昆季之風，所恨生乎遠國，不早接聖賢遺芳耳。”</span> </p><p> <span class="font12 xiao"><a class="zhuhao" href="#271" id="274">（1）</a>二十　《傳》無二字。</span> </p><p> <span class="font12 xiao"><a class="zhuhao" href="#272" id="275">（2）</a>僧稱　《傳》《狀》俱云“僧勝”。</span> </p><p> <span class="font12 xiao"><a class="zhuhao" href="#273" id="276">（3）</a>聲明論　《傳》《狀》此下有“更舉大毘婆沙”六字。</span> </p><p> <span>時衆中有大乘學僧<span class="zhuanming">毘戍陀僧訶</span>﹑</span> <span class="font12 zhu">（此言<span class="zhuanming">淨師子</span>也。）</span> <span><span class="zhuanming">辰那飯茶</span>，</span> <span class="font12 zhu">（此言最勝親。）</span> <span>薩婆多學僧<span class="zhuanming">蘇伽蜜多羅</span>﹑</span> <span class="font12 zhu">（此言<span class="zhuanming">如來友</span>。）</span> <span><span class="zhuanming">婆蘇蜜多羅</span>，</span> <span class="font12 zhu">（此言<span class="zhuanming">世友</span>。）</span> <span>僧祇部學僧<span class="zhuanming">蘇利耶提婆</span>﹑</span> <span class="font12 zhu">（此言<span class="zhuanming">日天</span>。）</span> <span><span class="zhuanming">辰那呾邏多</span>，</span> <span class="font12 zhu">（此言<span class="zhuanming">最勝救</span>。）</span> <span>其國先來尚學，而此僧等皆道業堅貞，才解英富，比方<span class="zhuanming">僧稱</span>雖不及，比諸人足有餘。既見法師爲大匠褒揚，無不發憤難詰法師，法師亦明目詶酢，無所蹇滯，由是諸賢亦率慙服。</span> </p><p> <span>其國先是龍池。佛涅槃後第五十年，<span class="zhuanming">阿難</span>弟子<span class="zhuanming">末田底迦</span>阿羅漢教化龍王捨池立五百伽藍，召諸賢聖於中住止，受龍供養。其後<span class="zhuanming">健陀羅國</span><span class="zhuanming">迦膩色迦王</span>，<span class="zhuanming">如來</span>滅<i class="pageTag" onclick="viewPic('ZSK00725-001-L00045','1291785',this);" style="cursor:pointer;"> <span class="song">P45</span></i>後第四百年，因<span class="zhuanming">脇尊者</span>請諸聖衆，内窮三藏﹑外達五明者，得四百九十九人，及尊者<span class="zhuanming">世友</span>，合五百賢聖於此結集三藏。先造十萬頌《鄔波弟鑠論》，</span> <span class="font12 zhu">（舊曰《優波提舍》，訛也。）</span> <span>釋《素呾纜藏》。</span> <span class="font12 zhu">（舊曰《修多羅》，訛也。）</span> <span>次造十萬頌《毘奈耶毘婆沙論》，釋《毘奈耶藏》。</span> <span class="font12 zhu">（舊曰《毘那耶》，訛也。）</span> <span>次造十萬頌《阿毘達磨毘婆沙論》，釋《阿毘達磨藏》。</span> <span class="font12 zhu">（或曰《阿毘曇》，訛也。）</span> <span>凡三十萬頌，九十六萬<a class="zhuhao" href="#278" id="277">（1）</a>言。王以赤銅爲鍱，鏤寫論文，石函封記，建大窣堵波而儲其中，命藥叉神守護。奥義重明，此之力也。如是停留首尾二年，學諸經﹑論，禮聖迹已，乃辭。</span> </p><p> <span class="font12 xiao"><a class="zhuhao" href="#277" id="278">（1）</a>九十六萬　《記》作“九百六十萬”。</span> </p><p> <span>西南逾涉山澗，行七百里，至<span class="zhuanming">半笯嗟國</span>。從此東行四百餘里，至<span class="zhuanming">遏邏闍補羅國</span>。</span> <span class="font12 zhu">（<span class="zhuanming">北印度</span>境。）</span> </p><p class="weizhi_zhanwei"></p><p> <span>從此東南下山渡水七百餘里，至<span class="zhuanming">磔迦國</span>。</span> <span class="font12 zhu">（<span class="zhuanming">北印度</span>境。）</span> <span>自<span class="zhuanming">藍波</span>至於此土，其俗既住邊荒，儀服語言稍殊<span class="zhuanming">印度</span>，有鄙薄之風焉。自出<span class="zhuanming">曷邏闍補羅國</span>，經二日，渡<span class="zhuanming">旃達羅婆伽河</span>，</span> <span class="font12 zhu">（此云<span class="zhuanming">月分</span>。）</span> <span>到<span class="zhuanming">闍耶補羅城</span>，宿於外道寺。寺在城西門外，是時徒侣二十餘人。後日進到<span class="zhuanming">奢羯羅城</span>，城中有伽藍，僧徒百餘人，昔者<span class="zhuanming">世親菩薩</span>於中製《勝義諦論》。其側有窣堵波，高二百尺，是過去四佛説法之處，見有經行遺跡。</span> </p><i class="pageTag" onclick="viewPic('ZSK00725-001-L00046','1291785',this);" style="cursor:pointer;"> <span class="song">P46</span></i><p> <span>從此出<span class="zhuanming">那羅僧訶城</span>，東至<span class="zhuanming">波羅奢</span>大林中，逢羣賊五十餘人，法師及伴所將衣資劫奪都盡，仍揮刀驅就道南枯池，欲總屠害。其池多有蓬棘蘿蔓，法師所將沙彌遂映刺林，見池南岸有水穴，堪容人過，私告法師，卽相與透出。東南疾走可二三里，遇一婆羅門耕地，告之被賊，彼聞驚愕，卽解牛與法師，向村吹貝，聲鼓相命，得八十餘人，各將器杖，急往賊所。賊見衆人，逃散各入林間。法師遂到池解衆人縛，又從諸人施衣分與，相攜投村宿。人人悲泣，獨法師笑無憂慼。同侣問曰：“行路衣資賊掠俱盡，唯餘性命，僅而獲存。困弊艱危，理極於此，所以却思林中之事，不覺悲傷。法師何因不共憂之，倒爲欣笑？”答曰：“居生之貴，唯乎性命。性命既存，餘何所憂。故我土俗書云：‘天地之大寶曰生。’生之既在，則大寶不亡。小小衣資，何足憂悋。”由是徒侣感悟。其澄波之量，渾之不濁如此。</span> </p><p> <span>明日到<span class="zhuanming">磔迦國</span>東境，至一大城。城西道北有大菴羅林，林中有一七百歲婆羅門，及至觀之，可三十許，形質魁梧，神理淹審，明《中》﹑《百》諸論，善《吠陀》等書。有二侍者，各百餘歲。法師與相見，延納甚歡。又承被賊，卽遣一侍者，命城中信佛法者，令爲法師造食。其城有數千户，信佛者蓋少，宗事外道者極多。法師在<span class="zhuanming">迦濕彌<a class="zhuhao" href="#280" id="279">（1）</a>〔羅〕</span>時，聲譽已遠，諸國皆知，其使乃遍城中告唱云：“<span class="zhuanming">支那國</span>僧來近處被賊，衣服總盡，諸人宜共知<i class="pageTag" onclick="viewPic('ZSK00725-001-L00047','1291785',this);" style="cursor:pointer;"> <span class="song">P47</span></i>時。”福力所感，遂使邪黨革心，有豪傑等三百餘人，聞已各將班㲲布一端，并奉飲食，恭敬而至，俱積於前，拜跪問訊。法師爲呪願，并説報應因果，令諸人等皆發道意，棄邪歸正，相對笑語舞躍而還。長年歎未曾有。於是以㲲布分給諸人，各得數具衣直，猶用之不盡，以五十端布奉施長年。仍就停一月，學《經百論》﹑《廣百論》。其人是<span class="zhuanming">龍猛</span>弟子，親得師承，説甚明淨。</span> </p><p> <span class="font12 xiao"><a class="zhuhao" href="#279" id="280">（1）</a>迦濕彌　《麗》本彌下有羅字，今據補。</span> </p><p> <span>從此東行五百餘里，到<span class="zhuanming">至那僕底國</span>。詣<span class="zhuanming">突舍薩那寺</span>，有大德<span class="zhuanming">毘膩多鉢臘婆</span>，</span> <span class="font12 zhu">（此云<span class="zhuanming">調伏光</span>，卽<span class="zhuanming">北印度</span>王子。）</span> <span>好風儀，善三藏，自造《五藴論釋》﹑《唯識三十論釋》，因住十四月，<a class="zhuhao" href="#282" id="281">（1）</a>學《對法論》﹑《顯宗論》﹑《理門論》等。</span> </p><p> <span class="font12 xiao"><a class="zhuhao" href="#281" id="282">（1）</a>十四月　五四年版《刊誤》：“十四月之十字疑衍”。</span> </p><p> <span>大城東南行五十<a class="zhuhao" href="#284" id="283">（1）</a>餘里，至<span class="zhuanming">答秣蘇伐那僧伽藍</span>，</span> <span class="font12 zhu">（此言<span class="zhuanming">闍林</span>。）</span> <span>僧徒三百餘人，學説一切有部。賢劫千佛皆當於此地集人﹑天説法。<span class="zhuanming">釋迦如來</span>涅槃後第三百年中，有<span class="zhuanming">迦多衍那</span></span> <span class="font12 zhu">（舊曰<span class="zhuanming">迦旃延</span>，訛也。）</span> <span><span class="zhuanming">論師</span>於此制《發智論》。</span> </p><p> <span class="font12 xiao"><a class="zhuhao" href="#283" id="284">（1）</a>五十　《記》作五百。</span> </p><p> <span>從此東北行百四五十里，至<span class="zhuanming">闍爛達那<a class="zhuhao" href="#287" id="285">（1）</a>國</span>。</span> <span class="font12 zhu">（<span class="zhuanming">北印度</span>境。）</span> <span>入其國，詣<span class="zhuanming">那伽羅馱那<a class="zhuhao" href="#288" id="286">（2）</a>寺</span>，有大德<span class="zhuanming">旃達羅伐摩</span>，</span> <span class="font12 zhu">（此云<span class="zhuanming">月胄</span>。）</span> <span>善究三藏，因就停四月，學《衆事分毘婆沙》。</span> </p><i class="pageTag" onclick="viewPic('ZSK00725-001-L00048','1291785',this);" style="cursor:pointer;"> <span class="song">P48</span></i><p> <span class="font12 xiao"><a class="zhuhao" href="#285" id="287">（1）</a>闍爛達那　那，《記》作羅。</span> </p><p> <span class="font12 xiao"><a class="zhuhao" href="#286" id="288">（2）</a>那伽羅馱那　馱那二字，《傳》﹑《狀》俱無。</span> </p><p> <span>從此東北登履危嶮，行七百餘里，至<span class="zhuanming">屈</span></span> <span class="font12 zhu"><span class="zhuanming">（居勿反）</span></span> <span><span class="zhuanming">露多國</span>。</span> <span class="font12 zhu">（<span class="zhuanming">北印度</span>境。）</span> <span>自<span class="zhuanming">屈露多國</span>南行七百餘里，越山渡河，至<span class="zhuanming">設多圖盧國</span>。</span> <span class="font12 zhu">（<span class="zhuanming">北印度</span>也。）</span> <span>從此西南行八百餘里，至<span class="zhuanming">波里夜呾羅<a class="zhuhao" href="#293" id="289">（1）</a>國</span>。</span> <span class="font12 zhu">（<span class="zhuanming">中印度</span>境。）</span> <span>從此東行五百餘里，至<span class="zhuanming">秣兔羅<a class="zhuhao" href="#294" id="290">（2）</a>國</span>。</span> <span class="font12 zhu">（<span class="zhuanming">中印度</span>境。）</span> <span><span class="zhuanming">釋迦如來</span>諸聖弟子<span class="zhuanming">舍利子</span>等遺身窣堵波，謂<span class="zhuanming">舍利子</span>﹑</span> <span class="font12 zhu">（舊曰<span class="zhuanming">舍梨子</span>，又曰<span class="zhuanming">舍利弗</span>，皆訛也。）</span> <span><span class="zhuanming">没特伽羅子</span></span> <span class="font12 zhu">（舊曰<span class="zhuanming">目乾連</span>，訛也。）</span> <span>等塔皆見在。<span class="zhuanming">呾麗衍尼弗呾羅</span>﹑</span> <span class="font12 zhu">（此<span class="zhuanming">言滿慈子</span>。舊曰<span class="zhuanming">彌多羅尼子</span>，訛略也。）</span> <span><span class="zhuanming">優波釐</span>﹑<span class="zhuanming">阿難陀</span>﹑<span class="zhuanming">羅怙羅</span></span> <span class="font12 zhu">（舊曰<span class="zhuanming">羅睺羅</span>，又曰<span class="zhuanming">羅雲</span>，皆訛也。）</span> <span>及<span class="zhuanming">曼殊室利</span>，</span> <span class="font12 zhu">（此言<span class="zhuanming">妙吉祥</span>。舊曰<span class="zhuanming">濡首</span>，又曰<span class="zhuanming">文殊師利</span>，或言<span class="zhuanming">曼殊尸利</span>，曰<span class="zhuanming">妙德</span><a class="zhuhao" href="#295" id="291">（3）</a>，訛也。）</span> <span>如是等諸窣堵波，每歲修福之日，僧徒相率隨所宗事而修供養。阿毘達磨衆供<span class="zhuanming">舍利子</span>；習定之徒供養<span class="zhuanming">没特伽羅子</span>；誦持經者供養<span class="zhuanming">滿慈子</span>；學毘奈耶衆供養<span class="zhuanming">優波離</span>；諸比丘尼供養<span class="zhuanming">阿難</span>；未受具戒者供養<span class="zhuanming">羅怙羅</span>；學大乘者供養諸菩薩。城東五六里至一山伽藍，尊者<span class="zhuanming">烏波毱多</span><a class="zhuhao" href="#296" id="292">（4）</a></span> <span class="font12 zhu">（此言<span class="zhuanming">近護</span>。）</span> <span>之所建也，其中爪﹑髮舍利。伽藍北巖有石室，高二十餘尺，廣三十餘尺，四寸細籌填積其内。尊者<span class="zhuanming">近護説法</span>導，夫妻俱證阿羅漢果者，乃下一籌，單己及别族者，雖證不記。</span> </p><p> <span class="font12 xiao"><a class="zhuhao" href="#289" id="293">（1）</a>波里夜呾羅　里，《記》作理。</span> </p><i class="pageTag" onclick="viewPic('ZSK00725-001-L00049','1291785',this);" style="cursor:pointer;"> <span class="song">P49</span></i><p> <span class="font12 xiao"><a class="zhuhao" href="#290" id="294">（2）</a>秣兔羅　兔，《記》作菟。</span> </p><p> <span class="font12 xiao"><a class="zhuhao" href="#291" id="295">（3）</a>曰妙德　《麗》本曰字上有譯字。</span> </p><p> <span class="font12 xiao"><a class="zhuhao" href="#292" id="296">（4）</a>烏波毱多　烏，《記》作鄔。</span> </p><p> <span>從此東北行五百餘里，至<span class="zhuanming">薩他泥濕伐羅<a class="zhuhao" href="#300" id="297">（1）</a>國</span>。</span> <span class="font12 zhu">（<span class="zhuanming">中印度</span>境。）</span> <span>又東行<a class="zhuhao" href="#301" id="298">（2）</a>四百餘里，至<span class="zhuanming">禄勒那<a class="zhuhao" href="#302" id="299">（3）</a>國</span>。</span> <span class="font12 zhu">（<span class="zhuanming">中印度</span>境。）</span> <span>東臨<span class="zhuanming">殑伽河</span>，北背大山，<span class="zhuanming">閻牟那河</span>中境而流。</span> </p><p> <span class="font12 xiao"><a class="zhuhao" href="#297" id="300">（1）</a>薩他渥濕伐羅　渥，《記》作泥。</span> </p><p> <span class="font12 xiao"><a class="zhuhao" href="#298" id="301">（2）</a>東行　《記》作“東北行”。</span> </p><p> <span class="font12 xiao"><a class="zhuhao" href="#299" id="302">（3）</a>禄勒那　《記》作“窣禄勤”。</span> </p><p> <span>又河東行八百餘里，至<span class="zhuanming">殑伽河</span>源，廣三四里，東南流入海處廣十餘里，其味甘美，細沙隨流。彼俗書記謂之“福水”。就中沐浴，罪舋銷除；啜波嗽流，則殃災殄滅；没而死者，卽生天受福。愚夫愚婦常集河濱，皆外道邪言，無其實也。後<span class="zhuanming">提婆菩薩</span>示其正理，方始停絶。國有大德名<span class="zhuanming">闍耶毱多</span><a class="zhuhao" href="#304" id="303">（1）</a>，善閑三藏。法師遂住一冬半春，就聽《經部毘婆沙》訖。</span> </p><p> <span class="font12 xiao"><a class="zhuhao" href="#303" id="304">（1）</a>闍耶毱多　《傳》作“闍那掘多”。</span> </p><p> <span>渡河東岸至<span class="zhuanming">秣底補羅國</span>。其王戍陀羅種也。伽藍十餘所，僧徒八百餘人，學小乘一切有部。大城南四五里有小伽藍，僧徒五十餘人。昔<span class="zhuanming">瞿拏鉢剌婆</span></span> <span class="font12 zhu">（此言<span class="zhuanming">德光</span>。）</span> <span>論師於此作《辯真》等論，凡百餘部。論師是<span class="zhuanming">鉢伐多國</span><i class="pageTag" onclick="viewPic('ZSK00725-001-L00050','1291785',this);" style="cursor:pointer;"> <span class="song">P50</span></i>人，本習大乘，後退學小乘。時<span class="zhuanming">提婆犀那</span></span> <span class="font12 zhu">（此言<span class="zhuanming">天軍</span>。）</span> <span><span class="zhuanming">阿羅漢</span>往來<span class="zhuanming">覩史多无</span>，<span class="zhuanming">德光</span>願見<span class="zhuanming">慈氏</span>，決諸疑滯，請<span class="zhuanming">天軍</span>以神力接上天宫。既見<span class="zhuanming">慈氏</span>，揖而不禮。言“我出家具戒，<span class="zhuanming">慈氏</span>處天同俗，禮敬非宜”。如是往來三返，皆不致禮。既我慢自高，疑亦不決。</span> </p><p> <span><span class="zhuanming">德光伽藍</span>南三四里有伽藍，僧二百餘人，並小乘學。是<span class="zhuanming">衆賢論師</span>壽終處。論師本<span class="zhuanming">迦濕彌羅國</span>人，博學高才，明一切有部《毘婆沙》。時<span class="zhuanming">世親菩薩</span>亦以睿智多聞，先作《阿毘達磨俱舍論》，破毘婆沙師所執，理奥文華，西域學徒莫不鑽<a class="zhuhao" href="#306" id="305">（1）</a>仰，爰至鬼神亦皆講習。<span class="zhuanming">衆賢</span>覽而心憤，又十二年，覃思作《俱舍雹論》二萬五千頌，八十萬言。造訖，欲與<span class="zhuanming">世親</span>面定是非，未果而終。<span class="zhuanming">世親</span>後見其論，歎有知解，言其思力不減《毘婆沙》之衆也。雖然甚順我義，宜名《順正理論》，遂依行焉。<span class="zhuanming">衆賢</span>死後，於菴没羅林中起窣堵波，今猶見在。</span> </p><p> <span class="font12 xiao"><a class="zhuhao" href="#305" id="306">（1）</a>鑽　《麗》本作讚。</span> </p><p> <span>林側又有窣堵波，是<span class="zhuanming">毘末羅蜜多羅</span></span> <span class="font12 zhu">（此言<span class="zhuanming">無垢稱</span>也。）</span> <span><span class="zhuanming">論師</span>遺身處。論師<span class="zhuanming">迦濕彌羅國</span>人，於説一切有部出家，遊五<span class="zhuanming">印度</span>，學窮三藏，將歸本國，塗次<span class="zhuanming">衆賢</span>之塔，悲其著述未及顯揚，奄便逝殁，因自誓更造諸論，破大乘義，滅<span class="zhuanming">世親</span>名，使論師之旨永傳遐代。説此語已，心智狂亂，五舌重出，遍體血流，自知此苦原由惡見，裁書懺悔，勸諸同侣勿謗大乘，言終氣絶，當死之處，地陷爲坑。</span> </p><i class="pageTag" onclick="viewPic('ZSK00725-001-L00051','1291785',this);" style="cursor:pointer;"> <span class="song">P51</span></i><p> <span>其國有大德名<span class="zhuanming">蜜多斯那</span>，<a class="zhuhao" href="#309" id="307">（1）</a>年九十，卽<span class="zhuanming">德光論師</span>弟子，善閑三藏。法師又半春一夏就學薩婆多部《怛埵三弟鑠論》﹑</span> <span class="font12 zhu">（此言《辯真論》，二萬五千頌，<span class="zhuanming">德光</span>所造。）</span> <span>《隨發智論》等。<a class="zhuhao" href="#310" id="308">（2）</a></span> </p><p> <span class="font12 xiao"><a class="zhuhao" href="#307" id="309">（1）</a>蜜多斯那　斯，《傳》《狀》作犀。</span> </p><p> <span class="font12 xiao"><a class="zhuhao" href="#308" id="310">（2）</a>隨發智論等　等字下，《傳》有“從此經十三國，至劫比他”十字。</span> </p><p> <span>又從此北行三百餘里，至<span class="zhuanming">婆羅吸摩補羅國</span>。</span> <span class="font12 zhu">（<span class="zhuanming">中印度</span>。）</span> <span>又此東南行四百餘里，至<span class="zhuanming">醯掣怛羅<a class="zhuhao" href="#314" id="311">（1）</a>國</span>。</span> <span class="font12 zhu">（<span class="zhuanming">中印度</span>境。）</span> <span>又南行二百餘里，渡<span class="zhuanming">殑伽河</span>，西南至<span class="zhuanming">毘羅那拏<a class="zhuhao" href="#315" id="312">（2）</a>國</span>。</span> <span class="font12 zhu">（<span class="zhuanming">中印度</span>境。）</span> <span>又東行<a class="zhuhao" href="#316" id="313">（3）</a>二百餘里，至<span class="zhuanming">劫比他國</span>。</span> <span class="font12 zhu">（<span class="zhuanming">中印度</span>境。）</span> <span>城東二十餘里有大伽藍，院内有三寶階，南北列，面東西下，是佛昔於<span class="zhuanming">忉利天</span>爲<span class="zhuanming">摩耶夫人</span>説法訖，歸<span class="zhuanming">贍部洲</span>下處。中是黄金，左是水精，右是白銀。<span class="zhuanming">如來</span>起<span class="zhuanming">善法堂</span>，將諸天衆躡中階而下，<span class="zhuanming">大梵天王</span>執白拂，履銀階，處右，<span class="zhuanming">天帝釋</span>持寶蓋，蹈水精階，居左。是時百千天衆﹑諸大菩薩陪隨而下。自數百年前猶有階級，今並淪没，後王戀慕，累甎石擬其狀，飾以雜寶，見高七十餘尺。上起精舍，中有石佛像，左右有<span class="zhuanming">釋</span>﹑<span class="zhuanming">梵</span>之像，並倣先儀，式彰如在。傍有石柱高七丈，<span class="zhuanming">無憂王</span>所立。傍有石基，長五十餘步，高七尺，是佛昔經行處。</span> </p><p> <span class="font12 xiao"><a class="zhuhao" href="#311" id="314">（1）</a>醯掣怛羅　《記》作“堊醯掣呾邏”。</span> </p><i class="pageTag" onclick="viewPic('ZSK00725-001-L00052','1291785',this);" style="cursor:pointer;"> <span class="song">P52</span></i><p> <span class="font12 xiao"><a class="zhuhao" href="#312" id="315">（2）</a>毘羅那拏　那，《記》作删。</span> </p><p> <span class="font12 xiao"><a class="zhuhao" href="#313" id="316">（3）</a>又東行　東，《記》作“東南”。</span> </p><p> <span>從此西北行<a class="zhuhao" href="#320" id="317">（1）</a>二百里，至<span class="zhuanming">羯若鞠闍國</span>。</span> <span class="font12 zhu">（此言<span class="zhuanming">曲女城</span>。<span class="zhuanming">中印度</span>。）</span> <span>國周四千里。都城西臨<span class="zhuanming">殑伽河</span>，長二十餘里，廣五六里。伽藍一百餘所，<a class="zhuhao" href="#321" id="318">（2）</a>僧徒萬餘人，大小俱學。其王吠奢種也，字<span class="zhuanming">曷利沙伐彈那</span></span> <span class="font12 zhu">，（此言<span class="zhuanming">喜增</span>。）</span> <span>父字<span class="zhuanming">波羅羯邏伐彈那</span>，</span> <span class="font12 zhu">（此言<span class="zhuanming">作增</span>。）</span> <span>兄字<span class="zhuanming">遏邏闍伐彈那</span>。</span> <span class="font12 zhu">（此言<span class="zhuanming">王增</span>。）</span> <span><span class="zhuanming">喜增</span>在位仁慈，國人稱詠。時<span class="zhuanming">東印度</span><span class="zhuanming">羯羅拏蘇伐剌那</span></span> <span class="font12 zhu">（此言<span class="zhuanming">金耳</span>。）</span> <span><span class="zhuanming">國設賞迦王</span></span> <span class="font12 zhu">（此言<span class="zhuanming">日</span>。）<a class="zhuhao" href="#322" id="319">（3）</a></span> <span>惡其明略而爲鄰患，乃誘而害之。大臣<span class="zhuanming">婆尼</span></span> <span class="font12 zhu">（此言<span class="zhuanming">明了</span>。）</span> <span>及羣僚等，悲蒼生之無主，共立其弟<span class="zhuanming">尸羅阿迭多</span></span> <span class="font12 zhu">（此言<span class="zhuanming">戒日</span>。）</span> <span>統承宗廟。王雄姿秀傑，算略宏遠，德動天地，義感人神，遂能雪報兄讎，牢籠<span class="zhuanming">印度</span>，威風所及，禮教所霑，無不歸德。天下既定，黎庶斯安，於是戢武韜戈，營樹福業，敕其境内無得殺生，凡厥元元普令斷肉。隨其聖迹，皆建伽藍，歲三七日徧供衆僧。五年一陳無遮大會，府庫所積並充檀捨，詳其所行，<span class="zhuanming">須達拏</span>之流矣。城西北有窣堵波，高二百餘尺，東南六七里<span class="zhuanming">殑伽河</span>南有窣堵波，亦高二百餘尺，並<span class="zhuanming">無憂王</span>所造，皆是佛昔説法處。</span> </p><p> <span class="font12 xiao"><a class="zhuhao" href="#317" id="320">（1）</a>西北行　《記》作“東南行減”。</span> </p><p> <span class="font12 xiao"><a class="zhuhao" href="#318" id="321">（2）</a>一百餘所　《麗》本無一字。</span> </p><p> <span class="font12 xiao"><a class="zhuhao" href="#319" id="322">（3）</a>此言日　日，《記》作月。《麗》本作“同上”；《考異》<i class="pageTag" onclick="viewPic('ZSK00725-001-L00053','1291785',this);" style="cursor:pointer;"> <span class="song">P53</span></i>謂：‘古本﹑承本並作“唐言同”，宋本作“唐言周”’。</span> </p><p> <span>法師入其國，到<span class="zhuanming">跋達羅毘訶羅寺</span>住三月，依<span class="zhuanming">毘離耶犀那<a class="zhuhao" href="#324" id="323">（1）</a>三藏</span>讀<span class="zhuanming">佛使</span>《毘婆沙》﹑<span class="zhuanming">日胄</span>《毘婆沙》訖。</span> </p><p> <span class="font12 xiao"><a class="zhuhao" href="#323" id="324">（1）</a>毘離耶犀那　《傳》﹑《狀》俱無離字。</span> </p></div></div></div>
</>
[卷第一　起載誕於緱氏　終西屆於高昌]
<div class="wlghyzd_wzb_18"><div id="FCdiv326964" key="326964"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第一　起載誕於緱氏　終西屆於高昌 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv326965" key="326965"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00004','1291784',this);" style="cursor:pointer;"> <span class="song">P4</span></i><p class="font20" id="ZSK00725-001-BT0000003"><b>大慈恩寺三藏法師傳卷第一</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000004">起載誕於緱氏　終西屆於高昌</p><p> <span>法師諱<span class="zhuanming">玄奘</span>，<a class="zhuhao" href="#26" id="19">（1）</a>俗姓<span class="zhuanming">陳</span>，<span class="zhuanming">陳留</span><a class="zhuhao" href="#27" id="20">（2）</a>人也。<span class="zhuanming">漢</span><span class="zhuanming">太丘</span>長<a class="zhuhao" href="#28" id="21">（3）</a><span class="zhuanming">仲弓</span>之後。曾祖<span class="zhuanming">欽</span>，<span class="zhuanming">後魏</span><span class="zhuanming">上黨</span>太守。<a class="zhuhao" href="#29" id="22">（4）</a>祖<span class="zhuanming">康</span>，以學優仕<span class="zhuanming">齊</span>，<a class="zhuhao" href="#30" id="23">（5）</a>任國子博士，食邑<span class="zhuanming">周南</span>，<a class="zhuhao" href="#31" id="24">（6）</a>子孫因家，又爲<span class="zhuanming">緱氏</span>人也。父<span class="zhuanming">慧</span>，英潔有雅操，早通經術，形長八尺，美眉明目，褒衣博帶，好儒者之容，時人方之<span class="zhuanming">郭有道</span>。性恬簡，無務榮進，加屬<span class="zhuanming">隋</span>政衰微，遂潛心墳典。州郡頻貢孝廉及司隸辟命，並辭疾不就，<a class="zhuhao" href="#32" id="25">（7）</a>識者嘉焉。有四男，法師卽第四子也。</span> </p><p> <span class="font12 xiao"><a class="zhuhao" href="#19" id="26">（1）</a>諱玄奘　《傳》﹑《録》﹑《狀》有“本名褘”三字。</span> </p><p> <span class="font12 xiao"><a class="zhuhao" href="#20" id="27">（2）</a>陳留　《狀》作潁川。</span> </p><p> <span class="font12 xiao"><a class="zhuhao" href="#21" id="28">（3）</a>太丘長　《傳》無長字。</span> </p><p> <span class="font12 xiao"><a class="zhuhao" href="#22" id="29">（4）</a>後魏上黨太守　《狀》作“北魏征東將軍南陽郡開國公上黨太守”。</span> </p><p> <span class="font12 xiao"><a class="zhuhao" href="#23" id="30">（5）</a>仕齊　齊，《傳》﹑《録》﹑《銘》作“北齊”。</span> </p><p> <span class="font12 xiao"><a class="zhuhao" href="#24" id="31">（6）</a>周南　《傳》﹑《狀》作“河南”。</span> </p><i class="pageTag" onclick="viewPic('ZSK00725-001-L00005','1291784',this);" style="cursor:pointer;"> <span class="song">P5</span></i><p> <span class="font12 xiao"><a class="zhuhao" href="#25" id="32">（7）</a>州郡頻貢孝廉及司隸辟命並辭疾不就　《狀》作“拜陳留令，又遷江陵”；《傳》﹑《録》作“拜江陵令，解纓而返”。</span> </p><p> <span>幼而珪璋特達，聰悟不羣。年八歲，父坐於几側口授《孝經》，至<span class="zhuanming">曾子</span>避席，忽整襟而起。問其故，對曰：“<span class="zhuanming">曾子</span>聞師命避席，（<span class="zhuanming">玄奘</span>）<a class="zhuhao" href="#35" id="33">（1）</a>〔某〕今奉慈訓，豈宜安坐。”父甚悦，知其必成，召宗人語之，皆賀曰：“此公之<span class="zhuanming">揚烏</span>也。”其早慧如此。自後備通經典，而愛古尚賢，非雅正之籍不觀，非聖哲之風不習；不交童幼之黨，無涉闤闠之門；雖鐘鼓嘈𠶿<a class="zhuhao" href="#36" id="34">（2）</a>於通衢，百戲叫歌於閭巷，士女雲萃，亦未嘗出也。</span> </p><p> <span class="font12 xiao"><a class="zhuhao" href="#33" id="35">（1）</a>玄奘　《録》作某。</span> </p><p> <span class="font12 xiao"><a class="zhuhao" href="#34" id="36">（2）</a>嘈𠶿　《麗》本﹑《磧砂》本𠶿皆作𡂐。</span> </p><p> <span>又少知色養，温清淳謹。其第二兄<span class="zhuanming">長捷</span>先出家，住<span class="zhuanming">東都</span><span class="zhuanming">淨土寺</span>，察法師堪傳法教，<a class="zhuhao" href="#40" id="37">（1）</a>因將詣道場，教誦習經業。俄而有敕於<span class="zhuanming">洛陽</span>度二七僧，<a class="zhuhao" href="#41" id="38">（2）</a>時業優者數百，法師以幼少不預取限，立於公門之側。時使人大理卿<span class="zhuanming">鄭善果</span><a class="zhuhao" href="#42" id="39">（3）</a>有知士之鑒，見而奇之，問曰：“子爲誰家？”答以氏族。又問曰：“求度耶？”答曰：“然。但以習近業微，不蒙比預。”又問：“出家意何所爲？”答曰：“意欲遠紹<span class="zhuanming">如來</span>，近光遺法。”<span class="zhuanming">果</span>深嘉其志，又賢其器貌，故特而取之。因謂官僚曰：“誦業易成，風骨難得。若度此子，必爲<span class="zhuanming">釋</span><i class="pageTag" onclick="viewPic('ZSK00725-001-L00006','1291784',this);" style="cursor:pointer;"> <span class="song">P6</span></i>門偉器，但恐<span class="zhuanming">果</span>與諸公不見其翔翥雲霄，灑演甘露耳。又名家不可失。”以今觀之，則<span class="zhuanming">鄭</span>卿之言爲不虚也。</span> </p><p> <span class="font12 xiao"><a class="zhuhao" href="#37" id="40">（1）</a>察法師堪傳法教　《傳》﹑《録》作“以奘少罹窮酷，携以奬之”。</span> </p><p> <span class="font12 xiao"><a class="zhuhao" href="#38" id="41">（2）</a>俄而有敕於洛陽度二七僧　《傳》《録》作“年十一，東都恒度，便預其次”。《銘》作“年十三，出家於洛”。</span> </p><p> <span class="font12 xiao"><a class="zhuhao" href="#39" id="42">（3）</a>善果　《狀》作“酇”。</span> </p><p> <span>既得出家，與兄同止，時寺有<span class="zhuanming">景法師</span>講《湼槃經》，執卷伏膺，遂忘寢食。又學<span class="zhuanming">嚴法師</span>《攝大乘論》，愛好愈劇。一聞將盡，再覽之後，無復所遺。衆咸驚異，乃令昇座覆述，抑揚剖暢，備盡師宗。美聞<a class="zhuhao" href="#45" id="43">（1）</a>芳聲，從兹發矣，時年十三<a class="zhuhao" href="#46" id="44">（2）</a>也。</span> </p><p> <span class="font12 xiao"><a class="zhuhao" href="#43" id="45">（1）</a>美聞　《麗》本聞作問。</span> </p><p> <span class="font12 xiao"><a class="zhuhao" href="#44" id="46">（2）</a>十三　《傳》作“十五”。</span> </p><p> <span>其後<span class="zhuanming">隋氏</span>失御，天下沸騰。帝城爲<span class="zhuanming">桀</span>﹑<span class="zhuanming">跖</span>之窠，<span class="zhuanming">河</span>﹑<span class="zhuanming">洛</span>爲豺狼之穴。衣冠殄喪，法衆銷亡，白骨交衢，煙火斷絶。雖<span class="zhuanming">王</span>﹑<span class="zhuanming">董</span>僭逆之舋，<span class="zhuanming">劉</span>﹑<span class="zhuanming">石</span>亂<span class="zhuanming">華</span>之災，刳斮生靈，芟荑海内，未之有也。法師雖居童幼，而情達變通，乃啟兄曰：“此雖父母之邑，而喪亂若兹，豈可守而死也！今聞<span class="zhuanming">唐</span>主驅<span class="zhuanming">晉陽</span>之衆，已據有<span class="zhuanming">長安</span>，天下依歸如適父母，願與兄投也。”兄從之，卽共俱來<a class="zhuhao" href="#48" id="47">（1）</a>，時<span class="zhuanming">武德</span>元年矣。</span> </p><p> <span class="font12 xiao"><a class="zhuhao" href="#47" id="48">（1）</a>乃啟兄曰……卽共俱來　《傳》作“因從道基與兄<i class="pageTag" onclick="viewPic('ZSK00725-001-L00007','1291784',this);" style="cursor:pointer;"> <span class="song">P7</span></i>行達長安”。又“卽共俱來”，《傳》﹑《録》下有“住莊嚴寺”。</span> </p><p> <span>是時國基草創，兵甲尚興，<span class="zhuanming">孫</span>﹑<span class="zhuanming">吴</span>之術斯爲急務，<span class="zhuanming">孔</span>﹑<span class="zhuanming">釋</span>之道有所未遑，以故京城未有講席，法師深以慨然。初，<span class="zhuanming">煬帝</span>於<span class="zhuanming">東都</span>建四道場，召天下名僧居焉<a class="zhuhao" href="#52" id="49">（1）</a>。其徵來者，皆一藝之士，是故法將如林，<span class="zhuanming">景</span>﹑<span class="zhuanming">脱</span>﹑<span class="zhuanming">基</span>﹑<span class="zhuanming">暹</span>爲其稱首。末年國亂，供料停絶，多遊<span class="zhuanming">綿</span>﹑<span class="zhuanming">蜀</span>，知法之衆又盛於彼。法師乃啟兄曰：“此無法事，不可虚度，願遊<span class="zhuanming">蜀</span>受業焉。”兄從之。又與兄經<span class="zhuanming">子午谷</span><a class="zhuhao" href="#53" id="50">（2）</a>入<span class="zhuanming">漢川</span>，遂逢<span class="zhuanming">空</span>﹑<span class="zhuanming">景</span>二法師，皆道場之大德，相見悲喜。停月餘，日從之受學，仍相與進向<span class="zhuanming">成都</span><a class="zhuhao" href="#54" id="51">（3）</a>。</span> </p><p> <span class="font12 xiao"><a class="zhuhao" href="#49" id="52">（1）</a>名僧居焉　《狀》居作尼。</span> </p><p> <span class="font12 xiao"><a class="zhuhao" href="#50" id="53">（2）</a>子午谷　《傳》作劍閣。</span> </p><p> <span class="font12 xiao"><a class="zhuhao" href="#51" id="54">（3）</a>進向成都　《狀》作“向成都，途次恒執經隨問，北至益州，《攝論》﹑《毘曇》各得一徧”。</span> </p><p> <span>諸德既萃，大建法筵，於是更聽<span class="zhuanming">基</span>﹑<span class="zhuanming">暹</span>《攝論》﹑《毘曇》<a class="zhuhao" href="#58" id="55">（1）</a>及<span class="zhuanming">震法師</span><a class="zhuhao" href="#59" id="56">（2）</a>《迦延》，敬惜寸陰，勵精無怠，二三年<a class="zhuhao" href="#60" id="57">（3）</a>間，究通諸部。時天下饑亂，唯<span class="zhuanming">蜀</span>中豐静，故四方僧投之者衆，講座之下常數百人，法師理智宏才皆出其右，<span class="zhuanming">吴</span>﹑<span class="zhuanming">蜀</span>﹑<span class="zhuanming">荆</span>﹑<span class="zhuanming">楚</span>無不知聞，其想望風徽，亦猶古人之欽<span class="zhuanming">李</span>﹑<span class="zhuanming">郭</span>矣。</span> </p><p> <span class="font12 xiao"><a class="zhuhao" href="#55" id="58">（1）</a>基暹攝論毘曇　《狀》作“寶暹《攝論》﹑道基《毘曇》”。</span> </p><i class="pageTag" onclick="viewPic('ZSK00725-001-L00008','1291784',this);" style="cursor:pointer;"> <span class="song">P8</span></i><p> <span class="font12 xiao"><a class="zhuhao" href="#56" id="59">（2）</a>震法師　《録》﹑《狀》作道振。</span> </p><p> <span class="font12 xiao"><a class="zhuhao" href="#57" id="60">（3）</a>二三年　《狀》作“四五年”。</span> </p><p> <span>法師兄因住<span class="zhuanming">成都</span><span class="zhuanming">空慧寺</span>，亦風神朗俊，體狀魁傑，有類於父。好内﹑外學，凡講《湼槃經》﹑《攝大乘論》﹑《阿毘曇》，兼通《書》﹑《傳》，尤善《老》﹑《莊》，爲<span class="zhuanming">蜀</span>人所慕，總管<span class="zhuanming">酇公</span>特所欽重。至於屬詞談吐，藴藉風流，接物誘凡，無愧於弟。若其亭亭獨秀，不雜埃塵，遊八紘，窮玄理，廓宇宙以爲志，繼聖達而爲心，匡振隤綱，<a class="zhuhao" href="#62" id="61">（1）</a>苞挫殊俗，涉風波而意靡倦，對萬乘而節逾高者，固兄所不能逮也。然昆季二人懿業清規，芳聲雅質，雖<span class="zhuanming">廬山</span>兄弟無得加焉。</span> </p><p> <span class="font12 xiao"><a class="zhuhao" href="#61" id="62">（1）</a>隤綱　《麗》本﹑《磧砂》本皆作頺綱。</span> </p><p> <span>法師年滿二十<a class="zhuhao" href="#65" id="63">（1）</a>，卽以<span class="zhuanming">武德</span>五年於<span class="zhuanming">成都</span>受具，坐夏學律，五篇七聚之宗，一徧斯得。<span class="zhuanming">益部</span>經論研綜既窮，<a class="zhuhao" href="#66" id="64">（2）</a>更思入京詢問殊旨。條式有礙，又爲兄所留，不能遂意，乃私與商人結侣，泛舟三峽，沿<span class="zhuanming">江</span>而遁，到<span class="zhuanming">荆州</span><span class="zhuanming">天皇寺</span>。彼之道俗承風斯久，既屬來儀，咸請敷説。法師爲講《攝論》﹑《毘曇》，自夏及冬，各得三徧。時<span class="zhuanming">漢陽王</span>以盛德懿親，作鎮於彼，聞法師至，甚歡，躬申禮謁。發题之日，王率羣僚及道俗一藝之士，咸集榮觀。於是徵詰雲發，關並峯起，法師酬對解釋，靡不辭窮意<i class="pageTag" onclick="viewPic('ZSK00725-001-L00009','1291784',this);" style="cursor:pointer;"> <span class="song">P9</span></i>服。其中有深悟者，悲不自勝。王亦稱歡無極，䞋施如山，一無所取。</span> </p><p> <span class="font12 xiao"><a class="zhuhao" href="#63" id="65">（1）</a>二十　《傳》﹑《狀》作二十一。</span> </p><p> <span class="font12 xiao"><a class="zhuhao" href="#64" id="66">（2）</a>益部經論研綜既窮　《傳》作“師欲從沙門道深將捐巴﹑蜀”。</span> </p><p> <span>罷講後，復北遊，詢求先德。至<span class="zhuanming">相州</span>，<a class="zhuhao" href="#69" id="67">（1）</a>造<span class="zhuanming">休法師</span>，質難問疑。又到<span class="zhuanming">趙州</span>，謁<span class="zhuanming">深法師</span>學《成實論》。又入<span class="zhuanming">長安</span>，止<span class="zhuanming">大覺寺</span>，就<span class="zhuanming">岳法師</span><a class="zhuhao" href="#70" id="68">（2）</a>學《俱舍論》。皆一徧而盡其旨，經目而記於心，雖宿學耆年不能出也。至於鉤深致遠，開微發伏，衆所不至，獨悟於幽奥者，固非一義焉。</span> </p><p> <span class="font12 xiao"><a class="zhuhao" href="#67" id="69">（1）</a>至相州　《傳》作“先北達<span class="zhuanming">道深</span>所。十月資承後住從慧休聽《雜心》﹑《攝論》，相續八月”。</span> </p><p> <span class="font12 xiao"><a class="zhuhao" href="#68" id="70">（2）</a>岳法師　《傳》作<span class="zhuanming">道岳</span>。</span> </p><p> <span>時<span class="zhuanming">長安</span>有<span class="zhuanming">常</span>﹑<span class="zhuanming">辯</span>二大德，<a class="zhuhao" href="#75" id="71">（1）</a>解究二乘，行窮三學，爲上京法匠，緇素所歸，道振神州，聲馳海外，負笈之侣從之如雲，雖含綜衆經，而徧講《攝大乘論》。<a class="zhuhao" href="#76" id="72">（2）</a>法師既曾有功<span class="zhuanming">吴</span>﹑<span class="zhuanming">蜀</span>，自到<span class="zhuanming">長安</span>，又隨詢採，然其所有深致，亦一拾斯盡。二德並深嗟賞，謂法師曰：“汝可謂<span class="zhuanming">釋</span>門千里之駒，其再明慧日當在爾躬，恨吾輩老朽恐不見也。<a class="zhuhao" href="#77" id="73">（3）</a>”自是學徒改觀，譽滿京邑<a class="zhuhao" href="#78" id="74">（4）</a>。</span> </p><p> <span class="font12 xiao"><a class="zhuhao" href="#71" id="75">（1）</a>常辯二大德　《傳》作“法常﹑僧辯”。</span> </p><i class="pageTag" onclick="viewPic('ZSK00725-001-L00010','1291784',this);" style="cursor:pointer;"> <span class="song">P10</span></i><p> <span class="font12 xiao"><a class="zhuhao" href="#72" id="76">（2）</a>徧講攝大乘論　《傳》作“僧辯講《俱舍》”。</span> </p><p> <span class="font12 xiao"><a class="zhuhao" href="#73" id="77">（3）</a>恐不見也　《傳》下有“後更從玄會問《湼槃》”。</span> </p><p> <span class="font12 xiao"><a class="zhuhao" href="#74" id="78">（4）</a>譽滿京邑　《傳》﹑《録》﹑《狀》“京邑”下俱云“僕射宋公蕭瑀敬其脱穎，奏住莊嚴”。</span> </p><p> <span>法師既徧謁衆師，備飡其説，詳考其義，各擅宗途，驗之聖典，亦隱顯有異，莫知適從，乃誓遊西方以問所惑，並取《十七地論》以釋衆疑，卽今之《瑜伽師地論》也。又言：“昔<span class="zhuanming">法顯</span>﹑<span class="zhuanming">智嚴</span>亦一時之士，皆能求法導利羣生，豈使高跡無追，清風絶後？大丈夫會當繼之。”於是結侣陳表。有詔不許。諸人咸退，唯法師不屈。<a class="zhuhao" href="#80" id="79">（1）</a></span> </p><p> <span class="font12 xiao"><a class="zhuhao" href="#79" id="80">（1）</a>於是結侣陳表有詔不許諸人咸退唯法師不屈《傳》﹑《録》於其上文“繼之”下有“遂厲然獨舉，詣闕陳表。有司不爲通引，頓跡京臯，徧學蕃語”。《傳》又云“時年二十九”。</span> </p><p> <span>既方事孤遊，又承西路艱險，乃自試其心，以人間衆苦種種調伏，堪任不退。然始入塔啟請，申其意志，<a class="zhuhao" href="#82" id="81">（1）</a>願乞衆聖冥加，使往還無梗。又法師初生也，母夢法師著白衣西去。母曰：“汝是我子，今欲何去？”答曰：“爲求法故去。”此則遊方之先兆也。</span> </p><p> <span class="font12 xiao"><a class="zhuhao" href="#81" id="82">（1）</a>申其意志　《麗》本無志字。</span> </p><p> <span><span class="zhuanming">貞觀</span>三年<a class="zhuhao" href="#87" id="83">（1）</a>秋八月<a class="zhuhao" href="#88" id="84">（2）</a>，將欲首塗，又求祥瑞。乃夜<i class="pageTag" onclick="viewPic('ZSK00725-001-L00011','1291784',this);" style="cursor:pointer;"> <span class="song">P11</span></i>夢見大海中有<span class="zhuanming">蘇迷盧山</span>，四寶所成，極爲嚴麗。意欲登山，而洪濤洶湧，又無船橃，<a class="zhuhao" href="#89" id="85">（3）</a>不以爲懼，乃決意而入。忽見石蓮華踊乎波外，應足而生，卻而觀之，隨足而滅。須臾至山下，又峻峭不可上。試踊身自騰，有摶飈颯至，扶而上昇，到山頂，四望廓然，無復擁礙，喜而寤焉，遂卽行矣。時年二十六<a class="zhuhao" href="#90" id="86">（4）</a>也。</span> </p><p> <span class="font12 xiao"><a class="zhuhao" href="#83" id="87">（1）</a>貞觀三年　《傳》﹑《録》：“是年霜儉，下敕道俗隨豐四出，幸因斯際，西向燉煌。”又“三”年，一九五四年版《刊誤》：“依法師年歲推計，此應是元字誤”。</span> </p><p> <span class="font12 xiao"><a class="zhuhao" href="#84" id="88">（2）</a>秋八月　五四年版《刊誤》：“秋八月三字，據《傳》卷五末表文，及《法苑珠林》卷二十九，應是四月或三月之誤。按《大唐西域記》末卷記贊有‘貞觀三年仲秋朔旦杖錫遐征’之説，乃指從高昌發軔而言。其時高昌已隸唐土。西域之行當自彼始，故行期亦從彼地記之。後人或卽據以誤改奘師始發長安之時爲秋八月也。”</span> </p><p> <span class="font12 xiao"><a class="zhuhao" href="#85" id="89">（3）</a>船橃　《麗》本橃作栰；《磧砂》本作筏。</span> </p><p> <span class="font12 xiao"><a class="zhuhao" href="#86" id="90">（4）</a>二十六　《狀》作“二十九”。</span> </p><p> <span>時有<span class="zhuanming">秦州</span>僧<span class="zhuanming">孝達</span>在京學《湼槃經》，功畢返鄉，遂與俱去。至<span class="zhuanming">秦州</span>，停一宿，逢<span class="zhuanming">蘭州</span>伴，又隨去至<span class="zhuanming">蘭州</span>。一宿，遇<span class="zhuanming">涼州</span>人送官馬歸，又隨去至彼。停月餘日，道俗請開《湼槃》﹑《攝論》及《般若經》，法師皆爲開發。</span> </p><p> <span><span class="zhuanming">涼州</span>爲<span class="zhuanming">河西</span>都會，襟帶西蕃﹑<span class="zhuanming">葱</span>右諸國，商侣往來，無有停絶。時開講日，盛有其人，皆施珍寶，稽顙讚歎，<i class="pageTag" onclick="viewPic('ZSK00725-001-L00012','1291784',this);" style="cursor:pointer;"> <span class="song">P12</span></i>歸還各向其君長稱歎法師之美，云欲西來求法於<span class="zhuanming">婆羅門國</span>，以是西域諸城無不預發歡心，嚴灑而待。散會之日，珍施豐厚，金錢﹑銀錢﹑口馬無數，法師受一半然燈，餘外並施諸寺。</span> </p><p> <span>時國政尚新，疆埸未遠，禁約百姓不許出蕃。時<span class="zhuanming">李大亮</span>爲<span class="zhuanming">涼州</span>都督，既奉嚴敕，防禁特切。有人報<span class="zhuanming">亮</span>云：“有僧從<span class="zhuanming">長安</span>來，欲向西國，不知何意。”<span class="zhuanming">亮</span>懼，追法師問來由。法師報云：“欲西求法。”<span class="zhuanming">亮</span>聞之，逼還京。</span> </p><p> <span>彼有<span class="zhuanming">慧威法師</span>，<span class="zhuanming">河西</span>之領袖，神悟聰哲，既重法師辭理，復聞求法之志，深生隨喜，密遣二弟子，一曰<span class="zhuanming">慧琳</span>﹑二曰<span class="zhuanming">道整</span>，竊送向西。自是不敢公出，乃晝伏夜行，遂至<span class="zhuanming">瓜州</span>。時刺史<span class="zhuanming">獨孤達</span>聞法師至，甚歡喜，供事殷厚。法師因訪西路。或有報云：從此北行五十餘里有<span class="zhuanming">瓠𤬜河</span>，下廣上狹，洄波甚急，深不可渡。上置<span class="zhuanming">玉門關</span>，路必由之，卽西境之襟喉也。關外西北<a class="zhuhao" href="#92" id="91">（1）</a>又有五烽，候望者居之，各相去百里，中無水草。五烽之外卽<span class="zhuanming">莫賀延磧</span>，<span class="zhuanming">伊吾國</span>境。聞之愁憒，所乘之馬又死，不知計出，沈默經月餘日。</span> </p><p> <span class="font12 xiao"><a class="zhuhao" href="#91" id="92">（1）</a>西北　《狀》作“西百里”。</span> </p><p> <span>未發之間，<span class="zhuanming">涼州</span>訪牒又至，云：“有僧字<span class="zhuanming">玄奘</span>，欲入西蕃，所在州縣宜嚴候捉。”州吏<span class="zhuanming">李昌</span>，崇信之士，心疑法師，遂密將牒來呈云：“師不是此耶？”法師遲疑未報。<span class="zhuanming">昌</span>曰：“師須實語。必是，弟子爲師圖之。”法師乃具實<i class="pageTag" onclick="viewPic('ZSK00725-001-L00013','1291784',this);" style="cursor:pointer;"> <span class="song">P13</span></i>而答。<span class="zhuanming">昌</span>聞，深讚希有，曰：“師實能爾者，爲師毁卻文書。”卽於前裂壞之。仍云：“師須早去。”</span> </p><p> <span>自是益增憂惘。所從二小僧，<span class="zhuanming">道整</span>先向<span class="zhuanming">燉煌</span>，唯<span class="zhuanming">慧琳</span>在，知其不堪遠涉，亦放還。遂貿易得馬一疋，但苦無人相引。卽於所停寺<span class="zhuanming">彌勒</span>像前啟請，願得一人相引渡關。其夜，寺有胡僧<span class="zhuanming">達磨</span>夢法師坐一蓮華向西而去。<span class="zhuanming">達磨</span>私怪，旦而來白。法師心喜爲得行之徵，然語<span class="zhuanming">達磨</span>云：“夢爲虚妄，何足涉言。”更入道場禮請，俄有一胡<a class="zhuhao" href="#94" id="93">（1）</a>人來入禮佛，逐法師行二三帀。問其姓名，云姓<span class="zhuanming">石</span>字<span class="zhuanming">槃陀</span>。此胡卽請受戒，乃爲授五戒。胡甚喜，辭還。少時齎餅果更來。法師見其明健，貌又恭肅，遂告行意。胡人許諾，言送師過五烽。法師大喜，乃更貿衣資爲買馬而期焉。明日日欲下，遂入草間，須臾彼胡更與一胡老翁乘一瘦老赤馬相逐而至，法師心不懌。少胡曰：“此翁極諳西路，來去<span class="zhuanming">伊吾</span>三十餘返，故共俱來，望有平章耳。”胡公因説西路險惡，沙河阻遠，鬼魅熱風，遇無免者。徒侣衆多，猶數迷失，況師單獨，如何可行？願自料量，勿輕身命。法師報曰：“貧道爲求大法，發趣西方，若不至<span class="zhuanming">婆羅門國</span>，終不東歸。縱死中途，非所悔也。”胡翁曰：“師必去，可乘我馬。此馬往返<span class="zhuanming">伊吾</span>已有十五度，健而知道。師馬少，不堪遠涉。”法師乃竊念在<span class="zhuanming">長安</span>將發志西方日，有術人<span class="zhuanming">何弘達</span>者，誦呪占觀，多有所中。法師令占行事，<span class="zhuanming">達</span>曰：“師得去。去狀似乘一<i class="pageTag" onclick="viewPic('ZSK00725-001-L00014','1291784',this);" style="cursor:pointer;"> <span class="song">P14</span></i>老赤瘦馬，漆鞍橋前有鐵。”既覩胡人所乘馬瘦赤，漆鞍有鐵，與<span class="zhuanming">何</span>言合，心以爲當，遂卽换馬。胡翁歡喜，禮敬而别。</span> </p><p> <span class="font12 xiao"><a class="zhuhao" href="#93" id="94">（1）</a>俄有一胡　《狀》作“又乃訪得一胡，許送過關；臨時復退，强憑之乃行”。</span> </p><p> <span>於是裝束，與少胡夜發。三更許到河，遥見<span class="zhuanming">玉門關</span>。去關上流十里許，兩岸可闊丈餘，傍有梧桐<a class="zhuhao" href="#99" id="95">（1）</a>樹叢。胡人乃斬木爲橋，布草填沙，驅馬而過。法師既渡而喜，因解駕停憇，與胡人相去可五十餘步，各下褥而眠。少時胡人乃拔刀而起，徐向法師，未到十步許又迴，不知何意，<a class="zhuhao" href="#100" id="96">（2）</a>疑有異心。卽起誦經，念<span class="zhuanming">觀音菩薩</span>。胡人見已，還卧遂睡。天欲明，法師唤令起取水盥漱，解齋訖欲發，胡人曰：“弟子將前途險遠，又無水草，唯五烽下有水，必須夜到偷水而過，但一處被覺，卽是死人。不如歸還，用爲安穩。”法師確然不迴。乃俛仰而進，露刀<a class="zhuhao" href="#101" id="97">（3）</a>張弓，命法師前行。法師不肯居前，胡人自行數里而住，曰：“弟子不能去。家累既大而王法不可忤也。”法師知其意，遂任還。胡人曰：“師必不達。如被擒捉，相引奈何？”法師報曰：“縱使切割此身如微塵者，終不相引。”爲陳重誓，其意乃止。與馬一疋，勞謝而别。自是孑然孤遊沙漠矣。惟望骨聚馬糞等漸進。頃間忽見有軍衆數百隊滿沙磧間，乍行乍息，皆裘褐駝馬之像及旌旗矟纛<a class="zhuhao" href="#102" id="98">（4）</a>之形，易貌移質，倐忽千變，遥瞻極著，漸近<i class="pageTag" onclick="viewPic('ZSK00725-001-L00015','1291784',this);" style="cursor:pointer;"> <span class="song">P15</span></i>而微。法師初覩，謂爲賊衆；漸近見滅，乃知妖鬼。又聞空中聲言“勿怖，勿怖”，由此稍安。</span> </p><p> <span class="font12 xiao"><a class="zhuhao" href="#95" id="99">（1）</a>梧桐　《麗》本作“胡樹”。《麗》本《考異》謂“古本﹑<span class="zhuanming">承</span>本並作胡桐，<span class="zhuanming">宋</span>本作梧桐”。按作“胡桐”是，應卽今西北沙漠中之檉柳。</span> </p><p> <span class="font12 xiao"><a class="zhuhao" href="#96" id="100">（2）</a>不知何意　《狀》作“欲爲屠害”。</span> </p><p> <span class="font12 xiao"><a class="zhuhao" href="#97" id="101">（3）</a>露刀　《麗》本刀作刃。</span> </p><p> <span class="font12 xiao"><a class="zhuhao" href="#98" id="102">（4）</a>矟纛　《磧砂》本作“槊𣰬”。</span> </p><p> <span>逕八十餘里，見第一烽。恐候者見，乃隱伏沙溝，至夜方發。到烽西見水，下飲盥手訖，欲取皮囊盛水，有一箭颯來，幾中於膝。須臾更一箭來，知爲他見，乃大言曰：“我是僧，從京師來。汝莫射我。”卽牽馬向烽。烽上人亦開門而出，相見知是僧，將入見校尉<span class="zhuanming">王祥</span>。<span class="zhuanming">祥</span>命爇火令看，曰：“非我<span class="zhuanming">河西</span>僧，實似京師來也。”具問行意。法師報曰：“校尉頗聞<span class="zhuanming">涼州</span>人説有僧<span class="zhuanming">玄奘</span>欲向<span class="zhuanming">婆羅門國</span>求法不？”答曰：“聞承<span class="zhuanming">奘師</span>已東還，何因到此？”法師引示馬上章疏及名字，彼乃信。仍言：“西路艱遠，師終不達，今亦不與師罪，弟子<span class="zhuanming">燉煌</span>人，欲送師向<span class="zhuanming">燉煌</span>。彼有<span class="zhuanming">張皎法師</span>，欽賢尚德，見師必喜，請就之。”法師對曰：“<span class="zhuanming">奘</span>桑梓<span class="zhuanming">洛陽</span>，少而慕道。兩京知法之匠，<span class="zhuanming">吴</span>﹑<span class="zhuanming">蜀</span>一藝之僧，無不負笈從之，窮其所解。對揚談説，亦忝爲時宗，欲養己修名，豈劣檀越<span class="zhuanming">燉煌</span>耶？然恨佛化，經有不周，義有所闕，故無貪性命，不憚艱危，誓往西方遵求遺法。<i class="pageTag" onclick="viewPic('ZSK00725-001-L00016','1291784',this);" style="cursor:pointer;"> <span class="song">P16</span></i>檀越不相勵勉，專勸退還，豈謂同厭塵勞，共樹湼槃之因也？必欲拘留，任卽刑罰，<span class="zhuanming">玄奘</span>終不東移一步以負先心。”<span class="zhuanming">祥</span>聞之，憫然曰：“弟子多幸，得逢遇師，敢不隨喜。師疲倦且卧，待明自送，指示塗路。”遂拂筵安置。至曉，法師食訖，<span class="zhuanming">祥</span>使人盛水及麨餅自送至十餘里，云：“師從此路徑向第四烽，彼人亦有善心，又是弟子宗骨，姓<span class="zhuanming">王</span>名<span class="zhuanming">伯隴</span>，至彼可言弟子遣師來。”<a class="zhuhao" href="#104" id="103">（1）</a>泣拜而别。</span> </p><p> <span class="font12 xiao"><a class="zhuhao" href="#103" id="104">（1）</a>師從此路……弟子遣師來　《狀》云“師勿過餘烽，第五烽外有野馬泉，可更取水去”。</span> </p><p> <span>既去，夜到第四烽，恐爲留難，欲默取水而過。至水未下間，飛箭已至，還如前報，卽急向之，彼亦下來。入烽，烽官相問，答：“欲往<span class="zhuanming">天竺</span>，路由於此，第一烽<span class="zhuanming">王祥</span>校尉故遣相過。”彼聞歡喜留宿，更施大皮囊及馬﹑麥相送。云：“師不須向第五烽。彼人疏率，恐生異圖。可於此去百里許，有<span class="zhuanming">野馬泉</span>，更取水。”</span> </p><p> <span>從此已去，卽<span class="zhuanming">莫賀延磧</span>，長八百餘里，古曰<span class="zhuanming">沙河</span>，上無飛鳥，下無走獸，復無水草。是時顧影唯一，心但念<a class="zhuhao" href="#107" id="105">（1）</a><span class="zhuanming">觀音菩薩</span>及《般若心經》。初，法師在<span class="zhuanming">蜀</span>，見一病人，身瘡臭穢，衣服破污，愍將向寺施與衣服飲食之直。病者慚愧，乃授法師此《經》，因常誦習。至<span class="zhuanming">沙河</span>間，逢諸惡鬼，奇狀異類，遶人前後，雖念<span class="zhuanming">觀音</span>不得全去，卽誦此《經》<a class="zhuhao" href="#108" id="106">（2）</a>，發聲皆散，在危獲濟，實所憑焉。</span> </p><p> <span class="font12 xiao"><a class="zhuhao" href="#105" id="107">（1）</a>心但念　《麗》本無心字。</span> </p><i class="pageTag" onclick="viewPic('ZSK00725-001-L00017','1291784',this);" style="cursor:pointer;"> <span class="song">P17</span></i><p> <span class="font12 xiao"><a class="zhuhao" href="#106" id="108">（2）</a>卽誦此經　卽，《麗》本﹑《磧砂》本皆作及。</span> </p><p> <span>時行百餘里，失道，覓<span class="zhuanming">野馬泉</span>不得。下水欲飲，袋重，失手覆之，千里之資一朝斯罄。又路盤迴<a class="zhuhao" href="#112" id="109">（1）</a>不知所趣，乃欲東歸還第四烽。行十餘里，自念我先發願，若不至<span class="zhuanming">天竺</span>終不東歸一步，今何故來？寧可就西而死，豈歸東而生！於是旋轡，專念<span class="zhuanming">觀音</span>，西北而進。是時四顧茫然，人鳥俱絶。夜則妖魑舉火，爛若繁星，晝則驚風擁沙，散如時雨。雖遇如是，心無所懼，但苦水盡，渴不能前。是時四夜五日無一滴霑喉，口腹乾燋，幾將殞絶，不復能進，遂卧沙中默念<span class="zhuanming">觀音</span>，雖困不捨。啟菩薩曰：“<span class="zhuanming">玄奘</span>此行不求財利，無冀名譽，但爲無上正法來耳。仰惟菩薩慈念羣生，以救苦爲務。此爲苦矣，寧不知耶？”如是告時，心心無輟。至第五夜半，忽有涼風觸身，冷快如沐寒水。遂得目明，馬亦能起。體既穌息，得少睡眠<a class="zhuhao" href="#113" id="110">（2）</a>。卽於睡中夢一大神長數丈，執戟麾曰：“何不强行，而更卧也！”法師驚寤進發，行可十里，馬忽異路<a class="zhuhao" href="#114" id="111">（3）</a>制之不迴。經數里，忽見青草數畝，下馬恣食。去草十步欲迴轉，又到一池，水甘澄鏡徹，下而就飲，身命重全，人馬俱得穌息。計此應非舊水草，固是菩薩慈悲爲生，其志誠通神，皆此類也。卽就草池一日停息，後日盛水取草進發，更經兩日，方出流沙到<span class="zhuanming">伊吾</span>矣。此等危難，百千不能備敍。</span> </p><p> <span class="font12 xiao"><a class="zhuhao" href="#109" id="112">（1）</a>又路盤迴　《麗》本作“又失路盤迴”。</span> </p><i class="pageTag" onclick="viewPic('ZSK00725-001-L00018','1291784',this);" style="cursor:pointer;"> <span class="song">P18</span></i><p> <span class="font12 xiao"><a class="zhuhao" href="#110" id="113">（2）</a>體既穌息得少睡眠　《狀》下有“復强行二十餘里，還卧不能起”。</span> </p><p> <span class="font12 xiao"><a class="zhuhao" href="#111" id="114">（3）</a>行可十里馬忽異路　《狀》作“馬忽異路，行可十里”。</span> </p><p> <span>既至<span class="zhuanming">伊吾</span>，止一寺。寺有<span class="zhuanming">漢</span>僧三人，中有一老者，衣不及帶，跣足出迎，抱法師哭，哀號哽咽不能已已，言：“豈期今日重見鄉人！”法師亦對之傷泣。自外胡僧﹑王<a class="zhuhao" href="#117" id="115">（1）</a>悉來參謁，王請届所居，備陳供養。<a class="zhuhao" href="#118" id="116">（2）</a></span> </p><p> <span class="font12 xiao"><a class="zhuhao" href="#115" id="117">（1）</a>胡僧王　《磧砂》本﹑《麗》本作“胡僧胡王”。</span> </p><p> <span class="font12 xiao"><a class="zhuhao" href="#116" id="118">（2）</a>備陳供養　《傳》此句下作“奘初時在涼州講揚經論，商客通傳，預聞蕃城。高昌王恒置郵驛，境次相迎”。</span> </p><p> <span>時<span class="zhuanming">高昌王</span><span class="zhuanming">麴文泰</span>使人先在<span class="zhuanming">伊吾</span>，是日欲還，適逢法師，歸告其王。王聞，卽日發使，敕<span class="zhuanming">伊吾王</span>遣法師來，仍簡上馬數十疋，遣貴臣馳驅設頓迎候。比停十餘日，王使至，陳王意，拜請殷勤。法師意欲取<span class="zhuanming">可汗浮圖</span>過，既爲<span class="zhuanming">高昌</span>所請，辭不獲免，於是遂行，涉南磧，經六日，至<span class="zhuanming">高昌</span>界<span class="zhuanming">白力城</span>。</span> </p><p> <span>時日已暮，法師欲停，城中官人及使者曰：“王城在近請進，數换良馬前去，法師先所乘赤馬留使後來。”卽以其夜半<a class="zhuhao" href="#120" id="119">（1）</a>到王城。門司啟王，王敕開門。法師入城，王與侍人前後列燭自出宫，迎法師入後院，坐一重閣寶<i class="pageTag" onclick="viewPic('ZSK00725-001-L00019','1291784',this);" style="cursor:pointer;"> <span class="song">P19</span></i>帳中，拜問甚厚，云：“弟子自聞師名，喜忘寢食。量準塗路，知師今夜必至，與妻子皆未眠，讀經敬待。”須臾，王妃共數十侍女又來禮拜。是時漸欲將曉，言久疲勩欲眠，王始還宫，留數黄門侍宿。方旦，法師未起，王已至門，率妃已下俱來禮問。王云：“弟子思量磧路艱阻，師能獨來，甚爲奇也。”流淚稱歎不能已已。遂設食解齋訖，而宫側别有道場，王自引法師居之，遣閹人侍衞。彼有<span class="zhuanming">彖法師</span>曾學<span class="zhuanming">長安</span>，善知法相，王珍之，命來與法師相見，少時出。又命<span class="zhuanming">國統王法師</span>，年逾八十，共法師同處，仍遣勸住勿往西方。法師不許。</span> </p><p> <span class="font12 xiao"><a class="zhuhao" href="#119" id="120">（1）</a>以其夜半　《麗》本作“以其夜鷄鳴時”。宋本無“鷄鳴”二字。</span> </p><p> <span>停十餘日，欲辭行，王曰：“已令<span class="zhuanming">統師</span>諮請，師意何如？”師報曰：“留住實是王恩，但於來心不可。”王曰：“朕與先王遊大國，從<span class="zhuanming">隋</span>帝歷東西二京及<span class="zhuanming">燕</span>﹑<span class="zhuanming">代</span>﹑<span class="zhuanming">汾</span>﹑<span class="zhuanming">晉</span>之間，多見名僧，心無所慕。自承法師名，身心歡喜，手舞足蹈，擬師至止，受弟子供養以終一身。令一國人皆爲師弟子，望師講授，僧徒雖少，亦有數千，並使執經充師聽衆。伏願察納微心，不以西遊爲念。”法師謝曰：“王之厚意，豈貧道寡德所當。但此行不爲供養而來，所悲本國法義未周，經教少闕，懷疑藴惑，啟訪莫從，<a class="zhuhao" href="#125" id="121">（1）</a>以是畢命西方，請未聞之旨，欲令方等甘露不但獨灑於<span class="zhuanming">迦維</span>，決擇微言庶得盡霑於東國，<span class="zhuanming">波崙</span>問道之志，<span class="zhuanming">善財</span><i class="pageTag" onclick="viewPic('ZSK00725-001-L00020','1291784',this);" style="cursor:pointer;"> <span class="song">P20</span></i>求友之心，只可日日堅强，豈使中塗而止。願王收意，勿以汎養<a class="zhuhao" href="#126" id="122">（2）</a>爲懷。”王曰：“弟子慕樂法師，必留供養，雖<span class="zhuanming">葱山</span>可轉，此意無移。乞信愚誠，勿疑不實。”法師報曰：“王之深心，豈待屢言然後知也？但<span class="zhuanming">玄奘</span>西來爲法，法既未得，不可中停。以是敬辭，願王相體。又大王曩修勝福，位爲人主，非唯蒼生恃仰，固亦<span class="zhuanming">釋教</span>悠憑，理在助揚，豈宜爲礙。”王曰：“弟子亦不敢障礙，直以國無導師，故屈留法師以引迷愚耳。”法師皆辭不許。王乃動色攘袂大言曰：“弟子有異塗處師，師安能自去。或定相留，或送師還國，請自思之，相順猶勝。”法師報曰：“<span class="zhuanming">玄奘</span>來者爲乎大法，今逢爲障，只可骨被王留，識神未必留也。”因嗚咽不復能言。王亦不納，更使增加供養，每日進食，王躬捧盤。法師既被停留，違阻先志，遂誓不食以感其心。於是端坐，水漿不涉於口三日。至第四日，王覺法師氣息漸惙，深生愧懼，乃稽首禮謝云：“任法師西行，乞垂早食。”法師恐其不實，要王指日爲言。王曰：“若須爾者，請共對佛更結因緣。”<a class="zhuhao" href="#127" id="123">（3）</a>遂共入道場禮佛，對母<span class="zhuanming">張太妃</span>共法師約爲兄弟，任師求法。還日請住此國三年，受弟子供養。若當來成佛，願弟子如<span class="zhuanming">波斯匿王</span><span class="zhuanming">頻婆娑羅</span>等與師作外護檀越。仍屈停一月講《仁王般若經》<a class="zhuhao" href="#128" id="124">（4）</a>，中間爲師營造行服。法師皆許。太妃甚歡，願與師長爲眷屬，代代相度，於是方食。其節志貞堅如此。</span> </p><i class="pageTag" onclick="viewPic('ZSK00725-001-L00021','1291784',this);" style="cursor:pointer;"> <span class="song">P21</span></i><p> <span class="font12 xiao"><a class="zhuhao" href="#121" id="125">（1）</a>莫從　《麗》本《考異》云：“莫從二字宋本作真縱”。</span> </p><p> <span class="font12 xiao"><a class="zhuhao" href="#122" id="126">（2）</a>養　《麗》本《考異》云：“古本<span class="zhuanming">承</span>本並作眷”。</span> </p><p> <span class="font12 xiao"><a class="zhuhao" href="#123" id="127">（3）</a>更結因緣　《傳》下作“王母因師極意欲去，遂與傳香信，誓爲母子”。</span> </p><p> <span class="font12 xiao"><a class="zhuhao" href="#124" id="128">（4）</a>停一月講仁王般若經　《傳》作“奘師初至，延留夏坐，爲講此經後，乃有長留之請”。</span> </p><p> <span>後日，王别張大帳開講，帳可坐三百餘人，太妃已下王及統師大臣等各部别而聽。每到講時，王躬執香爐自來迎引。將昇法座，王又低跪爲隥，<a class="zhuhao" href="#130" id="129">（1）</a>令法師躡上，日日如此。</span> </p><p> <span class="font12 xiao"><a class="zhuhao" href="#129" id="130">（1）</a>隥　《麗》本作蹬。</span> </p><p> <span>講訖，爲法師度四沙彌以充給侍。製法服三十具。以西土多寒，又造面衣﹑手衣﹑靴﹑韈等各數事。黄金一百兩，銀錢三萬，綾及絹等五百疋，充法師往返二十年<a class="zhuhao" href="#134" id="131">（1）</a>所用之資。給馬三十疋，<a class="zhuhao" href="#135" id="132">（2）</a>手力二十五人。遣殿中侍御史<span class="zhuanming">歡信</span>送至<span class="zhuanming">葉護可汗</span>衙。<a class="zhuhao" href="#136" id="133">（3）</a>又作二十四封書，通<span class="zhuanming">屈支</span>等二十四國，每一封書附大綾一疋爲信。又以綾綃五百疋﹑果味兩車獻<span class="zhuanming">葉護可汗</span>，并書稱：“法師者是奴弟，欲求法於<span class="zhuanming">婆羅門國</span>，願可汗憐師如憐奴，仍請敕以西諸國給鄔落馬遞送出境。”</span> </p><p> <span class="font12 xiao"><a class="zhuhao" href="#131" id="134">（1）</a>往返二十年　返，《磧砂》本作還。</span> </p><p> <span class="font12 xiao"><a class="zhuhao" href="#132" id="135">（2）</a>給馬三十疋　《傳》作“給從騎六十人”。</span> </p><i class="pageTag" onclick="viewPic('ZSK00725-001-L00022','1291784',this);" style="cursor:pointer;"> <span class="song">P22</span></i><p> <span class="font12 xiao"><a class="zhuhao" href="#133" id="136">（3）</a>送至葉護可汗衙　《傳》﹑《録》均云“以雪山北六十餘國皆其部統，故重遺爲奘開道”。</span> </p><p> <span>法師見王送沙彌及國書綾絹等至，慚其優餞之厚，上啟謝曰：</span> </p><p> <span><span class="zhuanming">奘</span>聞江海遐深，濟之者必憑舟檝；羣生滯惑，導之者實假聖言。是以<span class="zhuanming">如來</span>運一子之大悲，生兹穢土；鏡三明之慧日，朗此幽昏。慈雲蔭有頂之天，法雨潤三千之界，利安已訖，捨應歸真。遺教東流，六百餘祀，<span class="zhuanming">騰</span>﹑<span class="zhuanming">會</span>振輝於<span class="zhuanming">吴</span>﹑<span class="zhuanming">洛</span>，<span class="zhuanming">讖</span>﹑<span class="zhuanming">什</span>鍾美於<span class="zhuanming">秦</span>﹑<span class="zhuanming">涼</span>，不墜玄風，咸匡勝業。但遠人來譯，音訓不同，去聖時遥，義類差舛，遂使雙林一味之旨，分成當現二常；大乘不二之宗，析爲南北兩道。紛紜争論，凡數百年。率土懷疑，莫有匠決。<span class="zhuanming">玄奘</span>宿因有慶，早預緇門，負笈從師，年將二紀。名賢勝友，備悉諮詢，大小乘宗，略得披覽，未嘗不執卷躊躇，捧經侘傺，望<span class="zhuanming">給園</span>而翹足，想<span class="zhuanming">鷲嶺</span>而載懷，願一拜臨，啟伸宿惑。然知寸管不可窺天，小蠃<a class="zhuhao" href="#140" id="137">（1）</a>難爲酌海，但不能棄此微誠，是以束裝取路，經塗荏苒，遂到<span class="zhuanming">伊吾</span>。伏維大王禀天地之淳和，資二儀之淑氣，垂衣作王，子育蒼生，東祗大國之風，西撫百戎之俗，<span class="zhuanming">樓蘭</span>﹑<span class="zhuanming">月氏</span>之地，<span class="zhuanming">車師</span>﹑<span class="zhuanming">狼望</span>之鄉，並被深仁，俱沾厚德。加以欽賢愛士，好善流慈，憂矜遠來，曲令引接。既而至止，渥惠逾深，賜以話言，闡揚法義。又蒙降結娣季之緣，敦奬友于之念，并遺書<i class="pageTag" onclick="viewPic('ZSK00725-001-L00023','1291784',this);" style="cursor:pointer;"> <span class="song">P23</span></i>西域二十餘蕃，煦飾殷勤，令遞餞送。又愍西遊𠙦獨，雪路淒寒，爰下明敕，度沙彌四人以爲侍伴，法服﹑綸帽<a class="zhuhao" href="#141" id="138">（2）</a>﹑裘毯﹑靴韈五十餘事，及綾絹﹑金銀錢等，令充二十年往還之資。伏對驚慚，不知啟處，決<span class="zhuanming">交河</span>之水比澤非多，舉<span class="zhuanming">葱嶺</span>之山方恩豈重。懸度凌溪之險不復爲憂，天梯道樹之鄉瞻禮非晚。儻蒙允遂，則誰之力焉，王之恩也。然後展謁衆師，禀承正法，歸還翻譯，廣布未聞，翦邪見之稠林，絶異端之穿鑿，補像化之遺闕，定玄門之指南，庶此微功，用答殊澤。又前塗既遠，不獲久留，明日辭違，預增淒斷。<a class="zhuhao" href="#142" id="139">（3）</a>不任銘荷，謹啟謝聞。</span> </p><p> <span>王報曰：“法師既許爲兄弟，則國家所畜，共師同有，何因謝也。”</span> </p><p> <span class="font12 xiao"><a class="zhuhao" href="#137" id="140">（1）</a>蠃　《麗》本﹑《磧砂》本皆作䗍。</span> </p><p> <span class="font12 xiao"><a class="zhuhao" href="#138" id="141">（2）</a>綸帽　綸，《麗》本﹑《磧砂》本皆作綿。</span> </p><p> <span class="font12 xiao"><a class="zhuhao" href="#139" id="142">（3）</a>預增淒斷　淒，《麗》本﹑《磧砂》本皆作悽。</span> </p><p> <span>發日，王與諸僧﹑大臣﹑百姓等傾都送出城西。王抱法師慟哭，道俗皆悲，傷離之聲振動郊邑。敕妃及百姓等還，自與大德已下各乘馬送數十里而歸。其所經諸國王侯禮重，皆此類也。</span> </p><p> <span>從是西行，度<span class="zhuanming">無半城</span>﹑<span class="zhuanming">篤進城</span>後，入<span class="zhuanming">阿耆尼國</span>。</span> <span class="font12 zhu">（舊云<span class="zhuanming">鄔耆</span>，訛也。）</span> </p></div></div></div>
</>
大唐大慈恩寺三藏法師傳序
<div class="wlghyzd_wzb_18"><div id="FCdiv326960" key="326960"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 大唐大慈恩寺三藏法師傳序 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134030" key="1134030"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00001','1291783',this);" style="cursor:pointer;"> <span class="song">P1</span></i><p class="font20" id="ZSK00725-001-BT0000002"><b>大唐大慈恩寺三藏法師傳序</b></p><p> <span class="font12 zhu">唐沙門釋彥悰述</span> </p><p> <span>恭惟<span class="zhuanming">釋迦氏</span>之臨忍土也，始演八正﹑啟三寶以黜羣邪之典，由是<span class="zhuanming">佛教</span>行焉。方等一乘，圓宗十地，謂之大法，言真筌也。<a class="zhuhao" href="#2" id="1">（1）</a>化城垢服，濟鹿馳羊，謂之小學，言權旨也。至於禪戒呪術，厥趣萬途，而滅惑利生，其歸一揆。是故歷代英聖仰而寶之。八會之經謂之爲本，根其義也；三轉之法謂之爲末，枝其義也。暨夫天雨四華，地現六動，解其髻寶，示以衣珠，借一以破三，攝末以歸本者也。</span> </p><p> <span class="font12 xiao"><a class="zhuhao" href="#1" id="2">（1）</a>言真筌也　筌，《磧砂》本作詮。</span> </p><p> <span>《付法藏傳》曰：聖者<span class="zhuanming">阿難</span>能誦持<span class="zhuanming">如來</span>所有法藏，如瓶瀉水，置之異器，卽謂<span class="zhuanming">釋尊</span>一代四十九年應物逗機適時之教也。逮提河輟潤，堅林晦景，邃旨沖宗，<a class="zhuhao" href="#5" id="3">（1）</a>於焉殆絶。我先昆<span class="zhuanming">迦葉</span>，屬五棺已掩，千㲲將焚，痛人﹑天眼滅，<a class="zhuhao" href="#6" id="4">（2）</a>蒼生莫救，故召諸聖衆，結集微言。考繩墨以立定門，卽貫華而開律部，據優波提舍以爲之論，剖析空﹑有，顯别斷﹑常，示之以因修，明之以果證，足以貽範當代，軌訓將來，歸向之徒，並遵其義。</span> </p><i class="pageTag" onclick="viewPic('ZSK00725-001-L00002','1291783',this);" style="cursor:pointer;"> <span class="song">P2</span></i><p> <span class="font12 xiao"><a class="zhuhao" href="#3" id="5">（1）</a>邃旨沖宗　沖，《磧砂》本作𣳑；《麗》本作冲。</span> </p><p> <span class="font12 xiao"><a class="zhuhao" href="#4" id="6">（2）</a>痛人天眼滅　人天，《麗》本作‘天人’。</span> </p><p> <span>及<span class="zhuanming">王</span>﹑<span class="zhuanming">秦</span>奉使，考日光而求佛，<span class="zhuanming">騰</span>﹑<span class="zhuanming">蘭</span>應請，策練影以通經。厥後易首抽腸之賓播美於天外，篆葉結鬘之典<a class="zhuhao" href="#8" id="7">（1）</a>譯粹於區中。然至賾至神，思慮者或迷其性相；惟恍惟惚，言談者有昧其是非。況去聖既遥，來教多闕，殊途競軫，别路揚鑣而已哉。</span> </p><p> <span class="font12 xiao"><a class="zhuhao" href="#7" id="8">（1）</a>篆葉結鬘之典　典，《麗》本作奥。</span> </p><p> <span>法師懸弭誕辰，室表空生之應，佩觿登歲，心符妙德之誠。以愛海無出要之津，覺地有棲神之宅。故削髮矯翰，翔集二空，異縣他山，載馳千里。每慨古賢之得本行本，魚魯致乖；痛先匠之聞疑傳疑，豕亥斯惑。竊惟音樂樹下必存金石之響，五<span class="zhuanming">天竺</span>内想具百篇之義。遂發憤忘食，履險若夷，輕萬死以涉<span class="zhuanming">葱</span>﹑<span class="zhuanming">河</span>，重一言而之<span class="zhuanming">奈苑</span>。<span class="zhuanming">鷲山</span>猨沼，仰勝跡以瞻奇；<span class="zhuanming">鹿野</span>仙城，訪遺編於蠹簡。春秋寒暑一十七年，耳目見聞百三十國，揚我皇之盛烈，震彼后之權豪，偃異學之高轒，<a class="zhuhao" href="#10" id="9">（1）</a>拔同師之巨幟。名王拜首，勝侣摩肩，萬古風猷，一人而已。</span> </p><p> <span class="font12 xiao"><a class="zhuhao" href="#9" id="10">（1）</a>高轒　轒，《麗》本作輶，他本皆作轒。</span> </p><p> <span>法師於彼國所獲大﹑小二乘三藏<span class="zhuanming">梵</span>本等，總六百五十七部，並載以巨象，並諸郵駿，蒙霜犯雪，自天祐以元亨，陽苦陰淫，假皇威而利涉。粤以<span class="zhuanming">貞觀</span>十有九祀達於上京，道俗迓之，<a class="zhuhao" href="#12" id="11">（1）</a>闐城溢郭，鏘鏘濟濟，亦一期之盛<i class="pageTag" onclick="viewPic('ZSK00725-001-L00003','1291783',this);" style="cursor:pointer;"> <span class="song">P3</span></i>也。及謁見天子，勞問殷勤，爰命有司，詔令宣譯，人皆敬奉，難以具言。至如氏族簪纓，捐親入道，遊踐遠邇，中外讚揚，示息化以歸真，同薪盡而火滅，若斯之類則備乎兹傳也。</span> </p><p> <span class="font12 xiao"><a class="zhuhao" href="#11" id="12">（1）</a>道俗迓之　迓，《麗》本作迎。下同</span> </p><p> <span>《傳》本五卷，<span class="zhuanming">魏</span><span class="zhuanming">國西寺</span>前沙門<span class="zhuanming">慧立</span>所述。<span class="zhuanming">立</span>俗姓<span class="zhuanming">趙</span>，<span class="zhuanming">豳國</span><span class="zhuanming">公劉</span>人，<span class="zhuanming">隋</span>起居郎司隸從事<span class="zhuanming">毅</span>之子，博考儒<span class="zhuanming">釋</span>，雅善篇章，妙辯雲飛，溢思泉涌。加以直詞正色，不憚威嚴，赴水蹈火，無所屈撓。覩<span class="zhuanming">三藏</span>之學行，矚<span class="zhuanming">三藏</span>之形儀，<a class="zhuhao" href="#16" id="13">（1）</a>鑽之仰之，彌堅彌遠，因循撰其事，<a class="zhuhao" href="#17" id="14">（2）</a>以貽終古。及削稿云畢，慮遺諸美，遂藏之地府，代莫得聞。爾後役思纏痾，氣懸鐘漏，乃顧命門徒，掘以啟之，將出而卒。門人等哀慟荒鯁，悲不自勝，而此《傳》流離分散他所，後累載搜購，<a class="zhuhao" href="#18" id="15">（3）</a>近乃獲全。</span> </p><p> <span class="font12 xiao"><a class="zhuhao" href="#13" id="16">（1）</a>矚三藏之形儀　矚，《磧砂》本作瞻。</span> </p><p> <span class="font12 xiao"><a class="zhuhao" href="#14" id="17">（2）</a>因循撰其事　循，《麗》本作修。</span> </p><p> <span class="font12 xiao"><a class="zhuhao" href="#15" id="18">（3）</a>後累載搜購　《麗》本無後字，他本有後字。</span> </p><p> <span>因命余以序之，迫余以次之。余撫己缺然，拒而不應。因又謂余曰：佛法之事豈預俗徒，況乃當仁苦爲辭讓？余再懷慚退，沈吟久之，執紙操翰，汍瀾腷臆，方乃參犬羊以虎豹，糅瓦石以琳璆，錯綜本文，箋爲十卷，庶後之覽者無或嗤焉。</span> </p></div></div></div>
</>
三、請取梵本表
<div class="wlghyzd_wzb_18"><div id="FCdiv1134033" key="1134033"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 三、請取梵本表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134034" key="1134034"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00237','1291801',this);" style="cursor:pointer;"> <span class="song">P237</span></i><p class="font18" id="ZSK00725-001-BT0000030"><b>三﹑請取梵本表</b></p><p> <span>沙門<span class="zhuanming">玄奘</span>言。前件經律等，並是五乘軌轍，三藏奥旨，文義既弘，學徒欽尚。<span class="zhuanming">玄奘</span>往於西域徧訪遺文，所獲衆經部餘六百，前件經律，尚未得來。至於大法流通，有所未悉。今並在<i class="pageTag" onclick="viewPic('ZSK00725-001-L00238','1291801',this);" style="cursor:pointer;"> <span class="song">P238</span></i><span class="zhuanming">于闐國</span>宛然具有。伏惟陛下則天御寓，光啟大猷，膺録受圖，弘揚正法。殊方異類，重譯來朝。<span class="zhuanming">于闐</span>蕃王今歸聖化。伏願降敕遣進，翻譯有期。所益既弘，輒敢聞奏。輕觸乾嚴，伏增悚慄。謹言。</span> </p></div></div></div>
</>
[卷第六　起十九年春正月入西京　終二十二年夏六月謝御製經序並答]
<div class="wlghyzd_wzb_18"><div id="FCdiv1134037" key="1134037"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第六　起十九年春正月入西京　終二十二年夏六月謝御製經序並答 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134038" key="1134038"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00126','1291789',this);" style="cursor:pointer;"> <span class="song">P126</span></i><p class="font20" id="ZSK00725-001-BT0000013"><b>大慈恩寺三藏法師傳卷第六</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000014">起十九年春正月入西京　終二十二年夏六月謝御製經序並答</p><p> <span><span class="zhuanming">貞觀</span>十九年春正月景子，<a class="zhuhao" href="#584" id="581">（1）</a>京城留守左僕射<span class="zhuanming">梁國公</span><span class="zhuanming">房玄齡</span>等承法師齎經﹑像至，乃遣右武侯大將軍<span class="zhuanming">侯莫陳實</span>﹑<span class="zhuanming">雍州</span>司馬<span class="zhuanming">李叔眘</span>﹑<a class="zhuhao" href="#585" id="582">（2）</a><span class="zhuanming">長安</span>縣令<span class="zhuanming">李乾祐</span>奉迎，自漕而入，舍於都亭驛，<a class="zhuhao" href="#586" id="583">（3）</a>其從若雲。</span> </p><p> <span class="font12 xiao"><a class="zhuhao" href="#581" id="584">（1）</a>景子　《傳》﹑《録》均作“二十四日”。</span> </p><p> <span class="font12 xiao"><a class="zhuhao" href="#582" id="585">（2）</a>李叔眘　眘，《磧砂》本作慎。</span> </p><p> <span class="font12 xiao"><a class="zhuhao" href="#583" id="586">（3）</a>都亭驛　《傳》云“在朱雀街”。</span> </p><p> <span>是日有司頒諸寺，具帳輿﹑華旛等，擬送經﹑像於<span class="zhuanming">弘福寺</span>，人皆欣踊，各競莊嚴。翌日大會於<span class="zhuanming">朱雀街</span>之南，凡數百件，部伍陳列。卽以安置法師於西域所得<span class="zhuanming">如來</span>肉舍利一百五十粒；<a class="zhuhao" href="#592" id="587">（1）</a><span class="zhuanming">摩揭陀國</span><span class="zhuanming">前正覺山</span>龍窟留影金佛像一軀，通光座高三尺三寸；擬<span class="zhuanming">婆羅痆斯國</span><span class="zhuanming">鹿野苑</span>初轉法輪像刻檀佛像一軀，通光座高三尺<a class="zhuhao" href="#593" id="588">（2）</a>五寸；擬<span class="zhuanming">憍賞彌國</span><span class="zhuanming">出愛王</span>思慕<span class="zhuanming">如來</span>刻檀寫真像刻檀佛像一軀，通光<i class="pageTag" onclick="viewPic('ZSK00725-001-L00127','1291789',this);" style="cursor:pointer;"> <span class="song">P127</span></i>座高二尺九寸；擬<span class="zhuanming">劫比他國</span><span class="zhuanming">如來</span>自<span class="zhuanming">天宫</span>下降寳階像銀佛像一軀，通光座高四尺；擬<span class="zhuanming">摩揭陀國</span><span class="zhuanming">鷲峰山</span>説《法華》等經像金佛像一軀，通光座高三尺五寸；擬<span class="zhuanming">那揭羅曷國</span>伏毒龍所留影像刻檀佛像一軀，通光座高尺有三寸；<a class="zhuhao" href="#594" id="589">（3）</a>擬<span class="zhuanming">吠舍釐國</span>巡城行化刻檀像等。又安置法師於西域所得大乘經二百二十四部，大乘論一百九十二部，上座部經﹑律﹑論一十五部，<a class="zhuhao" href="#595" id="590">（4）</a>三彌底部經﹑律﹑論一十五部，彌沙塞部經﹑律﹑論二十二部，迦葉臂耶部經﹑律﹑論一十七部，法密部經﹑律﹑論四十二部，説一切有部經﹑律﹑論六十七部，因明論三十六部，聲論一十三部，凡五百二十夾，六百五十七部，以二十疋馬負而至。其日所司普頒諸寺，俱有寳帳﹑幢﹑旛供養之具，限明二十八日<a class="zhuhao" href="#596" id="591">（5）</a>旦並集<span class="zhuanming">朱雀街</span>擬迎新至經﹑像於<span class="zhuanming">弘福寺</span>。</span> </p><p> <span class="font12 xiao"><a class="zhuhao" href="#587" id="592">（1）</a>五十粒　粒字下，《録》有“金佛像一軀，通光座高尺有六寸”句。《狀》云“佛像七軀”。</span> </p><p> <span class="font12 xiao"><a class="zhuhao" href="#588" id="593">（2）</a>三尺　《録》無三字。</span> </p><p> <span class="font12 xiao"><a class="zhuhao" href="#589" id="594">（3）</a>尺有三寸　三，《麗》本作五。</span> </p><p> <span class="font12 xiao"><a class="zhuhao" href="#590" id="595">（4）</a>一十五部　部字下，《録》有“大衆部經﹑律﹑論一十五部”句。《麗》本與《録》同。</span> </p><p> <span class="font12 xiao"><a class="zhuhao" href="#591" id="596">（5）</a>二十八日　八，《狀》作五。</span> </p><p> <span>於是人增勇鋭，各競莊嚴，窮諸麗好，旛帳﹑幢蓋﹑寶案﹑寶轝，寺别將出分布訖，僧尼等整服隨之，雅梵居前，薰爐列後，至是並到<span class="zhuanming">朱雀街</span>内，凡數百事。布經﹑像<i class="pageTag" onclick="viewPic('ZSK00725-001-L00128','1291789',this);" style="cursor:pointer;"> <span class="song">P128</span></i>而行，珠珮流音，金華散彩，預送之儔莫不歌詠希有，忘塵遣累，歎其希遇。始自<span class="zhuanming">朱雀街</span>内終屆<span class="zhuanming">弘福寺</span>門，數十里間，都人士子﹑内外官僚迾道兩傍，瞻仰而立，人物闐𨶮。所司恐相騰踐，各令當處燒香散華，無得移動，而煙雲讚響，處處連合。昔<span class="zhuanming">如來</span>創降<span class="zhuanming">迦毗</span>，<span class="zhuanming">彌勒</span>初昇<span class="zhuanming">覩史</span>，龍神供養，大衆圍繞，雖不及彼時，亦遺法之盛也。其日衆人同見天有五色綺雲現於日北，宛轉當經﹑像之上，紛紛郁郁，周圓數里，若迎若送，至寺而微。</span> </p><p> <span><span class="zhuanming">釋彦悰</span>箋述曰：“余考尋圖史，此蓋謂天之喜氣，識者嘉焉。昔<span class="zhuanming">如來</span>創降<span class="zhuanming">迦維</span>，<span class="zhuanming">慈氏</span>將昇<span class="zhuanming">覩史</span>，龍神供養，天衆奉迎，雖不及往時，而遺法東流，未有若兹之盛也。”</span> </p><p class="weizhi_zhanwei"></p><p> <span>壬辰，法師謁<span class="zhuanming">文武聖皇帝</span>於<span class="zhuanming">洛陽宫</span>。二月己亥，見於<span class="zhuanming">儀鸞殿</span>，帝迎慰甚厚。既而坐訖，帝曰：“師去何不相報？”法師謝曰：“<span class="zhuanming">玄奘</span>當去之時，已再三表奏，但誠願微淺，不蒙允許。無任慕道之至，乃輒私行，專擅之罪，唯深慚懼。”帝曰：“師出家與俗殊隔，然能委命求法，惠利蒼生，朕甚嘉焉，亦不煩爲愧。但念彼山川阻遠，方俗異心，怪師能達也。”法師對曰：“<span class="zhuanming">奘</span>聞乘疾風者，造天池而非遠；御龍舟者，涉江波而不難。自陛下握乾符，清四海，德籠九域，仁被八區，淳風扇炎景之南，聖威鎮<span class="zhuanming">葱山</span>之外，所以戎夷君長，每見雲翔之鳥自東來者，猶疑<i class="pageTag" onclick="viewPic('ZSK00725-001-L00129','1291789',this);" style="cursor:pointer;"> <span class="song">P129</span></i>發於上國，斂躬而敬之，況<span class="zhuanming">玄奘</span>圓首方足，親承育化者也。既賴天威，故得往還無難。”帝曰：“此自是師長者之言，朕何敢當也。”因廣問彼事。自<span class="zhuanming">雪嶺</span>已西，<span class="zhuanming">印度</span>之境，玉燭和氣，物産風俗，八王故迹，四佛遺蹤，並<span class="zhuanming">博望</span>之所不傳，<a class="zhuhao" href="#599" id="597">（1）</a><span class="zhuanming">班</span>﹑<span class="zhuanming">馬</span>無得而載。法師既親遊其地，觀覿疆邑，耳聞目覽，記憶無遺，隨問酬對，皆有條理。帝大悦。謂侍臣曰：“昔<span class="zhuanming">苻堅</span>稱<span class="zhuanming">釋道安</span>爲神器，舉朝尊之。朕今觀法師詞論典雅，風節貞峻，非惟不愧古人，亦乃出之更遠。”時<span class="zhuanming">趙國公</span><span class="zhuanming">長孫無忌</span>對曰：“誠如聖旨。臣嘗讀《三十國春秋》，<a class="zhuhao" href="#600" id="598">（2）</a>見敍<span class="zhuanming">安</span>事，實是高行博物之僧。但彼時佛法來近，經﹑論未多，雖有鑽研，蓋其條葉，非如法師躬窺淨域，討衆妙之源，究泥洹之跡者矣。”帝曰：“公言是也。”</span> </p><p> <span class="font12 xiao"><a class="zhuhao" href="#597" id="599">（1）</a>博望之所不傳　傳，《磧砂》本作殆。</span> </p><p> <span class="font12 xiao"><a class="zhuhao" href="#598" id="600">（2）</a>三十國春秋　三十，《麗》本作晉。《考異》謂宋本作三十，《磧砂》本亦作三十。</span> </p><p> <span>帝又謂法師曰：“佛國遐遠，靈跡法教，前史不能委詳，師既親覩，宜修一傳，以示未聞。”帝又察法師堪公輔之寄，因勸罷道，助秉俗務。法師謝曰：“<span class="zhuanming">玄奘</span>少踐緇門，服膺佛道，玄宗是習，<span class="zhuanming">孔</span>教未聞。今遣從俗，無異乘流之舟使棄水而就陸，不唯無功，亦徒令腐敗也。願得畢身行道，以報國恩，<span class="zhuanming">玄奘</span>之幸甚。”如是固辭乃止。</span> </p><p> <span>時帝將問罪<span class="zhuanming">遼</span>濱，天下兵馬已會於<span class="zhuanming">洛</span>，軍事忙迫，<i class="pageTag" onclick="viewPic('ZSK00725-001-L00130','1291789',this);" style="cursor:pointer;"> <span class="song">P130</span></i>聞法師至，命引入朝，期暫相見，而清言既交，遂不知日昃。<span class="zhuanming">趙國公</span><span class="zhuanming">長孫無忌</span>奏稱法師停在鴻臚，日暮恐不及。帝曰：“怱怱言猶未盡意，欲共師東行省方觀俗，指麾之外，别更談敍，師意如何？”法師謝曰：“<span class="zhuanming">玄奘</span>遠來，兼有疾疹，恐不堪陪駕。”帝曰：“師尚能孤遊絶域，今此行蓋同跬步，安足辭焉？”法師對曰：“陛下東征，六軍奉衞，罰亂國，誅賊臣，必有<span class="zhuanming">牧野</span>之功，<span class="zhuanming">昆陽</span>之捷。<span class="zhuanming">玄奘</span>自度，終無裨助行陣之效，虚負塗路費損之慚。加以兵戎戰鬭，律制不得觀看。既佛有此言，不敢不奏。伏願天慈哀矜，卽<span class="zhuanming">玄奘</span>幸甚。”帝信納而止。</span> </p><p> <span>法師又奏云：“<span class="zhuanming">玄奘</span>從西域所得<span class="zhuanming">梵</span>本六百餘部，一言未譯。今知此<span class="zhuanming">嵩嶽</span>之南<span class="zhuanming">少室山</span>北有<span class="zhuanming">少林寺</span>，遠離鄽落，泉石清閒，是<span class="zhuanming">後魏</span><span class="zhuanming">孝文皇帝</span>所造，卽<span class="zhuanming">菩提留支三藏</span>翻譯經處。<span class="zhuanming">玄奘</span>望爲國就彼翻譯，伏聽敕言。”帝曰：“不須在山，師西方去後，朕奉爲<span class="zhuanming">穆太后</span>於<span class="zhuanming">西京</span>造<span class="zhuanming">弘福寺</span>，寺有禪院甚虚静，法師可就翻譯。”法師又奏曰：“百姓無知，見<span class="zhuanming">玄奘</span>從西方來，妄相觀看，遂成闤闠，非直違觸憲綱，亦爲妨廢法事，望得守門以防諸過。”帝大悦曰：“師此意可謂保身之言也，當爲處分。師可三五日停憩，還京就<span class="zhuanming">弘福</span>安置。諸有所須，一共<span class="zhuanming">玄齡</span>平章。”自是辭還矣。</span> </p><p class="weizhi_zhanwei"></p><p> <span>三月己巳，<a class="zhuhao" href="#603" id="601">（1）</a>法師自<span class="zhuanming">洛陽</span>還至<span class="zhuanming">長安</span>，卽居<span class="zhuanming">弘福寺</span>。<i class="pageTag" onclick="viewPic('ZSK00725-001-L00131','1291789',this);" style="cursor:pointer;"> <span class="song">P131</span></i>將事翻譯，乃條疏<a class="zhuhao" href="#604" id="602">（2）</a>所須證義﹑綴文﹑筆受﹑書手等數，以申留守司空<span class="zhuanming">梁國公</span><span class="zhuanming">房玄齡</span>，<span class="zhuanming">玄齡</span>遣所司具狀發使<span class="zhuanming">定州</span>啓奏。令旨依所須供給，務使周備。</span> </p><p> <span class="font12 xiao"><a class="zhuhao" href="#601" id="603">（1）</a>己巳　《狀》作“一日”。</span> </p><p> <span class="font12 xiao"><a class="zhuhao" href="#602" id="604">（2）</a>乃條疏……　《傳》﹑《録》皆作“奘在洛陳擢賢同譯，固請乃許。既承明命，返迹京師，遂召各沙門至”。</span> </p><p> <span>夏六月戊戌，證義大德諳解大小乘經﹑論爲時輩所推者，一十二人<a class="zhuhao" href="#612" id="605">（1）</a>至，卽京<span class="zhuanming">弘福寺</span>沙門<span class="zhuanming">靈潤</span>﹑沙門<span class="zhuanming">文備</span>，<span class="zhuanming">羅漢寺</span>沙門<span class="zhuanming">慧貴</span>﹑<span class="zhuanming">實際寺</span>沙門<span class="zhuanming">明琰</span>﹑<span class="zhuanming">寶昌寺</span>沙門<span class="zhuanming">法祥</span>﹑<span class="zhuanming">静法寺</span>沙門<span class="zhuanming">普賢</span>﹑<span class="zhuanming">法海寺</span>沙門<span class="zhuanming">神昉</span>﹑<span class="zhuanming">廓州</span><span class="zhuanming">法講寺</span>沙門<span class="zhuanming">道琛</span>﹑<span class="zhuanming">汴州</span><span class="zhuanming">演覺寺</span>沙門<span class="zhuanming">玄忠</span>﹑<span class="zhuanming">蒲州</span><span class="zhuanming">普救寺</span>沙門<span class="zhuanming">神泰</span>﹑<span class="zhuanming">綿州</span><span class="zhuanming">振音寺</span><a class="zhuhao" href="#613" id="606">（2）</a>沙門<span class="zhuanming">敬明</span>﹑<span class="zhuanming">益州</span><span class="zhuanming">多寶寺</span>沙門<span class="zhuanming">道因</span><a class="zhuhao" href="#614" id="607">（3）</a>等。<a class="zhuhao" href="#615" id="608">（4）</a>又有綴文大德九人至，卽京師<span class="zhuanming">普光寺</span>沙門<span class="zhuanming">棲玄</span>﹑<span class="zhuanming">弘福寺</span>沙門<span class="zhuanming">明璿</span>﹑<a class="zhuhao" href="#616" id="609">（5）</a><span class="zhuanming">會昌寺</span>沙門<span class="zhuanming">辯機</span>﹑<span class="zhuanming">終南山</span><span class="zhuanming">豐德寺</span>沙門<span class="zhuanming">道宣</span>﹑<span class="zhuanming">簡州</span><span class="zhuanming">福聚寺</span>沙門<span class="zhuanming">静邁</span>﹑<span class="zhuanming">蒲州</span><span class="zhuanming">普救寺</span>沙門<span class="zhuanming">行友</span>﹑<span class="zhuanming">棲巖寺</span>沙門<span class="zhuanming">道卓</span>﹑<span class="zhuanming">幽州</span><span class="zhuanming">照仁寺</span>沙門<span class="zhuanming">慧立</span>﹑<span class="zhuanming">洛州</span><span class="zhuanming">天宫寺</span>沙門<span class="zhuanming">玄則</span><a class="zhuhao" href="#617" id="610">（6）</a>等。又有字學大德一人至，卽京<span class="zhuanming">大總持寺</span>沙門<span class="zhuanming">玄應</span>。又有證<span class="zhuanming">梵</span>語﹑<span class="zhuanming">梵</span>文大德一人至，卽京<span class="zhuanming">大興善寺</span>沙門<span class="zhuanming">玄謩</span><a class="zhuhao" href="#618" id="611">（7）</a>。自餘筆受﹑書手，所司供料等並至。</span> </p><p> <span class="font12 xiao"><a class="zhuhao" href="#605" id="612">（1）</a>一十二人　二，《録》作一。</span> </p><p> <span class="font12 xiao"><a class="zhuhao" href="#606" id="613">（2）</a>振音寺　音，《録》作響，《麗》本作嚮。</span> </p><p> <span class="font12 xiao"><a class="zhuhao" href="#607" id="614">（3）</a>益州多寶寺沙門道因　《録》無此九字。</span> </p><p> <span class="font12 xiao"><a class="zhuhao" href="#608" id="615">（4）</a>等　《傳》别有“沙門慧明”。</span> </p><i class="pageTag" onclick="viewPic('ZSK00725-001-L00132','1291789',this);" style="cursor:pointer;"> <span class="song">P132</span></i><p> <span class="font12 xiao"><a class="zhuhao" href="#609" id="616">（5）</a>明璿　《録》作明濬。《麗》本同。</span> </p><p> <span class="font12 xiao"><a class="zhuhao" href="#610" id="617">（6）</a>玄則等　則，《傳》作頤。又别有“沙門智證”。</span> </p><p> <span class="font12 xiao"><a class="zhuhao" href="#611" id="618">（7）</a>玄謩　謩，《傳》作模。《麗》本亦作謩。</span> </p><p> <span>丁卯，<a class="zhuhao" href="#626" id="619">（1）</a>法師方操貝葉開演<span class="zhuanming">梵</span>文，創譯《菩薩藏經》﹑<a class="zhuhao" href="#627" id="620">（2）</a>《佛地經》﹑<a class="zhuhao" href="#628" id="621">（3）</a>《六門陀羅尼經》﹑<a class="zhuhao" href="#629" id="622">（4）</a>《顯揚聖教論》<a class="zhuhao" href="#630" id="623">（5）</a>等四部，其翻《六門經》當日了，《佛地經》至辛巳了，《菩薩藏經》﹑<a class="zhuhao" href="#631" id="624">（6）</a>《顯揚論》<a class="zhuhao" href="#632" id="625">（7）</a>等歲暮方訖。</span> </p><p> <span class="font12 xiao"><a class="zhuhao" href="#619" id="626">（1）</a>丁卯　《傳》﹑《録》﹑《銘》俱作“五月”。陳垣《書内學院新校慈恩傳後》云應爲“秋七月”。</span> </p><p> <span class="font12 xiao"><a class="zhuhao" href="#620" id="627">（2）</a>菩薩藏經　《録》謂“五月二十譯”。</span> </p><p> <span class="font12 xiao"><a class="zhuhao" href="#621" id="628">（3）</a>佛地經　《録》謂“七月十五日譯”。</span> </p><p> <span class="font12 xiao"><a class="zhuhao" href="#622" id="629">（4）</a>六門陀羅尼經　《録》謂“七月十四日譯”。</span> </p><p> <span class="font12 xiao"><a class="zhuhao" href="#623" id="630">（5）</a>顯揚聖教論　《録》謂“十月一日譯”。</span> </p><p> <span class="font12 xiao"><a class="zhuhao" href="#624" id="631">（6）</a>菩薩藏經　《録》謂“九月二日了”。</span> </p><p> <span class="font12 xiao"><a class="zhuhao" href="#625" id="632">（7）</a>顯揚論　《録》謂“二十年正月十五日了”。</span> </p><p> <span>二十年春正月甲子，<a class="zhuhao" href="#636" id="633">（1）</a>又譯《大乘阿毗達磨雜集論》，至二月訖。<a class="zhuhao" href="#637" id="634">（2）</a>又譯<a class="zhuhao" href="#638" id="635">（3）</a>《瑜伽師地論》。</span> </p><p> <span class="font12 xiao"><a class="zhuhao" href="#633" id="636">（1）</a>甲子　《録》作“十七日”。</span> </p><p> <span class="font12 xiao"><a class="zhuhao" href="#634" id="637">（2）</a>二月訖　《録》作“閏二月二十九日訖”。</span> </p><p> <span class="font12 xiao"><a class="zhuhao" href="#635" id="638">（3）</a>又譯　《録》作“二十年五月十五日譯”。</span> </p><p> <span>秋七月辛卯，<a class="zhuhao" href="#643" id="639">（1）</a>法師進新譯經﹑論現了者，表曰：<a class="zhuhao" href="#644" id="640">（2）</a></span> </p><i class="pageTag" onclick="viewPic('ZSK00725-001-L00133','1291789',this);" style="cursor:pointer;"> <span class="song">P133</span></i><p> <span>沙門<span class="zhuanming">玄奘</span>言。竊聞八正之旨，實出苦海之津梁，一乘之宗，誠昇湼槃之梯隥。但以物機未熟，致藴<span class="zhuanming">葱山</span>之西，經胥庭而莫聞，歷<span class="zhuanming">周</span>﹑<span class="zhuanming">秦</span>而靡至。暨乎<span class="zhuanming">摩騰</span>入<span class="zhuanming">洛</span>，方被三川，<span class="zhuanming">僧會</span>遊<span class="zhuanming">吴</span>，始霑<span class="zhuanming">荆</span>﹑<span class="zhuanming">楚</span>。從是以來，遂得人修解脱之因，家樹菩提之業，固知傳法之益，其利博哉。次復<span class="zhuanming">嚴</span>﹑<span class="zhuanming">顯</span>求經，<span class="zhuanming">澄</span><span class="zhuanming">什</span>繼譯，雖則玄風日扇，而並處僞朝。唯<span class="zhuanming">玄奘</span>輕生，獨逢明聖，所將經﹑論咸得奏聞。蒙陛下崇重聖言，賜使翻譯，比與義學諸僧等專精夙夜，無墮寸陰，雖握管淹時，未遂終訖。已絶筆者，見得五部五十八卷，名曰《大菩薩藏經》二十卷﹑《佛地經》一卷﹑《六門陀羅尼經》一卷﹑《顯揚聖教論》二十卷﹑《大乘阿毗達磨雜集論》一十六卷﹑<a class="zhuhao" href="#645" id="641">（3）</a>勒成八袠，繕寫如别，謹詣闕奉進。<span class="zhuanming">玄奘</span>又竊見<a class="zhuhao" href="#646" id="642">（4）</a><span class="zhuanming">弘福寺</span>尊像初成，陛下親降鑾輿，開青蓮之目，今經﹑論初譯，聖爲代新文，敢緣前義，亦望曲垂神翰，題製一序，讚揚宗極。冀沖言奥旨與日月齊明，玉字銀鉤將乾坤等固，使百代之下誦詠不窮，千載之外瞻仰無絶。</span> </p><p> <span class="font12 xiao"><a class="zhuhao" href="#639" id="643">（1）</a>辛卯　《狀》作‘十三日’。</span> </p><p> <span class="font12 xiao"><a class="zhuhao" href="#640" id="644">（2）</a>表曰　内學院校本謂：“表文《一本》全異，附録卷末。”今見本書附録1。</span> </p><p> <span class="font12 xiao"><a class="zhuhao" href="#641" id="645">（3）</a>一十六卷　六，《傳》作五。</span> </p><p> <span class="font12 xiao"><a class="zhuhao" href="#642" id="646">（4）</a>又竊見……　内學院校本謂“《一本》以下别見於《請題經表》中”，今見本書附録2。</span> </p><i class="pageTag" onclick="viewPic('ZSK00725-001-L00134','1291789',this);" style="cursor:pointer;"> <span class="song">P134</span></i><p> <span>前又<span class="zhuanming">洛陽</span>奉見日，敕令法師修《西域記》，至是而成。</span> </p><p> <span>乙未，又進表曰：</span> </p><p> <span>沙門<span class="zhuanming">玄奘</span>言。竊尋<a class="zhuhao" href="#666" id="647">（1）</a>蟠木幽陵，雲官紀<span class="zhuanming">軒皇</span>之壤；流沙滄海，<span class="zhuanming">夏</span>載著<span class="zhuanming">伊</span>﹑<span class="zhuanming">堯</span>之域。<span class="zhuanming">西母</span><a class="zhuhao" href="#667" id="648">（2）</a>白環，薦垂衣之主；<a class="zhuhao" href="#668" id="649">（3）</a><span class="zhuanming">東夷</span>楛矢，奉刑措之君。<a class="zhuhao" href="#669" id="650">（4）</a>固已飛英曩代，式徽前典。伏惟陛下握紀乘時，提衡範物，刳舟絃木，威天下而濟羣生，螯足蘆灰，堙方輿而補圓蓋，耀武經於七德，闡文教於十倫，澤徧泉源，化霑蕭葦，芝房發秀，浪井開華。樂囿馴班，巢阿響律，浮紫膏於貝闕，霏白雲於玉檢。遂苑弱水<a class="zhuhao" href="#670" id="651">（5）</a>而池<span class="zhuanming">濛氾</span>，圃<a class="zhuhao" href="#671" id="652">（6）</a>炎火而照積冰，梯赤坂而承朔，泛滄津而委贐，史曠前良，事絶故府，豈如<span class="zhuanming">漢</span>開<span class="zhuanming">張掖</span>，近接<span class="zhuanming">金城</span>，<span class="zhuanming">秦</span>戍<span class="zhuanming">桂林</span>，纔通<a class="zhuhao" href="#672" id="653">（7）</a><span class="zhuanming">珠</span><span class="zhuanming">浦</span>而已。<span class="zhuanming">玄奘</span>幸屬天地貞觀，華夷静謐，冥心<span class="zhuanming">梵</span>境，敢符好事，命均朝露，力譬秋螽。徒以憑假<a class="zhuhao" href="#673" id="654">（8）</a>皇靈，飄身進影，<a class="zhuhao" href="#674" id="655">（9）</a>展轉膜拜之鄉，流離重驛<a class="zhuhao" href="#675" id="656">（10）</a>之外，<span class="zhuanming">條支</span>巨㲉，<a class="zhuhao" href="#676" id="657">（11）</a>方驗前聞，<span class="zhuanming">罽賓</span>孤鸞，還稽曩實。時移歲積，<a class="zhuhao" href="#677" id="658">（12）</a>人願天從，遂得下<span class="zhuanming">雪岫</span><a class="zhuhao" href="#678" id="659">（13）</a>而泛提河，窺<span class="zhuanming">鶴林</span>而觀<span class="zhuanming">鷲嶺</span>，<a class="zhuhao" href="#679" id="660">（14）</a><span class="zhuanming">祗園</span>之路髣像猶存，<a class="zhuhao" href="#680" id="661">（15）</a>王城之基坡陀尚在。<a class="zhuhao" href="#681" id="662">（16）</a>尋求歷覽，時序推遷，言返帝京，淹逾一紀，<a class="zhuhao" href="#682" id="663">（17）</a>所聞所履，百有二<a class="zhuhao" href="#683" id="664">（18）</a>十八國。竊以<span class="zhuanming">章允</span>之所踐籍，空陳廣袤，<span class="zhuanming">夸父</span>之所陵厲，無述土風。<span class="zhuanming">班超</span>侯而未遠，<span class="zhuanming">張騫</span><i class="pageTag" onclick="viewPic('ZSK00725-001-L00135','1291789',this);" style="cursor:pointer;"> <span class="song">P135</span></i>望而非博。今所記述，有異前聞。雖未極大千之疆，頗窮<span class="zhuanming">葱</span>外之境，皆存實録，匪敢彫華。謹具編裁，稱爲《大唐西域記》，凡一十二卷，繕寫如别。望<a class="zhuhao" href="#684" id="665">（19）</a>班之右筆，飾以左言，掩博物於<span class="zhuanming">晉</span>臣，廣九丘於皇代。但<span class="zhuanming">玄奘</span>資識淺短，遺漏實多，兼拙於筆語，恐無足觀覽。</span> </p><p> <span class="font12 xiao"><a class="zhuhao" href="#647" id="666">（1）</a>竊尋　《一本》無此二字。</span> </p><p> <span class="font12 xiao"><a class="zhuhao" href="#648" id="667">（2）</a>西母　母，《一》作羗。</span> </p><p> <span class="font12 xiao"><a class="zhuhao" href="#649" id="668">（3）</a>垂衣之主　主，《一》作后。</span> </p><p> <span class="font12 xiao"><a class="zhuhao" href="#650" id="669">（4）</a>奉刑措之君　奉，《一》作賄。</span> </p><p> <span class="font12 xiao"><a class="zhuhao" href="#651" id="670">（5）</a>弱水　弱，《一》作若。</span> </p><p> <span class="font12 xiao"><a class="zhuhao" href="#652" id="671">（6）</a>圃　《一》作霈。</span> </p><p> <span class="font12 xiao"><a class="zhuhao" href="#653" id="672">（7）</a>纔通　纔，《一》作裁。</span> </p><p> <span class="font12 xiao"><a class="zhuhao" href="#654" id="673">（8）</a>憑假　憑，《一》作上。</span> </p><p> <span class="font12 xiao"><a class="zhuhao" href="#655" id="674">（9）</a>飄身進影　《一》作“下資螾命，飄身邁跡，求遐自邇”。</span> </p><p> <span class="font12 xiao"><a class="zhuhao" href="#656" id="675">（10）</a>重驛　驛，《一》作譯。</span> </p><p> <span class="font12 xiao"><a class="zhuhao" href="#657" id="676">（11）</a>㲉　《一》作鳥。</span> </p><p> <span class="font12 xiao"><a class="zhuhao" href="#658" id="677">（12）</a>時移歲積　移，《磧砂》本作多。</span> </p><p> <span class="font12 xiao"><a class="zhuhao" href="#659" id="678">（13）</a>雪岫　雪，《一》作處。</span> </p><p> <span class="font12 xiao"><a class="zhuhao" href="#660" id="679">（14）</a>窺鶴林而觀鷲嶺　窺，《一》作援；觀，《一》作棲。</span> </p><p> <span class="font12 xiao"><a class="zhuhao" href="#661" id="680">（15）</a>髣像猶存　《一》作“迤麗空存”。</span> </p><p> <span class="font12 xiao"><a class="zhuhao" href="#662" id="681">（16）</a>坡陀尚在　《一》作“婆陀可陟”。</span> </p><p> <span class="font12 xiao"><a class="zhuhao" href="#663" id="682">（17）</a>淹逾一紀　《一》作“忽將二紀”。</span> </p><p> <span class="font12 xiao"><a class="zhuhao" href="#664" id="683">（18）</a>二　《一》作三。</span> </p><p> <span class="font12 xiao"><a class="zhuhao" href="#665" id="684">（19）</a>望　从此以下《一》作“玄奘禀質愚魯，昧於輯實，<i class="pageTag" onclick="viewPic('ZSK00725-001-L00136','1291789',this);" style="cursor:pointer;"> <span class="song">P136</span></i>望頌之右筆，飾以左言，截此蕪辭，採其實録，標百王之稱首，符九丘於皇代，庶使《山經》悶彩，《汲傳》韜華”。</span> </p><p> <span>景申，<a class="zhuhao" href="#687" id="685">（1）</a>神筆自答書曰：“省書具悉來意。法師夙標高行，早出塵表，泛寶舟而登彼岸，搜妙道而闢法門，弘闡大猷，蕩滌衆罪，<a class="zhuhao" href="#688" id="686">（2）</a>是故慈雲欲卷，舒之蔭四空，慧日將昏，朗之照八極，舒朗之者，其唯法師乎！朕學淺心拙，在物猶迷，況<span class="zhuanming">佛教</span>幽微，豈能仰測，請爲經題，非己所聞。又云新撰《西域記》者，當自披覽。敕<span class="zhuanming">奘</span>尚。”</span> </p><p> <span class="font12 xiao"><a class="zhuhao" href="#685" id="687">（1）</a>景申　景，《一》作丙。</span> </p><p> <span class="font12 xiao"><a class="zhuhao" href="#686" id="688">（2）</a>衆罪　罪，《傳》作累。</span> </p><p> <span>丁酉，<a class="zhuhao" href="#699" id="689">（1）</a>法師重表曰：</span> </p><p> <span>沙門<span class="zhuanming">玄奘</span>言。伏奉墨敕，猥垂奬喻，祇奉綸言，精守振越。<span class="zhuanming">玄奘</span>業行<a class="zhuhao" href="#700" id="690">（2）</a>空疏，謬忝緇侣，<a class="zhuhao" href="#701" id="691">（3）</a>幸屬九瀛有截，四表無虞，憑皇靈以遠征，恃國威而訪道，窮遐冒險，雖厲愚誠，纂異懷荒，<a class="zhuhao" href="#702" id="692">（4）</a>實資朝化。所獲經﹑論，蒙遣<a class="zhuhao" href="#703" id="693">（5）</a>翻譯，見成卷軸，未有銓序。<a class="zhuhao" href="#704" id="694">（6）</a>伏惟陛下叡思雲敷，天華景爛，理包繫象，調逸咸英，<a class="zhuhao" href="#705" id="695">（7）</a>跨千古以飛聲，掩百王而騰實，竊以神力無方，非神思不足銓其理，<a class="zhuhao" href="#706" id="696">（8）</a>聖教玄遠，非聖藻何以序其源。故乃冒犯威嚴，敢希題目，宸眷沖邈，<a class="zhuhao" href="#707" id="697">（9）</a>不垂矜許，撫躬累息，相顧失圖。<span class="zhuanming">玄奘</span>聞日月麗天，既分暉於户牗，江河紀地，亦流潤於巖崖，雲和廣樂，不祕響於聾昧，金璧奇珍，豈<i class="pageTag" onclick="viewPic('ZSK00725-001-L00137','1291789',this);" style="cursor:pointer;"> <span class="song">P137</span></i>韜彩於愚瞽。敢緣斯理，重以干祈。伏乞雷雨<a class="zhuhao" href="#708" id="698">（10）</a>曲垂，天文俯照，配兩儀而同久，與二曜而俱懸。然則<span class="zhuanming">鷲嶺</span>微言，假神筆而弘遠，<span class="zhuanming">鷄園</span>奥典，託英詞而宣暢，豈止區區<span class="zhuanming">梵</span>衆，獨荷恩榮，蠢蠢迷生，方超塵累而已。</span> </p><p> <span>自此方許。</span> </p><p> <span class="font12 xiao"><a class="zhuhao" href="#689" id="699">（1）</a>丁酉　《傳》此前有“奉敕譯《老子》爲梵言事”。</span> </p><p> <span class="font12 xiao"><a class="zhuhao" href="#690" id="700">（2）</a>業行　行，《一》作尚。</span> </p><p> <span class="font12 xiao"><a class="zhuhao" href="#691" id="701">（3）</a>緇侣　緇，《一》作法。</span> </p><p> <span class="font12 xiao"><a class="zhuhao" href="#692" id="702">（4）</a>雖厲愚誠纂異懷荒　厲，《傳》作勵。纂，《一》作慕。</span> </p><p> <span class="font12 xiao"><a class="zhuhao" href="#693" id="703">（5）</a>蒙遣　《一》作奉敕。</span> </p><p> <span class="font12 xiao"><a class="zhuhao" href="#694" id="704">（6）</a>銓序　銓，《一》作詮。</span> </p><p> <span class="font12 xiao"><a class="zhuhao" href="#695" id="705">（7）</a>咸英　咸，《一》作威。</span> </p><p> <span class="font12 xiao"><a class="zhuhao" href="#696" id="706">（8）</a>銓其理　銓，《一》作詮。</span> </p><p> <span class="font12 xiao"><a class="zhuhao" href="#697" id="707">（9）</a>宸眷沖邈　眷，《磧砂》本作睠。</span> </p><p> <span class="font12 xiao"><a class="zhuhao" href="#698" id="708">（10）</a>雷雨　雷，《一》作雲。</span> </p><p> <span>二十二年春，駕幸<span class="zhuanming">玉華宫</span>。夏五月甲午，<a class="zhuhao" href="#710" id="709">（1）</a>翻《瑜伽師地論》訖，凡一百卷。</span> </p><p> <span class="font12 xiao"><a class="zhuhao" href="#709" id="710">（1）</a>甲午　《録》作“十五日”。</span> </p><p> <span>六月庚辰，<a class="zhuhao" href="#712" id="711">（1）</a>敕追法師赴宫。比發在途，屢有使至令緩進，無得勞損。既至，見於<span class="zhuanming">玉華殿</span>，甚歡。帝曰：“朕在京苦暑，故就此山宫，泉石既涼，氣力稍好，能省覽機務。然憶法師，故遣相屈，涉途當大勞也。”法師謝曰：<i class="pageTag" onclick="viewPic('ZSK00725-001-L00138','1291789',this);" style="cursor:pointer;"> <span class="song">P138</span></i>“四海黎庶依陛下而生，聖躬不安則率土惶灼。伏聞鑾轝至此，御膳順宜，凡預含靈，孰不蹈舞。願陛下永保崇高，與天無極。<span class="zhuanming">玄奘</span>庸薄，猥蒙齒召，銜荷不覺爲勞。”</span> </p><p> <span>帝以法師學業該贍，儀韻淹深，每思逼勸歸俗，致之左右，共謀朝政。往於<span class="zhuanming">洛陽宫</span>奉見之際，已親論之。至是又言曰：“昔<span class="zhuanming">堯</span>﹑<span class="zhuanming">舜</span>﹑<span class="zhuanming">禹</span>﹑<span class="zhuanming">湯</span>之君，隆<span class="zhuanming">周</span>﹑炎<span class="zhuanming">漢</span>之主，莫不以爲六合務廣，萬機事殷，兩目不能徧鑒，一心難爲獨察，是以<span class="zhuanming">周</span>憑十亂，<span class="zhuanming">舜</span>託五臣，翼亮朝猷，弼諧邦國。彼明王聖主猶仗羣賢，況朕寡闇而不寄衆哲者也？意欲法師脱<span class="zhuanming">須菩提</span>之染服，掛<span class="zhuanming">維摩詰</span>之素衣，昇鉉路以陳謨，坐槐庭而論道，於意何如？”法師對曰：“陛下言六合務廣，三五之君不能獨守，寄諸賢哲共而成之。<span class="zhuanming">仲尼</span>亦云，君失臣得，故君爲元首，臣爲股肱。<span class="zhuanming">玄奘</span>謂此言將誡中庸，非爲上智。若使有臣皆得，<span class="zhuanming">桀</span>﹑<span class="zhuanming">紂</span>豈無臣耶？以此而推，不必由也。仰惟陛下上智之君，一人紀綱，萬事自得其緒，況撫運已來，天地休平，中外寧晏，皆是陛下不荒﹑不婬﹑不麗﹑不侈，兢兢業業，雖休勿休，居安思危，爲善承天之所致也，餘何預哉！請辯二三以明其事。陛下經緯八紘之略，驅駕英豪之才，剋定禍亂之功，崇闡雍熙之業，聰明文思之德，體元合極之姿，皆天之所授，無假於人，其義一也。敦本棄末，尚仁尚禮，移澆風於季俗，反淳政於上皇，賦遵薄制，刑用輕典，九州四海稟識懷生，俱沐恩波，咸遂安樂，此又聖心聖化，無<i class="pageTag" onclick="viewPic('ZSK00725-001-L00139','1291789',this);" style="cursor:pointer;"> <span class="song">P139</span></i>假於人，其義二也。至道旁通，深仁遠洽，東逾日域，西邁<span class="zhuanming">崑丘</span>，南盡炎洲，北窮玄塞，彫蹄鼻飲之俗，卉服左袵之人，莫不候雨瞻風，稽顙屈膝，獻珍貢寶，充委夷邸，此又天威所感，無假於人，其義三也。<span class="zhuanming">玁狁</span>爲患，其來自久，五帝所不臣，三王所不制，遂使<span class="zhuanming">河</span>﹑<span class="zhuanming">洛</span>爲被髮之野，<span class="zhuanming">酆</span>﹑<span class="zhuanming">鄗</span>爲鳴鏑之場，中國陵遲，<span class="zhuanming">匈奴</span>得志，<span class="zhuanming">殷</span><span class="zhuanming">周</span>已來不能攘弭。至<span class="zhuanming">漢武</span>窮兵，<span class="zhuanming">衞</span>﹑<span class="zhuanming">霍</span>盡力，雖毁枝葉，根本猶存。自後已來，無聞良策。及陛下御圖，一征斯殄，傾巢倒穴，無復孑遺，<span class="zhuanming">瀚海</span>﹑<span class="zhuanming">燕然</span>之域其入提封，單于弓騎之人俱充臣妾。若言由臣，則<span class="zhuanming">虞</span>﹑<span class="zhuanming">夏</span>已來賢輔多矣，何因不獲？故知有道斯得，無假於人，其義四也。<span class="zhuanming">高麗</span>小蕃，失禮上國，<span class="zhuanming">隋帝</span>總天下之師，三自征伐，攻城無傷半堞，掠卒不獲一人，虚喪六軍，狼狽而反。陛下暫行，將數萬騎，摧駐蹕之强陣，破<span class="zhuanming">遼</span>﹑<span class="zhuanming">蓋</span>之堅城，振振凱旋，俘馘三十萬衆。用兵御將，其道不殊，<span class="zhuanming">隋</span>以之亡，<span class="zhuanming">唐</span>以之得，故知由主，無假於人，其義五也。又如天地交泰，日月光華，和氣氤氲，慶雲紛郁，四靈見質，一角呈奇，白狼﹑白狐，朱鸞﹑朱草，昭彰雜沓，無量億千，不能徧舉，皆是應德而至，無假於人。乃欲比喻前王，寄功十亂，竊爲陛下不取。縱復須人，今亦<span class="zhuanming">伊</span>﹑<span class="zhuanming">吕</span>多矣。<span class="zhuanming">玄奘</span>庸陋，何足以預之。至於守戒緇門，闡揚遺法，此其願也，伏乞天慈，終而不奪。”帝甚悦。謂法師曰：“師向所陳，並上玄垂祐，及宗廟之靈，卿士之力，朕安能致也。既欲<i class="pageTag" onclick="viewPic('ZSK00725-001-L00140','1291789',this);" style="cursor:pointer;"> <span class="song">P140</span></i>敷揚妙道，亦不違高志，可努力，今日已後，亦當助師弘道。”</span> </p><p> <span>釋<span class="zhuanming">彦悰</span>箋述曰：“法師才兼内外，臨機酬答，其辯洽如是，難哉！昔<span class="zhuanming">道安</span>陳諫，<span class="zhuanming">苻堅</span>之駕不停，恆標奮詞，<span class="zhuanming">姚興</span>之心莫止，終致敗軍之辱，逃遁之勞，豈如法師雅論纔申，皇情允塞，清風轉潔，美志踰真。以此而言，可不煩月旦而優劣見矣。”</span> </p><p> <span class="font12 xiao"><a class="zhuhao" href="#711" id="712">（1）</a>庚辰　陳垣云，六月無庚辰，有誤。</span> </p><p> <span>時中書令<span class="zhuanming">褚遂良</span>奏曰：“今四海廓清，九域寧晏，皆陛下聖德，實如師言，臣等備位而已。日月之下，瑩爝何功。”帝笑曰：“不如此。夫珍裘非一狐之腋，大厦必衆材共成。何有君能獨濟？師欲自全雅操，故濫相光飾耳。”帝又問法師：“（此）〔比〕翻何經﹑論<a class="zhuhao" href="#716" id="713">（1）</a>？”答：“近翻《瑜伽師地論》訖，凡一百卷。”帝曰：“此論甚大，何聖所説？復明何義？”答曰：“論是<span class="zhuanming">彌勒菩薩</span>説，明十七地義。”又問：“何名十七地？”答：“謂五識相應地，意識相應地，有尋有伺地，無尋唯伺地，無尋無伺地，三摩呬多地，非三摩呬多地，有心地，無心地，聞所成地，思所成地，修所成地，聲聞地，獨覺地，菩薩地，有餘依地，無餘依地。”及舉綱提目，陳列大義。帝甚愛焉。遣使向京取《瑜伽論》。《論》至，帝自詳覽，覩其詞義宏遠，非從來所聞，歎謂侍臣曰：“朕觀佛經譬猶瞻天俯海，<a class="zhuhao" href="#717" id="714">（2）</a>莫測<i class="pageTag" onclick="viewPic('ZSK00725-001-L00141','1291789',this);" style="cursor:pointer;"> <span class="song">P141</span></i>高深。法師能於異域得是深法，朕比以軍國務殷，不及委尋<span class="zhuanming">佛教</span>。而今觀之，宗源杳曠，靡知涯際，其儒道九流之典比之，<a class="zhuhao" href="#718" id="715">（3）</a>猶汀瀅之池方溟渤耳。而世云三教齊致，此妄談也。”因敕所司簡祕書省書手寫新翻經﹑論爲九本，與<span class="zhuanming">雍</span>﹑<span class="zhuanming">洛</span>﹑<span class="zhuanming">并</span>﹑<span class="zhuanming">兖</span>﹑<span class="zhuanming">相</span>﹑<span class="zhuanming">荆</span>﹑<span class="zhuanming">楊</span>﹑<span class="zhuanming">涼</span>﹑<span class="zhuanming">益</span>等九州展轉流通，使率土之人同稟未聞之義。</span> </p><p> <span class="font12 xiao"><a class="zhuhao" href="#713" id="716">（1）</a>此翻何經論　此，《麗》本﹑《磧砂》本皆作比，是，今據改。</span> </p><p> <span class="font12 xiao"><a class="zhuhao" href="#714" id="717">（2）</a>瞻天俯海　俯，《麗》本作望。</span> </p><p> <span class="font12 xiao"><a class="zhuhao" href="#715" id="718">（3）</a>其儒道九流之典比之　《麗》本無“之典”二字，有“比之”二字。</span> </p><p> <span>時司徒<span class="zhuanming">趙國公</span><span class="zhuanming">長孫無忌</span>﹑中書令<span class="zhuanming">褚遂良</span>等奏曰：“臣聞<span class="zhuanming">佛教</span>沖玄，天人莫測，言本則甚深，語門則難入。伏惟陛下至道昭明，飛光昱日，澤霑遐界，化溢中區，擁護五乘，建立三寶，故得法師當（叔）〔菽〕葉<a class="zhuhao" href="#720" id="719">（1）</a>而秀質，間千載而挺生，陟重阻以求經，履危途而訪道。見珍殊俗，具獲真文，歸國翻宣，若<span class="zhuanming">菴園</span>之始説，精文奥義，如金口之新開，皆是陛下聖德所感。臣等愚瞽，預此見聞，苦海波瀾，舟航有寄。又天慈廣遠，使布之九州，蠢蠢黔黎，俱餐妙法。臣等億劫希逢，不勝幸甚。”帝曰：“此是法師大慈願力，又卿等宿福所逢，非朕獨所致也。”</span> </p><p> <span class="font12 xiao"><a class="zhuhao" href="#719" id="720">（1）</a>菽葉　原作叔葉，《麗》本《考異》：“宋本作菽”。《磧砂》本作菽，是，今據改。</span> </p><i class="pageTag" onclick="viewPic('ZSK00725-001-L00142','1291789',this);" style="cursor:pointer;"> <span class="song">P142</span></i><p> <span>帝先許作新經序，國務繁劇，未及措意。至此法師重啓，方爲染翰。少頃而成，<a class="zhuhao" href="#727" id="721">（1）</a>名《大唐三藏聖教序》，凡七百八十一字，神筆自寫，敕貫衆經之首。帝居<span class="zhuanming">慶福<a class="zhuhao" href="#728" id="722">（2）</a>殿</span>，百官侍衞，命法師坐，使<span class="zhuanming">弘文館</span>學士<span class="zhuanming">上官儀</span>以所製序對羣僚宣讀，霞焕錦舒，極褒揚之致。其詞曰：“蓋聞二儀有象，顯覆載以含生，四時無形，潛寒暑以化物。是以窺天鑑地，庸愚皆識其端，明陰洞陽，賢哲罕窮其數。然而天地苞乎陰陽而易識者，以其有像也；陰陽處乎天地而難窮者，以其無形也。故知像顯可徵，雖愚不惑，形潛莫覩，在智猶迷，況乎佛道崇虚，乘幽控寂，弘濟萬品，典御十方，舉威靈而無上，抑神力而無下，大之則彌於宇宙，細之則攝於毫氂，<a class="zhuhao" href="#729" id="723">（3）</a>無滅無生，歷千劫而不古，若隱若顯，運百福而長今，妙道凝玄，遵之莫知其際，法流湛寂，挹之莫測其源，故知蠢蠢凡愚，區區庸鄙，投其旨趣，能無疑惑者哉。然則大教之興，基乎西土，騰<span class="zhuanming">漢</span>庭而皎夢，照東域而流慈。昔者分形分跡之時，言未馳而成化，當常現常之世，民仰德而知遵。及乎晦影歸真，遷儀越世，金容掩色，不鏡三千之光，麗像開圖，空端四八之相。於是微言廣被，拯含類於三途，遺訓遐宣，導羣生於十地。然而真教難仰，莫能一其旨歸，<a class="zhuhao" href="#730" id="724">（4）</a>曲學易尊，邪正於焉紛糺。所以空有之論，或習俗而是非，大小之乘，乍沿時而隆替。有<span class="zhuanming">玄奘法師</span>者，法門之領袖也。幼懷貞敏，早悟三空之心，長契神情，先包<i class="pageTag" onclick="viewPic('ZSK00725-001-L00143','1291789',this);" style="cursor:pointer;"> <span class="song">P143</span></i>四忍之行。松風水月未足比其清華，仙露明珠詎能方其朗潤，故以智通無累，神測未形，超六塵而迥出，隻千古而無對。凝心内境，悲正法之陵遲，栖慮玄門，慨深文之訛謬。思欲分條㭊理，<a class="zhuhao" href="#731" id="725">（5）</a>廣被前聞，截僞續真，開兹後學。是以翹心淨土，往遊西域，乘危遠邁，杖策孤征。積雪晨飛，塗間失地，驚沙夕起，空外迷天，萬里山川，撥煙霞而進影，百重寒暑，躡霜露而前蹤。<a class="zhuhao" href="#732" id="726">（6）</a>誠重勞輕，求深願達。周遊西宇，十有七年，窮歷道邦，詢求正教。雙林﹑八水，味道餐風，<span class="zhuanming">鹿苑</span>﹑<span class="zhuanming">鷲峰</span>，瞻奇仰異，承至言於先聖，受真教於上賢，探賾妙門，精窮奥業，一乘五律之道，馳驟於心田；八藏三篋之文，波濤於口海。爰自所歷之國，總將三藏要文，凡六百五十七部，譯布中夏，宣揚勝業。引慈雲於西極，注法雨於東垂，聖教缺而復全，蒼生罪而還福，溼火宅之乾燄，共拔迷途，朗愛水之昏波，同臻彼岸。是知惡因業墜，善以緣昇，昇墜之端，唯人所託。譬夫桂生高嶺，零露方得泫其華，蓮出渌波，飛塵不能污其葉。非蓮性自潔而桂質本貞，良由所附者高則微物不能累，所憑者淨則濁類不能霑。夫以卉木無知，猶資善而成善，況乎人倫有識，不緣慶而成慶？方冀兹經流施，將日月而無窮，斯福遐敷，與乾坤而永大。”</span> </p><p> <span class="font12 xiao"><a class="zhuhao" href="#721" id="727">（1）</a>少頃而成　《狀》云“八月四日製訖”。</span> </p><p> <span class="font12 xiao"><a class="zhuhao" href="#722" id="728">（2）</a>慶福　《傳》﹑《狀》作明月。</span> </p><i class="pageTag" onclick="viewPic('ZSK00725-001-L00144','1291789',this);" style="cursor:pointer;"> <span class="song">P144</span></i><p> <span class="font12 xiao"><a class="zhuhao" href="#723" id="729">（3）</a>毫氂　氂，《麗》本作釐。《磧砂》本作氂。</span> </p><p> <span class="font12 xiao"><a class="zhuhao" href="#724" id="730">（4）</a>旨歸　旨，《傳》作指。</span> </p><p> <span class="font12 xiao"><a class="zhuhao" href="#725" id="731">（5）</a>分條㭊理　㭊，《麗》本作析。</span> </p><p> <span class="font12 xiao"><a class="zhuhao" href="#726" id="732">（6）</a>躡霜露而前蹤　露而，《傳》作雨以。</span> </p><p> <span>時<a class="zhuhao" href="#741" id="733">（1）</a>法師既奉《序》，表謝曰：</span> </p><p> <span>沙門<span class="zhuanming">玄奘</span>言。竊聞六爻探賾，局於生滅之場，百物正名，未涉真如之境，猶且遠徵犧册，覩奥不測其神，遐想軒圖，歷選並歸其美。<a class="zhuhao" href="#742" id="734">（2）</a>伏惟皇帝陛下玉毫降質，金輪御天，廓先王之九州，掩百千之日月，廣<a class="zhuhao" href="#743" id="735">（3）</a>列代之區域，納<span class="zhuanming">恆</span>沙之法界。遂使<span class="zhuanming">給園</span>精舍並入提封，貝葉靈文咸歸册府。<span class="zhuanming">玄奘</span>往因振錫，聊謁<span class="zhuanming">崛山</span>，經途萬里，恃天威如咫步，<a class="zhuhao" href="#744" id="736">（4）</a>匪乘千葉，詣雙林如食頃。搜揚三藏，盡<span class="zhuanming">龍宫</span>之所儲，研究一乘，窮<span class="zhuanming">鷲嶺</span>之遺旨，並已載於白馬，<a class="zhuhao" href="#745" id="737">（5）</a>還獻紫宸。<a class="zhuhao" href="#746" id="738">（6）</a>尋蒙下詔，賜使翻譯。<span class="zhuanming">玄奘</span>識乖<span class="zhuanming">龍樹</span>，謬忝傳燈之榮；才異<span class="zhuanming">馬鳴</span>，深愧瀉瓶之敏。所譯經﹑論，紕舛尤多，遂荷天恩，留神構序。文超象﹑繫之表，<a class="zhuhao" href="#747" id="739">（7）</a>理括衆妙之門。<a class="zhuhao" href="#748" id="740">（8）</a>忽以微生親承梵響，踊躍歡喜，如聞授記，無任欣荷之極。謹奉表詣闕陳謝以聞。</span> </p><p> <span>帝看表後，手報書曰：“朕才謝珪璋，言慚博達，至於内典，尤所未閑。昨製序文，深爲鄙拙，唯恐穢翰墨於金簡，標瓦礫於珠林。忽得來書，謬承褒讚，循躬省慮，彌益厚顔。善不足稱，空勞致謝。”</span> </p><i class="pageTag" onclick="viewPic('ZSK00725-001-L00145','1291789',this);" style="cursor:pointer;"> <span class="song">P145</span></i><p> <span class="font12 xiao"><a class="zhuhao" href="#733" id="741">（1）</a>時　《一》作“八月五日”。</span> </p><p> <span class="font12 xiao"><a class="zhuhao" href="#734" id="742">（2）</a>美　《一》作義。</span> </p><p> <span class="font12 xiao"><a class="zhuhao" href="#735" id="743">（3）</a>廣　《一》作斥。</span> </p><p> <span class="font12 xiao"><a class="zhuhao" href="#736" id="744">（4）</a>恃天威如咫步　恃，《一》作帖；咫，《一》作尺。</span> </p><p> <span class="font12 xiao"><a class="zhuhao" href="#737" id="745">（5）</a>載於白馬　《一》作“載於素象”。</span> </p><p> <span class="font12 xiao"><a class="zhuhao" href="#738" id="746">（6）</a>還獻紫宸　《一》作“遠獻紫宸”。</span> </p><p> <span class="font12 xiao"><a class="zhuhao" href="#739" id="747">（7）</a>文超象繫之表　表字下，《傳》有“若聚日之放千光”。</span> </p><p> <span class="font12 xiao"><a class="zhuhao" href="#740" id="748">（8）</a>理括衆妙之門　門字下，《傳》有“同法雲之濡百草。一音演説，億劫罕逢”。</span> </p></div></div></div>
</>
二、進經表
<div class="wlghyzd_wzb_18"><div id="FCdiv1134041" key="1134041"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 二、進經表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134042" key="1134042"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00237','1291800',this);" style="cursor:pointer;"> <span class="song">P237</span></i><p class="font18" id="ZSK00725-001-BT0000029"><b>二﹑進經表</b></p><p> <span>沙門<span class="zhuanming">玄奘</span>言。前件經及戒本，實惟發心樞要。撥難津梁。諷誦聞名，獲福無量。冀中名贊，永保聖躬。謹以進奉，伏增惶惕。謹言。</span> </p></div></div></div>
</>
[卷第五　起尼乾占歸國　終至帝城之西漕]
<div class="wlghyzd_wzb_18"><div id="FCdiv1134045" key="1134045"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第五　起尼乾占歸國　終至帝城之西漕 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134046" key="1134046"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00102','1291788',this);" style="cursor:pointer;"> <span class="song">P102</span></i><p class="font20" id="ZSK00725-001-BT0000011"><b>大慈恩寺三藏法師傳卷第五</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000012">起尼乾占歸國　終至帝城之西漕</p><p> <span><span class="zhuanming">鳩摩羅</span>使未至間，有一露形<span class="zhuanming">尼乾子</span>名<span class="zhuanming">伐闍羅</span>忽入房來。法師聞<span class="zhuanming">尼乾</span>善於占相，卽請坐問所疑，曰：“<span class="zhuanming">玄奘</span><span class="zhuanming">支那國</span>僧，來此學問，歲月已久。今欲歸還，不知達不？又去住二宜，何最爲吉？及壽命長短。願仁者占看。”<span class="zhuanming">尼乾</span>乃索一白石畫地而筮，報法師曰：“師住時最好，五<span class="zhuanming">印度</span>及道俗無不敬重；去時得達，於敬重亦好，但不如住。師之壽命，自今已去，更可十年。若憑餘福轉續，非所知也。”法師又問，意欲思歸，經像既多，不知若爲勝致。<span class="zhuanming">尼乾</span>曰：“勿憂，<span class="zhuanming">戒日王</span>﹑<span class="zhuanming">鳩摩羅王</span>自遣人送師，必達無苦。”法師報曰：“彼二王者從來未面，如何得降此恩？”<span class="zhuanming">尼乾</span>曰：“<span class="zhuanming">鳩摩羅王</span>已發使來請，二三日當到，既見<span class="zhuanming">鳩摩羅</span>，亦便見<span class="zhuanming">戒日</span>。”如是言訖而去。</span> </p><p> <span>法師卽作還意，莊嚴經像。諸德聞之，咸來勸住，曰：“<span class="zhuanming">印度</span>者，佛生之處。大聖雖遷，遺蹤具在，巡遊禮讚，足預平生，何爲至斯而更捨也？又<span class="zhuanming">支那國</span>者，<span class="zhuanming">蔑戾<i class="pageTag" onclick="viewPic('ZSK00725-001-L00103','1291788',this);" style="cursor:pointer;"> <span class="song">P103</span></i>車</span>地，輕人賤法，諸佛所以不生，志狹垢深，聖賢由兹弗往，氣寒土嶮，亦焉足念哉！”法師報曰：“<span class="zhuanming">法王</span>立教，義尚流通，豈有自得霑心而遺未悟。且彼國衣冠濟濟，法度可遵，君聖臣忠，父慈子孝，貴仁貴義，尚齒尚賢。加以識洞幽微，智與神契。體天作則，七耀無以隱其文；設器分時，六律不能韜其管。故能驅役飛走，感致鬼神，消息陰陽，利安萬物。自佛遺法東被，咸重大乘，定水澄明，戒香芬馥。發心造行，願與十地齊功，斂掌熏修，以至三身爲極。向蒙大聖降靈，親麾法化，耳承妙説，目擊金容，並轡長途，未可知也，豈得稱佛不往，遂可輕哉！”彼曰：“經言諸天隨其福德，共食有異。今與法師同居<span class="zhuanming">贍部</span>，而佛生於此，不往於彼，以是將爲邊惡地也，地既無福，所以勸仁勿歸。”法師報曰：“<span class="zhuanming">無垢稱</span>言：‘夫日何故行<span class="zhuanming">贍部洲</span>？’答曰：‘爲之除冥。’今所思歸，意遵此耳。”</span> </p><p> <span>諸德既見不從，乃相呼往<span class="zhuanming">戒賢法師</span>所具陳其意。<a class="zhuhao" href="#528" id="527">（1）</a><span class="zhuanming">戒賢</span>謂法師曰：“仁意定何如？”報曰：“此國是佛生處，非不愛樂。但<span class="zhuanming">玄奘</span>來意者，爲求大法，廣利羣生。自到已來，蒙師爲説《瑜伽師地論》，決諸疑網，禮見聖跡，及聞諸部甚深之旨，私心慰慶，誠不虚行。願以所聞，歸還翻譯，使有緣之徒同得聞見，用報師恩，由是不暇停住。”<span class="zhuanming">戒賢</span>喜曰：“此菩薩意也，吾心望爾亦如是。任爲裝束，諸人不須苦留。”言訖還房。</span> </p><i class="pageTag" onclick="viewPic('ZSK00725-001-L00104','1291788',this);" style="cursor:pointer;"> <span class="song">P104</span></i><p> <span class="font12 xiao"><a class="zhuhao" href="#527" id="528">（1）</a>諸德既見……具陳其意　《傳》云：“奘欲淹留，賢誠東返”。</span> </p><p> <span>經二日，<span class="zhuanming">東印度</span><span class="zhuanming">鳩摩羅王</span>遣使奉書與<span class="zhuanming">戒賢法師</span>曰：“弟子願見<span class="zhuanming">支那國</span>大德，願師發遣，慰此欽思。”<span class="zhuanming">戒賢</span>得書，告衆曰：“<span class="zhuanming">鳩摩羅王</span>欲請<span class="zhuanming">玄奘</span>，但此人衆差擬往<span class="zhuanming">戒日王</span>所，與小乘對論，今若赴彼，<span class="zhuanming">戒日</span>儻須，如何可得？不宜遣去。”乃謂使曰：“<span class="zhuanming">支那</span>僧意欲還國，不及得赴王命。”使到，王更遣來請曰：“師縱欲歸，暫過弟子，去亦非難。必願垂顧，勿復致違。”</span> </p><p> <span><span class="zhuanming">戒賢</span>既不與遣，彼王大怒，更發别使賷書與<span class="zhuanming">戒賢法師</span>曰：“弟子凡夫，染習世樂，於佛法中未知迴向。今聞外國僧名，身心歡喜，似開道芽之分，師復不許其來，此乃欲令衆生長淪永夜，豈是大德紹隆遺法，汲引物哉？不勝渴仰，謹遣重諮。若也不來，弟子則分是惡人，近者<span class="zhuanming">設賞迦王</span>猶能壞法毁菩提樹，師謂弟子無此力耶？必當整理象軍，雲萃於彼，踏<span class="zhuanming">那爛陀寺</span>，使碎如塵。此言如日，師好試看。”<span class="zhuanming">戒賢</span>得書，謂法師曰：“彼王者善心素薄，境内佛法不甚流行。自聞仁名，似發深意。仁或是其宿世善友，努力爲去，出家以利物爲本，今正其時。譬如伐樹，但斷其根，枝修自殄。到彼令王發心，則百姓從化。若違不赴，或有魔事。勿憚小勞。”</span> </p><p> <span>法師辭師，與使俱去。至彼，王見甚喜，率羣臣迎<i class="pageTag" onclick="viewPic('ZSK00725-001-L00105','1291788',this);" style="cursor:pointer;"> <span class="song">P105</span></i>拜讚歎，延入宫，日陳音樂，飲食華香，盡諸供養，請受齋戒。如是經月餘。<a class="zhuhao" href="#530" id="529">（1）</a></span> </p><p> <span class="font12 xiao"><a class="zhuhao" href="#529" id="530">（1）</a>月餘　《傳》﹑《狀》於‘月餘’下俱云：“廣破邪徒，並答王諸佛功德問，造《三身論》三百頌”。</span> </p><p> <span><span class="zhuanming">戒日王</span>討<span class="zhuanming">恭御陀</span>還，聞法師在<span class="zhuanming">鳩摩羅</span>處，驚曰：“我先頻請不來，今何因在彼？”發使語<span class="zhuanming">鳩摩羅王</span>：“急送<span class="zhuanming">支那</span>僧來！”王曰：“我頭可得，法師未可卽來。”使還報，<span class="zhuanming">戒日王</span>大怒，謂侍臣曰：“<span class="zhuanming">鳩摩羅王</span>輕我也，如何爲一僧發是麤語！”更遣使責曰：“汝言頭可得者，卽付使將來。”<span class="zhuanming">鳩摩羅</span>深懼言失，卽命嚴象軍二萬，乘船三萬艘，共法師同發，泝<span class="zhuanming">殑伽河</span>以赴王所，至<span class="zhuanming">羯朱嗢祇羅<a class="zhuhao" href="#532" id="531">（1）</a>國</span>，遂卽參及。</span> </p><p> <span class="font12 xiao"><a class="zhuhao" href="#531" id="532">（1）</a>羯朱嗢祇羅　《傳》無嗢字。</span> </p><p> <span><span class="zhuanming">鳩摩羅王</span>將欲發引，先令人於<span class="zhuanming">殑伽河</span>北營行宫。是日渡河至宫，安置法師訖，自與諸臣參<span class="zhuanming">戒日王</span>於河南。<span class="zhuanming">戒日王</span>見來甚喜，知其敬愛於法師，亦不責其前語，但問“<span class="zhuanming">支那</span>僧何在？”報曰：“在某行宫。”王曰：“何不來？”報曰：“大王欽賢愛道，豈可遣師就此參王。”王曰：“善。且去，某明日自來。”<span class="zhuanming">鳩摩羅</span>還謂法師曰：“王雖言明日來，恐今夜卽至，仍須候待。若來，師不須動。”法師曰：“<span class="zhuanming">玄奘</span>佛法理自如是。”至夜一更許，王果來。有人報曰：“河中有數千炬燭，並步鼓聲。王曰：“此<span class="zhuanming">戒日<i class="pageTag" onclick="viewPic('ZSK00725-001-L00106','1291788',this);" style="cursor:pointer;"> <span class="song">P106</span></i>王</span>來。”卽敕擎燭，自與諸臣遠迎。其<span class="zhuanming">戒日王</span>行時，每將金鼓數百，行一步一擊，號爲節步鼓。獨<span class="zhuanming">戒日王</span>有此，餘王不得同也。既至，頂禮法師足，散華瞻仰，以無量頌讚歎訖，謂法師曰：“弟子先時請師，何爲不來？”報曰：“<span class="zhuanming">玄奘</span>遠尋佛法，爲聞《瑜伽師地論》。當奉命時，聽論未了，以是不遂參王。”王又問曰：“師從<span class="zhuanming">支那</span>來，弟子聞彼国有《秦王破陣樂》歌舞之曲，未知<span class="zhuanming">秦王</span>是何人？復有何功德，致此稱揚？”法師曰：“<span class="zhuanming">玄奘</span>本土見人懷聖賢之德，能爲百姓除兇翦暴﹑覆潤羣生者，則歌而詠之。上備宗廟之樂，下入閭里之謳。<span class="zhuanming">秦王</span>者，卽<span class="zhuanming">支那國</span>今之天子也。未登皇極之前，封爲<span class="zhuanming">秦王</span>。是時天地版盪，蒼生乏主，原野積人之肉，川谷流人之血，妖星夜聚，沴氣朝凝，三河苦封豕之貪，四海困長蛇之毒。王以帝子之親，應天策之命，奮威振旅，撲翦鯨鯢，杖鉞麾戈，肅清海縣，重安宇宙，再耀三光。六合懷恩，故有兹詠。”王曰：“如此之人，乃天所以遣爲物主也。”又謂法師曰：“弟子且還。明日迎師，願不憚勞。”於是辭去。</span> </p><p> <span>詰旦使來，法師共<span class="zhuanming">鳩摩羅</span>同去至<span class="zhuanming">戒日</span>宫側，王與門師二十餘人出迎入坐，備陳珍饍，作樂散華供養訖。王曰：“聞師作《制惡見論》，何在？”法師報：“在此。”因取觀。觀訖，王甚悦，謂其門師等曰：“弟子聞日光既出則螢燭奪明，天雷震音而鎚鑿絶響。師等所守之宗，他皆破訖，試可救看。”諸僧無敢言者。王曰：“師等上座<span class="zhuanming">提<i class="pageTag" onclick="viewPic('ZSK00725-001-L00107','1291788',this);" style="cursor:pointer;"> <span class="song">P107</span></i>婆犀那</span>，自云解冠羣英，學該衆哲，首興異見，常毁大乘。及聞客大德來，卽往<span class="zhuanming">吠舍釐</span>禮觀聖跡，託以逃潛，故知師等無能也。”王有妹聰慧利根，善正量部義，坐於王後。聞法師序大乘，宗塗奥曠，小教局淺，夷然歡喜，稱讚不能已。</span> </p><p> <span>王曰：“師論大好，弟子及此諸師並皆信伏，但恐餘國小乘外道尚守愚迷，望於<span class="zhuanming">曲女城</span>爲師作一會，命五<span class="zhuanming">印度</span>沙門﹑婆羅門﹑外道等，示大乘微妙，絶其毁謗之心，顯師盛德之高，摧其我慢之意。”是日發敕告諸國及義解之徒，集<span class="zhuanming">曲女城</span>，觀<span class="zhuanming">支那國</span>法師之論焉。</span> </p><p class="weizhi_zhanwei"></p><p> <span>法師自冬初共王逆河而進，至臘月方到會場。五<span class="zhuanming">印度</span>中有十八國王到，諳知大小乘僧三千餘人到，婆羅門及尼乾外道二千餘人到，<span class="zhuanming">那爛陀寺</span>千餘僧到。是等諸賢並博藴文義，富贍辨才，思聽法音，皆來會所。兼有侍從，或象或輿，或幢或旛，各自圍繞，峨峨岋岋，若雲興霧涌，充塞數十里間，雖六<span class="zhuanming">齊</span>之舉袂成帷，三<span class="zhuanming">吴</span>之揮汗爲雨，未足方其盛也。</span> </p><p> <span>王先敕會所營二草殿，擬安像及徒衆，比到並成。其殿峻廣，各堪坐千餘人。王行宫在會場西五里。日於宫中鑄金像一軀，裝一大象，上施寶帳，安佛在其中。<span class="zhuanming">戒日王</span>作<span class="zhuanming">帝釋</span>形，手執白拂侍右，<span class="zhuanming">鳩摩羅王</span>作<span class="zhuanming">梵王</span>形，執寶蓋侍左，皆著天冠華鬘，垂纓珮玉。又裝二大象，<i class="pageTag" onclick="viewPic('ZSK00725-001-L00108','1291788',this);" style="cursor:pointer;"> <span class="song">P108</span></i>載寶華逐佛後，隨行隨散。令法師及門師等各乘大象，次列王後。又以三百大象，使諸國王﹑大臣﹑大德等乘，魚麗於道側，稱讚而行。從旦裝束，自行宫引向會所，至院門各令下乘，捧佛入殿，置於寶座。王共法師等以次供養。然後命十八國王入；諸國僧名稱最高﹑文義贍博者，使千餘人入；婆羅門﹑外道有名行者，五百餘人入；諸國大臣等二百餘人入。自外道俗，各令於院門外部伍安置。王遣内外並設食。</span> </p><p> <span>食訖，施佛金槃一﹑金椀七﹑金澡罐一﹑金錫杖一（枚）﹑<a class="zhuhao" href="#534" id="533">（1）</a>金錢三千﹑上㲲衣三十。法師及諸僧等施各有差。施訖，别設寶牀，請法師坐爲論主，稱揚大乘序作論意，仍遣<span class="zhuanming">那爛陀寺</span>沙門<span class="zhuanming">明賢法師</span>讀示大衆。别令寫一本懸會場門外示一切人，若其間有一字無理能難破者，請斬首相謝。如是至晚，無一人致言，<span class="zhuanming">戒日王</span>歡喜，罷會還宫，諸王﹑諸僧各歸所止，次法師共<span class="zhuanming">鳩摩羅王</span>亦還自宫。明旦復來，迎像送引聚集如初。</span> </p><p> <span class="font12 xiao"><a class="zhuhao" href="#533" id="534">（1）</a>金錫杖一枚　《麗》本《考異》云“枚字古本﹑承本並無”，是。今據删。</span> </p><p> <span>經五日，小乘外道見毁其宗，結恨欲爲謀害。王知，宣令曰：“邪黨亂真，其來自久。埋隱正教，誤惑衆生，不有上賢，何以鑒僞。<span class="zhuanming">支那</span>法師者，神宇衝曠，解行淵深，爲伏羣邪，來遊此國，顯揚大法，汲引愚迷，妖妄之徒不知慚悔，謀爲不軌，翻起害心，此而可容，孰不可<i class="pageTag" onclick="viewPic('ZSK00725-001-L00109','1291788',this);" style="cursor:pointer;"> <span class="song">P109</span></i>恕！衆有一人傷觸法師者斬其首，毁駡者截其舌。其欲申辭救義，不拘此限。”自是邪徒戢翼，竟十八日無人發論。</span> </p><p> <span>將散之夕，法師更稱揚大乘，讚佛功德，令無量人返邪入正，棄小歸大。<span class="zhuanming">戒日王</span>益增崇重，施法師金錢一萬﹑銀錢三萬﹑上㲲衣一百領；十八國王亦各施珍寶。法師一皆不受。王命侍臣莊嚴一大象，施幢請法師乘，令貴臣陪衛，巡衆告唱，表立義無屈。西國法，凡論得勝如此，法師讓不行。王曰：“古來法爾，事不可違。”乃將法師袈裟遍唱曰：“<span class="zhuanming">支那國</span>法師立大乘義，破諸異見，自十八日來無敢論者，普宜知之。”諸衆歡喜，爲法師競立美名，大乘衆號曰“摩訶耶那提婆”，此云“大乘天”。小乘衆號曰“木叉提婆”，此云“解脱天”。燒香散華，禮敬而去，自是德音彌遠矣。</span> </p><p> <span>王行宫西有一伽藍，王所供養，中有佛牙，長可寸半，其色黄白，每放光明。</span> </p><p> <span>昔<span class="zhuanming">迦濕彌羅國</span><span class="zhuanming">訖利多種</span>滅壞佛法，僧徒解散。有一苾芻遠遊<span class="zhuanming">印度</span>。其後<span class="zhuanming">覩貨羅國</span><span class="zhuanming">雪山下王</span>忿諸賤種毁滅佛法，乃詐爲商旅，率三千勇士，多賷珍寶，僞言獻奉。其王素貪，聞之甚喜，遣使迎接。但<span class="zhuanming">雪山王</span>禀質雄猛，威肅如神，既至其座，去帽而叱之，<span class="zhuanming">訖利多王</span>覩便驚懾，顛仆於地。<span class="zhuanming">雪山王</span>按其首而斬之，謂其羣臣曰：“我<span class="zhuanming">雪山下王</span>。念爾諸奴毁壞佛法，故來罰汝。然則過在一<i class="pageTag" onclick="viewPic('ZSK00725-001-L00110','1291788',this);" style="cursor:pointer;"> <span class="song">P110</span></i>人，非關汝輩，各宜自安，唯扇惑其王首爲惡者逐之他國，餘無所問。”既殲醜㜸，建立伽藍，召集僧徒，奉施而返。</span> </p><p> <span>前投<span class="zhuanming">印度</span>苾芻聞國平定，杖錫旋歸，路逢羣象鳴吼而來，苾芻見已，昇樹藏避，象乃吸水灌樹，以牙排掘，須臾樹倒，象以鼻卷苾芻置背上負載而去。至一大林，中有病象，患瘡而卧。象引比丘手觸其苦處，見瘡有竹刺，爲拔刺引去膿血，裂衣爲裹，象得漸安。明日諸象競求果味，奉施苾芻，苾芻食已，有一象將金函授於病者，病象得已，授與苾芻，苾芻得已，諸象載送出林，到舊處，置於地，跪拜而去。苾芻開函，乃佛牙也，將歸供養。</span> </p><p> <span>近<span class="zhuanming">戒日王</span>聞<span class="zhuanming">迦濕彌羅</span>有佛牙，親至界首，請看禮拜。諸衆悋惜，不聽將出，乃别藏之。但其王懼<span class="zhuanming">戒日</span>之威，處處掘覓，得已將呈，<span class="zhuanming">戒日</span>見之，深生敬重，倚恃强力，遂奪歸供養，卽此牙也。</span> </p><p> <span>散會後，王以所鑄金像﹑衣錢等付囑伽藍，令僧守護。</span> </p><p class="weizhi_zhanwei"></p><p> <span>法師先已辭<span class="zhuanming">那爛陀</span>諸德，及取經像訖，罷論竟，至十九日辭王欲還。王曰：“弟子嗣承宗廟，爲天下主，三十餘年，常慮福德不增廣，往因不相續，以故積集財寶，於<span class="zhuanming">鉢羅耶伽國</span>兩河間立大會場，五年一請五<span class="zhuanming">印度</span>沙門﹑婆羅門及貧窮孤獨，爲七十五日無遮大施。已成五會，<i class="pageTag" onclick="viewPic('ZSK00725-001-L00111','1291788',this);" style="cursor:pointer;"> <span class="song">P111</span></i>今欲作第六會，師何不暫看隨喜。”法師報曰：“菩薩爲行，福慧雙修，智人得果，不忘其本。王尚不悋珍財，<span class="zhuanming">玄奘</span>豈可辭少停住，請隨王去。”王甚喜。</span> </p><p> <span>至二十一日，發引向<span class="zhuanming">鉢羅耶伽國</span>就大施場。<span class="zhuanming">殑伽河</span>在北，<span class="zhuanming">閻牟那河</span>在南，俱從西北東流至此國而會。其二河合處，西有大墠，周圍十四五里，平坦如鏡，自昔諸王皆就其地行施，因號施場焉。相傳云，若於此地施一錢，勝餘處施百千錢，由是古來共重。王敕於墠上建施場，豎蘆爲籬，面各千步，中作草堂數十間，安貯衆寶，皆金﹑銀﹑真珠﹑紅玻瓈<a class="zhuhao" href="#536" id="535">（1）</a>﹑寶帝青珠﹑大青珠等，其傍又作長舍數百間，貯憍奢耶衣﹑斑㲲衣﹑金銀錢等。籬外别作造食處，於寶庫前更造長屋百餘行，似此京邑肆行，一一長屋可坐千餘人。</span> </p><p> <span class="font12 xiao"><a class="zhuhao" href="#535" id="536">（1）</a>紅玻瓈　《麗》本﹑《磧砂》本皆作“紅頗梨”。</span> </p><p> <span>先是王敕告五<span class="zhuanming">印度</span>沙門﹑外道<span class="zhuanming">尼乾</span>﹑貧窮孤獨，集施場受施。有因法師<span class="zhuanming">曲女城</span>會不歸便往施所者，十八國王亦便逐王行。比至會場，道俗到者五十餘萬人。<span class="zhuanming">戒日王</span>營<span class="zhuanming">殑伽河</span>北岸，<span class="zhuanming">南印度王</span><span class="zhuanming">杜魯婆跋吒</span>營合河西，<span class="zhuanming">鳩摩羅王</span>營<span class="zhuanming">閻牟那河</span>南華林側，諸受施人營<span class="zhuanming">跋吒王</span>西。</span> </p><p> <span>辰旦，其<span class="zhuanming">戒日王</span>與<span class="zhuanming">鳩摩羅王</span>乘船軍，<span class="zhuanming">跋吒王</span>從象軍，各整儀衛，集會場所，十八國諸王以次陪列。初一日，於施場草殿内安佛像，布施上寶上衣及美饌，作樂散華，至日晚歸營。第二日，安<span class="zhuanming">日天</span>像，施寶及衣半於<i class="pageTag" onclick="viewPic('ZSK00725-001-L00112','1291788',this);" style="cursor:pointer;"> <span class="song">P112</span></i>初日。第三日，安<span class="zhuanming">自在天</span>像，施如<span class="zhuanming">日天</span>。第四日，施僧萬餘人，百行俱坐，人施金錢百﹑文珠一枚﹑㲲衣一具，及飲食香華供養訖而出。第五番施婆羅門，二十餘日方徧。第六番施外道，十四方徧。第七番施遠方求者，十日方徧。第八番施諸貧窮孤獨者，一月方徧。至是，五年所積府庫俱盡，唯留象﹑馬﹑兵器，擬征暴亂，守護宗廟。自餘寶貨及在身衣服﹑瓔珞﹑耳璫﹑臂釧﹑寶鬘﹑頸珠﹑髻中明珠，總施無復孑遺。</span> </p><p> <span>一切盡已，從其妹索麤弊衣著，禮十方佛，踊躍歡喜，合掌言曰：“某比來積集財寶，常懼不入堅牢之藏。今得貯福田中，可謂入藏矣。願某生生常具財法等施衆生，成十自在，滿二莊嚴。”</span> </p><p> <span>會訖，諸王各將諸寶錢物，於諸衆邊贖王所施瓔珞﹑髻珠﹑御服等還將獻王。經數日，王衣服及上寶等服用如故。</span> </p><p class="weizhi_zhanwei"></p><p> <span>法師辭欲歸，王曰：“弟子方欲共師闡揚遺法，何遽卽歸？”如是留連復十餘日，<span class="zhuanming">鳩摩羅王</span>慇懃亦如是，謂法師曰：“師能住弟子處受供養者，當爲師造一百寺。”法師見諸王意不解，乃告以苦言曰：“<span class="zhuanming">支那國</span>去此遐遠，晚聞佛法，雖霑梗概，不能委具，爲此故來訪殊異耳。今果願者，皆由本土諸賢思渴誠深之所致也，以是不敢須臾而忘。《經》言‘障人法者，當代代無眼’。若留<span class="zhuanming">玄奘</span>則<i class="pageTag" onclick="viewPic('ZSK00725-001-L00113','1291788',this);" style="cursor:pointer;"> <span class="song">P113</span></i>令彼無量行人失知法之利，無眼之報寧不懼哉！”王曰：“弟子慕重師德，願常瞻奉，既损多人之益，實懼於懷，任師去住。雖然，不知師欲從何道而歸？師取南海去者，當發使相送。”法師報曰：“<span class="zhuanming">玄奘</span>從<span class="zhuanming">支那</span>來，至國西界，有國名<span class="zhuanming">高昌</span>，其王明睿樂法，見<span class="zhuanming">玄奘</span>來此訪道，深生隨喜，資给豐厚，願法師還日相過，情不能違，今者還須北路而去。”王曰：“師須幾許資糧？”法師報：“無所須。”王曰：“何得爾？”於是命施金錢等物，<span class="zhuanming">鳩摩羅王</span>亦施衆珍，法師並皆不納。唯受<span class="zhuanming">鳩摩羅王</span>曷剌釐帔，</span> <span class="font12 zhu">（卽麤毛下細者所作。）</span> <span>擬在塗防雨。<a class="zhuhao" href="#538" id="537">（1）</a>於是告别，王及諸衆相餞數十里而歸。將分之際，嗚噎各不能已。</span> </p><p> <span class="font12 xiao"><a class="zhuhao" href="#537" id="538">（1）</a>唯受鳩摩……防雨　《傳》﹑《狀》俱云“唯受施象”。</span> </p><p> <span>法師以經像等附<span class="zhuanming">北印度王</span><span class="zhuanming">烏地多</span>軍，鞍乘漸進。後<span class="zhuanming">戒日王</span>更附<span class="zhuanming">烏地王</span>大象一頭﹑金錢三千﹑銀錢一萬，供法師行費。别三日，王更與<span class="zhuanming">鳩摩羅王</span>﹑<span class="zhuanming">跋吒王</span>等各將輕騎數百復來送别，其慇勤如是。仍遣達官四人名摩訶怛羅。</span> <span class="font12 zhu">（類此散官也。）</span> <span>王以素㲲作書，紅泥封印，使達官奉書送法師所經諸國，令發乘遞送，終至<span class="zhuanming">漢</span>境。</span> </p><p class="weizhi_zhanwei"></p><p> <span>自發<span class="zhuanming">鉢羅耶伽國</span>西南大林野中，行七日，到<span class="zhuanming">憍賞彌國</span>，城南<span class="zhuanming">劬師羅長者</span>施佛園處，禮聖跡訖，復與<span class="zhuanming">烏地多王</span>西北行。一月餘日，歷數國，重禮天梯聖跡。</span> </p><i class="pageTag" onclick="viewPic('ZSK00725-001-L00114','1291788',this);" style="cursor:pointer;"> <span class="song">P114</span></i><p> <span>復西北行三踰繕那，至<span class="zhuanming">毗羅那拏國</span>都城。停兩月日，逢<span class="zhuanming">師子光</span>﹑<span class="zhuanming">師子月</span>同學二人，講《俱舍》﹑《攝論》﹑《唯識論》等，皆來迎接甚歡。法師至，又開《瑜伽決擇》及《對法論》等，兩月訖，辭歸。</span> </p><p class="weizhi_zhanwei"></p><p> <span>復西北行一月餘日，經數國，至<span class="zhuanming">闍蘭達國</span>，卽<span class="zhuanming">北印度王</span>都，復停一月。<span class="zhuanming">烏地王</span>遣人引送，西行二十餘日，至<span class="zhuanming">僧訶補羅國</span>，時有百餘僧皆北人，賷經像等依法師而還。如此復二十餘日，山澗中行，其處多賊，法師恐相劫掠，常遣一僧預前行，若逢賊時，教説“遠來求法，今所賷持並經﹑像﹑舍利，願檀越擁護，無起異心。”法師率徒侣後進。時亦屢逢，然卒無害。</span> </p><p class="weizhi_zhanwei"></p><p> <span>如是二十餘日行，至<span class="zhuanming">呾叉尸羅國</span>，重禮<span class="zhuanming">月光王</span>捨千頭處。國東北五十踰繕那卽<span class="zhuanming">迦濕彌羅國</span>，其王遣使迎請，法師爲象行輜重不果去。停七日，又西北行三日至<span class="zhuanming">信度大河</span>，河廣五六里，經像及同侣人並坐船而進，法師乘象涉渡。時遣一人在船看守經及<span class="zhuanming">印度</span>諸異華種，將至中流，忽然風波亂起，摇動船舫，數將覆没，守經者惶懼墮水，衆人共救得出，遂失五十夾經本及華種等，自餘僅得保全。</span> </p><p> <span>時<span class="zhuanming">迦畢試王</span>先在<span class="zhuanming">烏鐸迦漢荼城</span>，聞法師至，躬到河側奉迎，問曰：“承師河中失經，師不將<span class="zhuanming">印度</span>華果種來？”<i class="pageTag" onclick="viewPic('ZSK00725-001-L00115','1291788',this);" style="cursor:pointer;"> <span class="song">P115</span></i>答曰：“將來。”王曰：“鼓浪傾船，事由於此。自昔以來，欲將華種渡者，並然。”因共法師還城，寄一寺停五十餘日，爲失經本，更遣人往<span class="zhuanming">烏長</span></span> <span class="font12 zhu">（去聲）</span> <span><span class="zhuanming">那國</span>抄寫迦葉臂耶部三藏。<span class="zhuanming">迦濕彌王</span>聞法師漸近，亦忘遠躬來參拜，累日方歸。</span> </p><p class="weizhi_zhanwei"></p><p> <span>法師與<span class="zhuanming">迦畢試王</span>相隨西北行，一月餘日，至<span class="zhuanming">藍波國</span>境。王遣太子先去，敕都人及衆僧莊辦幢旛，出城迎候，王與法師漸發。比至，道俗數千人，幢旛甚盛，衆見法師，歡喜禮拜訖，前後圍遶讚詠而進。至都，停一大乘寺，時王亦爲七十五日無遮大施。</span> </p><p class="weizhi_zhanwei"></p><p> <span>自此復正南行十五日，往<span class="zhuanming">伐剌拏國</span>，禮聖跡。又西北，往<span class="zhuanming">阿薄健國</span>。又西北，往<span class="zhuanming">漕矩吒國</span>。又北行五百餘里，至<span class="zhuanming">佛栗氏薩儻那<a class="zhuhao" href="#540" id="539">（1）</a>國</span>。從此東出至<span class="zhuanming">迦畢試國</span>境。王又爲七日大施訖，法師辭發。東北行一踰繕那，至<span class="zhuanming">瞿盧薩謗城</span>，與王别北行。</span> </p><p> <span class="font12 xiao"><a class="zhuhao" href="#539" id="540">（1）</a>佛栗氏薩儻那　氏，《記》作恃。</span> </p><p> <span>王遣一大臣將百餘人，送法師度<span class="zhuanming">雪山</span>，負芻草糧食資给。行七日，至大山頂。其山疊嶂危峰，參差多狀，或平或聳，勢非一儀，登陟艱辛，難爲備叙。自是不得乘馬，策杖而前。復經七日，至一高嶺，嶺下有村，可百餘家，養羊畜，羊大如驢。其日宿於此村，至夜半發，仍<i class="pageTag" onclick="viewPic('ZSK00725-001-L00116','1291788',this);" style="cursor:pointer;"> <span class="song">P116</span></i>令村人乘山駝引路。其地多雪澗凌溪，若不憑鄉人引導，交恐淪墜。至明晝日，方渡凌嶮，時唯七僧并雇人等有二十餘，象一頭﹑騾十頭﹑馬四疋。明日到嶺底，尋盤道復登一嶺，望之如雪，及至皆白石也。此嶺最高，雖雲結雪飛，莫至其表。是日將昏，方到山頂，而寒風凄凛，徒侣之中無能正立者。又山無卉木，唯積石攢峰，岋岋然如林笋矣。其處既山高風急，鳥將度者皆不得飛，自嶺南嶺北各行數百步外，方得舒其六翮矣。尋<span class="zhuanming">贍部洲</span>中嶺岳之高，亦無過此者。</span> </p><p> <span>法師從西北下數里有少平地，施帳宿，旦而進，經五六日下山，至<span class="zhuanming">安怛羅縛婆國</span>，<a class="zhuhao" href="#542" id="541">（1）</a>卽<span class="zhuanming">覩貨羅</span>之故地。伽藍三所，僧徒數十，習大衆部法。有一窣堵波，<span class="zhuanming">無憂王</span>建也。法師停五日，西北下山行四百餘里，至<span class="zhuanming">闊悉多國</span>，亦<span class="zhuanming">覩貨羅</span>之故地。從此西北復山行三百餘里，至<span class="zhuanming">活國</span>，居<span class="zhuanming">縛芻河</span>側，卽<span class="zhuanming">覩貨羅</span>東界，都城在河南岸。因見<span class="zhuanming">葉護可汗</span>孫王<span class="zhuanming">覩貨羅</span>，自稱<span class="zhuanming">葉護</span>。至衙停一月，<span class="zhuanming">葉護</span>遣衛送，共商侣東行。</span> </p><p> <span class="font12 xiao"><a class="zhuhao" href="#541" id="542">（1）</a>安怛羅縛婆國　怛，《記》作呾。《記》無婆字。</span> </p><p> <span>二日，至<span class="zhuanming">瞢健國</span>。其傍又有<span class="zhuanming">阿利尼國</span>﹑<span class="zhuanming">曷邏胡</span><a class="zhuhao" href="#545" id="543">（1）</a><span class="zhuanming">國</span>﹑<span class="zhuanming">訖栗瑟摩國</span>﹑<span class="zhuanming">鉢利曷國</span>，皆<span class="zhuanming">覩貨羅</span>故地也。自<span class="zhuanming">瞢健</span>復東行入山三百餘里，至<span class="zhuanming">呬摩怛羅國</span>，亦<span class="zhuanming">覩貨羅</span>故地。風俗大同<span class="zhuanming">突厥</span>，而尤異者，婦人首冠木角，高三尺餘，前有兩歧，表夫父母，上歧表父，下歧表母，隨先喪亡，除<i class="pageTag" onclick="viewPic('ZSK00725-001-L00117','1291788',this);" style="cursor:pointer;"> <span class="song">P117</span></i>去一歧，若舅姑俱殁，則舉冠全棄。自此復東行二百餘里，至<span class="zhuanming">鉢創那<a class="zhuhao" href="#546" id="544">（2）</a>國</span>，亦<span class="zhuanming">覩貨羅</span>故地也。爲寒雪，停月餘日。</span> </p><p> <span class="font12 xiao"><a class="zhuhao" href="#543" id="545">（1）</a>曷邏胡　邏，《磧砂》本作羅。</span> </p><p> <span class="font12 xiao"><a class="zhuhao" href="#544" id="546">（2）</a>鉢創那　《記》作“鉢鐸創那”。</span> </p><p> <span>從此又東南山行二百餘里，至<span class="zhuanming">淫薄健<a class="zhuhao" href="#549" id="547">（1）</a>國</span>。又東南履危躡嶮，行三百餘里，至<span class="zhuanming">屈</span></span> <span class="font12 zhu">（居勿反。）</span> <span><span class="zhuanming">浪拏國</span>。從此又東北山行五百餘里，至<span class="zhuanming">達摩悉鐵帝國</span>。</span> <span class="font12 zhu">（亦名<span class="zhuanming">護密</span>也。）</span> <span>國在兩山間，臨<span class="zhuanming">縛芻河</span>，出善馬，形小而健。俗無禮義，性暴形陋，眼多碧緑，異於諸國。伽藍十餘所。<span class="zhuanming">昏馱多城</span>，國之都也，中有伽藍，此國先王所立。伽藍中石佛像上有金銅圓蓋，雜寶莊瑩，自然住空，當於佛頂，人有禮旋，蓋亦随轉，人停蓋止，莫測其靈。</span> <span class="font12 zhu">（寺立因緣廣如别傳。）</span> <span>從此國大山北至<span class="zhuanming">尸棄尼國</span>。又越<span class="zhuanming">達摩悉鐵帝國</span>至<span class="zhuanming">商彌國</span>。從此復東山行七百餘里，至<span class="zhuanming">波謎羅川</span>。川東西千餘里，南北百餘里，在兩雪山間，又當<span class="zhuanming">葱嶺</span>之中，風雪飄飛，春夏不止，以其地寒烈，卉木稀少，稼穡不滋，境域蕭條，無復人跡。中有大池，東西三百里，南北五十餘里，處<span class="zhuanming">贍部洲</span>中，地勢高隆，瞻之漭漭，<a class="zhuhao" href="#550" id="548">（2）</a>自所不能極。水族之類千品萬種，喧聲交聒，若百工之肆焉。復有諸鳥，形高丈餘，鳥卵如甕。舊稱<span class="zhuanming">條支</span>巨㲉，或當此也。池西分出一河，西至<span class="zhuanming">達摩悉鐵帝國</span>東界，與<span class="zhuanming">縛芻河</span><i class="pageTag" onclick="viewPic('ZSK00725-001-L00118','1291788',this);" style="cursor:pointer;"> <span class="song">P118</span></i>合而西流赴海，以右諸水亦皆同會。池東分一大河，東至<span class="zhuanming">佉沙國</span>西界，與<span class="zhuanming">徙多河</span>合而東流赴海，以左諸水亦並同會。川南山外有<span class="zhuanming">鉢露羅國</span>，多金﹑銀，金色如火。又此池南北與<span class="zhuanming">阿耨池</span>相當。</span> </p><p> <span class="font12 xiao"><a class="zhuhao" href="#547" id="549">（1）</a>淫薄健　淫，《磧砂》本作佉。</span> </p><p> <span class="font12 xiao"><a class="zhuhao" href="#548" id="550">（2）</a>漭漭　原作“莽莽”，《麗》本作“漭漭”，是，今據改。《磧砂》本作“漭沆”。</span> </p><p> <span>從此川東出，登危履雪，行五百餘里，至<span class="zhuanming">朅盤陀國</span>。城依峻嶺，北背<span class="zhuanming">徙多河</span>，其河東入<span class="zhuanming">鹽澤</span>，潛流地下，出<span class="zhuanming">積石山</span>，爲此國河源也。其王聰慧，建國相承多歷年所，自云本是<span class="zhuanming">脂那提婆瞿怛羅</span>。</span> <span class="font12 zhu">（此言<span class="zhuanming">漢日天種</span>。）</span> <span>王故宫有故尊者<span class="zhuanming">童壽論師伽藍</span>。尊者，<span class="zhuanming">怛叉始羅國</span>人也，神悟英秀，日誦三萬二千言，兼書亦爾，遊戲衆法，雅閑著述，凡製論數十部，並盛宣行，卽經部本師也。是時東有<span class="zhuanming">馬鳴</span>，南有<span class="zhuanming">提婆</span>，西有<span class="zhuanming">龍猛</span>，北有<span class="zhuanming">童壽</span>，號爲四日，能照有情之惑。<span class="zhuanming">童壽</span>聲譽既高，先王躬伐其國，迎而供養。</span> </p><p> <span>城東南三百餘里，至大石壁，有二石室，各一羅漢於中入滅盡定，端坐不動，視若羸人，而竟無傾朽，已經七百餘歲矣。法師在其國停二十餘日。</span> </p><p class="weizhi_zhanwei"></p><p> <span>復東北行五日，逢羣賊，商侣驚怖登山，象被逐溺水而死。賊過後，與商人漸進東下，冒寒履嶮，行八百<i class="pageTag" onclick="viewPic('ZSK00725-001-L00119','1291788',this);" style="cursor:pointer;"> <span class="song">P119</span></i>餘里，出<span class="zhuanming">葱嶺</span>至<span class="zhuanming">烏鎩國</span>。</span> </p><p> <span>城西二百里<a class="zhuhao" href="#556" id="551">（1）</a>有大山，峰㠋甚峻，上有窣堵波。聞之舊説曰，數百年前，雷震山崩，中有苾芻，身量枯偉，冥目而坐，鬚髮蔘蔘，<a class="zhuhao" href="#557" id="552">（2）</a>垂覆肩面。有樵者見而白王，王躬觀禮，仕庶<a class="zhuhao" href="#558" id="553">（3）</a>傳聞，遠近同集，咸申供養，積華成簀。王曰：“此何人也？”有苾芻對曰：“此出家羅漢，入滅盡定者，歲月滋淹，故髮長耳。”王曰：“若何驚悟令其起也？”對曰：“〔斷〕（段）食之身，<a class="zhuhao" href="#559" id="554">（4）</a>出定便壞，宜先以酥乳灌灑，使潤霑腠理，然後擊揵槌，感而悟之，或可起也。”王曰：“善哉！”遂依僧語，灌乳擊槌。羅漢舉目而視曰：“爾輩何人，形披法服？”對曰：“我輩苾芻也。”彼曰：“我師<span class="zhuanming">迦葉波如來</span>今何所在？”對曰：“久入湼槃。”聞之愀然。重曰：“<span class="zhuanming">釋迦文佛</span>成無上等覺未？”答曰：“已成，利物斯周，亦從寂滅。”聞已低眉良久，以手舉髮，起昇虚空，作大神變，化火焚身，遺骸墮地。王與大衆收骨，起窣堵波，卽此塔也。<a class="zhuhao" href="#560" id="555">（5）</a></span> </p><p> <span class="font12 xiao"><a class="zhuhao" href="#551" id="556">（1）</a>城西二百里　《記》作“百餘里”，下同。</span> </p><p> <span class="font12 xiao"><a class="zhuhao" href="#552" id="557">（2）</a>蔘蔘　原作“驂驂”，《麗》本作“蔘蔘”，是，今據改。</span> </p><p> <span class="font12 xiao"><a class="zhuhao" href="#553" id="558">（3）</a>仕庶　仕，《麗》本作士。</span> </p><p> <span class="font12 xiao"><a class="zhuhao" href="#554" id="559">（4）</a>段食之身　段，慧琳《音義》謂是斷字之誤，今據正。</span> </p><p> <span class="font12 xiao"><a class="zhuhao" href="#555" id="560">（5）</a>卽此塔也　此句下，《傳》云：“至是與象别行，先度雪河，象不悉道，衝樹反拔，卻頓至死，東達沮渠，可千餘里，<i class="pageTag" onclick="viewPic('ZSK00725-001-L00120','1291788',this);" style="cursor:pointer;"> <span class="song">P120</span></i>衆推奘爲商主，處位中營，四面防守。”</span> </p><p> <span>從此北行五百餘里，至<span class="zhuanming">佉沙國</span>。</span> <span class="font12 zhu">（舊曰<span class="zhuanming">疏勒</span>，乃稱其城號也。正音宜云<span class="zhuanming">室利訖栗多底</span>。<span class="zhuanming">疏勒</span>之言尚訛也。）</span> <span>又從此東南行五百餘里，渡<span class="zhuanming">徙多河</span>，踰大嶺，至<span class="zhuanming">斫句迦國</span>。</span> <span class="font12 zhu">（舊曰<span class="zhuanming">沮渠</span>。）</span> <span>國南有大山，山多龕室，<span class="zhuanming">印度</span>證果人多運神通，就之棲止，因入寂滅者衆矣。今猶有三羅漢住巖穴，入滅心定，鬚髮漸長，諸僧時往爲剃。又此國多大乘經典，十萬頌爲部者，凡有數十。<a class="zhuhao" href="#562" id="561">（1）</a></span> </p><p> <span class="font12 xiao"><a class="zhuhao" href="#561" id="562">（1）</a>數十　《傳》作“十部”。</span> </p><p> <span>從此東行八百餘里，至<span class="zhuanming">瞿薩旦那國</span>。</span> <span class="font12 zhu">（此言<span class="zhuanming">地乳</span>，卽其俗雅言也。俗謂<span class="zhuanming">涣那國</span>，<span class="zhuanming">匈奴</span>謂之<span class="zhuanming">于遁</span>，諸胡謂之<span class="zhuanming">豁旦</span>，<span class="zhuanming">印度</span>謂之<span class="zhuanming">屈丹</span>。舊曰<span class="zhuanming">于闐</span>，訛也。）</span> <span>沙磧大半，宜穀豐樂。出氍毹﹑細氈，㲲工績絁紬。<a class="zhuhao" href="#566" id="563">（1）</a>又土多白玉﹑瑿玉。氣序和調，俗知禮義，尚學好音，風儀詳整，異胡諸俗。<a class="zhuhao" href="#567" id="564">（2）</a>文字遠遵<span class="zhuanming">印度</span>，微有改耳。重佛法，伽藍百所，僧五千餘人，多學大乘。其王雄智勇武，尊愛有德，自云<span class="zhuanming">毗沙門天</span>之胤也。王之先祖卽<span class="zhuanming">無憂王</span>之太子，在<span class="zhuanming">怛叉始羅國</span>，後被譴出<span class="zhuanming">雪山</span>北，養牧逐水草，至此建都，久而無子，因禱<span class="zhuanming">毗沙門天廟</span>，廟神額上剖出一男，復於廟前地生奇味，甘香如乳，取向養子，遂至成長。王崩，後嗣立，威德遐被，力並諸國，<a class="zhuhao" href="#568" id="565">（3）</a>，今王卽其後也。先祖本因地乳資成，故<span class="zhuanming">于闐</span>正音稱<span class="zhuanming">地乳國</span>焉。</span> </p><i class="pageTag" onclick="viewPic('ZSK00725-001-L00121','1291788',this);" style="cursor:pointer;"> <span class="song">P121</span></i><p> <span class="font12 xiao"><a class="zhuhao" href="#563" id="566">（1）</a>絁紬　《麗》本作“絶細”。</span> </p><p> <span class="font12 xiao"><a class="zhuhao" href="#564" id="567">（2）</a>異胡諸俗　《麗》本作“異諸胡俗”。</span> </p><p> <span class="font12 xiao"><a class="zhuhao" href="#565" id="568">（3）</a>力並諸國　並，《麗》本作并。</span> </p><p> <span>法師入其境，至<span class="zhuanming">勃伽夷城</span>，城中有坐佛像，高七尺餘，首戴寶冠，威顔圓滿。聞諸舊説，像本在<span class="zhuanming">迦濕彌羅國</span>，請來到此。昔有羅漢，有一沙彌身嬰疹疾，臨將捨壽，索酢米餅，師以天眼觀見<span class="zhuanming">瞿薩旦那</span>有，潛運神足，乞而與之。沙彌食已歡喜，樂生其國，願力無違，命終卽生王家，嗣立之後，才略驍雄，志思吞攝，乃踰<span class="zhuanming">雪山</span>伐其舊國。時<span class="zhuanming">迦濕彌王</span>亦簡將練兵，欲事攘拒。羅漢曰：“不勞舉刃，我自遣之。”卽往<span class="zhuanming">瞿薩旦那王</span>所，爲説頂生貪暴之失，及示先身沙彌衣服。王見便得宿命智，深生愧恧，與<span class="zhuanming">迦濕彌王</span>結好而罷，仍迎先所供像，隨軍還國。像至此城住而不進，王與衆軍盡力移轉，卒不能動，卽於像上營構精廬，招延僧侣，捨所愛冠莊嚴佛頂。其冠見在，極多貴寶，覩者歎焉。</span> </p><p> <span>法師停七日，<span class="zhuanming">于闐王</span>聞法師到其境，躬來迎謁。後日發引，王先還都，留兒侍奉。行二日，王又遣達官來迎，離城四十里宿。明日，王與道俗將音樂香華接於路左。既至，延入城，安置於小乘<span class="zhuanming">薩婆多寺</span>。</span> </p><p> <span>王城南十餘里有大伽藍，此國先王爲<span class="zhuanming">毗盧折那</span></span> <span class="font12 zhu">（此言<span class="zhuanming">遍照</span>。）</span> <span><span class="zhuanming">阿羅漢</span>造也。昔此國法教未霑，而羅漢自<span class="zhuanming">迦濕彌羅</span>至此，宴坐林中，時有見者，怪其形服，以狀白王。<i class="pageTag" onclick="viewPic('ZSK00725-001-L00122','1291788',this);" style="cursor:pointer;"> <span class="song">P122</span></i>王聞親往觀其容止，問曰：“爾何人，獨棲林野？”曰：“我<span class="zhuanming">如來</span>弟子，法爾閑居。”王曰：“稱<span class="zhuanming">如來</span>者復何義也？”答曰：“<span class="zhuanming">如來</span>者卽<span class="zhuanming">佛陀</span>之德號。昔<span class="zhuanming">淨飯王</span>太子<span class="zhuanming">一切義成</span>愍諸衆生沈没苦海，無救無歸，乃棄七寶千子之資，四洲輪王之位，閑林進道，六年果成，獲金色之身，證無師之法，灑甘露於<span class="zhuanming">鹿苑</span>，耀摩尼於<span class="zhuanming">鷲峰</span>，八十年中，示教利喜，化緣既盡，息應歸真，遺像遺典，傳通猶在，王以宿福位爲人主，當法輪之付囑，作有識之歸依，冥而不聞，是何理也？”王曰：“某罪累淹積，不聞佛名。今蒙聖人降德，猶是餘福。既有遺像﹑遺典，請奉修行。”羅漢報曰：“必願樂者，當先建立伽藍，則靈像自至。”王於是旋駕，與羣臣詳擇勝地，命選匠人，問羅漢造立之式，因而建焉。寺成，王重請曰：“伽藍已就，佛像何在？”報曰：“王但至誠，像至非遠。”王共大臣及士庶等各燒香捧華，一心而立。須臾間有佛像自空而來，降於寶座，光暉晃朗，容顔肅然。王見歡喜，稱慶無極，并請羅漢爲衆説法，因與國人廣興供養。故此伽藍卽最初之立也。</span> </p><p> <span>法師前爲渡河失經，到此更使人往<span class="zhuanming">屈支</span>﹑<span class="zhuanming">疏勒</span>訪本，及爲<span class="zhuanming">于闐王</span>留連，未獲卽還，因修表<a class="zhuhao" href="#572" id="569">（1）</a>使<span class="zhuanming">高昌</span>小兒逐商伴入朝，陳己昔往<span class="zhuanming">婆羅門國</span>求法，今得還歸到<span class="zhuanming">于闐</span>。其表曰：</span> </p><p> <span>沙門<span class="zhuanming">玄奘</span>言。<span class="zhuanming">奘</span>聞<span class="zhuanming">馬融</span>該贍，<span class="zhuanming">鄭玄</span>就<span class="zhuanming">扶風</span>之師，<span class="zhuanming">伏生</span>明敏，<span class="zhuanming">晁錯</span>躬<span class="zhuanming">濟南</span>之學。是知儒林近術，古人猶<i class="pageTag" onclick="viewPic('ZSK00725-001-L00123','1291788',this);" style="cursor:pointer;"> <span class="song">P123</span></i>且遠求，況諸佛利物之玄蹤，三藏解纏之妙説，敢憚塗遥而無尋慕者也。<span class="zhuanming">玄奘</span>往以佛興西域，遺教東傳，然則勝典雖來而圓宗尚闕，常思訪學，無顧身命。遂以<span class="zhuanming">貞觀</span>三年四月，冒越憲章，私往<span class="zhuanming">天竺</span>。踐流沙之浩浩，<a class="zhuhao" href="#573" id="570">（2）</a>陟<span class="zhuanming">雪嶺</span>之巍巍，<span class="zhuanming">鐵門</span>巉嶮之塗，<span class="zhuanming">熱海</span>波濤之路。始自<span class="zhuanming">長安</span>神邑，終於<span class="zhuanming">王舍</span>新城，中間所經五萬餘里。雖風俗千别，艱危萬重，而憑恃天威，所至無鯁。仍蒙厚禮，身不苦辛，心願獲從，遂得觀<span class="zhuanming">耆闍崛山</span>，禮菩提之樹，見不見迹，聞未聞經，窮宇宙之靈奇，盡陰陽之化育，宣皇風之德澤，發殊俗之欽思，歷覽周遊一十七<a class="zhuhao" href="#574" id="571">（3）</a>載。今已從<span class="zhuanming">鉢羅耶伽國</span>經<span class="zhuanming">迦畢試</span>境，越<span class="zhuanming">葱嶺</span>，渡<span class="zhuanming">波謎羅川</span>歸還，達於<span class="zhuanming">于闐</span>。爲所將大象溺死，經本衆多，未得鞍乘，以是少停，不獲奔馳早謁軒陛，無任延仰之至。謹遣<span class="zhuanming">高昌</span>俗人<span class="zhuanming">馬玄智</span>隨商侣奉表先聞。</span> </p><p> <span class="font12 xiao"><a class="zhuhao" href="#569" id="572">（1）</a>因修表　《傳》：“初奘既度葱嶺，還侍表陳。下敕流問，令早相見。行達于遁，象死，經像交無運致，又上表請敕于遁王給鞍乘。奉敕駝馬相運，至於沙州。”</span> </p><p> <span class="font12 xiao"><a class="zhuhao" href="#570" id="573">（2）</a>浩浩　《麗》本作“漫漫”。</span> </p><p> <span class="font12 xiao"><a class="zhuhao" href="#571" id="574">（3）</a>一十七　五四年版《刊誤》：“七字疑是六字之誤。按奘師自貞觀三年春西遊。至十九年春返抵京師。故各家記述及《三藏聖教序》皆連首尾計之，稱十七載。今表乃在歸途所作，實未屆此年數。或後人誤改之也。”</span> </p><i class="pageTag" onclick="viewPic('ZSK00725-001-L00124','1291788',this);" style="cursor:pointer;"> <span class="song">P124</span></i><p> <span>是後爲<span class="zhuanming">于闐</span>諸僧講《瑜伽》﹑《對法》﹑《俱舍》﹑《攝大乘論》，一日一夜，四論遞宣，王與道俗歸依聽受，日有千數。時間經七八月，使還，蒙恩敕降使迎勞曰：“聞師訪道殊域，今得歸還，歡喜無量，可卽速來與朕相見。其國僧解<span class="zhuanming">梵</span>語及經義者，亦任將來，朕已敕<span class="zhuanming">于闐</span>等道使諸國送師，人力鞍乘應不少乏，令<span class="zhuanming">敦煌</span>官司於流沙迎接，<span class="zhuanming">鄯鄯</span><a class="zhuhao" href="#576" id="575">（1）</a>於<span class="zhuanming">沮沫</span>迎接。”法師奉敕已，卽進發，<span class="zhuanming">于闐</span>王資餞甚厚。</span> </p><p> <span class="font12 xiao"><a class="zhuhao" href="#575" id="576">（1）</a>鄯鄯　《磧砂》本作‘鄯善’。</span> </p><p> <span>自發都三百餘里，東至<span class="zhuanming">嫓摩城</span>。城有雕檀立佛像，高三丈餘，姿狀端嚴，甚多靈應。人有疾病，隨其苦處以金箔貼像，病卽瘳愈；凡有願求，多蒙果遂。相傳云，昔佛在世，<span class="zhuanming">憍賞彌國</span><span class="zhuanming">鄔陀衍那王</span>所作，佛滅度後，自彼飛來，至此國北<span class="zhuanming">曷勞落迦城</span>，後復自移到此。</span> <span class="font12 zhu">（因緣如别傳。）</span> <span>又相傳有記云，<span class="zhuanming">釋迦</span>法滅，像入龍宫。</span> </p><p> <span>從<span class="zhuanming">嫓摩城</span>東入沙磧，行二百餘里，至<span class="zhuanming">泥壤<a class="zhuhao" href="#579" id="577">（1）</a>城</span>。又從此東入流沙，風動沙流，地無水草，多熱毒鬼魅之患。無徑路，行人往返，望人畜遺骸以爲幖幟，磽确難涉，委如前序。又行四百餘里，至<span class="zhuanming">覩貨羅故國</span>。又行六百餘里，至<span class="zhuanming">折摩馱那故國</span>，卽<span class="zhuanming">沮沫</span><a class="zhuhao" href="#580" id="578">（2）</a>地。又東北行千餘里，至<span class="zhuanming">納縛波故國</span>，卽<span class="zhuanming">樓蘭</span>地，展轉達於自境。得鞍乘已，放<span class="zhuanming">于闐</span>使人及駝馬還。有敕酬其勞，皆不受而去。</span> </p><i class="pageTag" onclick="viewPic('ZSK00725-001-L00125','1291788',this);" style="cursor:pointer;"> <span class="song">P125</span></i><p> <span class="font12 xiao"><a class="zhuhao" href="#577" id="579">（1）</a>泥壤　泥，《記》作尼。</span> </p><p> <span class="font12 xiao"><a class="zhuhao" href="#578" id="580">（2）</a>沮沫　沫，《記》作末。</span> </p><p> <span>既至<span class="zhuanming">沙州</span>，又附表。時帝在<span class="zhuanming">洛陽宫</span>。表至，知法師漸近，敕<span class="zhuanming">西京</span>留守左僕射<span class="zhuanming">梁國公</span><span class="zhuanming">房玄齡</span>使有司迎待。法師承上欲問罪<span class="zhuanming">遼</span>濱，恐稽緩不及，乃倍途而進，奄至漕上。官司不知迎接，威儀莫暇陳設，而聞者自然奔湊，觀禮盈衢，更相登踐，欲進不得，因宿於漕上矣。</span> </p></div></div></div>
</>
[卷第四　起瞻波國　終迦摩縷波國王請]
<div class="wlghyzd_wzb_18"><div id="FCdiv1134049" key="1134049"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第四　起瞻波國　終迦摩縷波國王請 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134050" key="1134050"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00080','1291787',this);" style="cursor:pointer;"> <span class="song">P80</span></i><p class="font20" id="ZSK00725-001-BT0000009"><b>大慈恩寺三藏法師傳卷第四</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000010">起瞻波國　終迦摩縷波國王請</p><p> <span>自此順<span class="zhuanming">殑伽河</span>南岸東行三百餘里，至<span class="zhuanming">瞻波國</span>。</span> <span class="font12 zhu">（<span class="zhuanming">中印度</span>境。）</span> <span>伽藍十所，<a class="zhuhao" href="#451" id="449">（1）</a>僧徒二百餘人，<a class="zhuhao" href="#452" id="450">（2）</a>習小乘教。城壘甎高數丈，基隍深闊，極爲崇固。昔者劫初人皆穴處，後有天女下降人中，遊<span class="zhuanming">殑伽河</span>浴，水靈觸身生四子，分王<span class="zhuanming">贍部洲</span>，别疆界，築閭邑，此則一子之都。國南界數十由旬有大山林，幽茂連綿二百餘里，其間多有野象，數百爲羣，故<span class="zhuanming">伊爛拏</span>﹑<span class="zhuanming">瞻波</span>二國象軍最多，每於此林令象師調捕充國乘用。又豐豺﹑兕﹑黑豹，人無敢行。</span> </p><p> <span class="font12 xiao"><a class="zhuhao" href="#449" id="451">（1）</a>十所　《記》作“數十所”。</span> </p><p> <span class="font12 xiao"><a class="zhuhao" href="#450" id="452">（2）</a>二百餘人　二，《磧砂》本作三。</span> </p><p> <span>相傳云，先佛未出之時，有一放牛人牧數百頭牛，驅至林中，有一牛離羣獨去，常失不知所在，至暮欲歸，還到羣内，而光色姝悦，鳴吼異常，諸牛咸畏，無敢處其前者。如是多日。牧牛人怪其所以，私候目之，須臾還去，遂逐觀之。見牛入一石孔，人亦隨入，可行四五里，<i class="pageTag" onclick="viewPic('ZSK00725-001-L00081','1291787',this);" style="cursor:pointer;"> <span class="song">P81</span></i>豁然大明，林野光華，多異華果，爛然溢目，並非俗内所有。見牛於一處食草，草色香潤，亦人間所無。其人見諸果樹黄赤如金，香而且大，乃摘取一顆，心雖貪愛，仍懼不敢食。少時牛出，人亦隨歸，至石孔未出之間，有一惡鬼奪其果留。牧牛人以此問一大醫，並説果狀，醫言不可卽食，宜方便將一出來。後日復隨牛入，還摘一顆，懷欲將歸，鬼復遮奪，其人以果内於口中，鬼復撮其喉，人卽咽之。果既入腹，身遂洪大，頭雖得出，身猶在孔，竟不得歸。後家人尋訪，見其形變，無不驚懼，然尚能語，説其所由。家人歸還，多命手力欲共出之，竟無移動。</span> </p><p> <span>國王聞之自觀，慮爲後患，遣人掘挽，亦不能動。年月既久，漸變爲石，猶有人狀。後更有王知其爲仙果所變，謂侍臣曰：“彼既因藥身變，卽身是藥，觀雖是石，其體終是神靈，宜遣人將鎚鑽斲取少許將來。”臣奉王命，與工匠往，盡力鐫鑿，凡經一旬，不得一片，今猶現在。</span> </p><p class="weizhi_zhanwei"></p><p> <span>自此東行四百餘里，至<span class="zhuanming">羯朱嗢祗羅國</span>。</span> <span class="font12 zhu">（<span class="zhuanming">中印度</span>境。）</span> <span>尋禮聖跡，伽藍六七所，僧徒三百餘人。自此東度<span class="zhuanming">殑伽河</span>，行六百餘里，至<span class="zhuanming">奔那伐彈那國</span>。</span> <span class="font12 zhu">（<span class="zhuanming">南印度</span>境。）</span> <span>尋禮聖跡，伽藍二十餘所，僧三千餘人，大小乘兼學。城西二十餘里有<span class="zhuanming">跋姞婆伽藍</span>，<a class="zhuhao" href="#454" id="453">（1）</a>臺閣壯峻，僧徒七百人。其側有窣堵波，<span class="zhuanming">無憂王</span>所建，昔<span class="zhuanming">如來</span>在此三月説法處，數放<i class="pageTag" onclick="viewPic('ZSK00725-001-L00082','1291787',this);" style="cursor:pointer;"> <span class="song">P82</span></i>光明。又有四佛經行之跡。傍有精舍，中有<span class="zhuanming">觀自在菩薩</span>像，至誠祈請，無願不遂。</span> </p><p> <span class="font12 xiao"><a class="zhuhao" href="#453" id="454">（1）</a>跋姞婆伽藍　姞，《記》作始。</span> </p><p> <span>自此東南行九百餘里，<a class="zhuhao" href="#459" id="455">（1）</a>至<span class="zhuanming">羯羅拏蘇伐剌那國</span>。</span> <span class="font12 zhu">（<span class="zhuanming">東印度</span>境。）</span> <span>伽藍十餘所，僧徒三百<a class="zhuhao" href="#460" id="456">（2）</a>餘人，學小乘正量部法。别有三伽藍，不食乳酪，此承<span class="zhuanming">提婆達多</span>遺教也<a class="zhuhao" href="#461" id="457">（3）</a>。大城側有<span class="zhuanming">絡多末知僧伽藍</span><a class="zhuhao" href="#462" id="458">（4）</a>，</span> <span class="font12 zhu">（此言<span class="zhuanming">赤泥</span>。）</span> <span>卽往昔此國未有佛法時，<span class="zhuanming">南印度</span>沙門客遊此國，降挫鍱腹外道邪論已，國王爲立。其側又有窣堵波，<span class="zhuanming">無憂王</span>所建，是佛昔於此七日説法處。</span> </p><p> <span class="font12 xiao"><a class="zhuhao" href="#455" id="459">（1）</a>東南行九百餘里　《記》作“中經數國，里數難詳”。</span> </p><p> <span class="font12 xiao"><a class="zhuhao" href="#456" id="460">（2）</a>三百　《記》作“二千”。</span> </p><p> <span class="font12 xiao"><a class="zhuhao" href="#457" id="461">（3）</a>别有三伽藍不食乳酪此承提婆達多遺教也　《傳》從三摩呾吒國西達揭羅拏國乃記此事。</span> </p><p> <span class="font12 xiao"><a class="zhuhao" href="#458" id="462">（4）</a>絡多末知僧伽藍　絡多末，《磧砂》本作“給多未”。</span> </p><p> <span>從此東南出至<span class="zhuanming">三摩怛吒國</span>。<a class="zhuhao" href="#464" id="463">（1）</a></span> <span class="font12 zhu">（<span class="zhuanming">東印度</span>境。）</span> <span>濱近大海，氣序和暢。伽藍三十餘所，僧徒二千餘人，習上座部義。天祠外道其徒亦衆。去城不遠有窣堵波，<span class="zhuanming">無憂王</span>所建，昔佛爲諸人﹑天於此七日説法處。去此不遠又有伽藍，中有青玉佛像，高八尺，相好端嚴，常有自然妙香，芬馨滿院。五色光瑞，往往燭天。凡預見聞，無不<i class="pageTag" onclick="viewPic('ZSK00725-001-L00083','1291787',this);" style="cursor:pointer;"> <span class="song">P83</span></i>深發道意。</span> </p><p> <span class="font12 xiao"><a class="zhuhao" href="#463" id="464">（1）</a>三摩怛吒國　怛，《記》﹑《傳》作呾。</span> </p><p> <span>從自東北，海濱山谷間有<span class="zhuanming">室利差怛羅國</span>，次東南海隅有<span class="zhuanming">迦摩浪迦國</span>，次東有<span class="zhuanming">墮羅鉢底<a class="zhuhao" href="#466" id="465">（1）</a>國</span>，次東有<span class="zhuanming">伊賞那補羅國</span>，次東有<span class="zhuanming">摩訶瞻波國</span>，</span> <span class="font12 zhu">（此云<span class="zhuanming">林邑</span>。）</span> <span>次西有<span class="zhuanming">閻摩那洲國</span>。凡此六國，山海深遠，雖不入其境，而風俗可知。</span> </p><p> <span class="font12 xiao"><a class="zhuhao" href="#465" id="466">（1）</a>墮羅鉢底　底，《記》作羅。</span> </p><p> <span>自此<span class="zhuanming">三摩怛吒國</span>西行九百餘里，至<span class="zhuanming">耽摩栗底國</span>。</span> <span class="font12 zhu">（<span class="zhuanming">東印度</span>境。）</span> <span>居近海隅，伽藍十餘所，僧衆千餘人。城側有窣堵波，高二百餘尺，<span class="zhuanming">無憂王</span>所建，傍有過去四佛經行遺迹。</span> </p><p class="weizhi_zhanwei"></p><p> <span>是時聞海中有<span class="zhuanming">僧伽羅國</span>，</span> <span class="font12 zhu">（此云<span class="zhuanming">執師子</span>。）</span> <span>有明上座部三藏及解《瑜伽論》者，涉海路七百由旬方可達彼。未去間，逢<span class="zhuanming">南印度</span>僧相勸云，往<span class="zhuanming">師子國</span>者不須水路，海中多有惡風﹑藥叉﹑濤波之難，可從<span class="zhuanming">南印度</span>東南角，水路三日行卽到。雖復跋履山川，然用爲安隱，<a class="zhuhao" href="#470" id="467">（1）</a>并得觀<span class="zhuanming">烏荼</span>等諸國聖跡。</span> </p><p> <span>法師卽西南向<span class="zhuanming">烏荼國</span>。</span> <span class="font12 zhu">（<span class="zhuanming">東印度</span>境。）</span> <span>伽藍百餘所，僧徒萬餘人，學大乘法。亦有天祠外道，邪正雜居。窣堵波十餘所，皆<span class="zhuanming">無憂王</span>所建，靈相間起。國東南<a class="zhuhao" href="#471" id="468">（2）</a>境臨大<i class="pageTag" onclick="viewPic('ZSK00725-001-L00084','1291787',this);" style="cursor:pointer;"> <span class="song">P84</span></i>海有<span class="zhuanming">折利怛羅城</span>，</span> <span class="font12 zhu">（此言<span class="zhuanming">發行</span>。）</span> <span>卽入海商人及遠方客旅往來停止之路，南去<span class="zhuanming">僧伽羅國</span>二萬餘里。每夜静無雲之時，遥望見彼佛牙窣堵波上寳珠，光明瑩然<a class="zhuhao" href="#472" id="469">（3）</a>，狀似空中星燭。</span> </p><p> <span class="font12 xiao"><a class="zhuhao" href="#467" id="470">（1）</a>隱　《麗》本作穩。</span> </p><p> <span class="font12 xiao"><a class="zhuhao" href="#468" id="471">（2）</a>東南　《傳》無南字。</span> </p><p> <span class="font12 xiao"><a class="zhuhao" href="#469" id="472">（3）</a>瑩然　瑩，《麗》本﹑《磧砂》本皆作冏。</span> </p><p> <span>自此西南大林中行一千二百餘里，至<span class="zhuanming">恭御陀國</span>。</span> <span class="font12 zhu">（<span class="zhuanming">東印度</span>境。）</span> <span>從此西南行大荒林一千四五百里，至<span class="zhuanming">羯𩜁伽國</span>。</span> <span class="font12 zhu">（<span class="zhuanming">南印度</span>境。）</span> <span>伽藍十餘所，僧五百餘人，學上座部法。往昔人極殷稠，爲擾觸一五通仙人，仙人瞋忿，以惡呪殘害，國人少長俱死，後餘處稍漸遷居，猶未充實。</span> </p><p class="weizhi_zhanwei"></p><p> <span>自此西北行一千八百餘里，至<span class="zhuanming">南憍薩羅國</span>。</span> <span class="font12 zhu">（<span class="zhuanming">中印度</span>境。）</span> <span>王，刹帝利也。崇敬佛法，愛尚學藝。伽藍百所，僧徒萬人。天祠外道，頗亦殷雜。城南不遠有故伽藍，傍有窣堵波，<span class="zhuanming">無憂王</span>所立。昔者<span class="zhuanming">如來</span>於此處現大神變，降挫外道，後<span class="zhuanming">龍猛菩薩</span>止此伽藍。時此國王號<span class="zhuanming">娑多婆訶</span>，</span> <span class="font12 zhu">（此言<span class="zhuanming">引正</span>。）</span> <span>珍敬<span class="zhuanming">龍猛</span>，供衞甚厚。時<span class="zhuanming">提婆菩薩</span>自<span class="zhuanming">執師子國</span>來求論難，造門精通，門司爲白。<span class="zhuanming">龍猛</span>素知其名，遂滿鉢盛水，令弟子持出示之。<span class="zhuanming">提婆</span>見水，默而投針，弟子將還。<span class="zhuanming">龍猛</span>見已，深加喜歎，曰：“水之澄滿，<i class="pageTag" onclick="viewPic('ZSK00725-001-L00085','1291787',this);" style="cursor:pointer;"> <span class="song">P85</span></i>以方我德，彼來投針，遂窮其底，若斯人者，可與論玄議道，囑以傳燈。”卽令引入。坐訖，發言往復，彼此俱歡，猶魚水相得。<span class="zhuanming">龍猛</span>曰：“吾衰邁矣，朗耀慧日，其在子乎。”<span class="zhuanming">提婆</span>避席禮<span class="zhuanming">龍猛</span>足曰：“某雖不敏，敢承慈誨。”</span> </p><p> <span>其國有婆羅門善解因明，法師就停月餘日，讀《集量論》。</span> </p><p class="weizhi_zhanwei"></p><p> <span>從此南大林中東南行九百餘里，至<span class="zhuanming">案達羅國</span>。</span> <span class="font12 zhu">（<span class="zhuanming">南印度</span>境。）</span> <span>城側有大伽藍，雕構宏壯，尊容麗肅。前有石窣堵波，高數百尺，<span class="zhuanming">阿折羅</span></span> <span class="font12 zhu">（此言<span class="zhuanming">所行</span>。）</span> <span><span class="zhuanming">阿羅漢</span>所造。羅漢伽藍西南二十餘里有<span class="zhuanming">孤山</span>，上有石窣堵波，是<span class="zhuanming">陳那</span></span> <span class="font12 zhu">（此言<span class="zhuanming">授</span>。）</span> <span><span class="zhuanming">菩薩</span>於此作《因明論》處。</span> </p><p class="weizhi_zhanwei"></p><p> <span>從此南行千餘里，至<span class="zhuanming">馱那羯磔迦國</span>。</span> <span class="font12 zhu">（<span class="zhuanming">南印度</span>境。）</span> <span>城東據山有<span class="zhuanming">弗婆勢羅</span></span> <span class="font12 zhu">（此言<span class="zhuanming">東山</span>。）</span> <span><span class="zhuanming">僧伽藍</span>，城西據山有<span class="zhuanming">阿伐羅勢羅</span></span> <span class="font12 zhu">（此言<span class="zhuanming">西山</span>。）</span> <span><span class="zhuanming">僧伽藍</span>，此國先王爲佛建立，窮大厦之規式，盡林泉之秀麗，天神保護，賢聖遊居。佛湼槃千年之内每有千凡夫僧同來安居，竟安居已，皆證羅漢，陵虚而去。千年之後，凡聖同居，自百餘年來，山神易質，擾惱行人，皆生怖懼，無復敢往，由是今悉空荒，寂無僧侣。城南不遠有一大石山，是<span class="zhuanming">婆毗吠迦</span></span> <span class="font12 zhu">（此言<span class="zhuanming">清辯</span>。）</span> <span><span class="zhuanming">論師</span>往<span class="zhuanming">阿素洛宫</span>，待<span class="zhuanming">慈氏菩薩</span>成佛擬決疑處。</span> </p><p> <span>法師在其國逢二僧，一名<span class="zhuanming">蘇部底</span>，二名<span class="zhuanming">蘇利耶</span>，善<i class="pageTag" onclick="viewPic('ZSK00725-001-L00086','1291787',this);" style="cursor:pointer;"> <span class="song">P86</span></i>解大衆部三藏，法師因就停數月，學大衆部《根本阿毗達磨》等論，彼亦依法師學大乘諸論，遂結志同行，巡禮聖跡。</span> </p><p class="weizhi_zhanwei"></p><p> <span>自此西行<a class="zhuhao" href="#474" id="473">（1）</a>千餘里，至<span class="zhuanming">珠利耶國</span>。</span> <span class="font12 zhu">（<span class="zhuanming">南印度</span>境。）</span> <span>城東南有窣堵波，<span class="zhuanming">無憂王</span>所建，是佛昔於此地現大神通，摧伏外道，説法度人﹑天處。城西有故伽藍，是<span class="zhuanming">提婆菩薩</span>與此寺<span class="zhuanming">嗢怛羅</span></span> <span class="font12 zhu">（此言上。）</span> <span><span class="zhuanming">阿羅漢</span>論議，至第七轉已去，羅漢無答，乃竊運神通，往<span class="zhuanming">覩史多宫</span>問<span class="zhuanming">慈氏菩薩</span>，菩薩爲釋，因告言“彼<span class="zhuanming">提婆</span>者，植功曩久，當於賢劫成等正覺，汝勿輕也”。既還，復解前難。<span class="zhuanming">提婆</span>曰：“此<span class="zhuanming">慈氏菩薩</span>義，非仁者自智所得也。”羅漢慚服，避席禮謝之處。</span> </p><p> <span class="font12 xiao"><a class="zhuhao" href="#473" id="474">（1）</a>西行　《記》作“西南行”；《磧砂》本僅作“南行”。</span> </p><p> <span>從此南經大林，行一千五六百里，至<span class="zhuanming">達羅毗荼國</span>。</span> <span class="font12 zhu">（<span class="zhuanming">南印度</span>境。）</span> <span>國大都城號<span class="zhuanming">建志補羅</span>。<span class="zhuanming">建志城</span>卽<span class="zhuanming">達磨波羅</span></span> <span class="font12 zhu">（此言<span class="zhuanming">護法</span>。）</span> <span><span class="zhuanming">菩薩</span>本生之處。菩薩此國大臣之子，少而爽慧，弱冠之後，王愛其才，欲妻以公子。菩薩久修離欲，無心愛染，將成之夕，特起憂煩，乃於佛像前請祈加護，願脱兹難，而志誠所感，有大神王携負而出，送離此城數百里，置一山寺佛堂中。僧徒來見，謂之爲盗，菩薩自陳由委，聞者驚嗟，無不重其高志，因卽出家。爾後專精正法，遂能究通諸部，閑於著述，乃造《聲明雜論》<i class="pageTag" onclick="viewPic('ZSK00725-001-L00087','1291787',this);" style="cursor:pointer;"> <span class="song">P87</span></i>二萬五千頌，又《釋廣百論》﹑《唯識論》及《因明》數十部，並盛宣行。其茂德高才，别自有傳。</span> </p><p> <span><span class="zhuanming">建志城</span>卽<span class="zhuanming">印度</span>南海之口，向<span class="zhuanming">僧伽羅國</span>水路三日行到。未去之間而彼王死，國内饑亂。有大德名<span class="zhuanming">菩提迷祗濕伐羅</span>﹑</span> <span class="font12 zhu">（此云<span class="zhuanming">覺自在雲</span>。）</span> <span><span class="zhuanming">阿跋耶鄧瑟哳<a class="zhuhao" href="#476" id="475">（1）</a>羅</span>，</span> <span class="font12 zhu">（此云<span class="zhuanming">無畏牙</span>。）</span> <span>如是等三百餘僧，來投<span class="zhuanming">印度</span>，到<span class="zhuanming">建志城</span>。法師與相見訖，問彼僧曰：“承彼國大德等解上座部三藏及《瑜伽論》，今欲往彼參學，師等因何而來？”報曰：“我國王死，人庶饑荒，無可依仗。聞<span class="zhuanming">贍部洲</span>豐樂安隱，是佛生處，多諸聖跡，是故來耳。又知法之輩無越我曹，長老有疑，隨意相問。”法師引《瑜伽》要文大節徵之，亦不能出<span class="zhuanming">戒賢</span>之解。</span> </p><p> <span class="font12 xiao"><a class="zhuhao" href="#475" id="476">（1）</a>哳　《麗》本作𠻯。</span> </p><p> <span>自此國界<a class="zhuhao" href="#478" id="477">（1）</a>三千餘里，聞有<span class="zhuanming">秣羅矩吒國</span>，</span> <span class="font12 zhu">（<span class="zhuanming">南印度</span>境。）</span> <span>既居海側，極豐異寳。其城東有窣堵波，<span class="zhuanming">無憂王</span>所建，昔<span class="zhuanming">如來</span>於此説法現大神變，度無量衆處。國南濱海有<span class="zhuanming">秣剌耶山</span>，崖谷崇深，中有白檀香樹，栴檀你婆樹，樹類白楊，其質涼冷，蛇多附之，至冬方蟄，用以别檀也。又有羯布羅香樹，松身異葉，華果亦殊，溼時無香，採乾之後，折之中有香，狀類雲母，色如冰雪，此所謂龍腦香也。</span> </p><p> <span class="font12 xiao"><a class="zhuhao" href="#477" id="478">（1）</a>國界　《記》作“南行”。《傳》亦云“親往”。</span> </p><p> <span>又聞東北海畔有城，自城東南三千餘里至<span class="zhuanming">僧伽羅國</span>。</span> <span class="font12 zhu">（此言<span class="zhuanming">執師子</span>，非<span class="zhuanming">印度</span>境也。）</span> <span>國周七千餘里，都城周四十<i class="pageTag" onclick="viewPic('ZSK00725-001-L00088','1291787',this);" style="cursor:pointer;"> <span class="song">P88</span></i>餘里，人户殷稠，穀稼滋實，黑小急暴，此其俗也。</span> </p><p> <span>國本寳渚，多有珍奇。其後<span class="zhuanming">南印度</span>有女聘鄰國，路逢師子王，侍送之人怖畏逃散，唯女獨在車中，師子來見，負女而去，遠入深山，採果逐禽以用資给。歲月既淹，生育男女，形雖類人，而性暴惡。男漸長大，白其母曰：“我爲何類？父獸母人。”母乃爲陳昔事。子曰：“人畜既殊，何不捨去而相守耶？”母曰：“非不有心，但無由免脱。”子後逐父登履山谷，察其經涉。他日伺父去遠，卽擔携母妹，下投人里，至母本國，訪問舅氏，宗嗣已絶，寄止村閭。其師子王還，不見妻子，憤恚出山，哮吼人里，男女往來多被其害。百姓以事啟王，王率四兵，簡募猛士，將欲圍射。師子見已，發聲瞋吼，人馬傾墜，無敢赴者。如是多日，竟無其功。王復標賞告令，有能殺師子者賞賜億金。子語母曰：“饑寒難處，欲赴王募，如何？”母曰：“不可。彼雖是獸，仍爲爾父，若其殺者，豈復名人？”子曰：“若不如是，彼終不去，或當尋逐我等來入村閭。一旦王知，我等還死，亦不相留。何者？師子爲暴，緣孃及我，豈有爲一而惱多人？二三思之，不如應募。”於是遂行。師子見已，馴伏歡喜，都無害心，子遂以利刀開喉破腹，雖加此苦，而慈愛情深，含忍不動，因卽命絶。王聞歡喜，怪而問之：“何因爾也？”竟不實言。種種窮迫，方乃具述。王曰：“嗟乎！非畜種者，誰辦此心。雖然，我先許賞，終不違言。但汝殺父，悖<i class="pageTag" onclick="viewPic('ZSK00725-001-L00089','1291787',this);" style="cursor:pointer;"> <span class="song">P89</span></i>逆之人，不得更居我國。”敕有司多與金寳，逐之荒外，卽莊<a class="zhuhao" href="#481" id="479">（1）</a>两船，多置黄金及資糧等，送著海中，任隨流逝。男船泛海至此寳渚，見豐奇翫，卽便止住。後商人將家屬採寳，復住其間<a class="zhuhao" href="#482" id="480">（2）</a>，乃殺商人，留其婦女。如是産育子孫，經無量代，人衆漸多，乃立君臣。以其遠祖執殺師子，因爲國稱。女船泛海至<span class="zhuanming">波剌斯</span>西，爲鬼魅所得，生育羣女，今<span class="zhuanming">西大女國</span>是也。</span> </p><p> <span class="font12 xiao"><a class="zhuhao" href="#479" id="481">（1）</a>莊　《麗》本作裝。</span> </p><p> <span class="font12 xiao"><a class="zhuhao" href="#480" id="482">（2）</a>復住其間　住，《麗》本作至。</span> </p><p> <span>又言<span class="zhuanming">僧伽羅</span>是商人子名，以其多智，免羅刹鬼害，後得爲王，至此寳渚，殺除羅刹，建立國都，因之爲名，語在《西域記》。</span> </p><p> <span>其國先無佛法，<span class="zhuanming">如來</span>湼槃後一百年中，<span class="zhuanming">無憂王</span>弟<span class="zhuanming">摩醯因陀羅</span>厭捨欲愛，獲四沙門果，乘空往來，遊化此國，顯讚<span class="zhuanming">佛教</span>，發示神通，國人信慕，建立伽藍。見百餘所，僧徒萬人，遵行大乘及上座部教。緇徒肅穆，戒節貞明，相勗無怠。王宫側有佛牙精舍，高數百尺，以衆寳莊嚴，上建表柱，以鉢曇摩羅伽大寳置之刹端，光曜映空，静夜無雲，雖萬里同覩。</span> </p><p> <span>其側又有精舍，亦以雜寳莊嚴。中有金像，此國先王所造，髻有寳珠，無知其價。後有人欲盗此珠，守衞堅牢，無由得入，乃潛穴地中入室欲取，而像形漸高，賊不能及。却而言曰：“<span class="zhuanming">如來</span>昔修菩薩道，爲諸衆生不惜<i class="pageTag" onclick="viewPic('ZSK00725-001-L00090','1291787',this);" style="cursor:pointer;"> <span class="song">P90</span></i>軀命，無悋國城，何以今日反慳固也？以此思之，恐往言無實。”像乃傴身授珠。其人得已，將出貨賣，人有識者，擒之送王。王問所得。賊曰：“佛自與我。”乃具説所由。王自觀之，像首尚低。王覩靈聖，更發深心，以諸珍寳於賊處贖珠，還施像髻。今猶現在。</span> </p><p> <span>國東南隅有<span class="zhuanming">䮚迦山</span>，<a class="zhuhao" href="#484" id="483">（1）</a>多神鬼依住。<span class="zhuanming">如來</span>昔於此山説《䮚迦經》。</span> <span class="font12 zhu">（舊曰<span class="zhuanming">楞伽</span>，訛也。）</span> <span>國南浮海數千里至<span class="zhuanming">那羅稽羅洲</span>，洲人短小，長於三尺，人身鳥喙，無稼穡，食椰子。其國海浪遼長，身不能至，訪諸人口，梗概如是。</span> </p><p> <span class="font12 xiao"><a class="zhuhao" href="#483" id="484">（1）</a>䮚迦山　䮚，《磧砂》本字下有注音“勒鄧反”。又，《記》䮚作𩜁。</span> </p><p> <span>自<span class="zhuanming">達羅毗荼</span>與<span class="zhuanming">師子國</span>僧七十餘人，西北歸，觀禮聖跡，行二千餘里，至<span class="zhuanming">建那補羅<a class="zhuhao" href="#487" id="485">（1）</a>國</span>。</span> <span class="font12 zhu">（<span class="zhuanming">南印度</span>境。）</span> <span>伽藍百餘所，僧徒萬餘人，大小乘兼習。天祠外道亦甚衆多。王宫城側有大伽藍，僧徒三百餘人，並博贍文才<a class="zhuhao" href="#488" id="486">（2）</a>。其精舍中有<span class="zhuanming">一切義成太子</span></span> <span class="font12 zhu">（舊曰<span class="zhuanming">悉達太子</span>，訛也。）</span> <span>寳冠，高減二尺，盛以寳函，每到齋日，出置高臺，其至誠觀禮者，多感異光。城側伽藍有精舍，中有刻檀<span class="zhuanming">慈氏菩薩</span>像，高十餘尺，亦數有光瑞，是<span class="zhuanming">聞二百億羅漢</span>所造也。城北有多羅樹林，周三十餘里，葉長色潤，諸國抄寫，最以爲貴。</span> </p><p> <span class="font12 xiao"><a class="zhuhao" href="#485" id="487">（1）</a>建那補羅　《記》作“恭建補羅”。</span> </p><p> <span class="font12 xiao"><a class="zhuhao" href="#486" id="488">（2）</a>博贍文才　《麗》本作“博贍之士”。</span> </p><i class="pageTag" onclick="viewPic('ZSK00725-001-L00091','1291787',this);" style="cursor:pointer;"> <span class="song">P91</span></i><p> <span>從此西北經大林暴獸之野，行二千四五百里，至<span class="zhuanming">摩訶剌佗國</span>。</span> <span class="font12 zhu">（<span class="zhuanming">南印度</span>境。）</span> <span>其俗輕死重節。王刹帝種也。好武尚戎，故其國士<a class="zhuhao" href="#491" id="489">（1）</a>兵馬齊整，法令嚴明，每使將與敵戰，雖喪軍失利，不加刑罰，但賜女服，使其羞慚，彼人恥愧，多至自死。常養勇士數千人，<a class="zhuhao" href="#492" id="490">（2）</a>暴象數百，臨將對陣又多飲酒，量其欲醉，然後麾旗，以此奮衝，未有不潰，恃兹慢慠，莫顧鄰敵。<span class="zhuanming">戒日王</span>自謂智略宏遠，軍帥强盛，親臨征伐，亦不能摧制。</span> </p><p> <span class="font12 xiao"><a class="zhuhao" href="#489" id="491">（1）</a>故其國士　士，《麗》本﹑《磧砂》本皆作土。</span> </p><p> <span class="font12 xiao"><a class="zhuhao" href="#490" id="492">（2）</a>數千人　千，《記》作百。</span> </p><p> <span>伽藍百餘所，僧徒五千餘人，大小乘兼習。亦有天祠塗灰之道。大城内外有五窣堵波，皆數百尺，是過去四佛所遊之跡，<span class="zhuanming">無憂王</span>建也。</span> </p><p class="weizhi_zhanwei"></p><p> <span>自此西北行千餘里，渡<span class="zhuanming">耐秣陀河</span>，至<span class="zhuanming">跋禄羯呫婆國</span>。</span> <span class="font12 zhu">（<span class="zhuanming">南印度</span>境。）</span> <span>從此西北二千餘里，至<span class="zhuanming">摩臘婆國</span>。</span> <span class="font12 zhu">（<span class="zhuanming">南羅羅國</span>也。<span class="zhuanming">南印度</span>境。）</span> <span>風俗調柔，崇愛藝業，五<span class="zhuanming">印度</span>中唯西南<span class="zhuanming">摩臘婆</span>﹑東北<span class="zhuanming">摩揭陀</span>二國稱爲好學尚賢，善言談，有風韻。此國伽藍百餘所，<a class="zhuhao" href="#494" id="493">（1）</a>僧徒二萬餘人，習小乘正量部教。亦有塗灰外道事天之衆。</span> </p><p> <span class="font12 xiao"><a class="zhuhao" href="#493" id="494">（1）</a>百餘所　《記》作“數百所”。</span> </p><p> <span>相傳云，自六十年前有王名<span class="zhuanming">戒日</span>，高才博學，仁慈惠和，愛育黎元，崇敬三寳，始自爲王，至於崩逝，口絶<i class="pageTag" onclick="viewPic('ZSK00725-001-L00092','1291787',this);" style="cursor:pointer;"> <span class="song">P92</span></i>麤言，顔無愠色，不傷臣庶之意，無損蚊蟻之形。每象﹑馬飲水，漉而後飲，恐害水居之命也。爰至國人，亦令斷殺。由是野獸附人，豺狼息毒，境内夷静，祥瑞日興。營構精廬，窮極輪奂，造七佛之儀，設無遮之會。如是勝業，在位五十餘年，無時暫輟，黎庶思慕，於今不止。</span> </p><p> <span>大城西北二十餘里，婆羅門邑傍有陷坑，是大慢婆羅門謗毁大乘﹑生身入地獄處，語在《西域記》。</span> </p><p class="weizhi_zhanwei"></p><p> <span>自此西北行二千四五百里，至<span class="zhuanming">阿吒釐國</span>。</span> <span class="font12 zhu">（<span class="zhuanming">南印度</span>境。）</span> <span>土出胡椒樹，樹葉似<span class="zhuanming">蜀</span>椒；出薰陸香樹，樹葉類此棠梨也。</span> </p><p> <span>自此<a class="zhuhao" href="#498" id="495">（1）</a>西北行三日，<a class="zhuhao" href="#499" id="496">（2）</a>至<span class="zhuanming">契吒國</span>。</span> <span class="font12 zhu">（<span class="zhuanming">南印度</span>境。）</span> <span>自此北行<a class="zhuhao" href="#500" id="497">（3）</a>千餘里，至<span class="zhuanming">伐臘毗國</span>。</span> <span class="font12 zhu">（<span class="zhuanming">南印度</span>境。）</span> <span>伽藍百餘所，僧衆六千餘人，學小乘正量部法。<span class="zhuanming">如來</span>在日，屢遊此國，<span class="zhuanming">無憂王</span>隨佛至處皆有表記。今王，刹帝利種也。卽<span class="zhuanming">羯若鞠闍國</span><span class="zhuanming">尸羅阿迭多王</span>之女壻，號<span class="zhuanming">杜魯婆跋吒</span>，</span> <span class="font12 zhu">（此言<span class="zhuanming">帝胄</span>。）</span> <span>性躁急，容止疎率，然貴德尚學，信愛三寳，歲設大會七日，延諸國僧，施以上味奇珍，床座﹑衣服，爰至藥餌之資，無不悉備。</span> </p><p> <span class="font12 xiao"><a class="zhuhao" href="#495" id="498">（1）</a>自此　《記》作“摩臘婆”。</span> </p><p> <span class="font12 xiao"><a class="zhuhao" href="#496" id="499">（2）</a>三日　《記》作“三百餘里”。</span> </p><i class="pageTag" onclick="viewPic('ZSK00725-001-L00093','1291787',this);" style="cursor:pointer;"> <span class="song">P93</span></i><p> <span class="font12 xiao"><a class="zhuhao" href="#497" id="500">（3）</a>自此北行　北，《刊誤》云“應是南字”。</span> </p><p> <span>自此西北行七百餘里，至<span class="zhuanming">阿難陀補羅國</span>。</span> <span class="font12 zhu">（<span class="zhuanming">西印度</span>境。）</span> <span>又西北行<a class="zhuhao" href="#504" id="501">（1）</a>五百餘里，至<span class="zhuanming">蘇剌佗國</span>。</span> <span class="font12 zhu">（<span class="zhuanming">西印度</span>境。）</span> <span>自此東北行千八百里至<span class="zhuanming">瞿折羅國</span>。又東南行二千八百餘里，至<span class="zhuanming">鄔闍衍那國</span>。</span> <span class="font12 zhu">（<span class="zhuanming">南印度</span>境。）</span> <span>去城不遠有窣堵波，是<span class="zhuanming">無憂王</span>作地獄處。從此東北行千餘里，至<span class="zhuanming">擲枳陀國</span>。</span> <span class="font12 zhu">（<span class="zhuanming">南印度</span>境。）</span> <span>從此東北行九百餘里，<a class="zhuhao" href="#505" id="502">（2）</a>至<span class="zhuanming">摩醯濕伐羅補羅國</span>。</span> <span class="font12 zhu">（<span class="zhuanming">中印度</span>境。）</span> <span>從此又西還<a class="zhuhao" href="#506" id="503">（3）</a><span class="zhuanming">蘇剌佗國</span>。自此復西行，至<span class="zhuanming">阿點婆翅羅國</span>。</span> <span class="font12 zhu">（<span class="zhuanming">西印度</span>境。）</span> <span><span class="zhuanming">如來</span>在日，頻遊其地，<span class="zhuanming">無憂王</span>隨有聖跡之處皆起窣堵波，今皆具在。</span> </p><p> <span class="font12 xiao"><a class="zhuhao" href="#501" id="504">（1）</a>西北行　北，《記》無。</span> </p><p> <span class="font12 xiao"><a class="zhuhao" href="#502" id="505">（2）</a>從此東北行九百餘里　東，《記》無。</span> </p><p> <span class="font12 xiao"><a class="zhuhao" href="#503" id="506">（3）</a>又西還　《記》作從此還瞿折羅，再往信度﹑茂羅﹑三部盧等，至於狼揭羅。</span> </p><p> <span>從此西行二千餘里，<a class="zhuhao" href="#509" id="507">（1）</a>至<span class="zhuanming">狼揭羅國</span>。</span> <span class="font12 zhu">（<span class="zhuanming">西印度</span>境。）</span> <span>臨近大海，向<span class="zhuanming">西女國</span>之路。自此西北至<span class="zhuanming">波剌斯國</span>，非<span class="zhuanming">印度</span>境，聞説之，其地多珠寳﹑大錦﹑細褐，善馬﹑駱駝其所出也。伽藍二三，僧徒數百，學小乘教説一切有部，<span class="zhuanming">釋迦</span>佛鉢在此王宫。國東境有<span class="zhuanming">鶴秣城</span>，西北接<span class="zhuanming">拂懍<a class="zhuhao" href="#510" id="508">（2）</a></span>國，西南海島有<span class="zhuanming">西女國</span>，皆是女人，無男子，多珍貨，附屬<span class="zhuanming">拂懍</span>，<span class="zhuanming">拂懍王</span>歲遣丈夫配焉，其俗産男，例皆不舉。</span> </p><p> <span class="font12 xiao"><a class="zhuhao" href="#507" id="509">（1）</a>二千餘里　《記》作“減二千里”。</span> </p><i class="pageTag" onclick="viewPic('ZSK00725-001-L00094','1291787',this);" style="cursor:pointer;"> <span class="song">P94</span></i><p> <span class="font12 xiao"><a class="zhuhao" href="#508" id="510">（2）</a>拂懍　懍，《磧砂》本皆作㨆。其下拂懍亦同。</span> </p><p> <span>又從<span class="zhuanming">狼揭羅國</span>東北<a class="zhuhao" href="#512" id="511">（1）</a>行七百餘里，至<span class="zhuanming">臂多勢羅國</span>。</span> <span class="font12 zhu">（<span class="zhuanming">西印度</span>境。）</span> <span>中有窣堵波，高數百尺，<span class="zhuanming">無憂王</span>所建，中有舍利，數放光明。是<span class="zhuanming">如來</span>昔作仙人，爲國王害處也。</span> </p><p> <span class="font12 xiao"><a class="zhuhao" href="#511" id="512">（1）</a>東北　《記》無東字。</span> </p><p> <span>從此東北行三百餘里，至<span class="zhuanming">阿軬荼國</span>。</span> <span class="font12 zhu">（<span class="zhuanming">西印度</span>境。）</span> <span>城東北大林中有伽藍故基，是佛昔者於此處聽諸比丘著亟縛屣。</span> <span class="font12 zhu">（此言靴。）</span> <span>有窣堵波，<span class="zhuanming">無憂王</span>所建。傍有精舍，中有青石立佛像，數放光明。次南八百餘步大林中，有窣堵波，<span class="zhuanming">無憂王</span>所建，是<span class="zhuanming">如來</span>昔日止此，夜寒，乃以三衣重覆，至明旦開諸苾芻著納衣處。</span> </p><p class="weizhi_zhanwei"></p><p> <span>從此又東行七百餘里，至<span class="zhuanming">信度國</span>。</span> <span class="font12 zhu">（<span class="zhuanming">西印度</span>境。）</span> <span>土出金﹑銀﹑鍮鉐﹑牛﹑羊﹑駱駝，赤鹽﹑白鹽﹑黑鹽等，餘處取以爲藥。<span class="zhuanming">如來</span>在日，數遊此國，所有聖跡，<span class="zhuanming">無憂王</span>皆建窣堵波以爲表記。又有<span class="zhuanming">烏波毱多大阿羅漢</span>遊化之跡。</span> </p><p class="weizhi_zhanwei"></p><p> <span>從此東行九百餘里，渡河東岸，至<span class="zhuanming">茂羅三部盧國</span>。</span> <span class="font12 zhu">（<span class="zhuanming">西印度</span>境。）</span> <span>俗事天神，祠宇華峻，其<span class="zhuanming">日天</span>像鑄以黄金，飾諸雜寳，諸國之人多來求請。華林池沼，接砌縈階。凡預瞻觀，無不愛賞。</span> </p><i class="pageTag" onclick="viewPic('ZSK00725-001-L00095','1291787',this);" style="cursor:pointer;"> <span class="song">P95</span></i><p> <span>從此東北行七百餘里，至<span class="zhuanming">鉢伐多國</span>。</span> <span class="font12 zhu">（<span class="zhuanming">北印度</span>境。）</span> <span>城側有大伽藍，百餘僧皆學大乘，是昔<span class="zhuanming">慎那弗怛羅</span></span> <span class="font12 zhu">（此言<span class="zhuanming">最勝子</span>）</span> <span><span class="zhuanming">論師</span>於此製《瑜伽師地釋論》，亦是<span class="zhuanming">賢愛論師</span>﹑<span class="zhuanming">德光論師</span>本出家處。</span> </p><p> <span>又其國有二三大德，並學業可遵。法師因停二年，就學正量部《根本阿毗達磨》及《攝正法論》﹑《教實論》<a class="zhuhao" href="#514" id="513">（1）</a>等。</span> </p><p> <span class="font12 xiao"><a class="zhuhao" href="#513" id="514">（1）</a>教實論　《傳》作“成實論”。</span> </p><p> <span>從此復東南，還<span class="zhuanming">摩揭陀</span><span class="zhuanming">施無厭寺</span>，參禮正法藏訖。聞寺西三踰繕那有<span class="zhuanming">低羅擇迦寺</span>，有出家大德名<span class="zhuanming">般若跋陀羅</span>，本<span class="zhuanming">縛羅鉢底國</span>人，於薩婆多部出家，善自宗三藏及《聲明》﹑《因明》等。法師就停兩月，諮決所疑。從此復往<span class="zhuanming">杖林山</span>居士<span class="zhuanming">勝軍論師</span>所。<span class="zhuanming">軍</span>本<span class="zhuanming">蘇剌佗國</span>人，刹帝利種也。幼而好學，先於<span class="zhuanming">賢愛論師</span>所學《因明》，又從<span class="zhuanming">安慧菩薩</span>學《聲明》﹑《大小乘論》，又從<span class="zhuanming">戒賢法師</span>學《瑜伽論》，爰至外籍羣言﹑四《吠陀》典﹑天文﹑地理﹑毉方﹑術數，無不究覽根源，窮盡枝葉。既學該内外，德爲時尊，摩<span class="zhuanming">揭陀</span>主<span class="zhuanming">滿胄王</span>欽賢重士，聞風而悦，發使邀請，立爲國師，封二十大邑，論師不受。<span class="zhuanming">滿胄</span>崩後，<span class="zhuanming">戒日王</span>又請爲師，封<span class="zhuanming">烏荼國</span>八十大邑，論師亦辭不受。王再三固請，亦皆固辭，謂王曰：“<span class="zhuanming">勝軍</span>聞受人之禄，憂人之事。今方<i class="pageTag" onclick="viewPic('ZSK00725-001-L00096','1291787',this);" style="cursor:pointer;"> <span class="song">P96</span></i>救生死榮纏之急，豈有暇而知王務哉？”言罷揖而出，王不能留。自是每依<span class="zhuanming">杖林山</span>養徒教授，恆講佛經，道俗宗歸，常逾數百。法師就之，首末二年，學《唯識決擇論》﹑《意義理論》<a class="zhuhao" href="#517" id="515">（1）</a>﹑《成無畏論》﹑《不住湼槃》<a class="zhuhao" href="#518" id="516">（2）</a>﹑《十二因緣論》﹑《莊嚴經論》，及問《瑜伽》﹑《因明》等疑已。</span> </p><p> <span class="font12 xiao"><a class="zhuhao" href="#515" id="517">（1）</a>意義理論　《傳》無理字。</span> </p><p> <span class="font12 xiao"><a class="zhuhao" href="#516" id="518">（2）</a>不住湼槃　《狀》槃下有論字。</span> </p><p> <span>於夜中忽夢見<span class="zhuanming">那爛陀寺</span>房院荒穢，並繫水牛，無復僧侣。法師從<span class="zhuanming">幼日王院</span>西門入，見第四重閣上有一金人，色貌端嚴，光明滿室。内心歡喜，欲登上無由，乃請垂引接。彼曰：“我<span class="zhuanming">曼殊室利菩薩</span>也。以汝緣業未可來也。”乃指寺外曰：“汝看是。”法師尋指而望，見寺外火焚燒村邑，都爲灰燼。彼金人曰：“汝可早歸。此處十年<a class="zhuhao" href="#520" id="519">（1）</a>後，<span class="zhuanming">戒日王</span>當崩，<span class="zhuanming">印度</span>荒亂，惡人相害，汝可知之。”言訖不見。法師覺已怪歎，向<span class="zhuanming">勝軍</span>説之。<span class="zhuanming">勝軍</span>曰：“三界無安，或當如是。既有斯告，任仁者自圖焉。”是知大士所行，皆爲菩薩護念。將往<span class="zhuanming">印度</span>，告<span class="zhuanming">戒賢</span>而駐待；淹留未迹，示無常以勸歸。若所爲不契聖心，誰能感此？及<span class="zhuanming">永徽</span>之末，<span class="zhuanming">戒日</span>果崩，<span class="zhuanming">印度</span>饑荒，並如所告。國家使人<span class="zhuanming">王玄策</span>備見其事。</span> </p><p> <span class="font12 xiao"><a class="zhuhao" href="#519" id="520">（1）</a>十年　《狀》作‘十餘年’。</span> </p><p> <span>當此正月初時也。西國法以此月<span class="zhuanming">菩提寺</span>出佛舍利，諸國道俗咸來觀禮，法師卽共<span class="zhuanming">勝軍</span>同往。見舍利骨<i class="pageTag" onclick="viewPic('ZSK00725-001-L00097','1291787',this);" style="cursor:pointer;"> <span class="song">P97</span></i>或大或小，大者如圓珠，光明紅白，又肉舍利如豌豆大，其狀潤赤。無量徒衆獻奉香華讚禮訖，還置塔中。至夜過一更許，<span class="zhuanming">勝軍</span>共法師論舍利大小不同云：“弟子見餘處舍利大如米粒，而此所見何其太大？師意有疑不？”法師報曰：“<span class="zhuanming">玄奘</span>亦有此疑。”更經少時，忽不見室中燈，内外大明，怪而出望。乃見舍利塔光暉上發，飛燄屬天，色含五彩，天地洞朗，無復星月，兼聞異香氛氲溢院。於是遞相告報，言舍利有大神變，諸衆乃知，重集禮拜，稱歎希有。經食頃光乃漸收，至於欲盡，遶覆鉢數帀，然始總入，天地還闇，辰象復出。衆覩此已，咸除疑網。</span> </p><p> <span>禮菩提樹及諸聖跡，經八日，復還<span class="zhuanming">那爛陀寺</span>。</span> </p><p class="weizhi_zhanwei"></p><p> <span>時<span class="zhuanming">戒賢論師</span>遣法師爲衆講《攝大乘論》﹑《唯識決擇論》。時大德<span class="zhuanming">師子光</span>先已爲四衆講《中》﹑《百論》，述其旨破《瑜伽》義。法師妙閑《中》﹑《百》，又善《瑜伽》，以爲聖人立教，各隨一意，不相違妨，惑者不能會通，謂爲乖反，此乃失在傳人，豈關於法也。愍其局狹，數往徵詰，復不能酬答，由是學徒漸散，而宗附法師。</span> </p><p> <span>法師又以《中》﹑《百論》旨唯破遍計所執，不言依他起性及圓成實性，<span class="zhuanming">師子光</span>不能善悟，見《論》稱“一切無所得”，謂《瑜伽》所立圓成實等亦皆須遣，所以每形於言。法師爲和會二宗言不相違背，乃著《會宗論》三千<i class="pageTag" onclick="viewPic('ZSK00725-001-L00098','1291787',this);" style="cursor:pointer;"> <span class="song">P98</span></i>頌。《論》成，呈<span class="zhuanming">戒賢</span>及大衆，無不稱善，並共宣行。<span class="zhuanming">師子光</span>慚赧，遂出往<span class="zhuanming">菩提寺</span>，别命<span class="zhuanming">東印度</span>一同學名<span class="zhuanming">旃陀羅僧訶</span>來相論難，冀解前恥。其人既至，憚威而默，不敢致言，法師聲譽益甚。</span> </p><p class="weizhi_zhanwei"></p><p> <span>初<span class="zhuanming">師子光</span>未去前，<span class="zhuanming">戒日王</span>於<span class="zhuanming">那爛陀寺</span>側造鍮石精舍，高逾十丈，諸國咸知。王後自征<span class="zhuanming">恭御陀</span>，行次<span class="zhuanming">烏荼國</span>，其國僧皆小乘學，不信大乘，謂爲空華外道，非佛所説。既見王來，譏曰：“聞王於<span class="zhuanming">那爛陀</span>側作鍮石精舍，功甚壯偉，何不於<span class="zhuanming">迦波釐外道寺</span>造，而獨於彼也？”王曰：“斯言何甚？”答曰：“<span class="zhuanming">那爛陀寺</span>空華外道，與<span class="zhuanming">迦波釐</span>不殊故也。”</span> </p><p> <span>先是<span class="zhuanming">南印度王</span><span class="zhuanming">灌頂</span>師老婆羅門，名<span class="zhuanming">般若毱多</span>，明正量部義，造《破大乘論》七百頌，諸小乘師咸皆歎重。因取示王曰：“我宗如是，豈有大乘人能難破一字者？”王曰：“弟子聞狐行鼷鼠之羣，自謂雄於師子。及其見也，則魂亡魄散。師等未見大乘諸德，所以固守愚宗。若一見時，恐還同彼。”彼曰：“王若疑者，何不集而對決是非？”王曰：“此亦何難。”卽於是日發使修書與<span class="zhuanming">那爛陀寺</span>正法藏<span class="zhuanming">戒賢法師</span>曰：“弟子行次<span class="zhuanming">烏荼</span>，見小乘師恃憑小見，製論誹謗大乘，詞理切害，不近人情，仍欲張鱗，共師等一論。弟子知寺中大德並才慧有餘，學無不悉，輒以許之，謹令奉報。願差大德四人，善自他宗兼内外<i class="pageTag" onclick="viewPic('ZSK00725-001-L00099','1291787',this);" style="cursor:pointer;"> <span class="song">P99</span></i>者，赴<span class="zhuanming">烏荼國</span>行從所。”正法藏得書，集衆量擇，乃差<span class="zhuanming">海慧</span>﹑<span class="zhuanming">智光</span><a class="zhuhao" href="#522" id="521">（1）</a>﹑<span class="zhuanming">師子光</span>及法師爲四人，應王之命。</span> </p><p> <span class="font12 xiao"><a class="zhuhao" href="#521" id="522">（1）</a>智光　光，《狀》作賢。</span> </p><p> <span>其<span class="zhuanming">海慧</span>等咸憂，法師謂曰：“小乘諸部三藏，<span class="zhuanming">玄奘</span>在本國及入<span class="zhuanming">迦濕彌羅</span>以來遍皆學訖，具悉其宗。若欲將其教旨能破大乘義，終無此理。<span class="zhuanming">奘</span>雖學淺智微，當之必了。願諸德不煩憂也。若其有負，自是<span class="zhuanming">支那國</span>僧，無關此事。”諸人咸喜。後<span class="zhuanming">戒日王</span>復有書來云：“前請大德未須卽發，待後進止。”</span> </p><p class="weizhi_zhanwei"></p><p> <span>時復有順世外道來求論難，乃書四十條義懸於寺門曰：“若有難破一條者，我則斬首相謝。”經數日，無人出應。法師遣房内淨人出取其義毁破，以足蹉躡。婆羅門大怒，問曰：“汝是何人？”答曰：“我是<span class="zhuanming">摩訶耶那提婆奴</span>。”婆羅門亦素聞法師名，慚恥更不與論。法師令唤入，將對<span class="zhuanming">戒賢法師</span>及命諸德爲證，與之共論，徵其宗本歷外道諸家所立。其詞曰：“如餔多外道﹑離繫外道﹑髏鬘外道﹑殊徵伽外道，四種形服不同；數論外道﹑</span> <span class="font12 zhu">（舊曰<span class="zhuanming">僧佉</span>。）</span> <span>勝論外道，</span> <span class="font12 zhu">（舊曰<span class="zhuanming">衞世師</span>也。）</span> <span>二家立義有别。餔多之輩以灰塗體，用爲修道，遍身艾白，猶寢竈之猫狸。離繫之徒則露質標奇，拔髮爲德，皮裂足皴，狀臨河之朽樹。髏鬘之類，以髏骨爲鬘，莊頭掛頸，陷枯磈磊，若塚側之藥叉。徵伽之流披服糞衣，飲噉便穢，腥臊臭惡，<i class="pageTag" onclick="viewPic('ZSK00725-001-L00100','1291787',this);" style="cursor:pointer;"> <span class="song">P100</span></i>譬溷中之狂豕。爾等以此爲道，豈不愚哉！至如數論外道，立二十五諦義，從自性生大，從大生我執，次生五唯量，次生五大，次生十一根，此二十四並供奉於我，我所受用；除離此已則我得清淨。<span class="zhuanming">勝論師</span>立六句義，謂實﹑德﹑業有同異性和合性，此六是我所受具，未解脱已來受用前六；若得解脱，與六相離，稱爲湼槃。今破數論所立，如汝二十五諦中我之一種是别性，餘二十四展轉同爲一體，而自性一種以三法爲體，爲薩埵剌闍答摩。此三展轉合成大等二十三諦，二十三諦一一皆以三法爲體。若使大等一一皆攬三成，如衆如林，卽是其假，如何得言一切是實？又此大等各以三成卽一是一切，若一則一切則應一一皆有一切作用。既不許然，何因執三爲一切體性？又若一則一切應口眼等根，卽是大小便路，又一一根有一切作用，應口耳等根聞香見色。若不爾者，何得執三爲一切法體，豈有智人而立此義？又自性既常，應如我體，何能轉變作大等法？又所計我其性若常，應如自性，不應是我。若如自性，其體非我，不應受用二十四諦。是則我非能受，二十四諦非是所受，既能所俱無，則諦義不立。”如是往復數番，婆羅門默無所説，起而謝曰：“我今負矣，任依先約。”法師曰：“我曹釋子終不害人，今役汝爲奴，隨我教命。”婆羅門歡喜敬從，卽將向房，聞者無不稱慶。</span> </p><i class="pageTag" onclick="viewPic('ZSK00725-001-L00101','1291787',this);" style="cursor:pointer;"> <span class="song">P101</span></i><p> <span>時法師欲往<span class="zhuanming">烏荼</span>，乃訪得小乘所製《破大乘義》七百頌者。法師尋省有數處疑，謂所伏婆羅門曰：“汝曾聽此義不？”答曰：“曾聽五遍。”法師欲令其講。彼曰：“我今爲奴，豈合爲尊講？”法師曰：“此是他宗，我未曾見，汝但説無苦。”彼曰：“若然，請至夜中，恐外人聞從奴學法，<a class="zhuhao" href="#525" id="523">（1）</a>污尊名稱。”於是至夜屏去諸人，令講一徧，備得其旨。遂尋其謬節，申大乘義而破之，爲一千六百頌，名《破惡見論》。將呈<span class="zhuanming">戒賢法師</span>及宣示徒衆，無不嗟賞曰：“以此窮覈，何敵不亡。”其論如别。因謂婆羅門曰：“仁者論屈爲奴，於恥已足，今放仁者去，隨意所之。”婆羅門歡喜辭出，往<span class="zhuanming">東印度</span><span class="zhuanming">迦摩縷波國</span>向<span class="zhuanming">鳩摩羅王</span><a class="zhuhao" href="#526" id="524">（2）</a>談法師德義，王聞甚悦，卽發使來請焉。</span> </p><p> <span class="font12 xiao"><a class="zhuhao" href="#523" id="525">（1）</a>恐外人聞從奴學法　原爲“恐外聞引從奴學”，據《麗》本改。</span> </p><p> <span class="font12 xiao"><a class="zhuhao" href="#524" id="526">（2）</a>鳩摩羅王　鳩，本書均作鳩，《傳》﹑《狀》均作拘，以下均同。</span> </p></div></div></div>
</>
説明
<div class="wlghyzd_wzb_18"><div id="FCdiv1134053" key="1134053"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 説明 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134054" key="1134054"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-D00001','1291782',this);" style="cursor:pointer;"> <span class="song">P1</span></i><p class="font20" id="ZSK00725-001-BT0000001"><b>説明</b></p><p> <span><span class="zhuanming">唐代</span><span class="zhuanming">玄奘</span>是我國著名的僧人﹑旅行家﹑學者﹑翻譯家。他不畏艱難險阻，西行<span class="zhuanming">印度</span>求法取經，歸國後又全力投入<span class="zhuanming">佛教</span>典籍的譯著工作。他的畢生活動對我國和<span class="zhuanming">亞洲</span>許多國家的宗教界和學術界都産生了重大的影響。《大慈恩寺三藏法師傳》就是一部記述<span class="zhuanming">玄奘</span>生平最早的也是最詳的傳記。原書共分十卷，八萬餘字。前五卷主要是關於<span class="zhuanming">玄奘</span>早年及其旅遊<span class="zhuanming">印度</span>的經過；後五卷主要是他歸國後從事譯著的經過。本書與<span class="zhuanming">玄奘</span>﹑<span class="zhuanming">辯機</span>撰的《大唐西域記》堪稱雙璧。前者以人爲主，後者以地爲主，都是研究<span class="zhuanming">唐代</span>中西交通及<span class="zhuanming">中亞</span>﹑<span class="zhuanming">印度</span>歷史﹑民族﹑語言﹑宗教的珍貴資料，而前者對研究<span class="zhuanming">唐代</span><span class="zhuanming">佛教</span>歷史，尤有參考價值。二書叙事層次分明，行文典雅，文字修辭都很有特色，也是我國古籍中傳記文學和遊記文學的名著。<span class="zhuanming">梁啟超</span>曾在《支那内學院精校本玄奘傳書後》一文中讚譽《大慈恩寺三藏法師傳》爲“古今所有名人譜傳中，價值應推第一”，這並非溢美之辭。</span> </p><p> <span>本書原爲<span class="zhuanming">慧立</span>所撰。<span class="zhuanming">慧立</span>爲<span class="zhuanming">幽州</span><span class="zhuanming">照仁寺</span>住持，後參加<span class="zhuanming">玄奘</span>主持的譯經工作達二十年之久。<span class="zhuanming">唐高宗</span><span class="zhuanming">麟德</span>元年（公元六六四年）<span class="zhuanming">玄奘</span>逝世後，<span class="zhuanming">慧立</span>爲了表彰其師功業，便將<span class="zhuanming">玄奘</span>的取經事迹寫成書，卽本書的前五卷。初稿完成後，<span class="zhuanming">慧立</span>慮有遺缺，便藏之於地穴中，秘不示人。到<span class="zhuanming">慧立</span>臨終時，方命其門徒取出<i class="pageTag" onclick="viewPic('ZSK00725-001-D00002','1291782',this);" style="cursor:pointer;"> <span class="song">P2</span></i>公之於世。到<span class="zhuanming">武則天</span><span class="zhuanming">垂拱</span>四年（公元六八八年），<span class="zhuanming">玄奘</span>的另一個弟子<span class="zhuanming">彦悰</span>又將這五卷重加整理，另又自撰五卷（卽本書後五卷），合成十卷，署名“沙門<span class="zhuanming">慧立</span>本，釋<span class="zhuanming">彦悰</span>箋”，這就是現在的正文十卷。</span> </p><p> <span>本書流傳鈔刻本很多。一九二三年<span class="zhuanming">支那内學院</span><span class="zhuanming">歐陽竟無</span>等以<span class="zhuanming">日本</span>《弘教正藏》爲底本，校以《高麗藏》本（省稱《麗》本）和<span class="zhuanming">宋</span>﹑<span class="zhuanming">元</span>﹑<span class="zhuanming">明</span>四本，並參校《大唐西域記》﹑<span class="zhuanming">可珙</span>《音義》﹑<span class="zhuanming">慧琳</span>《音義》等書，校出了一本比較精審的本子；後來<span class="zhuanming">吕澂</span>又再加校訂，改正了一些誤字，補入《奘師表啟補遺》作附録。一九三二年<span class="zhuanming">日本</span><span class="zhuanming">東方文化學院</span><span class="zhuanming">京都研究所</span>又將《高麗藏》本影印出版，同時並校以<span class="zhuanming">日本</span>所見諸古本，寫出了詳細的《考異》。現在就以<span class="zhuanming">吕</span>校<span class="zhuanming">支那内學院</span>本爲底本，校以<span class="zhuanming">日本</span><span class="zhuanming">京都研究所</span>刊的《高麗本》和<span class="zhuanming">南宋</span>《磧砂藏》本。原<span class="zhuanming">支那内學院</span>本校勘引用諸書（如《大唐西域記》省稱《記》，《續高僧傳·玄奘傳》省稱《傳》，《開元釋教録》省稱《録》，《玄奘法師行狀》省稱《狀》，《法師塔銘》省稱《銘》，《法師表啟》省稱《一》或《一本》）所寫的旁註及<span class="zhuanming">吕</span>校本的《刊誤》，<span class="zhuanming">日本</span><span class="zhuanming">京都研究所</span>的《考異》，亦儘可能採用。<span class="zhuanming">陳垣</span>在《書内學院新校慈恩傳後》（《東方雜誌》二十一卷十九號）指出原書中某些甲子紀誤，亦予參校。點校不妥之處，尚祈指正。</span> </p><p> <span class="font12 zhu">點校者　一九八二年二月</span> </p></div></div></div>
</>
目録
<div class="wlghyzd_wzb_18"><div id="FCdiv376380" key="376380"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 目録 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134056" key="1134056"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-C00001','1296552',this);" style="cursor:pointer;"> <span class="song">P1</span></i><p style="text-indent:NaNpx;">目録</p><p style="text-indent:56px;">説明</p><p style="text-indent:56px;">大唐大慈恩寺三藏法師傳序<span style="float:right;text-indent:0px;"><span class="song">1</span></span></p><p style="text-indent:56px;">卷第一　起載誕於緱氏　終西屆於高昌<span style="float:right;text-indent:0px;"><span class="song">4</span></span></p><p style="text-indent:56px;">卷第二　起阿耆尼國　終羯若鞠闍國<span style="float:right;text-indent:0px;"><span class="song">24</span></span></p><p style="text-indent:56px;">卷第三　起阿踰陀國　終伊爛拏國<span style="float:right;text-indent:0px;"><span class="song">54</span></span></p><p style="text-indent:56px;">卷第四　起瞻波國　終迦摩縷波國王請<span style="float:right;text-indent:0px;"><span class="song">80</span></span></p><p style="text-indent:56px;">卷第五　起尼乾占歸國　終至帝城之西漕<span style="float:right;text-indent:0px;"><span class="song">102</span></span></p><p style="text-indent:56px;">卷第六　起十九年春正月入西京　終二十二年夏六月謝御製經序並答<span style="float:right;text-indent:0px;"><span class="song">126</span></span></p><p style="text-indent:56px;">卷第七　起二十二年夏六月皇太子製《述聖記》　終永徽五年春二月法師答書<span style="float:right;text-indent:0px;"><span class="song">146</span></span></p><p style="text-indent:56px;">卷第八　起永徽六年夏五月譯《理門論》　終顯慶元年春三月百官謝示御製寺碑文<span style="float:right;text-indent:0px;"><span class="song">166</span></span></p><p style="text-indent:56px;">卷第九　起顯慶元年三月謝慈恩寺碑成　終二年十一月法師謝敕問病表<span style="float:right;text-indent:0px;"><span class="song">185</span></span></p><p style="text-indent:56px;">卷第十　起顯慶三年正月隨車駕自洛還西京　終至麟德元年二月玉華宫捨化<span style="float:right;text-indent:0px;"><span class="song">214</span></span></p><i class="pageTag" onclick="viewPic('ZSK00725-001-C00002','1296552',this);" style="cursor:pointer;"> <span class="song">P2</span></i><p style="text-indent:56px;">附録</p><p style="text-indent:84px;">1.進經論等表（出《大唐三藏玄奘法師表啟》）<span style="float:right;text-indent:0px;"><span class="song">234</span></span></p><p style="text-indent:84px;">2.請太宗文皇帝作經序并題經表（出《大唐三藏玄奘法師表啟》）<span style="float:right;text-indent:0px;"><span class="song">235</span></span></p><p style="text-indent:84px;">3.謝《述聖記》啟（出《大唐三藏玄奘法師表啟》）<span style="float:right;text-indent:0px;"><span class="song">236</span></span></p><p style="text-indent:84px;">4.奘師表啟補遺（出舊鈔本《󲳴󲳴寺沙門玄奘上表記》）<span style="float:right;text-indent:0px;"><span class="song">236</span></span></p><p style="text-indent:112px;">一﹑請附訊物及書往西域表<span style="float:right;text-indent:0px;"><span class="song">236</span></span></p><p style="text-indent:112px;">二﹑進經表<span style="float:right;text-indent:0px;"><span class="song">237</span></span></p><p style="text-indent:112px;">三﹑請取梵本表<span style="float:right;text-indent:0px;"><span class="song">237</span></span></p><p style="text-indent:112px;">四﹑謝得一切經表<span style="float:right;text-indent:0px;"><span class="song">238</span></span></p><p style="text-indent:112px;">五﹑謝許製《大慈恩寺碑》文及得宰相助譯經表<span style="float:right;text-indent:0px;"><span class="song">238</span></span></p><p style="text-indent:112px;">六﹑請得善洛法師等重出家表<span style="float:right;text-indent:0px;"><span class="song">239</span></span></p><p style="text-indent:112px;">七﹑重請入山表<span style="float:right;text-indent:0px;"><span class="song">240</span></span></p><p style="text-indent:112px;">八﹑謝得入山表<span style="float:right;text-indent:0px;"><span class="song">240</span></span></p><p style="text-indent:112px;">九﹑請御製《大般若經序》表<span style="float:right;text-indent:0px;"><span class="song">241</span></span></p></div></div></div>
</>
七、重請入山表
<div class="wlghyzd_wzb_18"><div id="FCdiv1134059" key="1134059"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 七、重請入山表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134060" key="1134060"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00240','1291805',this);" style="cursor:pointer;"> <span class="song">P240</span></i><p class="font18" id="ZSK00725-001-BT0000034"><b>七﹑重請入山表</b></p><p> <span>沙門<span class="zhuanming">玄奘</span>言。<span class="zhuanming">玄奘</span>庸虚，幸參<span class="zhuanming">梵</span>侣。<span class="zhuanming">貞觀</span>之日，早沐殊私。<span class="zhuanming">永徽</span>以來，亟叨恩遇。顧循菲劣，每用慚負。自奉詔翻譯一十五年，夙夜匪遑，思力疲盡。行年六十，又嬰風疹，心緒迷謬非復平常，朽疾相仍，前塗詎幾。今詔不任專譯，豈宜濫竊鴻恩。見在翻經等僧，並乞停廢，請將一二弟子移住<span class="zhuanming">玉華</span>，時翻小經，兼得念誦，上資國慶，下畢餘年。並乞衞士五人，依舊防守。庶荷宸造，免其愆戾。無任懇至，謹詣闕奉表以聞。輕觸威嚴，伏深戰慄。謹言。</span> </p></div></div></div>
</>
六、請得善洛法師等重出家表
<div class="wlghyzd_wzb_18"><div id="FCdiv1134063" key="1134063"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 六、請得善洛法師等重出家表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134064" key="1134064"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00239','1291804',this);" style="cursor:pointer;"> <span class="song">P239</span></i><p class="font18" id="ZSK00725-001-BT0000033"><b>六﹑請得善洛法師等重出家表</b></p><p> <span>沙門<span class="zhuanming">玄奘</span>言。伏蒙恩敕，度<span class="zhuanming">善洛</span>等出家，踊戴不勝，悲喜兼至。竊尋雲雨之澤，猶資仰器；日月之照，尚阻覆盂。而聖帝恩波，遂覃涯表；至仁光寵，允兼分外。伏惟皇帝皇后陛下藴靈妙覺，應跡善權，故能鑒極真如，轉法輪於九有；悲懷庶類，<i class="pageTag" onclick="viewPic('ZSK00725-001-L00240','1291804',this);" style="cursor:pointer;"> <span class="song">P240</span></i>拯沈難於三塗。遂令<span class="zhuanming">善洛</span>﹑<span class="zhuanming">法通</span>﹑<span class="zhuanming">處儼</span>等重洗天波，再晞聖日。披黄泉而昇清漢，排火宅而蔭法雲。劫石空銷，斯恩不朽，微躬徒殞，此答何階。庶落髮之功，零煩惱之椒殿；具戒之力，薦福祉於蘭塗。伏願皇帝皇后享壽萬春，凝耀百福，長臨紫極，永庇蒼生，春宫克茂，濬柯飛英，青陸寵藩，載隆磐石，騰芬朱邸，󲳴󲳴󲳴󲳴。<span class="zhuanming">玄奘</span>每自思省，無德於時，無功于國，而濫沐殊澤，淹積年歲。何嘗不弔影慚魂，輟飱忘寢，盡<span class="zhuanming">湘</span>川之竹，未足盡恩；捨<span class="zhuanming">恆</span>沙之身，難能答貺。尚恃久寵，且延視息，不勝感荷之至。謹附表陳謝以聞。塵黷冕旒，伏增惶恐。謹言。</span> </p></div></div></div>
</>
五、謝許製《大慈恩寺碑》文及得宰相助譯經表
<div class="wlghyzd_wzb_18"><div id="FCdiv1134067" key="1134067"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 五、謝許製《大慈恩寺碑》文及得宰相助譯經表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134068" key="1134068"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00238','1291803',this);" style="cursor:pointer;"> <span class="song">P238</span></i><p class="font18" id="ZSK00725-001-BT0000032"><b>五﹑謝許製《大慈恩寺碑》文及得宰相助譯經表</b></p><p> <span>沙門<span class="zhuanming">玄奘</span>言。今月廿四日内給事<span class="zhuanming">王君德</span>奉宣口敕，許爲寺塔建碑製文，及遣左僕射<span class="zhuanming">于志寧</span>，中書令<span class="zhuanming">來濟</span>，禮部尚書<span class="zhuanming">許<i class="pageTag" onclick="viewPic('ZSK00725-001-L00239','1291803',this);" style="cursor:pointer;"> <span class="song">P239</span></i>敬宗</span>，黄門侍郎<span class="zhuanming">薩元超</span>﹑<span class="zhuanming">杜正倫</span>，中書侍郎<span class="zhuanming">李義府</span>，國子博士<span class="zhuanming">范頵</span>等諸學士，監共譯經。叡澤潛流，玄風載扇，祗奉慈誥，喜懼交懷。凡在緇徒，不勝慶蹈。<span class="zhuanming">玄奘</span>聞聖德無方，神功不測。既闡無爲之化，必開衆妙之門。自大師厭俗，能仁不宰，<span class="zhuanming">鷲山</span>留影，像化空傳。鶴樹韜音，微言允被。非夫皇明出震，叡哲乘圖，道濟四生，智周三有，何以能凝思於玄津之境，馳情於大覺之路，誘疲商於化城，拯游童於險宅。伏惟皇帝陛下持衡纂慶，握契乘時，孕育三靈，陶甄萬品，遠安邇至，海晏河清，草木凝禎，煙雲動色，端拱多豫，屬想詞林，理駕三玄，文高七緯。而以<span class="zhuanming">釋迦</span>妙典，弘濟居多，情在紹隆，俯垂幽贊。將欲親紆叡藻，式撰玄猷，曲詔朝英，允宣妙法。像教東被五百餘年，雖暢敷厥旨，抑有多代，而光贊之榮，獨在兹日。天人載悦，明祇叶慶，金輪在運，玉歷方永。然則<span class="zhuanming">漢皇</span>英藻，空演思於<span class="zhuanming">汾河</span>；<span class="zhuanming">魏帝</span>奇才，僅摛詞於<span class="zhuanming">吴會</span>。未有奮兹鴻筆，贊彼玄規，洞三界以飛聲，横六幽而灑潤。因使昭昭慧日，假聖藻而增輝；蠢蠢迷生，覩天詞而悟道。<span class="zhuanming">玄奘</span>幸逢休運，早蒙落飾，德慚<span class="zhuanming">僧會</span>，業謝<span class="zhuanming">法蘭</span>。屢荷殊私，每深驚惕，重祗恩奬，彌增悚懼，無任戴荷之至。謹詣闕奉表陳謝以聞。謹言。</span> </p></div></div></div>
</>
四、謝得一切經表
<div class="wlghyzd_wzb_18"><div id="FCdiv1134071" key="1134071"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 四、謝得一切經表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134072" key="1134072"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00238','1291802',this);" style="cursor:pointer;"> <span class="song">P238</span></i><p class="font18" id="ZSK00725-001-BT0000031"><b>四﹑謝得一切經表</b></p><p> <span>沙門<span class="zhuanming">玄奘</span>言。竊尋三藏聖教，蓋是照迷真之寶鏡，出愛海之舟航，入淨慧之良因，趣菩提之妙軌。是以衆香析骨，用顯求法之誠；雪嶺投身，式表聞經之慶。伏惟皇帝陛下金輪御寓，十善之化彌新；文恩統天，八正之風逾扇。雖復萬方事廣，檀那之行靡虧；庶務殷繁，游玄之心無捨。前降明敕，遣造一切經，欲使載金言於素疊，非止<span class="zhuanming">鶴林</span>；啟玉宇於霜螺，寧惟<span class="zhuanming">鹿苑</span>。香檀製軸，掩瞻蔔之芳；繡組裁帙，奪鮮霞之彩。莊嚴尊重，事事微妙，使人<span class="zhuanming">王君德</span>至，復宣天恩。憫<span class="zhuanming">玄奘</span>愚昧，轍入<span class="zhuanming">龍宫</span>，賜留轉讀。遂使甘露勝法，謬沾蓬蓽之門；末尼神珠，曲集蝸廬之室。頂戴歡喜，不知譬喻。敬卽燃香散華，受持講誦。願所生功德，莊嚴陛下，齊明兩曜，均壽二儀，化洽三千，道籠無外，不任慶荷之至。謹附表謝聞。紙墨易窮，陳恩難盡。謹言。</span> </p></div></div></div>
</>
九、請御製《大般若經序》表
<div class="wlghyzd_wzb_18"><div id="FCdiv1134075" key="1134075"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 九、請御製《大般若經序》表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134076" key="1134076"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00241','1291807',this);" style="cursor:pointer;"> <span class="song">P241</span></i><p class="font18" id="ZSK00725-001-BT0000036"><b>九﹑請御製《大般若經序》表</b></p><p> <span>沙門<span class="zhuanming">玄奘</span>言。竊尋佛法大乘，般若爲本，陶鈞妙相，罔不具該。先代帝王，福有優劣，感通正法，未盡<span class="zhuanming">梵</span>文。然《大般若經》總廿萬偈，西域以爲鎮國重寶，多祕不傳。伏惟皇帝陛下化洽無幽，聖教潛被，致斯奥典，絶域來臻。<span class="zhuanming">玄奘</span>往恃國威，遐方問道，備歷艱險，搜求遺法。獲歸<span class="zhuanming">中國</span>十有九年，翻譯<span class="zhuanming">梵</span>文千三百餘卷。但<span class="zhuanming">玄奘</span>年垂七十，勞疹屢嬰。恐先朝露，無酬天造。是以力此衰弊，光燭纏宵，祗奉詔恩，夙夜翻譯。以<span class="zhuanming">顯慶</span>五年正月一日起首譯《大般若經》，至今<span class="zhuanming">龍朔</span>三年十月廿三日絶筆，合成六百卷。願斯妙善，仰資國祚，上延七廟，咸登萬福。皇帝皇后重暉日月，合德乾坤，永御金輪，獨昌沙界。皇儲隆磐石之固，諸王茂本枝之榮。冥慶所覃，遐休靡際，功福既大，不敢緘默。望請御製序文，皇太子敕《述聖記》，庶使萬方昧俗，覩天藻而悟至真；九寓生靈，觀寶乘而知帝力。玄門益峻，緇徒增躍，塵劫有涯，妙善無盡。<span class="zhuanming">玄奘</span>奉詔<span class="zhuanming">玉華</span>翻譯，不獲詣闕，謹遣弟子<span class="zhuanming">窺</span>奉表以聞。輕黷宸嚴，伏增悚灼。謹言。</span> </p></div></div></div>
</>
八、謝得入山表
<div class="wlghyzd_wzb_18"><div id="FCdiv1134078" key="1134078"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 八、謝得入山表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134079" key="1134079"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00240','1291806',this);" style="cursor:pointer;"> <span class="song">P240</span></i><p class="font18" id="ZSK00725-001-BT0000035"><b>八﹑謝得入山表</b></p><p> <span>沙門<span class="zhuanming">玄奘</span>言。奉昨一日恩敕，許<span class="zhuanming">玄奘</span>並弟子移住<span class="zhuanming">玉華</span>，翻經僧等隨往翻譯，依舊供給。喜荷兼極，踊躍參並。<span class="zhuanming">玄奘</span>庸流末品，屢叨聖眷，至仁曲逮，殊澤再加，優其事業，居之顯隩，撫<i class="pageTag" onclick="viewPic('ZSK00725-001-L00241','1291806',this);" style="cursor:pointer;"> <span class="song">P241</span></i>心增愧，荷施逾深，一介微生。萬殞寧答，不勝感戴之極。謹詣闕陳謝以聞。謹言。</span> </p></div></div></div>
</>
3.謝《述聖記》啟
<div class="wlghyzd_wzb_18"><div id="FCdiv1134082" key="1134082"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 3.謝《述聖記》啟 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134083" key="1134083"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00236','1291797',this);" style="cursor:pointer;"> <span class="song">P236</span></i><p class="font20" id="ZSK00725-001-BT0000026">3.謝《述聖記》啟<span class="font12 zhu">（出《大唐三藏玄奘法師表啟》）<a class="zhuhao" href="#1276" id="1275">（1）</a></span></p><p> <span>沙門<span class="zhuanming">玄奘</span>啟。竊以識真者寡，每苦徂東之路；迷方者衆，共假司南之車。況夫大道玄遠，妙門虚寂，非乘叡智，孰能銓序者哉！伏惟皇太子殿下體資震極，仁被春方，照佛日以重輝，紹法輪於將墜。津梁有屬，傳燈斯在。<span class="zhuanming">玄奘</span>志窮佛道，誓捐軀命，粤自東夏，願至西方，皇靈護持，得經論六百五十七部。尋蒙恩敕，令<span class="zhuanming">玄奘</span>翻譯，爰降慈旨爲制序文，布慈雲於塵劫，澍惠雨於沙界。殿下遊刃三藏，仰弘十善，復製《述聖》之記，光闡大猷。明實相之門，則有而不有；談虚寂之境，則空應皆空。獨得神裏，遠越繫表。<span class="zhuanming">玄奘</span>未澄濁水，忽得明珠，謹當頂受奉持，永爲心境。不任下情，悚慄之至，謹奉啟陳謝以聞。謹啟。<span class="zhuanming">貞觀</span>二十二年八月五日，沙門<span class="zhuanming">玄奘</span>上啟。</span> </p><p> <span class="font12 xiao"><a class="zhuhao" href="#1275" id="1276">（1）</a>此附録3.《謝述聖記啟》原附在<span class="zhuanming">支那内學院本</span>《慈恩傳》卷七之末。</span> </p></div></div></div>
</>
2.請太宗文皇帝作經序並題經表
<div class="wlghyzd_wzb_18"><div id="FCdiv1134087" key="1134087"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 2.請太宗文皇帝作經序並題經表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134088" key="1134088"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00235','1291796',this);" style="cursor:pointer;"> <span class="song">P235</span></i><p class="font20" id="ZSK00725-001-BT0000025">2.請太宗文皇帝作經序並題經表<span class="font12 zhu">（出《大唐三藏玄奘法師表啟》）</span></p><p> <span>沙門<span class="zhuanming">玄奘</span>言。<span class="zhuanming">玄奘</span>早預玄門，幸逢昌運，希聞至道，遊心法筵。每恨正覺遺文尚未詳備，遂慨然懷慕，徧歷殊方。遠賴皇威，所期咸濟。去年二月，奉詔翻譯。今見成五部，總五十八卷，繕寫如别。竊見<span class="zhuanming">弘福寺</span>尊像初成，聖上親降鸞輿，開青蓮之目。今經﹑論新翻，敢緣斯義。伏願陛下曲垂神翰，表發經題，親紆玄藻，序明宗極。所望天文祕思與日月齊明，玉字銀鉤將乾坤等固。庶百代之下歌詠無窮，千載之外瞻仰不絶。不任慺慺之至。謹奉表以聞。輕觸天威，伏增悚汗。謹言。<span class="zhuanming">貞觀</span>二十年七月十三日，沙門<span class="zhuanming">玄奘</span>上。</span> </p></div></div></div>
</>
1.進經論等表
<div class="wlghyzd_wzb_18"><div id="FCdiv1134092" key="1134092"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 1.進經論等表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134093" key="1134093"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00234','1291795',this);" style="cursor:pointer;"> <span class="song">P234</span></i><p class="font20" id="ZSK00725-001-BT0000024">1.進經論等表<span class="font12 zhu">（出《大唐三藏玄奘法師表啟》）<a class="zhuhao" href="#1274" id="1273">（1）</a></span></p><p> <span>沙門<span class="zhuanming">玄奘</span>言。<span class="zhuanming">玄奘</span>聞<span class="zhuanming">羲</span>畫既陳，肇有書契，籀文斯闡，爰盛典謩，徒以誨義輔德，紀情括性，猶纏埃累之間，未出寰區之表，豈若龍宫祕旨，<span class="zhuanming">鷲嶺</span>微詞，導羣迷於沙界，庇交喪於塵劫。然則至極無象，演其源者法王；至理無言，詮其道者聖帝。伏惟陛下纂靈出震，撫運登樞，勝茂九瀛，掩帝庭而獨步；飛英八極，𨏭<span class="zhuanming">軒</span>﹑<span class="zhuanming">昊</span>而高視。分麾紫塞，翦隨寇於幽陵。駐蹕<span class="zhuanming">青丘</span>，蕩妖氛於蟠木。武功既戢，歸馬<span class="zhuanming">華山</span>，文德載宣，受圖宛岫。於是刊書延閣，創禮容臺，鳳篆龜文既葳蕤於<span class="zhuanming">東觀</span>，銀鉤玉字亦洗汙於<span class="zhuanming">南宫</span>。猶故屬想真如，緬懷空菽，紹宣妙法，以爲大訓。由是<span class="zhuanming">鹿野</span>之談應聖期而重譯，<span class="zhuanming">鷄林</span>之士仰神化以來儀。建<span class="zhuanming">香城</span>於中洲，引玄津於神縣，像教東被，斯爲盛矣。<span class="zhuanming">玄奘</span>行業無紀，空符曲成，謬齒緇徒，有慚先哲。慨然懷憤，誓以弘宣，憑恃國威，遠尋靈跡。往在西域，躬習<span class="zhuanming">梵</span>言。覽毗尼之奥旨，窺<span class="zhuanming">如來</span>之密藏，所獲<span class="zhuanming">梵</span>本經論，總一千帙，六百五十七部，佛像七軀，佛肉舍利一百五十粒，並骨舍利等一函。既而治裝金地，旋軔<span class="zhuanming">玉門</span>，祇奉綸言，載合翻譯。爰召開士，同證慧義，研思淹<i class="pageTag" onclick="viewPic('ZSK00725-001-L00235','1291795',this);" style="cursor:pointer;"> <span class="song">P235</span></i>時，未能總畢。見絶筆者，凡五十八卷，名曰《大菩薩藏經》二十卷，《佛地經》一卷，《六門陀羅尼經》一卷，《顯揚聖教論》二十卷，《大乘阿毗達磨雜集論》十六卷，勒成八袠，繕寫如别。及前舍利<span class="zhuanming">佛</span>像﹑<span class="zhuanming">梵</span>本經論等，謹詣闕奉進。但聖鑒照明，玄言沖遠。<span class="zhuanming">玄奘</span>學非沈祕，識謝詠通，何以仰稱天規，敬弘至教，亦由熒熒爝火，對脩景以摛光；涓涓細流，足巨壑而成大。追慙戰悸，若履冰谷。謹言。<span class="zhuanming">貞觀</span>二十年七月十三日，沙門<span class="zhuanming">玄奘</span>上。</span> </p><p> <span class="font12 xiao"><a class="zhuhao" href="#1273" id="1274">（1）</a>此附録1.《進經論等表》及以下之附録2.《請太宗文皇帝作經序并題經表》原附在<span class="zhuanming">支那内學院</span>本《慈恩傳》卷六之末。該本《校勘凡例》云：“表啟一本文句有極岐異不便旁註者，另附録於卷末備考。”</span> </p></div></div></div>
</>
附録
<div class="wlghyzd_wzb_18"><div id="FCdiv1134096" key="1134096"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134093" key="1134093"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00234','1291795',this);" style="cursor:pointer;"> <span class="song">P234</span></i><p class="font20" id="ZSK00725-001-BT0000024">1.進經論等表<span class="font12 zhu">（出《大唐三藏玄奘法師表啟》）<a class="zhuhao" href="#1274" id="1273">（1）</a></span></p><p> <span>沙門<span class="zhuanming">玄奘</span>言。<span class="zhuanming">玄奘</span>聞<span class="zhuanming">羲</span>畫既陳，肇有書契，籀文斯闡，爰盛典謩，徒以誨義輔德，紀情括性，猶纏埃累之間，未出寰區之表，豈若龍宫祕旨，<span class="zhuanming">鷲嶺</span>微詞，導羣迷於沙界，庇交喪於塵劫。然則至極無象，演其源者法王；至理無言，詮其道者聖帝。伏惟陛下纂靈出震，撫運登樞，勝茂九瀛，掩帝庭而獨步；飛英八極，𨏭<span class="zhuanming">軒</span>﹑<span class="zhuanming">昊</span>而高視。分麾紫塞，翦隨寇於幽陵。駐蹕<span class="zhuanming">青丘</span>，蕩妖氛於蟠木。武功既戢，歸馬<span class="zhuanming">華山</span>，文德載宣，受圖宛岫。於是刊書延閣，創禮容臺，鳳篆龜文既葳蕤於<span class="zhuanming">東觀</span>，銀鉤玉字亦洗汙於<span class="zhuanming">南宫</span>。猶故屬想真如，緬懷空菽，紹宣妙法，以爲大訓。由是<span class="zhuanming">鹿野</span>之談應聖期而重譯，<span class="zhuanming">鷄林</span>之士仰神化以來儀。建<span class="zhuanming">香城</span>於中洲，引玄津於神縣，像教東被，斯爲盛矣。<span class="zhuanming">玄奘</span>行業無紀，空符曲成，謬齒緇徒，有慚先哲。慨然懷憤，誓以弘宣，憑恃國威，遠尋靈跡。往在西域，躬習<span class="zhuanming">梵</span>言。覽毗尼之奥旨，窺<span class="zhuanming">如來</span>之密藏，所獲<span class="zhuanming">梵</span>本經論，總一千帙，六百五十七部，佛像七軀，佛肉舍利一百五十粒，並骨舍利等一函。既而治裝金地，旋軔<span class="zhuanming">玉門</span>，祇奉綸言，載合翻譯。爰召開士，同證慧義，研思淹<i class="pageTag" onclick="viewPic('ZSK00725-001-L00235','1291795',this);" style="cursor:pointer;"> <span class="song">P235</span></i>時，未能總畢。見絶筆者，凡五十八卷，名曰《大菩薩藏經》二十卷，《佛地經》一卷，《六門陀羅尼經》一卷，《顯揚聖教論》二十卷，《大乘阿毗達磨雜集論》十六卷，勒成八袠，繕寫如别。及前舍利<span class="zhuanming">佛</span>像﹑<span class="zhuanming">梵</span>本經論等，謹詣闕奉進。但聖鑒照明，玄言沖遠。<span class="zhuanming">玄奘</span>學非沈祕，識謝詠通，何以仰稱天規，敬弘至教，亦由熒熒爝火，對脩景以摛光；涓涓細流，足巨壑而成大。追慙戰悸，若履冰谷。謹言。<span class="zhuanming">貞觀</span>二十年七月十三日，沙門<span class="zhuanming">玄奘</span>上。</span> </p><p> <span class="font12 xiao"><a class="zhuhao" href="#1273" id="1274">（1）</a>此附録1.《進經論等表》及以下之附録2.《請太宗文皇帝作經序并題經表》原附在<span class="zhuanming">支那内學院</span>本《慈恩傳》卷六之末。該本《校勘凡例》云：“表啟一本文句有極岐異不便旁註者，另附録於卷末備考。”</span> </p></div></div></div>
</>
一、請附訊物及書往西域表
<div class="wlghyzd_wzb_18"><div id="FCdiv1134099" key="1134099"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 &gt; 一、請附訊物及書往西域表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134100" key="1134100"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00236','1291799',this);" style="cursor:pointer;"> <span class="song">P236</span></i><p class="font18" id="ZSK00725-001-BT0000028"><b>一﹑請附訊物及書往西域表</b></p><p> <span>沙門<span class="zhuanming">玄奘</span>言。蓋聞道隆覆載，功玄而化廣；德綏内外，跡肅而遠安。是以垂則天之教，成因地之化，斯固宰物之大統，<i class="pageTag" onclick="viewPic('ZSK00725-001-L00237','1291799',this);" style="cursor:pointer;"> <span class="song">P237</span></i>馭宇之洪範也。伏惟皇帝陛下，資玄象之盛明，縱厚載之至德，裁成品類，光闡彜倫。左袵之鄉重譯納貢，反舌之俗請吏革音。非夫德通神明，仁被幽顯，何以霧開重阻，風捲絶域者哉！<span class="zhuanming">玄奘</span>德憑帝力，問道遐方，祗奉法言，服膺<span class="zhuanming">梵</span>學，博考名相之源，頗聞權實之致，聿成宣譯，式符玄訓。上感皇情，重闡<span class="zhuanming">鷲山</span>之道；遠崇佛旨，再演<span class="zhuanming">龍宫</span>之典。静言教義，功歸遐人。探賾大猷，誠惟明導。無爲味法，有荷洪恩，不謝深仁，恐蕪王化。<span class="zhuanming">玄奘</span>爰初歸國，以至于今。凡厥緇徒，深喜求法，愍其弊服，頗惠僧衣。今者見有袈裟三領，聖恩所賜紬綾十匹，諸寺訪得繡像綵幡及諸供養道具之物，並附單書，敬問師友，請因今使附往<span class="zhuanming">天竺</span>，冀斯憑信，用謝厚恩。則光國仁義之風，以申愚陋之志。不任懷德之誠，謹奉表陳請以聞。伏願聖慈，特垂矜允。謹言。</span> </p><p> <span class="font12 xiao"><a class="zhuhao" href="#" id="1278">（1）</a>此《補遺》共九篇，原附於《慈恩傳》<span class="zhuanming">支那内學院</span><span class="zhuanming">吕</span>校本之末。</span> </p></div></div></div>
</>
4.奘師表啟補遺
<div class="wlghyzd_wzb_18"><div id="FCdiv1134103" key="1134103"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 附録 &gt; 4.奘師表啟補遺 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134100" key="1134100"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00236','1291799',this);" style="cursor:pointer;"> <span class="song">P236</span></i><p class="font18" id="ZSK00725-001-BT0000028"><b>一﹑請附訊物及書往西域表</b></p><p> <span>沙門<span class="zhuanming">玄奘</span>言。蓋聞道隆覆載，功玄而化廣；德綏内外，跡肅而遠安。是以垂則天之教，成因地之化，斯固宰物之大統，<i class="pageTag" onclick="viewPic('ZSK00725-001-L00237','1291799',this);" style="cursor:pointer;"> <span class="song">P237</span></i>馭宇之洪範也。伏惟皇帝陛下，資玄象之盛明，縱厚載之至德，裁成品類，光闡彜倫。左袵之鄉重譯納貢，反舌之俗請吏革音。非夫德通神明，仁被幽顯，何以霧開重阻，風捲絶域者哉！<span class="zhuanming">玄奘</span>德憑帝力，問道遐方，祗奉法言，服膺<span class="zhuanming">梵</span>學，博考名相之源，頗聞權實之致，聿成宣譯，式符玄訓。上感皇情，重闡<span class="zhuanming">鷲山</span>之道；遠崇佛旨，再演<span class="zhuanming">龍宫</span>之典。静言教義，功歸遐人。探賾大猷，誠惟明導。無爲味法，有荷洪恩，不謝深仁，恐蕪王化。<span class="zhuanming">玄奘</span>爰初歸國，以至于今。凡厥緇徒，深喜求法，愍其弊服，頗惠僧衣。今者見有袈裟三領，聖恩所賜紬綾十匹，諸寺訪得繡像綵幡及諸供養道具之物，並附單書，敬問師友，請因今使附往<span class="zhuanming">天竺</span>，冀斯憑信，用謝厚恩。則光國仁義之風，以申愚陋之志。不任懷德之誠，謹奉表陳請以聞。伏願聖慈，特垂矜允。謹言。</span> </p><p> <span class="font12 xiao"><a class="zhuhao" href="#" id="1278">（1）</a>此《補遺》共九篇，原附於《慈恩傳》<span class="zhuanming">支那内學院</span><span class="zhuanming">吕</span>校本之末。</span> </p></div></div></div>
</>
[卷第十　起顯慶三年正月隨車駕自洛還西京　終至麟德元年二月玉華宫捨化]
<div class="wlghyzd_wzb_18"><div id="FCdiv1134106" key="1134106"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第十　起顯慶三年正月隨車駕自洛還西京　終至麟德元年二月玉華宫捨化 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134107" key="1134107"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00214','1291793',this);" style="cursor:pointer;"> <span class="song">P214</span></i><p class="font20" id="ZSK00725-001-BT0000021"><b>大慈恩寺三藏法師傳卷第十</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000022">起顯慶三年正月隨車駕自洛還西京　終至麟德元年二月玉華宫捨化</p><p> <span><span class="zhuanming">顯慶</span>三年正月，駕自<span class="zhuanming">東都</span>還<span class="zhuanming">西京</span>，法師亦隨還。</span> </p><p> <span>秋七月，<a class="zhuhao" href="#1105" id="1101">（1）</a>敕法師徙居<span class="zhuanming">西明寺</span>。寺以元年秋八月戊子十九日造。時<a class="zhuhao" href="#1106" id="1102">（2）</a>有敕曰，以<span class="zhuanming">延康坊</span><span class="zhuanming">濮王</span>故宅爲皇太子分造觀﹑寺各一，命法師案行其處。還奏地窄不容兩所，於是總用營寺，其觀改就<span class="zhuanming">普寧坊</span>。仍先造寺，以其年<a class="zhuhao" href="#1107" id="1103">（3）</a>夏六月營造功畢。其寺面三百五十步，周圍數里。左右通衢，腹背廛落。青槐列其外，渌水亘其閒，（斖斖）<a class="zhuhao" href="#1108" id="1104">（4）</a>〔亹亹〕耽耽，都邑仁祠此爲最也。而廊殿樓臺，飛驚接漢，金鋪藻棟，眩目暉霞。凡有十院，屋四千餘間。莊嚴之盛，雖<span class="zhuanming">梁</span>之<span class="zhuanming">同泰</span>，<span class="zhuanming">魏</span>之<span class="zhuanming">永寧</span>，所不能及也。</span> </p><p> <span class="font12 xiao"><a class="zhuhao" href="#1101" id="1105">（1）</a>秋七月　《麗》本月字下有“再有”二字。</span> </p><p> <span class="font12 xiao"><a class="zhuhao" href="#1102" id="1106">（2）</a>時　《麗》本作先。又陳垣云“十九日亦非戊子。”</span> </p><p> <span class="font12 xiao"><a class="zhuhao" href="#1103" id="1107">（3）</a>以其年　《麗》本無以字。</span> </p><p> <span class="font12 xiao"><a class="zhuhao" href="#1104" id="1108">（4）</a>斖斖　《磧砂》本作“亹亹”，今據改。</span> </p><i class="pageTag" onclick="viewPic('ZSK00725-001-L00215','1291793',this);" style="cursor:pointer;"> <span class="song">P215</span></i><p> <span>敕先委所司簡大德五十人﹑侍者各一人，後更令詮試業行童子一百五十人擬度。至其月十三日，於寺建齋度僧，命法師看度。至秋七月十四日，迎僧入寺，其威儀﹑幢蓋﹑音樂等一如入<span class="zhuanming">慈恩</span>及迎碑之則。敕遣<span class="zhuanming">西明寺</span>給法師上房一口，新度沙彌十人<a class="zhuhao" href="#1111" id="1109">（1）</a>充弟子。帝以法師先朝所重，嗣位之後禮敬逾隆，中使朝臣問慰無絶，䞋施綿帛﹑綾錦前後萬餘段，沙服﹑衲﹑袈裟等數百事，法師受已，皆爲國造塔及營經像，给施貧窮並外國<span class="zhuanming">婆羅門</span>客等，隨得隨散，無所貯蓄。發願造十俱胝像，百萬爲十俱胝，<a class="zhuhao" href="#1112" id="1110">（2）</a>並造成矣。</span> </p><p> <span class="font12 xiao"><a class="zhuhao" href="#1109" id="1111">（1）</a>新度沙彌十人　《録》作“新度海會等人”；《麗》本作“新度沙彌海會等十人”。</span> </p><p> <span class="font12 xiao"><a class="zhuhao" href="#1110" id="1112">（2）</a>百萬爲十俱胝　十，《麗》本作一。</span> </p><p> <span>東國重於《般若》，前代雖翻，不能周備，衆人更請委翻。然《般若》部大，京師多務，又人命無常，恐難得了，乃請就於<span class="zhuanming">玉華宫</span>翻譯，帝許焉。</span> </p><p> <span>卽以四年冬十月，法師從京發向<span class="zhuanming">玉華宫</span>，并翻經大德及門徒等同去，其供給諸事一如京下，到彼安置<span class="zhuanming">肅誠院</span>焉。</span> </p><p class="weizhi_zhanwei"></p><p> <span>至五年春正月一日，起首翻《大般若經》。<span class="zhuanming">梵</span>本<a class="zhuhao" href="#1117" id="1113">（1）</a>總有二十萬頌，文既廣大，學徒每請删略，法師將順衆<i class="pageTag" onclick="viewPic('ZSK00725-001-L00216','1291793',this);" style="cursor:pointer;"> <span class="song">P216</span></i>意，如<span class="zhuanming">羅什</span>所翻，除繁去重。作此念已，於夜夢中卽有極怖畏事以相警誡，或見乘危履嶮，或見猛獸搏人，流汗顫慄，方得免脱。覺已驚懼，向諸衆説，還依廣翻。夜中乃見諸佛菩薩眉間放光，照觸己身，心意怡適。法師又自見手執華燈供養諸佛，或昇高座爲衆説法，多人圍繞，讚歎恭敬。或夢見有人奉己名果，覺而喜慶，不敢更删，一如<span class="zhuanming">梵</span>本。佛説此經凡在四處：一，<span class="zhuanming">王舍城</span><span class="zhuanming">鷲峰山</span>；二，<span class="zhuanming">給孤獨園</span>；三，<span class="zhuanming">他化自在天王宫</span>；四，<span class="zhuanming">王舍城</span><span class="zhuanming">竹林精舍</span>。總一十六會，合爲一部。然法師於西域得三本，到此翻譯之日，文有疑錯，卽校三本以定之，慇懃省覆，方乃著文，審慎之心，自古無比。或文乖旨奥，意有躊躇，必覺異境似若有人授以明決，請卽豁然若披雲覩日。自云：“如此悟處，豈<span class="zhuanming">奘</span>淺懷所通，並是諸佛菩薩所冥加耳。”經之初會有嚴淨佛土品，中説諸菩薩摩訶衆爲般若波羅蜜故，以神通願力，盛大千界上妙珍寶﹑諸妙香華﹑百味飲食﹑衣服﹑音樂﹑隨意所生五塵妙境種種供養，嚴説法處。時<span class="zhuanming">玉華寺</span>主<span class="zhuanming">慧德</span>及翻經僧<span class="zhuanming">嘉尚</span>，其夜同夢見<span class="zhuanming">玉華寺</span>内廣博嚴淨，綺飾莊嚴，幢帳﹑寶轝﹑華旛﹑伎樂盈滿寺中，又見無量僧衆手執華蓋，如前供具，共來供養《大般若經》，寺内衢巷牆壁皆莊綺飾，地積名華，衆共履踐。至翻經院，其院倍加勝妙，如經所載，寶莊嚴土。又聞院内三堂講説，法師在中堂敷演。既覩此已，歡喜驚覺，俱參法師説所夢事。法師云：“今正翻<i class="pageTag" onclick="viewPic('ZSK00725-001-L00217','1291793',this);" style="cursor:pointer;"> <span class="song">P217</span></i>此品，諸菩薩等必有供養。諸師等見信有是乎？”<a class="zhuhao" href="#1118" id="1114">（2）</a>時殿側有雙奈樹，忽於非時數數開華，華皆六出，鮮榮紅白，非常可愛。時衆詳議云，是《般若》再闡之徵。又六出者，表六到彼岸。然法師翻此經時，汲汲然恆慮無常，謂諸僧曰：“<span class="zhuanming">玄奘</span>今年六十有五，<a class="zhuhao" href="#1119" id="1115">（3）</a>必當卒命於此伽藍，經部甚大，每懼不終，人人努力加勤，<a class="zhuhao" href="#1120" id="1116">（4）</a>勿辭勞苦。”</span> </p><p> <span class="font12 xiao"><a class="zhuhao" href="#1113" id="1117">（1）</a>梵本　梵字上《麗》本有經字。</span> </p><p> <span class="font12 xiao"><a class="zhuhao" href="#1114" id="1118">（2）</a>見信有是乎　是，《麗》本作此。</span> </p><p> <span class="font12 xiao"><a class="zhuhao" href="#1115" id="1119">（3）</a>玄奘今年六十有五　邊注曰：“《傳》云此是麟德元年告大衆語。《録》云是翻《般若》了時。《狀》云今麟德元年，吾行年六十有三。”</span> </p><p> <span class="font12 xiao"><a class="zhuhao" href="#1116" id="1120">（4）</a>人人努力加勤　《麗》本作‘努力人加勤懇’。</span> </p><p> <span>至<span class="zhuanming">龍朔</span>三年冬十月二十三日，<a class="zhuhao" href="#1126" id="1121">（1）</a>方乃絶筆，<a class="zhuhao" href="#1127" id="1122">（2）</a>合成六百卷，稱爲《大般若經》焉。合掌歡喜，告徒衆曰：“此經於此地有緣，<a class="zhuhao" href="#1128" id="1123">（3）</a><span class="zhuanming">玄奘</span>來此<span class="zhuanming">玉華寺</span>者，經之力也。向在京師，諸緣牽亂，豈有了時。今得終訖，並是諸佛冥加，龍天擁祐，此乃鎮國之典，人天大寶，徒衆宜各踊躍欣慶。”時<span class="zhuanming">玉華寺</span>都維那<span class="zhuanming">寂照</span>，慶賀功畢，設齋供養。是日請經從<span class="zhuanming">肅誠殿</span>往<span class="zhuanming">嘉壽殿</span>齋所講讀。當迎經時，《般若》放光，照燭遠邇，兼有非常香氣。<a class="zhuhao" href="#1129" id="1124">（4）</a>法師<a class="zhuhao" href="#1130" id="1125">（5）</a>謂門人曰：“經自記此方當有樂大乘者國王﹑大臣﹑四部徒衆，書寫受持，讀誦流布，皆得生天究竟解脱。既有此文，不可<i class="pageTag" onclick="viewPic('ZSK00725-001-L00218','1291793',this);" style="cursor:pointer;"> <span class="song">P218</span></i>緘默。”</span> </p><p> <span class="font12 xiao"><a class="zhuhao" href="#1121" id="1126">（1）</a>二十三日　二十三，《傳》作末，《録》作二十。</span> </p><p> <span class="font12 xiao"><a class="zhuhao" href="#1122" id="1127">（2）</a>方乃絶筆　方乃，《麗》本作功畢。</span> </p><p> <span class="font12 xiao"><a class="zhuhao" href="#1123" id="1128">（3）</a>此地有緣　此，《麗》本作漢。</span> </p><p> <span class="font12 xiao"><a class="zhuhao" href="#1124" id="1129">（4）</a>照燭遠邇兼有非常香氣　《麗》本作“諸天雨花，并聞空中音樂非常香氣”。</span> </p><p> <span class="font12 xiao"><a class="zhuhao" href="#1125" id="1130">（5）</a>法師　《麗》本作“既覩靈瑞倍增嘉慰”，無“法師”二字。</span> </p><p> <span>至十一月<a class="zhuhao" href="#1135" id="1131">（1）</a>二十二<a class="zhuhao" href="#1136" id="1132">（2）</a>日，令弟子<span class="zhuanming">窺基</span>奉表聞，<a class="zhuhao" href="#1137" id="1133">（3）</a>請御製經序。至十二月七日，通事舍人<span class="zhuanming">馮義</span><a class="zhuhao" href="#1138" id="1134">（4）</a>宣敕垂許。</span> </p><p> <span class="font12 xiao"><a class="zhuhao" href="#1131" id="1135">（1）</a>至十一月　《傳》﹑《録》此上俱云：中間更翻成《唯識論》﹑《辨中邊論》﹑《唯識二十論》﹑《品類足論》等。</span> </p><p> <span class="font12 xiao"><a class="zhuhao" href="#1132" id="1136">（2）</a>二十二　《麗》本作二十。</span> </p><p> <span class="font12 xiao"><a class="zhuhao" href="#1133" id="1137">（3）</a>奉表聞　《麗》本聞字上有奏字。</span> </p><p> <span class="font12 xiao"><a class="zhuhao" href="#1134" id="1138">（4）</a>馮義　《麗》本作馮茂。</span> </p><p> <span>法師翻《般若》後，自覺身力衰竭，知無常將至，謂門人曰<a class="zhuhao" href="#1140" id="1139">（1）</a>：“吾來<span class="zhuanming">玉華</span>，本緣《般若》，今經事既終，吾生涯亦盡，若無常後，汝等遣我宜從儉省，可以籧篨裹送，仍擇山澗僻處安置，勿近宫寺。不淨之身宜須屏遠。”門徒等聞之哀哽，各𢪛淚啓曰：“和尚氣力尚可，尊顔不殊於舊，何因忽出此言？”法師曰：“吾自知之，汝何由<i class="pageTag" onclick="viewPic('ZSK00725-001-L00219','1291793',this);" style="cursor:pointer;"> <span class="song">P219</span></i>得解。”</span> </p><p> <span class="font12 xiao"><a class="zhuhao" href="#1139" id="1140">（1）</a>謂門人曰　《傳》﹑《狀》皆作“元年正月九日告衆曰”。</span> </p><p> <span><span class="zhuanming">麟德</span>元年春正月朔一日，翻經大德及彼寺衆<a class="zhuhao" href="#1145" id="1141">（1）</a>殷勤啓請翻《大寶積經》。法師見衆情專至，俛仰翻數行<a class="zhuhao" href="#1146" id="1142">（2）</a>訖，便收<span class="zhuanming">梵</span>本<a class="zhuhao" href="#1147" id="1143">（3）</a>停住，告衆曰：“此經部軸與《大般若》同，<span class="zhuanming">玄奘</span>自量氣力不復辦此，死期已至，勢非賒遠。今<a class="zhuhao" href="#1148" id="1144">（4）</a>欲往蘭芝等谷禮辭俱胝佛像。”於是與門人同出，僧衆相顧莫不澘然。禮訖還寺，專精行道，遂絶翻譯。</span> </p><p> <span class="font12 xiao"><a class="zhuhao" href="#1141" id="1145">（1）</a>及彼寺衆　彼，《麗》本作“玉華”。</span> </p><p> <span class="font12 xiao"><a class="zhuhao" href="#1142" id="1146">（2）</a>數行　《狀》作“四行”。</span> </p><p> <span class="font12 xiao"><a class="zhuhao" href="#1143" id="1147">（3）</a>便收梵本　收，《麗》本作攝。</span> </p><p> <span class="font12 xiao"><a class="zhuhao" href="#1144" id="1148">（4）</a>今　邊注：“《狀》是正月三日事”。</span> </p><p> <span>至八日，有弟子<span class="zhuanming">高昌</span>僧<span class="zhuanming">玄覺</span>因向法師自陳所夢，見有一浮圖端嚴高大，忽然崩倒，見已驚起，告法師。法師曰：“非汝身事，此是吾滅謝之徵。”</span> </p><p> <span>至九日暮間，於房後度渠，脚跌倒，脛上有少許皮破，因卽寢疾，<a class="zhuhao" href="#1150" id="1149">（1）</a>氣候漸微。</span> </p><p> <span class="font12 xiao"><a class="zhuhao" href="#1149" id="1150">（1）</a>因卽寢疾　《狀》作“初經四日猶如常行止，至十三日遂卽疾卧”。</span> </p><p> <span>至十六日，如從夢覺，口云：“吾眼前有白蓮花，大<i class="pageTag" onclick="viewPic('ZSK00725-001-L00220','1291793',this);" style="cursor:pointer;"> <span class="song">P220</span></i>於盤，鮮淨可愛。”十七日，又夢見百千人，形容偉大，俱著錦衣，將諸綺繡及妙華珍寶，從法師所卧房室<a class="zhuhao" href="#1157" id="1151">（1）</a>以次莊嚴徧翻經院内外，爰至院後山嶺林木，悉豎幢旛，衆彩間錯，并奏音樂；門外又見無數寶轝，轝中香食美果色類百千，並非人中之物，各各擎來供養於法師。法師辭曰：“如此珍味，證神通者方堪得食。<span class="zhuanming">玄奘</span>未階此位，何敢輒受。”雖此推辭而進食不止。侍人謦欬，遂爾開目，因向寺主<span class="zhuanming">慧德</span>具説前事。法師又云：“<span class="zhuanming">玄奘</span>一生已來所修福慧，準斯相貌，欲似功不唐捐，信如<span class="zhuanming">佛教</span>因果並不虚也。”遂命<span class="zhuanming">嘉尚法師</span>具録所翻經﹑論，合七十四部，<a class="zhuhao" href="#1158" id="1152">（2）</a>總一千三百三十五卷。<a class="zhuhao" href="#1159" id="1153">（3）</a>又録造俱胝畫像﹑<span class="zhuanming">彌勒</span>像各一千󱲁，<a class="zhuhao" href="#1160" id="1154">（4）</a>又造素像十俱胝，又寫<a class="zhuhao" href="#1161" id="1155">（5）</a>《能斷般若》﹑《藥師》﹑《六門陀羅尼》等經各一千部，供養悲﹑敬二田各萬餘人，燒百千燈，贖數萬生。録訖，令<span class="zhuanming">嘉尚</span>宣讀，聞已合掌喜慶。又告門人<a class="zhuhao" href="#1162" id="1156">（6）</a>曰：“吾無常期至，意欲捨墮，宜命有緣總集。”於是罄捨衣資，更令造像，并請僧行道。</span> </p><p> <span class="font12 xiao"><a class="zhuhao" href="#1151" id="1157">（1）</a>所卧房室　室，《麗》本作宇。</span> </p><p> <span class="font12 xiao"><a class="zhuhao" href="#1152" id="1158">（2）</a>七十四部　四，《録》作五，《傳》作三，並云“别出《西域記》”。</span> </p><p> <span class="font12 xiao"><a class="zhuhao" href="#1153" id="1159">（3）</a>一千三百三十五卷　五，《傳》無，《状》作一，《銘》與《麗》本作八。</span> </p><p> <span class="font12 xiao"><a class="zhuhao" href="#1154" id="1160">（4）</a>󱲁　《磧砂》本作󱲁。附《音義》曰：“竹孟反。畫佛<i class="pageTag" onclick="viewPic('ZSK00725-001-L00221','1291793',this);" style="cursor:pointer;"> <span class="song">P221</span></i>像也。”</span> </p><p> <span class="font12 xiao"><a class="zhuhao" href="#1155" id="1161">（5）</a>又寫　《麗》本作“又抄寫”。</span> </p><p> <span class="font12 xiao"><a class="zhuhao" href="#1156" id="1162">（6）</a>又告門人　又，《状》云“二十二日”。</span> </p><p> <span>至二十三日，設齋䞋施。其日又命塑工<span class="zhuanming">宋法智</span>於<span class="zhuanming">嘉壽殿</span>豎菩提像<a class="zhuhao" href="#1167" id="1163">（1）</a>骨已，因從寺衆及翻經大德并門徒等乞歡喜辭别，云：“<span class="zhuanming">玄奘</span>此毒身深可厭患，所作事畢，無宜久住，願以所修福慧迴施有情，共諸有情同生<span class="zhuanming">覩史多天</span><span class="zhuanming">彌勒</span>内眷屬中奉事慈尊，佛下生時亦願随下廣作佛事，乃至無上菩提。”辭訖，<a class="zhuhao" href="#1168" id="1164">（2）</a>因默正念，時復口中誦“色藴不可得，受想行識亦不可得；眼界不可得，乃至意界亦不可得；眼識界不可得，乃至意識界亦不可得，無明不可得，乃至老死亦不可得；乃至菩提不可得，不可得亦不可得。”復口説偈教<a class="zhuhao" href="#1169" id="1165">（3）</a>傍人云：“南無<span class="zhuanming">彌勒</span>﹑<span class="zhuanming">如來</span>應正等覺，願與含識速奉慈顔，南謨<a class="zhuhao" href="#1170" id="1166">（4）</a><span class="zhuanming">彌勒</span>﹑<span class="zhuanming">如來</span>所居内衆，願捨命己，必生其中。”時寺主<span class="zhuanming">慧德</span>又夢見有千軀金像從東方來，下入翻經院，香華滿空。</span> </p><p> <span class="font12 xiao"><a class="zhuhao" href="#1163" id="1167">（1）</a>豎菩提像　《傳》﹑《狀》云“以香木樹”。</span> </p><p> <span class="font12 xiao"><a class="zhuhao" href="#1164" id="1168">（2）</a>辭訖　《傳》﹑《録》﹑《狀》云“並遣表訖”。</span> </p><p> <span class="font12 xiao"><a class="zhuhao" href="#1165" id="1169">（3）</a>偈教　《録》云“願生頌”。</span> </p><p> <span class="font12 xiao"><a class="zhuhao" href="#1166" id="1170">（4）</a>南謨　謨，《麗》本作無，是。</span> </p><p> <span>至二月四日夜半，瞻病僧<span class="zhuanming">明藏禪師</span>見有二人各長一丈許，共捧一白蓮華如小車輪，華有三重，葉長尺餘，光淨可愛，將至法師前。擎華人云：“師從無始已來所<i class="pageTag" onclick="viewPic('ZSK00725-001-L00222','1291793',this);" style="cursor:pointer;"> <span class="song">P222</span></i>有損惱有情諸有惡業，因今小疾並得消殄，<a class="zhuhao" href="#1175" id="1171">（1）</a>應生欣慶。”法師顧視，合掌良久，遂以右手而自搘頤，<a class="zhuhao" href="#1176" id="1172">（2）</a>次以左手申左䏶上，舒足重累右脅而卧，暨乎屬纊，<a class="zhuhao" href="#1177" id="1173">（3）</a>竟不迴轉，不飲不食。<a class="zhuhao" href="#1178" id="1174">（4）</a></span> </p><p> <span class="font12 xiao"><a class="zhuhao" href="#1171" id="1175">（1）</a>並得消殄　殄，《麗》本作除。</span> </p><p> <span class="font12 xiao"><a class="zhuhao" href="#1172" id="1176">（2）</a>而自搘頤　搘頤，《麗》本作支頭。</span> </p><p> <span class="font12 xiao"><a class="zhuhao" href="#1173" id="1177">（3）</a>暨乎屬纊　《麗》本作“迄至命終”。</span> </p><p> <span class="font12 xiao"><a class="zhuhao" href="#1174" id="1178">（4）</a>不飲不食　《狀》云：“明藏更問見何等相，報曰勿問，妨吾正念。”《傳》大同。</span> </p><p> <span>至五日夜半，弟子<span class="zhuanming">光</span>等問云：“和尚決定得生<span class="zhuanming">彌勒</span>内衆<a class="zhuhao" href="#1184" id="1179">（1）</a>不？”法師報云：“得生。”言訖，氣息漸微。少間神遊，<a class="zhuhao" href="#1185" id="1180">（2）</a>侍人不覺，屬纊方委，<a class="zhuhao" href="#1186" id="1181">（3）</a>從足漸冷，<a class="zhuhao" href="#1187" id="1182">（4）</a>最後頂暖，顔色赤白，怡悦勝常，過七日<a class="zhuhao" href="#1188" id="1183">（5）</a>竟無改變，亦無異氣。自非定慧莊嚴，戒香資被，孰能致此。</span> </p><p> <span class="font12 xiao"><a class="zhuhao" href="#1179" id="1184">（1）</a>彌勒内衆　衆，《麗》本作院。</span> </p><p> <span class="font12 xiao"><a class="zhuhao" href="#1180" id="1185">（2）</a>神遊　《銘》云“時年六十九矣”。遊，《麗》本，《磧砂》本皆作逝。</span> </p><p> <span class="font12 xiao"><a class="zhuhao" href="#1181" id="1186">（3）</a>屬纊方委　委，《麗》本作知。</span> </p><p> <span class="font12 xiao"><a class="zhuhao" href="#1182" id="1187">（4）</a>從足漸冷　《麗》本作“從足向上漸冷”。</span> </p><p> <span class="font12 xiao"><a class="zhuhao" href="#1183" id="1188">（5）</a>七日　《麗》本與《録》皆作“七七”，《狀》作“六十”。</span> </p><p> <span>又<span class="zhuanming">慈恩寺</span>僧<span class="zhuanming">明慧</span>業行精苦，初中後夜念誦經行，無時懈廢，於法師亡夜夜半後，旋遶佛堂行道，見北方有<i class="pageTag" onclick="viewPic('ZSK00725-001-L00223','1291793',this);" style="cursor:pointer;"> <span class="song">P223</span></i>白虹四道從北亘南貫并宿，直至<span class="zhuanming">慈恩塔</span>院，皎潔分明，心怪所以。卽念往昔<span class="zhuanming">如來</span>滅度，有白虹十二道從西方直貫<span class="zhuanming">太微</span>，於是大聖遷化。今有此相，將非<span class="zhuanming">玉華法師</span>有無常事耶？天曉向衆説其所見，衆咸怪之。至九日旦，凶問至京，<a class="zhuhao" href="#1190" id="1189">（1）</a>正符虹現之像，聞者嗟其感異。</span> </p><p> <span class="font12 xiao"><a class="zhuhao" href="#1189" id="1190">（1）</a>凶問至京　《麗》本作“無常事果達於京師”；又，京字下無正字。</span> </p><p> <span>法師形長七尺餘，身赤白色，眉目疎朗，端嚴若神，美麗如畫。音詞清遠，言談雅亮，聽者無厭。或處徒衆，或對嘉賓，一坐半朝，身不傾動。<a class="zhuhao" href="#1193" id="1191">（1）</a>服尚乾陀，裁唯細㲲，修廣適中，行步雍容，直前而視，輒不顧眄。滔滔焉若大江之紀地，灼灼焉類芙蕖之在水。加以戒範端凝，始終如一，愛惜之意過護浮囊，持戒之堅超逾草繫。<a class="zhuhao" href="#1194" id="1192">（2）</a>性愛怡簡，不好交遊，一入道場，非朝命不出。</span> </p><p> <span class="font12 xiao"><a class="zhuhao" href="#1191" id="1193">（1）</a>一坐半朝身不傾動　朝，《麗》本作日；動作摇。</span> </p><p> <span class="font12 xiao"><a class="zhuhao" href="#1192" id="1194">（2）</a>超逾草繫　草繫，《麗》本作繫草。</span> </p><p> <span>法師亡後，<span class="zhuanming">西明寺</span>上座<span class="zhuanming">道宣律師</span>有感神之德，至<span class="zhuanming">乾封</span>年中見有神現，自云：“弟子是<span class="zhuanming">韋將軍</span>諸天之子，主領鬼神。<span class="zhuanming">如來</span>欲入湼槃，敕弟子護持<span class="zhuanming">贍部</span>遺法，比見師戒行清嚴，留心律部，四方有疑皆來諮決，所制輕重儀<a class="zhuhao" href="#1203" id="1195">（1）</a>，時有乖錯。師年壽漸促，文記不正，詿誤<a class="zhuhao" href="#1204" id="1196">（2）</a>後人，以是故來示師佛意。”因指<span class="zhuanming">宣</span>所出律鈔及輕重儀僻謬之處，並<i class="pageTag" onclick="viewPic('ZSK00725-001-L00224','1291793',this);" style="cursor:pointer;"> <span class="song">P224</span></i>令改正。<a class="zhuhao" href="#1205" id="1197">（3）</a><span class="zhuanming">宣</span>聞之悚慄悲喜，因問經﹑律﹑論等心所不決者，神並爲決之。<a class="zhuhao" href="#1206" id="1198">（4）</a>又問古來傳法之僧德位高下，並問法師。神答云：“自古諸師解行互有短長而不一準，且如<span class="zhuanming">奘師</span>一人，九生已來備修福慧，<a class="zhuhao" href="#1207" id="1199">（5）</a>生生之中多聞博洽，聰慧辯才，於<span class="zhuanming">贍部洲</span><span class="zhuanming">支那國</span>常爲第一，福德亦然。其所翻譯，文質相兼，無違<span class="zhuanming">梵</span>本。由善業力，今見生<span class="zhuanming">覩史多天</span><span class="zhuanming">慈氏</span>内衆，聞法悟解，更不來人間受生。”神授語訖，<a class="zhuhao" href="#1208" id="1200">（6）</a>辭别而還。<span class="zhuanming">宣</span>因録入别記，見<span class="zhuanming">西明寺</span><a class="zhuhao" href="#1209" id="1201">（7）</a>藏矣。據此而言，自非法師高才懿德乃神明知之，豈凡情所測度<a class="zhuhao" href="#1210" id="1202">（8）</a>。</span> </p><p> <span class="font12 xiao"><a class="zhuhao" href="#1195" id="1203">（1）</a>輕重儀　《麗》本無儀字，《考異》云，古本﹑承本及宋本並有儀字。按下文，當有儀字。</span> </p><p> <span class="font12 xiao"><a class="zhuhao" href="#1196" id="1204">（2）</a>詿誤　詿，《麗》本作便。</span> </p><p> <span class="font12 xiao"><a class="zhuhao" href="#1197" id="1205">（3）</a>並令改正　並，《麗》本作皆。</span> </p><p> <span class="font12 xiao"><a class="zhuhao" href="#1198" id="1206">（4）</a>心所不決者神並爲決之　《麗》本作“種種疑妨神皆爲決之”。</span> </p><p> <span class="font12 xiao"><a class="zhuhao" href="#1199" id="1207">（5）</a>備修福慧　慧字下，《麗》本有“兩業”二字。</span> </p><p> <span class="font12 xiao"><a class="zhuhao" href="#1200" id="1208">（6）</a>神授語訖　《麗》本作“既從彌勒問法，悟解得聖，宣受神語已。”</span> </p><p> <span class="font12 xiao"><a class="zhuhao" href="#1201" id="1209">（7）</a>宣因録入别記見西明寺　《麗》本作“宣因録入著記數卷，見在西明寺。”</span> </p><p> <span class="font12 xiao"><a class="zhuhao" href="#1202" id="1210">（8）</a>測度　《麗》本無度字。</span> </p><i class="pageTag" onclick="viewPic('ZSK00725-001-L00225','1291793',this);" style="cursor:pointer;"> <span class="song">P225</span></i><p> <span>法師病時，檢校翻經使人<span class="zhuanming">許玄備</span>以其年二月三日奏云：“法師因損足得病。”至其月七日，敕中御府宜遣醫人將藥往看。所司卽差供奉醫人<span class="zhuanming">張德志</span>﹑<span class="zhuanming">程桃</span>捧<a class="zhuhao" href="#1222" id="1211">（1）</a>將藥急赴。比至，法師已終，醫藥不及。時<span class="zhuanming">房州</span>刺史<a class="zhuhao" href="#1223" id="1212">（2）</a><span class="zhuanming">竇師倫</span><a class="zhuhao" href="#1224" id="1213">（3）</a>奏法師已亡，帝聞之哀慟傷感，爲之罷朝。數曰<a class="zhuhao" href="#1225" id="1214">（4）</a>“朕失國寶矣”！時文武百僚莫不悲哽流涕，帝言已嗚咽悲不能勝。翌日，<a class="zhuhao" href="#1226" id="1215">（5）</a>又謂羣臣曰：“惜哉！朕國内失<span class="zhuanming">奘法師</span><a class="zhuhao" href="#1227" id="1216">（6）</a>一人，可謂<span class="zhuanming">釋</span>衆梁摧矣，四生無導矣。亦何異苦海方闊，舟檝遽沈，闇室猶昏，燈炬斯掩！”帝言已，嗟惋<a class="zhuhao" href="#1228" id="1217">（7）</a>不止。至其月二十六日，下敕曰：“<span class="zhuanming">竇師倫</span>所奏<span class="zhuanming">玉華寺</span><span class="zhuanming">玄奘法師</span>已亡，<a class="zhuhao" href="#1229" id="1218">（8）</a>葬事所須並令官給。”至三月六日，又敕曰：<a class="zhuhao" href="#1230" id="1219">（9）</a>“<span class="zhuanming">玉華寺</span><span class="zhuanming">奘法師</span>既亡，其翻經之事且停。已翻成者，準舊例官爲鈔寫；自餘未翻者，總付<span class="zhuanming">慈恩寺</span>守掌，勿令損失。其<span class="zhuanming">奘師</span>弟子及同翻經先非<span class="zhuanming">玉華寺</span>僧者，宜放還本寺。<a class="zhuhao" href="#1231" id="1220">（10）</a>”至三月十五日，又有敕：“<span class="zhuanming">玉華寺</span>故大德<span class="zhuanming">玄奘法師</span><a class="zhuhao" href="#1232" id="1221">（11）</a>葬日，宜聽京城僧尼造幢蓋送至墓所。”法師道茂德高，爲明時痛惜，故於亡後重疊降恩，求之古人無比此也。</span> </p><p> <span class="font12 xiao"><a class="zhuhao" href="#1211" id="1222">（1）</a>程桃捧　捧，《考異》云宋本作棒。</span> </p><p> <span class="font12 xiao"><a class="zhuhao" href="#1212" id="1223">（2）</a>房州刺史　房，《録》﹑《狀》及《麗》本﹑《磧砂》本皆作坊。</span> </p><p> <span class="font12 xiao"><a class="zhuhao" href="#1213" id="1224">（3）</a>竇師倫　倫，《狀》作備，誤，下文作倫。</span> </p><p> <span class="font12 xiao"><a class="zhuhao" href="#1214" id="1225">（4）</a>數曰　《麗》本無數字。</span> </p><i class="pageTag" onclick="viewPic('ZSK00725-001-L00226','1291793',this);" style="cursor:pointer;"> <span class="song">P226</span></i><p> <span class="font12 xiao"><a class="zhuhao" href="#1215" id="1226">（5）</a>翌日　《麗》本翌字上有帝字。</span> </p><p> <span class="font12 xiao"><a class="zhuhao" href="#1216" id="1227">（6）</a>奘法師　《麗》本無法字。</span> </p><p> <span class="font12 xiao"><a class="zhuhao" href="#1217" id="1228">（7）</a>嗟惋　《麗》本作“嗚咽”。</span> </p><p> <span class="font12 xiao"><a class="zhuhao" href="#1218" id="1229">（8）</a>已亡　已，《麗》本作既。</span> </p><p> <span class="font12 xiao"><a class="zhuhao" href="#1219" id="1230">（9）</a>又敕曰　《麗》本又下有有字。</span> </p><p> <span class="font12 xiao"><a class="zhuhao" href="#1220" id="1231">（10）</a>宜放還本寺　《麗》本宜字下有各字。</span> </p><p> <span class="font12 xiao"><a class="zhuhao" href="#1221" id="1232">（11）</a>又有敕玉華寺故大德玄奘法師　《麗》本作“又有勅曰故玉華寺僧玄奘法師”。</span> </p><p> <span>於是門人遵其遺命，以籧篨爲轝，奉神柩還京，安置<span class="zhuanming">慈恩寺</span>翻經堂内。弟子數百人哀號動地，京城道俗奔赴哭泣，日數百千。以四月十四日將葬<span class="zhuanming">滻</span>東，<a class="zhuhao" href="#1238" id="1233">（1）</a>都内僧尼及諸士庶共造殯送之儀，素蓋﹑旛幢﹑泥洹﹑帳轝﹑金棺﹑銀槨﹑娑羅樹等五百餘事，布之街衢，連雲接漢，悲笳悽挽，響帀穹宇，而京邑及諸州五百里内送者百萬餘人。<a class="zhuhao" href="#1239" id="1234">（2）</a>雖復喪事華整，而法師神柩仍在籧篨本轝。東市絹行用繒綵三千疋結作湼槃轝，兼以華珮莊嚴，極爲殊妙，請安法師神柩。門徒等恐虧師素志，因止之。<a class="zhuhao" href="#1240" id="1235">（3）</a>乃以法師三衣及國家所施百金之衲置以前行，籧篨轝次其後，觀者莫不流淚哽塞。是日緇素宿於墓所<a class="zhuhao" href="#1241" id="1236">（4）</a>者三萬餘人。十五日旦，掩坎訖，卽於墓所設無遮會<a class="zhuhao" href="#1242" id="1237">（5）</a>而散。是時天地變色，鳥獸鳴哀，物感既然，則人悲可悉。皆言愛河尚淼，慈舟遽沈，永夜猶昏，慧燈光滅，攀巒之痛如亡眼目，不直比之山頽木壞而已。惜哉！</span> </p><i class="pageTag" onclick="viewPic('ZSK00725-001-L00227','1291793',this);" style="cursor:pointer;"> <span class="song">P227</span></i><p> <span class="font12 xiao"><a class="zhuhao" href="#1233" id="1238">（1）</a>將葬滻東　滻東，《傳》作白鹿原；《麗》本作滻之東。</span> </p><p> <span class="font12 xiao"><a class="zhuhao" href="#1234" id="1239">（2）</a>百萬餘人　《麗》本作“百餘萬人”。</span> </p><p> <span class="font12 xiao"><a class="zhuhao" href="#1235" id="1240">（3）</a>因止之　《麗》本作“不許”。</span> </p><p> <span class="font12 xiao"><a class="zhuhao" href="#1236" id="1241">（4）</a>宿於墓所　墓，《麗》本作帳。</span> </p><p> <span class="font12 xiao"><a class="zhuhao" href="#1237" id="1242">（5）</a>無遮會　《麗》本作齋。</span> </p><p> <span>至<span class="zhuanming">總章</span>二年四月八日，有敕徙葬法師於<span class="zhuanming">樊川</span>北原，營建塔宇。蓋以舊所密邇京郊，禁中多見，時傷聖慮，故改卜焉。至於遷殯之儀，門徒哀感，行侣悲慟，切比如初。<a class="zhuhao" href="#1244" id="1243">（1）</a>嗚呼！</span> </p><p> <span class="font12 xiao"><a class="zhuhao" href="#1243" id="1244">（1）</a>切比如初　如，《麗》本作往。</span> </p><p> <span>釋<span class="zhuanming">慧立</span>論曰：觀夫夜星宵月繼西日之明，三江九河助東溟之大，相資之道在物既然，傳襲之風於人豈異。自<span class="zhuanming">法王</span>潛耀之後，<a class="zhuhao" href="#1246" id="1245">（1）</a><span class="zhuanming">阿難</span>結集以來，歲越千年，時逾十代。聖賢間出，英睿遞生，各韞雄圖，俱苞上智，負荷遺法，控御天人，道制風飈，神傾海岳。或舒指而流膏液，或異室而朗奇光，或連屍以伏天魔；或一對而迴時主。或願通法於邊刹，冒浪波於嶮塗；或虚己以應物，求裹糧而行死地。終令玄津溢瀁，惠濟無疆，既益傳燈，實符付囑，考之前册，可不然哉！而清源不窮，今復遇法師嗣承之矣。</span> </p><p> <span class="font12 xiao"><a class="zhuhao" href="#1245" id="1246">（1）</a>潛耀之後　耀，《麗》本作輝。</span> </p><i class="pageTag" onclick="viewPic('ZSK00725-001-L00228','1291793',this);" style="cursor:pointer;"> <span class="song">P228</span></i><p> <span>惟法師星象降靈，山岳騰氣，才過東箭，譽美南金，雅操不羣，堅芳獨拔。以四生爲己任，建正法爲身事，巍巍乎似<span class="zhuanming">嵩</span>﹑<span class="zhuanming">華</span>之負穹蒼，皎皎焉若琅玕之映澄海。而聰機俊骨，發於自然，味道輕榮，率由天性。至夫多識洽聞之奥冠恆肇而逾高，詳玄造微之功跨生融而更遠。滔滔乎，蕩蕩乎，<a class="zhuhao" href="#1250" id="1247">（1）</a>實紹隆之神器也。<a class="zhuhao" href="#1251" id="1248">（2）</a>將使像化重光於頽季之期，故誕兹明德者矣。法師以今古大德，闡揚經﹑論，雖復俱依聖教，而引據不同，諍論紛然，其來自久。至如黎耶是報非報，化人有心無心，和合怖數之徒，聞熏滅不滅等，百有餘科，並三藏四含之槃根，大小兩宗之鉗鍵，先賢之所不決，今哲之所共疑。法師亦躊躇此文，<a class="zhuhao" href="#1252" id="1249">（3）</a>怏怏斯旨，慨然歎曰：“此地經﹑論，蓋法門枝葉，未是根源。諸師雖各起異端，而情疑莫遣，終須括囊大本，取定於<span class="zhuanming">祗洹</span>耳。”</span> </p><p> <span class="font12 xiao"><a class="zhuhao" href="#1247" id="1250">（1）</a>蕩蕩乎　古本﹑承本﹑宋本並作“藹藹乎”。</span> </p><p> <span class="font12 xiao"><a class="zhuhao" href="#1248" id="1251">（2）</a>實紹隆之神器也　原作“實紹隆之器也神之”，據《麗》本改。</span> </p><p> <span class="font12 xiao"><a class="zhuhao" href="#1249" id="1252">（3）</a>躊躇此文　躇，《麗》本作蹰。</span> </p><p> <span>由是壯志發懷，馳心遐外。以<span class="zhuanming">貞觀</span>三年秋八月立誓束裝，拂衣而去。到<span class="zhuanming">中天竺</span><span class="zhuanming">那爛陀寺</span>，逢大法師名<span class="zhuanming">尸羅跋陀</span>，此曰<span class="zhuanming">戒賢</span>。其人體居二宗，神鑒奥遠，博閑三藏，善四韋陀。於《十七地論》最爲精熟，以此論該冠衆經，亦偏常宣講，元是<span class="zhuanming">彌勒菩薩</span>所造，卽攝大乘之根系，<i class="pageTag" onclick="viewPic('ZSK00725-001-L00229','1291793',this);" style="cursor:pointer;"> <span class="song">P229</span></i>是法師發軔之所祈者。十六大國靡不歸宗，禀義學徒恆有萬許。法師既往修造，一面盡歡，以爲相遇之晚。於是服膺聽受，兼諮決所疑，一徧便覆，無所遺忘。譬<span class="zhuanming">濛</span>﹑<span class="zhuanming">氾</span>之納羣流，若<span class="zhuanming">孟諸</span>之吞<span class="zhuanming">雲夢</span>。彼師嗟怪，歎未曾有，云：“若斯人者聞名尚難，豈謂此時共談玄耳。”法師從是聲振<span class="zhuanming">葱嶺</span>，<a class="zhuhao" href="#1254" id="1253">（1）</a>名流八國，彼諸先達英傑聞之，皆宿構重關，共來難詰，雁行魚貫，轂駕肩隨，其並論之詞，雲屯雨至。法師從容辯釋，皆入其室﹑操其戈，取其矛﹑擊其盾，莫不人人喪轍，解頤虔伏，稱爲此公天縱之才，難酬對也。<span class="zhuanming">戒日王</span>等見之抃喜，皆肘步嗚足，傾珍供養。</span> </p><p> <span class="font12 xiao"><a class="zhuhao" href="#1253" id="1254">（1）</a>聲振葱嶺　嶺，《麗》本作西。</span> </p><p> <span>罷席之後，更學<span class="zhuanming">梵</span>書，并餘經﹑論。<a class="zhuhao" href="#1257" id="1255">（1）</a>自<span class="zhuanming">如來</span>一代所説，<span class="zhuanming">耆山</span>方等之教，<span class="zhuanming">鹿苑</span>半字之文，爰至後聖<span class="zhuanming">馬鳴</span>﹑<span class="zhuanming">龍樹</span>﹑<span class="zhuanming">無著</span>﹑<span class="zhuanming">天親</span>諸所製作，及灰山﹑住等十八異執之宗，五部殊塗之致，並收羅研究，<a class="zhuhao" href="#1258" id="1256">（2）</a>達其旨﹑得其文。並佛處世之跡，如泥洹堅固之林，降魔菩提之樹，<span class="zhuanming">迦</span>路崇高之塔，<span class="zhuanming">那揭</span>留影之山，皆躬伸禮敬，備覩靈奇，亦無遺矣。</span> </p><p> <span class="font12 xiao"><a class="zhuhao" href="#1255" id="1257">（1）</a>并餘經論　餘，《麗》本作諸。</span> </p><p> <span class="font12 xiao"><a class="zhuhao" href="#1256" id="1258">（2）</a>收羅研究　收，《麗》本作搜。</span> </p><p> <span>法師心期既滿，學覽復周，將旋本土，遂繕寫大小乘法教六百餘部，請像七軀，舍利百有餘粒，以今<a class="zhuhao" href="#1260" id="1259">（1）</a>十九<i class="pageTag" onclick="viewPic('ZSK00725-001-L00230','1291793',this);" style="cursor:pointer;"> <span class="song">P230</span></i>年春正月二十五日還至<span class="zhuanming">長安</span>。道俗奔迎，傾都罷市。是時也，烟收霧卷，景麗風清，寶帳盈衢，華幢掩日。慶雲垂彩於天表，郁郁紛紛；庶士詠讚於通莊，轟轟隱隱。邪風於焉頓戢，慧日赫以重明。雖不逢<span class="zhuanming">世尊</span>從<span class="zhuanming">忉利</span>之下<span class="zhuanming">閻浮</span>，此亦足爲千載之休美也。</span> </p><p> <span class="font12 xiao"><a class="zhuhao" href="#1259" id="1260">（1）</a>今　《麗》本今下有唐字。</span> </p><p> <span>法師此行經塗數萬，備歷艱危。至如涸陰沍寒之山，飛濤激浪<a class="zhuhao" href="#1262" id="1261">（1）</a>之壑，厲毒黑風之氣，狻猊貙豻之羣，並<span class="zhuanming">法顯</span>失侣之鄉，<span class="zhuanming">智嚴</span>遺伴之地，<span class="zhuanming">班超</span>之所不踐，<span class="zhuanming">章亥</span>之所未遊。法師孑爾孤征，坦然無梗，扇<span class="zhuanming">唐</span>風於八河之外，揚國化於五<span class="zhuanming">竺</span>之間，使乎遐域侯王馳心輦轂，遠方酋長係仰天衢，雖法師不世之功，抑亦聖朝運昌感通之力也。</span> </p><p> <span class="font12 xiao"><a class="zhuhao" href="#1261" id="1262">（1）</a>飛濤激浪　濤，《麗》本作波。</span> </p><p> <span>皇帝握龍圖而纂曆，應赤服以君臨，戮鯨豕以濟羣生，蕩雲霓而光日月。正四維之絶柱，息滄海之横流，重立乾坤，再施鎔造。九功苞於<span class="zhuanming">虞</span>﹑<span class="zhuanming">夏</span>，七德冠於<span class="zhuanming">曹</span>﹑<span class="zhuanming">劉</span>。海晏<span class="zhuanming">河</span>清，時和歲阜，遠無不順，邇無不安，天成地平，人慶神悦。加以重明麗正，三善之義克隆；宰輔忠勤，良哉之歌斯允。既而功窮厚載，德感上玄，紫芝含秀於玉階，華果結英於朱閣。又如<span class="zhuanming">西州</span>石瑞，<span class="zhuanming">松縣</span>琨符，紀聖主千年之期，顯儲君嗣承之業。鳳毛才子之句，上果佛日之文，<a class="zhuhao" href="#1264" id="1263">（1）</a>歷萬古而不聞，當我皇而始出。豈<i class="pageTag" onclick="viewPic('ZSK00725-001-L00231','1291793',this);" style="cursor:pointer;"> <span class="song">P231</span></i>非明靈輔德，玄天福眷者焉。</span> </p><p> <span class="font12 xiao"><a class="zhuhao" href="#1263" id="1264">（1）</a>佛日之文　日，《麗》本作田。</span> </p><p> <span>加復遊心真際，城壍五乘，追思<span class="zhuanming">鷲嶺</span>之容，竚想提河之説，故使遺形紺髮，焕彩來儀，勝典高僧，相輝而至。慈雲布於六合，法鼓震於三千，天華將景風共飛，翠霧與香烟同馥，於是溺俗沈流之士，望涯岸而有期，清虚蹈玄之賓，顧三空而非遠。所謂司南啓路而衆惑知方，商飈襲林而羣籟自響。法師盛德也如彼，逢時也如此，豈同<span class="zhuanming">雅</span>﹑<span class="zhuanming">澄</span>懷道，遇二<span class="zhuanming">石</span>之兇殘，<span class="zhuanming">安</span>﹑<span class="zhuanming">什</span>傳經，值<span class="zhuanming">苻</span>﹑<span class="zhuanming">姚</span>之僞曆。校之深淺，卽行潦之類江湖，比之明暗，<a class="zhuhao" href="#1266" id="1265">（1）</a>乃朝陽之與螢曜矣。</span> </p><p> <span class="font12 xiao"><a class="zhuhao" href="#1265" id="1266">（1）</a>比之明暗　比，《麗》本作方。</span> </p><p> <span>昔鍾玦既至，<span class="zhuanming">魏文</span>奉賦以讚揚；神雀斯呈，<span class="zhuanming">賈逵</span>獻頌而論異。在禽物之微賤，古人猶且詠歌，況法師不朽之神功，棟梁之大業，豈可緘默於明時而無稱述者也。<span class="zhuanming">立</span>學愧往賢，德非先達，直以同霑像化，叨厠末塵，欣慕之懷，百於恆品，所以力課庸愚，輒申斯傳。其清徽令望之美，絶後光前之蹤，别當分諸鴻筆，非此所能覶縷也。冀明鑒君子收意而不哂焉。贊曰：</span> </p><p> <span>生靈感絶，大聖遷神，其能紹繼，唯乎哲人。<span class="zhuanming">馬鳴</span>先唱，<span class="zhuanming">提婆</span>後申，如日斯隱，朗月方陳。穆矣法師，諒爲貞士，迴秀天人，不覊塵滓。窮玄之奥，究儒之理，潔若明珠，芬同蕙芷。悼經之闕，疑義之錯，委命詢求，陵危<i class="pageTag" onclick="viewPic('ZSK00725-001-L00232','1291793',this);" style="cursor:pointer;"> <span class="song">P232</span></i>踐壑。恢恢器宇，赳赳誠恪，振美西州，歸功東閣。屬逢有道，時惟我皇，重懸玉鏡，再理朱囊。三乘既闡，《十地》兼揚，俾夫慧日，幽而更光。粤余庸眇，幸參塵末，長自蓬門，靡雕靡括。高山斯仰，清流是渴，願得攀依，比之藤葛。</span> </p><p class="weizhi_zhanwei"></p><p> <span><span class="zhuanming">釋彦悰</span>箋述曰：余觀<span class="zhuanming">佛教</span>東土已來，<a class="zhuhao" href="#1270" id="1267">（1）</a>英俊賢明，捨家入道者萬計，其中罕能兼善，一二美者有焉。至若視聽貌言，洽聞强識，輕生重道，絶域遐征，貞操勁松筠，雅志陵金石，羣雄革慮，聖主迴光者，於<span class="zhuanming">三藏</span>備之矣。抑又聞之，<span class="zhuanming">三藏</span>當盛暑之晨，體無霑液，祁寒之際，貌不悽慘，不夭不申，不欠不嚏，斯蓋未詳其地位，何賢聖之可格哉！又北宫現疾之時，徵慶繁縟，將終之日，色貌敷愉，亦難得而測也。及終後月餘日，有人賷栴檀末香至，請依西國法用塗<a class="zhuhao" href="#1271" id="1268">（2）</a><span class="zhuanming">三藏</span>身，衆咸莫之許。其人作色曰：“弟子别奉進止，師等若不許，請録狀以聞。”衆從之。及開棺發殮已，人覺異香等蓮華之氣，互相驚問，皆云若兹。向人除併殮衣，唯留襯服，衆覩<span class="zhuanming">三藏</span>貌如生人，百姓號絶<a class="zhuhao" href="#1272" id="1269">（3）</a>共視。向人塗香服殮蓋棺已，俄失所在，衆疑天人焉。余考<span class="zhuanming">三藏</span>夙心，稽其近迹，自非<span class="zhuanming">摩訶薩埵</span>其孰若之乎？曰我同儔，幸希景仰，勗哉！</span> </p><p> <span class="font12 xiao"><a class="zhuhao" href="#1267" id="1270">（1）</a>東土已來　土，《麗》本作度。</span> </p><i class="pageTag" onclick="viewPic('ZSK00725-001-L00233','1291793',this);" style="cursor:pointer;"> <span class="song">P233</span></i><p> <span class="font12 xiao"><a class="zhuhao" href="#1268" id="1271">（2）</a>用塗　用，《麗》本作以。</span> </p><p> <span class="font12 xiao"><a class="zhuhao" href="#1269" id="1272">（3）</a>百姓號絶　百姓，《麗》本作皆。</span> </p></div></div></div>
</>
[卷第九　起顯慶元年三月謝慈恩寺碑成　終二年十一月法師謝敕問病表]
<div class="wlghyzd_wzb_18"><div id="FCdiv1134110" key="1134110"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第九　起顯慶元年三月謝慈恩寺碑成　終二年十一月法師謝敕問病表 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134111" key="1134111"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00185','1291792',this);" style="cursor:pointer;"> <span class="song">P185</span></i><p class="font20" id="ZSK00725-001-BT0000019"><b>大慈恩寺三藏法師傳卷第九</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000020">起顯慶元年三月謝慈恩寺碑成　終二年十一月法師謝敕問病表</p><p> <span><span class="zhuanming">顯慶</span>元年春三月癸亥，御製<span class="zhuanming">大慈恩寺</span>碑文訖。時禮部尚書<span class="zhuanming">許敬宗</span>遣使送碑文與法師，鴻臚寺又有符下寺。甲子，法師率寺衆詣闕陳謝曰：</span> </p><p> <span>沙門<span class="zhuanming">玄奘</span>言。被鴻臚寺符，伏奉敕旨，親紆聖筆爲<span class="zhuanming">大慈恩寺</span>所製碑文已成，睿澤傍臨，宸詞曲照，玄門益峻，梵侣增榮，跼厚地而懷慙，負層穹而寡力。<span class="zhuanming">玄奘</span>聞造化之功既播物而成教，聖人之道亦因辭以見情。然則畫卦垂文，空談於形器；設爻分象，未踰於寰域。<span class="zhuanming">羲皇</span>之德尚見稱於前古，<span class="zhuanming">姬后</span>之風亦獨高於後代。豈若開物成務，闡八政以摛章；詮道立言，證三明而導俗。理窮天地之表，情該日月之外，較其優劣，斯爲盛矣。伏惟皇帝陛下金輪在運，玉曆乘時，化溢四洲，仁覃九有。道包將聖，功茂迺神，縱多能於生知，資率由於天至。始悲奩鏡，卽創招提，俄樹勝幢，更<i class="pageTag" onclick="viewPic('ZSK00725-001-L00186','1291792',this);" style="cursor:pointer;"> <span class="song">P186</span></i>敷文律。若乃天華穎發，睿藻波騰，吞筆海而孕龍宫，掩詞林而包鶴樹。内該八藏，外覈六經，奥而能典，宏而且密。固使<span class="zhuanming">給園</span>遺迹託寶思而彌高，<span class="zhuanming">奈苑</span>餘芳假瓊章而不昧。豈直抑揚夢境，昭晰迷塗，諒以鎔範四天，牢籠三界者矣。<span class="zhuanming">玄奘</span>言行無取，猥預緇徒，亟叨恩顧，每謂多幸。重忝曲成之造，<a class="zhuhao" href="#938" id="937">（1）</a>欣逢像法之盛，且慙且躍，實用交懷。無任竦戴之誠，謹詣朝堂奉表陳謝。</span> </p><p> <span class="font12 xiao"><a class="zhuhao" href="#937" id="938">（1）</a>忝曲成之造　成，各本皆作成，但《麗》本作城，《索引》以“曲〔女〕城”爲專詞名。按《麗》本是。</span> </p><p> <span>乙丑，法師又惟主上文明天縱，聖而多能，非直文麗<span class="zhuanming">魏</span>君，亦乃書遒<span class="zhuanming">漢</span>主。<a class="zhuhao" href="#943" id="939">（1）</a>法師以見碑是聖文，其書亦望神筆，詣闕請皇帝自書。表曰：</span> </p><p> <span>沙門<span class="zhuanming">玄奘</span>等言。竊以應物垂象，神用溥該；隨時設教，聖功畢盡。是知日月雙朗，始極經天之運，卉木俱秀，方窮麗地之德。伏惟皇帝陛下智周萬物，仁霑三界，既隆景化，復闡玄風。鄙<span class="zhuanming">姬穆</span>之好道，空賞瑶池之詠，蔑<span class="zhuanming">漢明</span>之崇法，徒開<span class="zhuanming">白馬</span>之祠。遂乃俯降天文，遠揚幽旨，用彫豐琬，長垂茂則。同六英之發音，若五緯之摛曜，敷至懷而感俗，弘大誓以匡時。豈獨幽贊真如，顯揚玄賾者也。雖玉藻斯暢，翠版將刊，而銀鉤未書，丹字猶韞。然則夔樂已簨，匪里曲之堪預，龍鄉既晝，何爝火之能明。非夫<span class="zhuanming">牙</span>﹑<span class="zhuanming">曠</span>撫律，<i class="pageTag" onclick="viewPic('ZSK00725-001-L00187','1291792',this);" style="cursor:pointer;"> <span class="song">P187</span></i><span class="zhuanming">羲和</span>總馭﹑焉得揚法鼓之大音，裨慧日之沖彩。敢緣斯義，冒用干祈，伏乞成兹具美，勒以神筆，庶陵雲之妙，<a class="zhuhao" href="#944" id="940">（2）</a>邁迹前王，垂露之奇，騰芬後聖。金聲玉振，卽悟羣迷；鳳翥龍蟠，將開衆瞽。豈止克隆像教，懷生霑莫大之恩；實亦聿贊明時，宗社享無畺<a class="zhuhao" href="#945" id="941">（3）</a>之福。<span class="zhuanming">玄奘</span>禀識愚淺，謬齒緇林，本慙窺涉，多虧律行，猥辱紫宸，詞過褒美。<a class="zhuhao" href="#946" id="942">（4）</a>雖驚惕之甚，措顔無地，而慊懇之勤，翹誠有日。重敢塵黷，更懷冰火。</span> </p><p> <span>表奏不納。</span> </p><p> <span class="font12 xiao"><a class="zhuhao" href="#939" id="943">（1）</a>書遒漢主　遒，《麗》本作邁。</span> </p><p> <span class="font12 xiao"><a class="zhuhao" href="#940" id="944">（2）</a>陵雲之妙　陵，《磧砂》本作凌。</span> </p><p> <span class="font12 xiao"><a class="zhuhao" href="#941" id="945">（3）</a>無畺　畺，《磧砂》本作疆。</span> </p><p> <span class="font12 xiao"><a class="zhuhao" href="#942" id="946">（4）</a>猥辱紫宸詞過褒美　《麗》本作“猥辱宸詞，過蒙褒美”。</span> </p><p> <span>景寅，法師又請曰：</span> </p><p> <span>昨一日蒙賷天藻，喜戴不勝，未允神翰，翹丹尚擁。竊以攀榮奇樹，必含笑而芬芳，跪寳玉岑，亦舒渥而貽彩。伏惟陛下提衡執粹，垂拱太寧，睿思綺毫，俯凝多藝。鴻範光於<span class="zhuanming">洛</span>浦，草聖茂於臨池。<span class="zhuanming">玄奘</span>肅荷前恩，奉若華於金境；冒希後澤，佇桂影於銀鉤。豈直含壁相循，聯輝是仰，亦恐非天翰無以懸日月之文，唯麗則可以攄希微之軌。馳魂泥首，<a class="zhuhao" href="#948" id="947">（1）</a>非所敢望，不勝積慊，昧死陳請。</span> </p><i class="pageTag" onclick="viewPic('ZSK00725-001-L00188','1291792',this);" style="cursor:pointer;"> <span class="song">P188</span></i><p> <span>表奏，帝方運神筆。</span> </p><p> <span class="font12 xiao"><a class="zhuhao" href="#947" id="948">（1）</a>馳魂泥首　泥，《麗》本作俛；古本﹑宋本並作泥。</span> </p><p> <span>法師既蒙帝許，不勝慶抃。表謝曰：</span> </p><p> <span>沙門<span class="zhuanming">玄奘</span>言。伏奉敕旨，許降宸筆自勒御製<span class="zhuanming">大慈恩寺</span>碑文。璽誥爰臻，綸慈猥集，祇荷慙惕，罔知攸措。<span class="zhuanming">玄奘</span>聞强弩在彀，鼯鼠不足動其機；鴻鐘匿音，纖莛無以發其響。不謂日臨月照，遂迴景於空門；雨潤雲蒸，乃昭感於玄寺。是所願也，豈所圖焉。伏惟陛下履翼乘樞，握符纘運，追<span class="zhuanming">軒</span>邁<span class="zhuanming">頊</span>，孕<span class="zhuanming">夏</span>吞<span class="zhuanming">殷</span>，演衆妙以陶時，總多能而景俗。九域之内既沐仁風，四天之表亦霑玄化。然則津梁之法非至聖無足闡其源，幽贊之工非至人何以敷其迹。雖追遠所極，自動天情，而冥祐可祈，卽迴宸睠，英詞曲被，已超希代之珍，祕迹行開，將踰絶價之寳。凡在羣品，靡弗欣戴。然彼<span class="zhuanming">梵</span>徒倍增慶躍，夢鈞天之廣樂，匹此非奇，得輪王之髻珠，疇兹豈貴。<a class="zhuhao" href="#952" id="949">（1）</a>庶當刊以貞石，用樹福庭，蠢彼迷生，方開耳目。盛乎法炬，傳諸未來，使夫瞻寳字而跂銀鉤，<a class="zhuhao" href="#953" id="950">（2）</a>發菩提於此日；諷遒文<a class="zhuhao" href="#954" id="951">（3）</a>而探至賾，悟般若於斯地。劫成窮芥，昭昭之美恒存；遷海還桑，藹藹之風無朽。<span class="zhuanming">玄奘</span>出自凡品，夙慙行業，既蒙落飾，思闡玄獻。往涉<span class="zhuanming">迦維</span>，本憑皇化，迨兹翻譯，復承朝奬。而<span class="zhuanming">貞觀</span>之際，濫沐洪慈，<span class="zhuanming">永徽</span>已來，更叨殊遇。二主神筆，猥賜褒揚，兩朝聖藻，亟垂榮飾。顧循愚<i class="pageTag" onclick="viewPic('ZSK00725-001-L00189','1291792',this);" style="cursor:pointer;"> <span class="song">P189</span></i>劣，實懷兢懼。輸報之誠不忘昏曉。但以恩深巨壑，豈滴水之能酬；施厚崧丘，匪纖塵之可謝。唯當憑諸慧力，運以無方，資景祚於園寢，助隆基於七百。不任竦戴之至。謹附内給事臣<span class="zhuanming">王君德</span>奉表陳謝以聞。輕犯威嚴，伏深戰慄。</span> </p><p> <span class="font12 xiao"><a class="zhuhao" href="#949" id="952">（1）</a>疇兹豈貴　疇，《麗》本作儔。</span> </p><p> <span class="font12 xiao"><a class="zhuhao" href="#950" id="953">（2）</a>跂銀鉤　跂，《麗》本作仰。</span> </p><p> <span class="font12 xiao"><a class="zhuhao" href="#951" id="954">（3）</a>諷遒文　遒，宋本作通。</span> </p><p> <span>夏四月八日，帝書碑并匠鐫訖，將欲送寺，<a class="zhuhao" href="#959" id="955">（1）</a>法師慙荷聖慈，不敢空然待送，乃率<span class="zhuanming">慈恩</span>徒衆及京城僧尼，各營幢蓋﹑寳帳﹑旛華，共至<span class="zhuanming">芳林門</span>迎。敕又遣太常九部樂，<span class="zhuanming">長安</span>﹑<span class="zhuanming">萬年</span>二縣音聲共送。幢最卑者上出雲霓，旛極短者猶摩霄漢，凡三百餘事，音聲車千餘乘。<a class="zhuhao" href="#960" id="956">（2）</a>至七日暝集城西<span class="zhuanming">安福門街</span>。其夜雨。八日，路不堪行，敕遣且停，仍迎法師入内。至十日，天景晴麗，敕遣依前陳設。十四日旦，方乃引發，幢旛等次第陳列，從<span class="zhuanming">芳林門</span>至<span class="zhuanming">慈恩寺</span>，三十里間爛然盈滿。帝登<span class="zhuanming">安福門</span>樓望之甚悦，京都士女觀者百餘萬人。至十五日，度僧七人，設二千僧齋，陳九部樂等於佛殿前，日晚方散。至十六日，法師又與徒衆詣朝堂陳謝碑至寺。表曰：</span> </p><p> <span>沙門<span class="zhuanming">玄奘</span>等言。今月十四日，伏奉敕旨，送御書<i class="pageTag" onclick="viewPic('ZSK00725-001-L00190','1291792',this);" style="cursor:pointer;"> <span class="song">P190</span></i><span class="zhuanming">大慈恩寺</span>碑，並設九部樂供養。<span class="zhuanming">堯</span>日分照，先增慧炬之暉，<a class="zhuhao" href="#961" id="957">（3）</a><span class="zhuanming">舜</span>海通波，更足法流之廣。豐碣巖𥩳，天文景燭，狀彩霞之映靈山，疑縟宿之臨仙嶠。凡在緇素，電激雲奔，瞻奉驚躍，得未曾有。竊以八卦垂文，六爻發繫，觀鳥製法，泣麟敷典，聖人能事，畢見於兹，將以軌物垂範，隨時立訓，陶鑄生靈，抑揚風烈。然則<span class="zhuanming">秦皇</span>刻石，獨昭美於封禪；<span class="zhuanming">魏后</span>刊碑，徒紀功於大饗。猶稱題目，高視百王，豈若親紆叡藻，俯門仙翰。金奏發韻，銀鉤絢迹，探龍宫而駕三玄，軼鳳篆而窮八體，揚春波而騁思，渧秋露以標奇。弘一乘之妙理，讚六度之幽賾，化總三千之域，聲騰百億之外。<span class="zhuanming">奈苑</span>微言，假天詞而更顯；<span class="zhuanming">竹林</span>開士，託神筆而彌尊。固使梵志歸心，<a class="zhuhao" href="#962" id="958">（4）</a>截疑綱而祇訓，波旬革慮，偃邪山而徇道。豈止塵門之士始悟迷方，滯夢之賓行超苦際。像教東漸，年垂六百，弘闡之盛，未若於兹。至如<span class="zhuanming">漢明</span>通感，尚咨謀於<span class="zhuanming">傅毅</span>，<span class="zhuanming">吴</span>主歸宗，猶考疑於<span class="zhuanming">闞澤</span>。自斯以降，無足稱者，隨緣化物，獨推昭運，爲善必應，克峻昌基，若金輪之王神功不測，同寳冠之帝休祚方永。<span class="zhuanming">玄奘</span>等謬忝朝恩，幸登玄肆，屬慈雲重布，法鼓再揚，三明之化既隆，八正之門長闢，而顧非貞懇，虚蒙奬導，仰層旻而荷澤，俯浚谷以懷慙。無任竦戴之誠，謹詣闕陳謝以聞。</span> </p><p> <span class="font12 xiao"><a class="zhuhao" href="#955" id="959">（1）</a>將欲送寺　送，宋本作往。</span> </p><i class="pageTag" onclick="viewPic('ZSK00725-001-L00191','1291792',this);" style="cursor:pointer;"> <span class="song">P191</span></i><p> <span class="font12 xiao"><a class="zhuhao" href="#956" id="960">（2）</a>音聲車千餘乘　千，《麗》本作百。</span> </p><p> <span class="font12 xiao"><a class="zhuhao" href="#957" id="961">（3）</a>慧炬之暉　暉，《麗》本作輝。</span> </p><p> <span class="font12 xiao"><a class="zhuhao" href="#958" id="962">（4）</a>固使梵志歸心　固，《麗》本作因。</span> </p><p> <span>碑至，有司於佛殿前東南角别造碑屋安之。其舍複拱重櫨，雲楣綺棟，金華下照，寳鐸上暉，仙掌露盤，一同靈塔。帝善楷﹑隸﹑草﹑行，尤精飛白。其碑作行書，又用飛白势作‘<span class="zhuanming">顯慶</span>元年’四字，並窮神妙。觀者日數千人，文武三品以上表乞摸打，許之。自結繩息用，文字代興，二篆形殊，楷﹑草势異，懸鍼垂露，雲氣偃波，銘石章程，八分行隸，<a class="zhuhao" href="#964" id="963">（1）</a>古人互有短長，不能兼美。至如<span class="zhuanming">漢元</span>稱善史書，<span class="zhuanming">魏武</span>工於草﹑行，<span class="zhuanming">鍾繇</span>閑於三體，<span class="zhuanming">王仲</span>妙於八分，<span class="zhuanming">劉劭</span>﹑<span class="zhuanming">張弘</span>發譽於飛白，<span class="zhuanming">伯英</span>﹑<span class="zhuanming">子玉</span>流名於草聖。唯<span class="zhuanming">中郎</span>﹑<span class="zhuanming">右軍</span>稍兼衆美，亦不能盡也。故<span class="zhuanming">韋文休</span>見二<span class="zhuanming">王</span>書曰，“二<span class="zhuanming">王</span>自可稱能，未是知書”也。若其天鋒秀拔，頵鬱遒健，該古賢之衆體，盡先哲之多能，爲豪翰之陽春﹑文字之寡和者，信歸之於我皇矣。</span> </p><p> <span class="font12 xiao"><a class="zhuhao" href="#963" id="964">（1）</a>八分行隸　隸，《考異》云，古本﹑大本﹑宋本並作狎，承本作押。</span> </p><p> <span>法師少因聽習，及往西方，涉<span class="zhuanming">凌山</span>﹑<span class="zhuanming">雪嶺</span>，遂得冷病，發卽封心，屢經困苦。數年已來，憑藥防禦得定。今夏五月，因熱追涼，遂動舊疾，幾將不濟。道俗憂懼，中書聞奏，敕遣供奉上醫尚藥奉御<span class="zhuanming">蔣孝璋</span>﹑鍼醫<span class="zhuanming">上官琮</span>專看，所須藥皆令内送。北門使者日有數般，遣伺氣候，<i class="pageTag" onclick="viewPic('ZSK00725-001-L00192','1291792',this);" style="cursor:pointer;"> <span class="song">P192</span></i>遞報消息。乃至眠寢處所，皆遣内局上手安置。其珍惜如是，雖慈父之於一子，所不過也。<span class="zhuanming">孝璋</span>等給侍醫藥，晝夜不離，經五日方損，内外情安。法師既荷聖恩，翌日進表謝曰：</span> </p><p> <span>沙門<span class="zhuanming">玄奘</span>言。<span class="zhuanming">玄奘</span>拙自營衞，冷疹增動，幾至緜篤，殆辭昭運。天恩矜愍，降以良醫，鍼藥纔加，卽蒙瘳愈。駐頽齡於欲盡，反營魄於將消，重覩昌時，復遵明導，豈止膏肓永絶，腠理恒調而已。顧循庸菲，屢荷殊澤，施厚命輕，罔知輸報。唯憑慧力，庶詶冥祉。<span class="zhuanming">玄奘</span>猶自虚惙，未堪詣闕陳謝，無任竦戴之至。謹遣弟子<span class="zhuanming">大乘光</span>先奉表以聞。<a class="zhuhao" href="#966" id="965">（1）</a></span> </p><p> <span class="font12 xiao"><a class="zhuhao" href="#965" id="966">（1）</a>先奉表以聞　《麗》本無先字。</span> </p><p> <span>帝覽表，遣給事<span class="zhuanming">王君德</span>慰問法師曰：“既初服藥後，<a class="zhuhao" href="#969" id="967">（1）</a>氣力固當虚劣，請法師善自攝衞，未宜卽用心力。”法師又蒙聖問，不勝喜懼之至，又表謝曰：</span> </p><p> <span>沙門<span class="zhuanming">玄奘</span>言。<span class="zhuanming">玄奘</span>業累所嬰，致招疾苦，呼吸之頃，幾隔明時。忽蒙皇帝﹑皇后降慈悲之念，垂性命之憂，天使頻循，<a class="zhuhao" href="#970" id="968">（2）</a>有逾十慰，神藥俯救，若遇一丸。飲沐聖慈，已袪沈痛，承荷醫療，遂得痊除。豈期已逝之魂見招於上帝，將夭之壽重禀於洪鑪。退省庸微，何以當此，撫膺媿越，言不足宣。荷殊澤而詎勝，粉微軀而靡謝。方冀勗兹禮誦，罄此身心，以答不次之恩，少塞無窮之責。無任感戴之極，謹附表謝<i class="pageTag" onclick="viewPic('ZSK00725-001-L00193','1291792',this);" style="cursor:pointer;"> <span class="song">P193</span></i>聞。喜懼兼並，罔知攸措，塵黷聽覽，伏增惶悚。</span> </p><p> <span class="font12 xiao"><a class="zhuhao" href="#967" id="969">（1）</a>初服藥後　初，《麗》本作新。</span> </p><p> <span class="font12 xiao"><a class="zhuhao" href="#968" id="970">（2）</a>天使頻循　循，《麗》本作臨。</span> </p><p> <span>往<span class="zhuanming">貞觀</span>十一年<a class="zhuhao" href="#981" id="971">（1）</a>中，有敕曰：“<span class="zhuanming">老子</span>是朕祖宗，名位稱號宜在佛先。”時<span class="zhuanming">普光寺</span>大德<span class="zhuanming">法常</span>﹑<span class="zhuanming">總持寺</span>大德<span class="zhuanming">普應</span>等數百人於朝堂陳諍，未蒙改正。法師還國來已頻内奏，許有商量，未果而<span class="zhuanming">文帝</span>昇遐。<span class="zhuanming">永徽</span>六年，先有敕<a class="zhuhao" href="#982" id="972">（2）</a>：“道士﹑僧等犯罪情難知者，可同俗法推勘。”邊遠官人不閑敕意，事無大小動行枷杖，虧辱爲甚。法師每憂之，因疾委頓，慮更不見天顔，乃附人陳前二事於國非便：“<span class="zhuanming">玄奘</span>命垂日夕，恐不獲後言，謹附啟聞，伏枕惶懼。”敕遣報云：“所陳之事聞之。但佛道名位，先朝處分，事須平章。其同俗敕，卽遣停廢。師宜安意，强進湯藥。”至二十三日，降敕曰：“<span class="zhuanming">道教</span>清虚，<span class="zhuanming">釋</span>典微妙，庶物藉其津梁，三界之所遵仰。比爲法末人澆，多違制律，且權依俗法，以伸懲誡，冀在止惡勸善，非是以人輕法。但出家人等具有制條，更别推科，恐爲勞擾。前令道士﹑女道士﹑<a class="zhuhao" href="#983" id="973">（3）</a>僧﹑尼有犯依俗法者宜停。必有違犯，宜依條制。”法師既荷兹聖澤，奉表詣闕陳謝曰：</span> </p><p> <span>沙門<span class="zhuanming">玄奘</span>言。伏見敕旨，僧﹑尼等有過，停依俗法之條，還依舊格。非分之澤忽委緇徒，不訾之恩復霑玄肆，睎暘沐道<a class="zhuhao" href="#984" id="974">（4）</a>，實用光華，跼地循躬，唯增震<i class="pageTag" onclick="viewPic('ZSK00725-001-L00194','1291792',this);" style="cursor:pointer;"> <span class="song">P194</span></i>惕。竊以法王既没，像化空傳，宗紹之規，寄諸明后。伏惟皇帝陛下寶圖御極，金輪乘正，睠兹<span class="zhuanming">釋教</span>，載懷宣闕<a class="zhuhao" href="#985" id="975">（5）</a>，以爲落飾玄門，外異流俗，雖情牽五濁，律行多虧，而體被三衣，福田斯在。削玉條之密網，布以寬仁；信金口之直詞，允兹迴向。斯固天祇載悦，應之以休徵，豈止<span class="zhuanming">梵</span>侣懷恩，加之以貞確。若有背兹寬貸，自貽伊咎，則違大師之嚴旨，虧聖主之深慈，凡在明靈，自宜譴謫，豈待平章之律，<a class="zhuhao" href="#986" id="976">（6）</a>方科姦妄之罪。<span class="zhuanming">玄奘</span>庸昧，猥厠法流，每忝鴻恩，忌懷慙惕，<a class="zhuhao" href="#987" id="977">（7）</a>重祇殊奬，彌復兢惶。但以近嬰疾疹，不獲隨例詣闕。無任竦戴之誠，<a class="zhuhao" href="#988" id="978">（8）</a>謹遣弟子<span class="zhuanming">大乘光</span>先奉表<a class="zhuhao" href="#989" id="979">（9）</a>陳謝以聞。</span> </p><p> <span>自是僧徒得安禪誦<a class="zhuhao" href="#990" id="980">（10）</a>。</span> </p><p> <span class="font12 xiao"><a class="zhuhao" href="#971" id="981">（1）</a>貞觀十一年　金陵本謂當作“往貞觀十一年中”。《麗》本如是作。《考異》謂古本﹑承本及宋本無往﹑中二字。按金陵本是。</span> </p><p> <span class="font12 xiao"><a class="zhuhao" href="#972" id="982">（2）</a>先有敕　《麗》本無先字。</span> </p><p> <span class="font12 xiao"><a class="zhuhao" href="#973" id="983">（3）</a>女道士　《磧砂》本無士字。</span> </p><p> <span class="font12 xiao"><a class="zhuhao" href="#974" id="984">（4）</a>睎暘沐道　睎暘，宋本﹑《磧砂》本作晞湯，《麗》本作晞陽。</span> </p><p> <span class="font12 xiao"><a class="zhuhao" href="#975" id="985">（5）</a>載懷宣闕　闕，《麗》本作闡。</span> </p><p> <span class="font12 xiao"><a class="zhuhao" href="#976" id="986">（6）</a>平章之律　章，《考異》云，他本皆作反。</span> </p><p> <span class="font12 xiao"><a class="zhuhao" href="#977" id="987">（7）</a>忌懷慙惕　忌，《麗》本作以。</span> </p><p> <span class="font12 xiao"><a class="zhuhao" href="#978" id="988">（8）</a>竦戴之誠　誠，《麗》本作至。</span> </p><i class="pageTag" onclick="viewPic('ZSK00725-001-L00195','1291792',this);" style="cursor:pointer;"> <span class="song">P195</span></i><p> <span class="font12 xiao"><a class="zhuhao" href="#979" id="989">（9）</a>先奉表　《麗》本無先字。</span> </p><p> <span class="font12 xiao"><a class="zhuhao" href="#980" id="990">（10）</a>禪誦　《麗》本誦字下有矣字。</span> </p><p> <span>法師悲喜交集，不覺淚霑襟袖，不勝抃躍之至。又重進表謝曰：</span> </p><p> <span>沙門<span class="zhuanming">玄奘</span>言。伏奉恩敕，除僧等依俗法推勘條章。喜戴之誠，<a class="zhuhao" href="#993" id="991">（1）</a>莫知準譬。竊尋正法隆替，隨君上所抑揚，彝倫薄厚，儷玄風以興缺。自聖運在璿，明皇執粹，甄崇道藝，區别玄儒，開不二之鍵，廣唯一之轍，寫龍宫於蓬閣，接<span class="zhuanming">鷲</span>壤於神臯，俾夫鍾梵之聲洋溢區宇，福善之業濯沐黎氓，實法門之嘉會，率土之幸甚。頃爲僧徒不整，誨馭乖方，致使内虧<span class="zhuanming">佛教</span>，外犯王法，一人獲罪，舉衆蒙塵，遂觸天威，令依俗法。所期清肅，志在懲誡。僧等震懼，夙夜慙惶，而聖鑒天臨，仁澤昭被，篤深期於玄妙，掩纖垢於含弘，爰降殊恩，釋兹嚴罰，非其人之足惜，<a class="zhuhao" href="#994" id="992">（2）</a>顧斯法之可尊。遂令入網之魚復遊江﹑<span class="zhuanming">漢</span>，觸籠之鳥還颺杳冥，法水混而更清，福田鹵而還沃。僧等各深荷戴，人知自勉，庶當勵情去惡，以副天心；專精禮念，用答鴻造。伏願皇帝﹑皇后以紹隆之功，永凝百福，乘慈悲之業，端拱萬春。<span class="zhuanming">震域</span>締祥，<span class="zhuanming">維城</span>具美。不勝舞躍感荷之至。謹重附表陳謝以聞。輕黷冕旒，伏增惶恐。</span> </p><p> <span class="font12 xiao"><a class="zhuhao" href="#991" id="993">（1）</a>喜戴之誠　誠，《麗》本作心。</span> </p><p> <span class="font12 xiao"><a class="zhuhao" href="#992" id="994">（2）</a>非其人之足惜　惜，《考異》云宋本作措。</span> </p><i class="pageTag" onclick="viewPic('ZSK00725-001-L00196','1291792',this);" style="cursor:pointer;"> <span class="song">P196</span></i><p> <span>帝覽表，知法師病愈，遣使迎法師入，安置於<span class="zhuanming">凝陰殿</span>院之西閣供養。仍彼翻譯，或經二旬﹑三旬方乃一出。</span> </p><p class="weizhi_zhanwei"></p><p> <span>冬十月，<a class="zhuhao" href="#1000" id="995">（1）</a>中宫在難，歸依三寶，請垂加祐。法師啟<a class="zhuhao" href="#1001" id="996">（2）</a>“聖體必安和無苦，然所懷者是男，平安之後願聽出家”。當蒙敕許。其月一日，<a class="zhuhao" href="#1002" id="997">（3）</a>皇后施法師衲袈裟一領，并雜物等數十<a class="zhuhao" href="#1003" id="998">（4）</a>件。法師啟謝曰：</span> </p><p> <span>沙門<span class="zhuanming">玄奘</span>啟。垂賜衲并雜物等，捧對驚慙，不知比喻。且金縷上服，傳自先賢，或無價衣，聞諸聖典，未有窮神盡妙，目擊當如今之賜者也。觀其均綵濃淡，敬君不能逾其巧；裁縫婉密，離縷無以窺其際。<a class="zhuhao" href="#1004" id="999">（5）</a>便覺煙霞入室，蘭囿在身，旋俯自瞻，頓增榮價。昔<span class="zhuanming">道安</span>言珍<span class="zhuanming">秦</span>代，未遇此恩；<span class="zhuanming">支遁</span>稱禮<span class="zhuanming">晉</span>朝，罕聞斯澤。唯<span class="zhuanming">玄奘</span>庸薄，獨竊洪私，顧寵循躬，彌深戰汗。伏願皇帝﹑皇后富衆多之子孫，享無疆之福祚，長臨玉鏡，永御寶圖，覆育羣生，與天無極。不任慙佩之至。謹啟謝聞。施重詞輕，不能宣盡。</span> </p><p> <span class="font12 xiao"><a class="zhuhao" href="#995" id="1000">（1）</a>冬十月　十，《録》作十一。</span> </p><p> <span class="font12 xiao"><a class="zhuhao" href="#996" id="1001">（2）</a>法師啟　啟字下，《麗》本有曰。</span> </p><p> <span class="font12 xiao"><a class="zhuhao" href="#997" id="1002">（3）</a>其月一日　《麗》本作“至十一月五日”。</span> </p><p> <span class="font12 xiao"><a class="zhuhao" href="#998" id="1003">（4）</a>數十　《録》作“百餘”。</span> </p><p> <span class="font12 xiao"><a class="zhuhao" href="#999" id="1004">（5）</a>離縷無以窺其際　離縷，宋本作雜縷。</span> </p><i class="pageTag" onclick="viewPic('ZSK00725-001-L00197','1291792',this);" style="cursor:pointer;"> <span class="song">P197</span></i><p> <span>五日申後，忽有一赤雀飛來止於御帳，<span class="zhuanming">奘</span>不勝喜慶，<a class="zhuhao" href="#1010" id="1005">（1）</a>陳表賀曰：</span> </p><p> <span>沙門<span class="zhuanming">玄奘</span>言。<span class="zhuanming">玄奘</span>聞白鳩彰瑞，表<span class="zhuanming">殷</span>帝之興；赤雀呈符，示<span class="zhuanming">周</span>王<a class="zhuhao" href="#1011" id="1006">（2）</a>之慶。是知穹昊降祥以明人事，其來久矣。<span class="zhuanming">玄奘</span>今日申後酉前，<a class="zhuhao" href="#1012" id="1007">（3）</a>於<span class="zhuanming">顯慶殿</span>庭帷内見有一雀，背羽俱丹，腹足咸赤，從南飛來，入帳止於御座，徘徊踊躍，貌甚從容。見是異禽，乃謂之曰：“皇后在孕未遂分誕，<span class="zhuanming">玄奘</span>深懷憂懼，願乞平安，若如所祈，爲陳喜相。”雀乃迴旋蹀足，示平安之儀，了然解人意。<span class="zhuanming">玄奘</span>深心歡喜，舉手唤之，又徐徐相向，乃至逼之不懼，撫之不驚，左右之人咸悉共見。<span class="zhuanming">玄奘</span>因爲受三歸報其雅意，未及執捉，從其徘徊，遂復飛去。伏惟皇帝﹑皇后德通神明，恩加兆庶，禮和樂洽，仁深義遠，故使羽族呈祥，神禽效質，顯子孫之盛，<a class="zhuhao" href="#1013" id="1008">（4）</a>彰八百之隆，既爲曩代之休符，亦是當今之靈貺。<span class="zhuanming">玄奘</span>輕生有幸，肇屬嘉祥，喜忭之深，<a class="zhuhao" href="#1014" id="1009">（5）</a>不敢緘默，略疏梗概，謹以奏聞。若其羽翼之威儀，陽精之淳偉，歷代之稽古，出見之方表，所不知也。謹言。</span> </p><p> <span class="font12 xiao"><a class="zhuhao" href="#1005" id="1010">（1）</a>奘不勝喜慶　《麗》本奘字上有玄字。</span> </p><p> <span class="font12 xiao"><a class="zhuhao" href="#1006" id="1011">（2）</a>周王　周，古本﹑宋本作國。</span> </p><p> <span class="font12 xiao"><a class="zhuhao" href="#1007" id="1012">（3）</a>今日申後酉前　《考異》云，日字宋本無。</span> </p><p> <span class="font12 xiao"><a class="zhuhao" href="#1008" id="1013">（4）</a>顯子孫之盛　盛，《麗》本作茂。</span> </p><p> <span class="font12 xiao"><a class="zhuhao" href="#1009" id="1014">（5）</a>喜祚之深　祚，《麗》本﹑《磧砂》本皆作抃。</span> </p><i class="pageTag" onclick="viewPic('ZSK00725-001-L00198','1291792',this);" style="cursor:pointer;"> <span class="song">P198</span></i><p> <span>表進已，頃聞<a class="zhuhao" href="#1021" id="1015">（1）</a>有敕令使報法師：“皇后分娩<a class="zhuhao" href="#1022" id="1016">（2）</a>已訖，果生男，<a class="zhuhao" href="#1023" id="1017">（3）</a>端正奇特，神光滿院，自庭燭天。朕歡喜無已，内外舞躍，必不違所許。願法師護念，號爲<span class="zhuanming">佛光王</span>。”法師進賀曰：</span> </p><p> <span>沙門<span class="zhuanming">玄奘</span>言。竊聞至道攸敷，啟天人於載算；深期所感，誕玄聖於克岐。伏惟皇帝﹑皇后情境三空，化孚九有，故能闢垂旒於二諦，卻走馬於一乘。蘭殿初歆，爰發俱胝之願；珽柯在孕，便結踰城之徵。俾夫十號降靈，弘兹攝受，百神翼善，肅此宫闈。所以災厲克清，安和載誕。七華儼以承步，九龍低而濯質。玄門佇迹，道樹靈陰，<a class="zhuhao" href="#1024" id="1018">（4）</a>雖昔之履帝呈祥，捫天表異，寧足以方斯感貺，匹此英猷。率土詠歌，喜皇階之納祐；緇林勇鋭，欣紺馬之來遊。伏願無替前恩，特令法服，靡局常戀，迥構良因。且帝子之崇，出處斯在，法王之任，高尚彌隆。加以功德無邊，津梁載遠，儻聖澤無舛，弘誓不移。竊謂殫四海之資，不足比斯檀行；傾十地之業，無以譬此福基。當願皇帝﹑皇后百福凝華，齊輝北極，萬春表壽，等固南山。罄娱樂於延齡，踐薩云於遐劫。儲君允茂，綏紹帝猷。寵番惟宜，翊亮王室。襁褓英胤，休祉日繁，標志節於本枝，<a class="zhuhao" href="#1025" id="1019">（5）</a>嗣芳塵於草座。<span class="zhuanming">玄奘</span>濫偶丕運，局影禁門，<a class="zhuhao" href="#1026" id="1020">（6）</a>貴匪德昇，寵緣恩積。幸屬國慶惟始，淨業開基，踊<i class="pageTag" onclick="viewPic('ZSK00725-001-L00199','1291792',this);" style="cursor:pointer;"> <span class="song">P199</span></i>躍之懷，塵粉無恨。不勝喜賀之至。謹奉表以聞。輕觸威嚴，伏增戰越。</span> </p><p> <span class="font12 xiao"><a class="zhuhao" href="#1015" id="1021">（1）</a>頃聞　聞，《麗》本作間。</span> </p><p> <span class="font12 xiao"><a class="zhuhao" href="#1016" id="1022">（2）</a>分娩　娩，《麗》本作難。</span> </p><p> <span class="font12 xiao"><a class="zhuhao" href="#1017" id="1023">（3）</a>果生男　三字吕校補入。今按，《麗》本有此三字，《考異》謂他本並無。</span> </p><p> <span class="font12 xiao"><a class="zhuhao" href="#1018" id="1024">（4）</a>道樹靈陰　靈，《麗》本作虚。</span> </p><p> <span class="font12 xiao"><a class="zhuhao" href="#1019" id="1025">（5）</a>標志節於本枝　志，《麗》本作峻。</span> </p><p> <span class="font12 xiao"><a class="zhuhao" href="#1020" id="1026">（6）</a>局影禁門　局，《麗》本作扃。</span> </p><p> <span><span class="zhuanming">佛光王</span>生滿三日，法師又進表曰：</span> </p><p> <span>沙門<span class="zhuanming">玄奘</span>言。<span class="zhuanming">玄奘</span>聞《易》<a class="zhuhao" href="#1032" id="1027">（1）</a>嘉日新之義，《詩》美無疆子孫，所以<span class="zhuanming">周</span>祚過期，<span class="zhuanming">漢</span>曆遐緒者，應斯道也。又聞龍門洄激，資源長而流遠；桂樹叢生，藉根深而芳藹。伏惟皇運累聖相承，重規疊矩，積植仁義，浸潤黎元，其來久也。由是二后光膺大寶，爲子孫基，可謂根深源長矣。逮陛下受圖，功業逾盛。還淳反素，邁三五之蹤；製禮作樂，逸<span class="zhuanming">殷</span>﹑<span class="zhuanming">周</span>之軌。不恃黄屋爲貴，以濟兆庶爲心。未明求衣，日昃忘食，一人端拱，萬里廓清。<a class="zhuhao" href="#1033" id="1028">（2）</a>雖<span class="zhuanming">成</span>﹑<span class="zhuanming">康</span>之隆，未至於此。是故卿雲紛郁，江海無波，日域遵風，龍鄉沐化。蕩蕩乎，巍巍乎，難得而備言矣。既而道格穹蒼，明神降福，令月嘉辰，皇子載誕。天枝廣茂，瓊蕚增敷，率土懷生，莫不慶賴。在於<span class="zhuanming">玄奘</span>特百恆情，豈直喜聖后之平<i class="pageTag" onclick="viewPic('ZSK00725-001-L00200','1291792',this);" style="cursor:pointer;"> <span class="song">P200</span></i>安，實亦欣<span class="zhuanming">如來</span>之有嗣。伏願不違前敕，卽聽出家。移人王之胤，爲法王之子，披著法服，制立法名，授以三皈，列於僧數。紹隆像化，闡播玄風，再秀禪林，重暉覺苑。追淨眼之茂跡，踐月蓋之高縱。斷二種纏，成無等覺。色身微妙，譬彼山王；燄網莊嚴，過於日月。然後蔭慈雲於大千之境，揚慧炬於百億之洲，振法鼓而挫天魔，麾勝旛而摧外道，接沈流於倒海，撲燎火於邪山，竭煩惱之深河，碎無明之巨㲉，爲天人師，作調御士。唯願先廟先靈藉孫祉而昇彼岸，皇帝﹑皇后因子福而享萬春。永握靈圖，常臨九域。子能如此，方名大孝，始曰榮親。所以<span class="zhuanming">釋迦</span>棄國而務菩提，蓋爲此也。豈得以<span class="zhuanming">東平</span>瑣瑣之善，<a class="zhuhao" href="#1034" id="1029">（3）</a><span class="zhuanming">陳思</span>庸庸之才，並日而論優劣，同年而議深淺矣。謹卽嚴衣捧鉢，以望善來之賓；拂座清塗，用竚踰城之駕。不勝慶慰顒顒之至。<a class="zhuhao" href="#1035" id="1030">（4）</a>謹奉表以聞。輕觸宸威，追深戰越。</span> </p><p> <span>當卽受三皈依服袈裟，<a class="zhuhao" href="#1036" id="1031">（5）</a>雖保傅養育，所居常近法師。</span> </p><p> <span class="font12 xiao"><a class="zhuhao" href="#1027" id="1032">（1）</a>玄奘聞易　《麗》本無玄字。</span> </p><p> <span class="font12 xiao"><a class="zhuhao" href="#1028" id="1033">（2）</a>萬里廓清　里，宋本作方。</span> </p><p> <span class="font12 xiao"><a class="zhuhao" href="#1029" id="1034">（3）</a>東平瑣瑣之善　瑣瑣，《麗》本﹑《磧砂》本皆作璅璅。</span> </p><p> <span class="font12 xiao"><a class="zhuhao" href="#1030" id="1035">（4）</a>顒顒之至　《麗》本作“翹顒之至。</span> </p><p> <span class="font12 xiao"><a class="zhuhao" href="#1031" id="1036">（5）</a>依服袈裟　《麗》本無依字。</span> </p><i class="pageTag" onclick="viewPic('ZSK00725-001-L00201','1291792',this);" style="cursor:pointer;"> <span class="song">P201</span></i><p> <span>十二月五日，滿月，敕爲<span class="zhuanming">佛光王</span>度七人，仍請法師爲王剃髮。法師進表謝曰：</span> </p><p> <span>沙門<span class="zhuanming">玄奘</span>言。昨奉恩旨，令<span class="zhuanming">玄奘</span>爲<span class="zhuanming">佛光王</span>剃髮，并敕度七人。所剃之髮則王之煩惱落也。所度之僧則王之侍衞具也。是用震動波旬之殿，踊躍淨居之懷，弘願既宣，景福彌盛。豈謂庸賤之手得効伎於天膚，凡庶之人蒙入道於嘉會，上下欣抃，悲喜交集。竊尋覆護之重在褓所先，解脱之因落飾爲始。伏惟皇帝﹑皇后道凝象外，福洽區中，所以光啟妙門，聿修德本。所願皇階納祜，玉扆延和，臨百億天下，畢千萬歲奇。<a class="zhuhao" href="#1040" id="1037">（1）</a><span class="zhuanming">佛光</span>高子，乳哺惟宜，善神衞質，諸佛摩頂，增華睿哲之姿，允穆紹隆之寄。新度之僧荷澤既深，亦當翹勤道業，專精戒行，允嗣僧倫，<a class="zhuhao" href="#1041" id="1038">（2）</a>佇當取草。<a class="zhuhao" href="#1042" id="1039">（3）</a>不勝感荷之至。謹奉表以聞。</span> </p><p> <span class="font12 xiao"><a class="zhuhao" href="#1037" id="1040">（1）</a>畢千萬歲奇　奇，《麗》本﹑《弘教》本皆作期。</span> </p><p> <span class="font12 xiao"><a class="zhuhao" href="#1038" id="1041">（2）</a>允嗣僧倫　《麗》本作“允副絲綸”。</span> </p><p> <span class="font12 xiao"><a class="zhuhao" href="#1039" id="1042">（3）</a>佇承取草　承，《麗》本作當。</span> </p><p> <span>其日，法師又重慶<span class="zhuanming">佛光王</span>滿月，并進法服等。表曰：</span> </p><p> <span>沙門<span class="zhuanming">玄奘</span>言。竊聞摶風迅羽，累日而衝空；寫月明璣，逾旬而就滿。是知禀靈物表，亮彩天中者，固已後發其姝，惟新厥美者矣。惟<span class="zhuanming">佛光王</span>資上善以締祥，闡中和而育德。自微園降誕，天祠動瞻，睿氣清<i class="pageTag" onclick="viewPic('ZSK00725-001-L00202','1291792',this);" style="cursor:pointer;"> <span class="song">P202</span></i>襟，寢興納祐，玉顔秀表，晨夕增華。<a class="zhuhao" href="#1046" id="1043">（1）</a>自非皇帝﹑皇后慧日在躬，法流濯想，寄紹隆於盤石，啟落飾於天人，其孰能福此褓衣，安兹乳哺，無災無害，克歧克嶷者哉！今魄照初環，滿月之姿盛矣；蓂枝再長，如蓮之目倩兮。所以紫殿慰懷，黔首胥悦，七衆歸怙，四門佇鑒。豈唯日索後言，鶴驂待馭而已。<span class="zhuanming">玄奘</span>幸承恩寵，<a class="zhuhao" href="#1047" id="1044">（2）</a>許垂蔭庇。師弟之望，非所庶幾，同<span class="zhuanming">梵</span>之情，實切懷抱。輒敢進金字《般若心經》一卷并函，《報恩經變》一部，袈裟法服一具，香爐﹑寶子香案﹑澡缾﹑經架﹑數珠﹑錫杖﹑澡豆榼各一，以充道具，以表私歡。所冀簉載弄於半璋，代辟邪於蓬矢。俾夫善神見而踊躍，弘誓因以堅固，輕用干奉，實深悚惕。伏願皇帝﹑皇后尊邁拱辰，明兼合耀，結歡心於兆庶，享延齡於萬春。少海澄輝，掩丕釗而取儁，寵蕃振美，轥間平以載馳。<a class="zhuhao" href="#1048" id="1045">（3）</a>所願<span class="zhuanming">佛光王</span>千佛摩頂，百福凝軀，德音日茂，善規丕相。不勝感荷，奉表以聞。</span> </p><p> <span class="font12 xiao"><a class="zhuhao" href="#1043" id="1046">（1）</a>晨夕增華　晨，宋本作日。</span> </p><p> <span class="font12 xiao"><a class="zhuhao" href="#1044" id="1047">（2）</a>幸承恩寵　承，《麗》本作蒙。</span> </p><p> <span class="font12 xiao"><a class="zhuhao" href="#1045" id="1048">（3）</a>轥間平以載馳　轥，《磧砂》本作蹸。</span> </p><p> <span>二年春二月，駕幸<span class="zhuanming">洛陽宫</span>，法師亦陪從。并翻經僧五人﹑弟子各一人，事事公給。<span class="zhuanming">佛光王</span>駕前而發，法師與王子同去，餘僧居後。既到，安置<span class="zhuanming">積翠宫</span>。</span> </p><i class="pageTag" onclick="viewPic('ZSK00725-001-L00203','1291792',this);" style="cursor:pointer;"> <span class="song">P203</span></i><p> <span>夏四月，<a class="zhuhao" href="#1051" id="1049">（1）</a>車駕避暑於<span class="zhuanming">明德宫</span>，法師又亦陪從，安置<span class="zhuanming">飛華殿</span>。<a class="zhuhao" href="#1052" id="1050">（2）</a>其宫南接皂澗，北跨<span class="zhuanming">洛</span>濱，則<span class="zhuanming">隋</span>之<span class="zhuanming">顯仁宫</span>也。</span> </p><p> <span class="font12 xiao"><a class="zhuhao" href="#1049" id="1051">（1）</a>夏四月　夏字下，《傳》﹑《録》﹑《狀》云“召入内麗日殿翻《觀所緣緣論》。”</span> </p><p> <span class="font12 xiao"><a class="zhuhao" href="#1050" id="1052">（2）</a>飛華殿　殿下，《録》云“翻《大毘婆娑》等論”。</span> </p><p> <span>五月，敕法師還於<span class="zhuanming">積翠宫</span>翻譯。法師既奉帝旨，進表辭曰：</span> </p><p> <span>沙門<span class="zhuanming">玄奘</span>言。伏蒙恩旨許令<span class="zhuanming">積翠宫</span>翻經。仰佩優渥，誠深喜戴。<a class="zhuhao" href="#1054" id="1053">（1）</a>伏念違離，旋增憫然。<span class="zhuanming">玄奘</span>功微勳府，道謝德科，而久紊榮章，鎮荷曾覆，循涯知懼，臨谷匪危。伏惟皇帝﹑皇后聖哲含弘，仁慈亭育，故使萬類取足，一物獲安。而近隔蘭除，聽揚鑾而悲結，甫瞻茨嶺，想多預而欣然。伏願玉宇延和，仙桃薦壽，邁甘泉之清暑，等瑶水之佳遊。所冀温樹迎秋，涼飈造夏，候歸軒於砥陌，儼幽錫於喬林，稱慶萬春，甘從九逝。不勝感戀之極。謹附表奉辭以聞。荒越在顔，水火交慮。</span> </p><p> <span class="font12 xiao"><a class="zhuhao" href="#1053" id="1054">（1）</a>誠深喜戴　誠，《麗》本作情。</span> </p><p> <span>法師在京之日，先翻《發智論》三十卷<a class="zhuhao" href="#1058" id="1055">（1）</a>及《大毗婆沙》<a class="zhuhao" href="#1059" id="1056">（2）</a>未了，至是有敕報法師曰：“其所欲翻經﹑論，無者先翻，有者在後。”法師進表曰：</span> </p><i class="pageTag" onclick="viewPic('ZSK00725-001-L00204','1291792',this);" style="cursor:pointer;"> <span class="song">P204</span></i><p> <span>竊聞冕旒庸俗，<a class="zhuhao" href="#1060" id="1057">（3）</a>咸競前修，述作窮神，必歸睿后。皇帝造物，玄猷遠暢，掩王城於候甸，光貝葉於羽陵。傍啟譯寮，降緝鴻序，騰照千古，流輝萬葉。陛下纂承丕業，光敷遠韻，神用日新，賞鑒無怠。<span class="zhuanming">玄奘</span>濫沐天造，肅承明詔，每撫庸躬，恆深悚息。去月日奉敕，所翻經論，在此無者宜先翻，舊有者在後翻。但《發智》﹑《毗婆沙論》有二百卷，此土先唯有半，但有百餘卷，而文多舛雜，今更整頓翻之。去秋已來已翻得七十餘卷，尚有百三十卷未翻。此《論》於學者甚要，望聽翻了。餘經論有詳略不同及尤舛誤者，亦望隨翻，以副聖述。</span> </p><p> <span>帝許焉。</span> </p><p> <span class="font12 xiao"><a class="zhuhao" href="#1055" id="1058">（1）</a>發智論三十卷　《録》：“顯慶二年正月二十六日譯。”</span> </p><p> <span class="font12 xiao"><a class="zhuhao" href="#1056" id="1059">（2）</a>大毗婆沙　《録》：“顯慶元年七月二十日譯。”</span> </p><p> <span class="font12 xiao"><a class="zhuhao" href="#1057" id="1060">（3）</a>冕旒庸俗　庸，古本﹑大本﹑宋本並作康。</span> </p><p> <span>法師少離京<span class="zhuanming">洛</span>，因兹扈從，暫得還鄉，遊覽舊廛，問訪親故，淪喪將盡。唯有姊一人，適<span class="zhuanming">瀛州</span><span class="zhuanming">張</span>氏，遣迎相見悲喜。問姊父母墳隴所在，躬自掃謁。爲歲久荒頽，乃更詳勝地，欲具棺槨而改葬。雖有此心，未敢專志，法師乃進表請曰：</span> </p><p> <span>沙門<span class="zhuanming">玄奘</span>言。<span class="zhuanming">玄奘</span>不天，夙種荼蓼。兼復時逢<i class="pageTag" onclick="viewPic('ZSK00725-001-L00205','1291792',this);" style="cursor:pointer;"> <span class="song">P205</span></i><span class="zhuanming">隋</span>亂，殯掩倉卒。日月不居，已經四十餘載，墳隴頽毁，殆將湮滅。<a class="zhuhao" href="#1062" id="1061">（1）</a>追惟平昔，情不自寧。謹與老姊一人，收捧遺柩，去彼狹陋，改葬西原，用答昊天，微申罔極。昨日蒙敕放<span class="zhuanming">玄奘</span>出三兩日檢校。但<span class="zhuanming">玄奘</span>更無兄弟，惟老姊一人。卜遠有期，用此月二十一日安厝。今觀葬事尚寥落未辦，所賜三兩日恐不周帀。望乞天恩聽<span class="zhuanming">玄奘</span>葬事了還。又<span class="zhuanming">婆羅門</span>上客今相隨逐，過爲率略，恐將嗤笑。不任纏迫憂慴之至。謹附表以聞。伏乞天覆雲迴，曲憐孤請。</span> </p><p> <span class="font12 xiao"><a class="zhuhao" href="#1061" id="1062">（1）</a>殆將湮滅　湮滅，《麗》本作滅夷。</span> </p><p> <span>𢂇覽表，允其所請。仍敕所司，其法師營葬所須，並宜公給。</span> </p><p> <span>法師既荷殊澤，又進啟謝曰：</span> </p><p> <span>沙門<span class="zhuanming">玄奘</span>啟。<span class="zhuanming">玄奘</span>殃深舋積，降罰明靈，不能殞亡，偷存今日。但󱊒律驟改，盈缺匪居，墳隴淪頽，草棘荒蔓，思易宅兆，彌歷歲年，直爲遠隔關山，不能果遂。幸因陪隨鑾駕，得届故鄉，允會宿心，成兹改厝。<a class="zhuhao" href="#1064" id="1063">（1）</a>陳設所須，復蒙皇帝﹑皇后曲降天慈，賜遣營佐。不謂日月之光在瓦礫而猶照，雲雨之澤雖蓬艾而必霑。感戴屏營，喜鯁兼集，不任存亡銜佩之至。謹附啟謝聞。事重人微，不能宣盡。</span> </p><p> <span class="font12 xiao"><a class="zhuhao" href="#1063" id="1064">（1）</a>成兹改厝　成，《麗》本作遂。</span> </p><p> <span>法師既蒙敕許，遂改葬焉。其營送威儀並<a class="zhuhao" href="#1066" id="1065">（1）</a>公家<i class="pageTag" onclick="viewPic('ZSK00725-001-L00206','1291792',this);" style="cursor:pointer;"> <span class="song">P206</span></i>資給，時<span class="zhuanming">洛</span>下道俗赴者萬餘人。</span> </p><p> <span class="font12 xiao"><a class="zhuhao" href="#1065" id="1066">（1）</a>並　原作無，據《麗》本改。</span> </p><p> <span><span class="zhuanming">後魏</span><span class="zhuanming">孝文皇帝</span>自<span class="zhuanming">代</span>徙都<span class="zhuanming">洛陽</span>，於<span class="zhuanming">少室山</span>北造<span class="zhuanming">少林伽藍</span>，因地勢之高卑，有上方﹑下方之稱，都一十二院。東據<span class="zhuanming">嵩嶽</span>，<a class="zhuhao" href="#1072" id="1067">（1）</a>南面<span class="zhuanming">少峰</span>，北依高嶺，兼帶三川。聳石巉巖，飛泉縈映，松蘿共篔簹交葛，桂柏與杞梓蕭森，壯婉清虚，實域中之佳所。其西臺最爲秀麗，卽<span class="zhuanming">菩提留支</span><a class="zhuhao" href="#1073" id="1068">（2）</a>譯經處，又是<span class="zhuanming">跋陀禪師</span>宴坐之所，見有遺身定塔。<span class="zhuanming">大業</span>之末，羣賊以火焚之，不然，遠近珍異。寺西北嶺下<span class="zhuanming">緱氏縣</span>之東南<span class="zhuanming">鳳凰谷</span><a class="zhuhao" href="#1074" id="1069">（3）</a><span class="zhuanming">陳村</span>亦名<span class="zhuanming">陳堡谷</span>，<a class="zhuhao" href="#1075" id="1070">（4）</a>卽法師所生地也。秋九月二十日，法師請入<span class="zhuanming">少林寺</span>翻譯。表曰：</span> </p><p> <span>沙門<span class="zhuanming">玄奘</span>言。<span class="zhuanming">玄奘</span>聞菩提路遠，趣之者必假資糧；生死河深，渡之者須憑船筏。資糧者，三學三智之妙行，非宿舂之類也；船筏者，八忍八觀之淨業，非方舟之徒也。是以諸佛具而昇彼岸，凡夫闕而沈生死。由是茫茫三界，俱漂七漏之河；浩浩四生，咸溺十纏之浪。莫不波轉烟迴，心迷意醉，窮劫石而靡怠，盡芥城而彌固。曾不知駕三車而出火宅，乘八正而適寶坊，實可悲哉！豈直秋之爲氣，良增歎矣，寧惟孔父之情，所以未嘗不臨食輟湌，當寐而驚者也。<span class="zhuanming">玄奘</span>每惟此身衆緣假合，念念無常，雖岸樹井藤不足<i class="pageTag" onclick="viewPic('ZSK00725-001-L00207','1291792',this);" style="cursor:pointer;"> <span class="song">P207</span></i>以儔危脃，乾城水沫無以譬其不堅，所以朝夕是期，無望長久。而歲月如流，六十之年颯焉已至。念兹遄速，則生涯可知。加復少因求法，尋訪師友，自邦他國，無處不經，途路遐遥，身力疲竭。頃年已來，更增衰弱。顧陰視景，能復幾何。既資糧未充，前途漸促，無日不以此傷嗟，筆墨陳之不能盡也。然經生多幸，屬逢明聖，蒙先朝不次之澤，荷陛下非分之恩，沐浴隆慈，歲月久矣。至於增名益價，發譽騰聲，無翼而飛，坐陵霄漢，受四事之供，超倫輩之華，求之古人，所未有也。<span class="zhuanming">玄奘</span>何德何功，以至於此。皆是天波廣潤，日月曲臨，遂使燕石爲珍，駑駘取貴，撫躬内省，唯深慙恧。且害盈惡滿，乃前哲之雅旨；少欲知足，亦諸佛之誠言。<span class="zhuanming">玄奘</span>自揆藝業空虚，名行無取，天慈聖澤，無宜久冒。望乞骸骨，畢命山林，禮誦經行，以答提奬。又蒙陛下以輪王之尊，布法王之化，西域所得經本並令翻譯。<span class="zhuanming">玄奘</span>猥承人乏，濫當斯任。既奉天旨，夙夜靡寧。今已翻出六百餘卷，皆三藏﹑四含之宗要，大﹑小二乘之樞軸。凡聖行位之林藪，八萬法門之海澤，西域稱詠以爲鎮國方之典。所須文義，無披不得，譬猶擇木鄧林，隨求大小，收珍海浦，任取方圓，學者之宗，斯爲髣髴。<span class="zhuanming">玄奘</span>用此奉報國恩，誠不能盡，雖然，亦冀萬分之一也。但斷伏煩惱，必定慧相資，如車二輪，闕一不可。至如研味經<i class="pageTag" onclick="viewPic('ZSK00725-001-L00208','1291792',this);" style="cursor:pointer;"> <span class="song">P208</span></i>論，慧學也；依林宴坐，定學也。<span class="zhuanming">玄奘</span>少來頗得專精教義，唯於四禪九定未暇安心。今願託慮禪門，澄心定水，制情猨之逸躁，縶意馬之奔馳，若不歛迹山中，不可成就。竊承此州<span class="zhuanming">嵩高</span><span class="zhuanming">少室</span>，嶺嶂重疊，峰澗多奇，含孕風雲，包藴仁智，果藥豐茂，蘿薛清虚，實海内之名山，域中之神嶽。其間復有<span class="zhuanming">少林伽藍</span>﹑<span class="zhuanming">閒居寺</span>等，皆跨枕巖壑，縈帶林泉，佛事尊嚴，房宇閒邃。卽<span class="zhuanming">後魏</span>三藏<span class="zhuanming">菩提留支</span>譯經之處也，實可歸依，<a class="zhuhao" href="#1076" id="1071">（5）</a>以修禪觀。又兩疏朝士尚解歸晦辭榮，<span class="zhuanming">巢</span><span class="zhuanming">許</span>俗人猶知栖真藴素，況<span class="zhuanming">玄奘</span>出家爲法，翻滯闤中，清風激人，念之增媿者也。伏惟陛下明踰七曜，照極九幽。伏乞亮此愚誠，特垂聽許，使得絶囂塵於衆俗，卷影迹於人間，陪麋鹿之羣，隨鳧鶴之侣，栖身片石之上，庇影一樹之陰，守察心猨，觀法實相，令四魔九結之賊無所穿窬，五忍十行之心相從引發，作菩提之由漸，爲彼岸之良因，外不累於皇風，内有增於行業，以此送終，天之恩也。儻蒙矜許，則<span class="zhuanming">廬山</span><span class="zhuanming">慧遠</span>雅操庶追，<span class="zhuanming">剡</span>岫<span class="zhuanming">道林</span>清徽望續。仍冀禪觀之餘，時間翻譯，無任樂願之至。謹詣闕奉表以聞。輕觸宸威，追深戰越。</span> </p><p> <span>帝覽表不許。</span> </p><p> <span class="font12 xiao"><a class="zhuhao" href="#1067" id="1072">（1）</a>嵩嶽　《麗》本﹑《磧砂》本皆作嵩岳。</span> </p><p> <span class="font12 xiao"><a class="zhuhao" href="#1068" id="1073">（2）</a>菩提留支　留，《麗》本﹑《磧砂》本皆作流。</span> </p><p> <span class="font12 xiao"><a class="zhuhao" href="#1069" id="1074">（3）</a>縣之東南鳳凰谷　《傳》云“故縣東北遊仙鄉控鶴<i class="pageTag" onclick="viewPic('ZSK00725-001-L00209','1291792',this);" style="cursor:pointer;"> <span class="song">P209</span></i>里鳳凰谷”；《狀》云“縣南”。</span> </p><p> <span class="font12 xiao"><a class="zhuhao" href="#1070" id="1075">（4）</a>陳堡谷　《磧砂》本有谷字，《麗》本無谷字。疑《麗》本是。</span> </p><p> <span class="font12 xiao"><a class="zhuhao" href="#1071" id="1076">（5）</a>實可歸依　《麗》本作“實可依歸”。</span> </p><p> <span>其月二十一日，神筆自報書曰：“省表知欲晦跡巖泉，追<span class="zhuanming">林</span>﹑<span class="zhuanming">遠</span>而駕往，託慮禪寂，軌<span class="zhuanming">澄</span>﹑<span class="zhuanming">什</span>以標今，仰挹風徽，實所欽尚。朕業空學寡，靡究高深。然以淺識薄聞，未見其可。法師津梁三界，汲引四生，智皎心燈，定凝意水。非情塵之所翳，豈識浪之能驚。<a class="zhuhao" href="#1080" id="1077">（1）</a>道德可居，<a class="zhuhao" href="#1081" id="1078">（2）</a>何必<span class="zhuanming">太華</span>疊嶺；空寂可舍，豈獨<span class="zhuanming">少室</span>重巒。幸戢來言，勿復陳請。則市朝大隱，<a class="zhuhao" href="#1082" id="1079">（3）</a>不獨貴於昔賢；見聞弘益，更可珍於卽代。”</span> </p><p> <span class="font12 xiao"><a class="zhuhao" href="#1077" id="1080">（1）</a>非情塵之所翳豈識浪之能驚　翳，《傳》﹑《狀》作噎。之，《傳》作而。</span> </p><p> <span class="font12 xiao"><a class="zhuhao" href="#1078" id="1081">（2）</a>道德可居　《傳》﹑《狀》“道德”上有“然以”二字。</span> </p><p> <span class="font12 xiao"><a class="zhuhao" href="#1079" id="1082">（3）</a>則市朝大隱　則，《傳》﹑《狀》作卽。</span> </p><p> <span>敕既令斷表，不敢更言。法師既奉敕書，進啟謝曰：</span> </p><p> <span>沙門<span class="zhuanming">玄奘</span>言。使人<span class="zhuanming">李君信</span>至，垂賜手詔。銀鉤麗於丹字，睿藻蔚彼河圖，磊落帶峰岳之形，郁潤挹風雲之氣。不謂白藏之暮更覩春葩之文，身居<span class="zhuanming">伊</span>﹑<span class="zhuanming">洛</span>之澗忽矚<span class="zhuanming">崑</span>﹑<span class="zhuanming">荆</span>之寶。捧對歡欣，手舞足蹈。昔<span class="zhuanming">季重</span>蒙<span class="zhuanming">魏君</span>之扎，唯敍睽離；<span class="zhuanming">惠遠</span>辱<span class="zhuanming">晉帝</span>之書，纔令給米。<i class="pageTag" onclick="viewPic('ZSK00725-001-L00210','1291792',this);" style="cursor:pointer;"> <span class="song">P210</span></i>未覩詞兼空寂可舍之旨，誨示大隱朝市之情。固知聖主之懷，窮真罄俗，綜有該無。超<span class="zhuanming">羲</span>﹑<span class="zhuanming">軒</span>而更高，駕<span class="zhuanming">曹</span>﹑<span class="zhuanming">馬</span>而逾遠者矣。但<span class="zhuanming">玄奘</span>素絲之質，尤畏朱藍，葛虆之身，實希松杞。思願嫓烟霞於<span class="zhuanming">少室</span>，偶泉石於<span class="zhuanming">嵩</span>阿，允避溺之情，終防火之志。所以敢竭愚瞽，昧死陳聞，庶陶甄之慈無遺鳧鷃，雲雨之澤不棄鼄蟊。而明照霈臨，不垂亮許。仍降恩奬，曲存輝賁。五情戰懼，不知所守。既戢來言，不敢更請。謹附謝文，唯增悚越。</span> </p><p class="weizhi_zhanwei"></p><p> <span>冬十一月五日，<span class="zhuanming">佛光王</span>晬日，法師又進法衣一具上<span class="zhuanming">佛光王</span>。表曰：</span> </p><p> <span>沙門<span class="zhuanming">玄奘</span>言。<span class="zhuanming">玄奘</span>聞蘭榮紫畹，過之者必觀<a class="zhuhao" href="#1086" id="1083">（1）</a>，桂茂青溪，逢之者斯悦。卉木猶爾，況人倫乎，況聖胤乎！伏惟皇帝﹑皇后挹神睿之姿，懷天地之德，撫寧區夏，子育羣生。兼復大建伽藍，廣興福聚。益寶圖常恆不變之業，助鼎命金剛堅固之因。既妙善薰修，故使皇太子機神日茂，<span class="zhuanming">潞王</span>懿傑逾明。<span class="zhuanming">佛光王</span>岐嶷增朗，可謂超<span class="zhuanming">周</span>越<span class="zhuanming">商</span>，與<span class="zhuanming">黄帝</span>比崇，子子孫孫萬年之慶者也。<span class="zhuanming">玄奘</span>猥以庸微，時得參見王等，私心踊悦，誠歡誠喜。今是<span class="zhuanming">佛光王</span>誕晬之日，禮有獻賀，輒率愚懷，<a class="zhuhao" href="#1087" id="1084">（2）</a>謹上法衣一具。伏願王子萬神擁衛，百福扶持，寤寐安和，乳餔調適。<a class="zhuhao" href="#1088" id="1085">（3）</a>紹隆三寶，摧伏四魔，<i class="pageTag" onclick="viewPic('ZSK00725-001-L00211','1291792',this);" style="cursor:pointer;"> <span class="song">P211</span></i>行菩薩行，繼<span class="zhuanming">如來</span>事。不勝瓊蕚天枝，英華美茂，歡喜之至。謹附表并衣以聞。輕觸宸嚴，追深戰越。</span> </p><p> <span class="font12 xiao"><a class="zhuhao" href="#1083" id="1086">（1）</a>過之者必觀　觀，《麗》本作歡。</span> </p><p> <span class="font12 xiao"><a class="zhuhao" href="#1084" id="1087">（2）</a>輒率愚懷　懷，《麗》本作誠。</span> </p><p> <span class="font12 xiao"><a class="zhuhao" href="#1085" id="1088">（3）</a>乳餔調適　餔，《麗》本作哺。</span> </p><p> <span>法師時在<span class="zhuanming">積翠宫</span>翻譯，無時暫輟，積氣成疾。奏帝，帝聞不悦，<a class="zhuhao" href="#1094" id="1089">（1）</a>卽遣供奉内醫<span class="zhuanming">吕弘哲</span>宣敕慰問法師。法師悲喜不已，進表謝曰：</span> </p><p> <span>沙門<span class="zhuanming">玄奘</span>言。使人<span class="zhuanming">吕弘哲</span>等至，宣敕慰問<span class="zhuanming">玄奘</span>所患，并許出外將息。慈旨忽臨，尫骸用起，若對旒冕，如寘冰泉。<span class="zhuanming">玄奘</span>攝慎乖方，疾瘵仍集。自違離鑾躅，倍覺嬰纏，心痛背悶，骨酸肉楚，食眠頓絶，氣息漸微，恐有不圖，點穢宫宇。思欲出外自屏溝壑，仍恐驚動聖聽，不敢卽事奏聞。遂依門籍出至寺所，病既困勞轉篤，心亦分隔明時。乃有尚藥司醫<span class="zhuanming">張德志</span>爲鍼療，因漸瘳降，得存首領。還顧專輒之罪，自期粉墨之誅。伏惟日月之明久諒愚拙，江海之澤特肆含容，豈可移幸於至微，屈法於常典。望申公道，以穆憲司，枉獄爲輕，伏鈇是俟。而殘魂朽質，仍被恩光，撫臆言懷，用銘肌骨。自惟偃頓，非復尋常，縱微下里之憂<a class="zhuhao" href="#1095" id="1090">（2）</a>，亦盡生涯之冀，但恨隆恩未答，末命先虧。仰惟帝勤，親勞薄狩，期於閲武，情在訓戎。既<i class="pageTag" onclick="viewPic('ZSK00725-001-L00212','1291792',this);" style="cursor:pointer;"> <span class="song">P212</span></i>昭仁於放麟，又策勳於獻鳳，遐邇慶集，上下歡并，風伯清塵，<a class="zhuhao" href="#1096" id="1091">（3）</a>山祗護野。敬惟動止，故極休貞。<a class="zhuhao" href="#1097" id="1092">（4）</a>申烱誡於十旬，浹辰而返；鄙宣遊於八駿，密邇而旋。玉乘可佇，冰懷以慰，<a class="zhuhao" href="#1098" id="1093">（5）</a>撫事迴惶，終期殞越。不勝荷懼之至。謹奉表待罪以聞。荒惴失圖，伏聽敕旨。</span> </p><p> <span class="font12 xiao"><a class="zhuhao" href="#1089" id="1094">（1）</a>帝聞不悦　《麗》本作“帝聞之不悦”。</span> </p><p> <span class="font12 xiao"><a class="zhuhao" href="#1090" id="1095">（2）</a>下里之憂　里，《磧砂》本作俚。</span> </p><p> <span class="font12 xiao"><a class="zhuhao" href="#1091" id="1096">（3）</a>風伯清塵　伯，《麗》本作后。</span> </p><p> <span class="font12 xiao"><a class="zhuhao" href="#1092" id="1097">（4）</a>故極休貞　故，《麗》本作固。</span> </p><p> <span class="font12 xiao"><a class="zhuhao" href="#1093" id="1098">（5）</a>玉乘可佇冰懷以慰　《麗》本作“王駕可佇永懷以慰”。</span> </p><p> <span>帝覽表甚歡。經三日後，遣使迎法師入，四事供養，留連累日，敕送法師還<span class="zhuanming">積翠宫</span>仍舊宣譯焉。</span> </p><p class="weizhi_zhanwei"></p><p> <span>冬十二月，改<span class="zhuanming">洛陽宫</span>爲<span class="zhuanming">東都</span>。嫌封畿之褊隘，乃東分<span class="zhuanming">鄭州</span>之<span class="zhuanming">氾水</span>﹑<span class="zhuanming">懷州</span>之<span class="zhuanming">河陽</span>，西廢<span class="zhuanming">穀州</span>，取<span class="zhuanming">宜陽</span>﹑<span class="zhuanming">永寧</span>﹑<span class="zhuanming">新安</span>﹑<span class="zhuanming">澠池</span>等縣皆隸屬焉。法師以鄉邑增貴，修表賀曰：</span> </p><p> <span>沙門<span class="zhuanming">玄奘</span>言。竊聞鶉首錫<span class="zhuanming">秦</span>，上帝兆金城之據；龜圖薦<span class="zhuanming">夏</span>，中畿啟玉泉之窺。是知靈貺所基，皇猷顯屬。昌誦由其卜遠，高光所以闡期。允迪厥猷，率遵斯在。伏惟皇帝﹑皇后揆物裁務，懸衡撫俗。卽土中之重隩，遞<span class="zhuanming">虞</span>巡而駐蹕；因舊制之瓌偉，儀<span class="zhuanming">鎬京</span>而建<i class="pageTag" onclick="viewPic('ZSK00725-001-L00213','1291792',this);" style="cursor:pointer;"> <span class="song">P213</span></i>郛。仍以卑宫載懷，改作勞於曩役；馭奔在念，軫居逸於晨興。自非折中華夷，均一徭輸，豈能留連聖眷，焕汗綸言。是以令下之初，山川鬱其改觀；拓制爰始，烟雲霏而動色。飛甍日麗，馳道風清，神期肸響，彝倫郁穆。若賦<span class="zhuanming">武昌</span>之魚，樂遷王里；争企云亭之鶴，願奉屬車。卽小<span class="zhuanming">晉</span>﹑<span class="zhuanming">鄭</span>之依，更褊<span class="zhuanming">劉</span>﹑<span class="zhuanming">張</span>之策。前王齷齪，<span class="zhuanming">豐</span>﹑<span class="zhuanming">洛</span>遞開，我后牢籠，<span class="zhuanming">伊</span>﹑<span class="zhuanming">咸</span>並建。麟宗克茂，鼎祚惟遠，自可東晏<span class="zhuanming">平樂</span>，西臨<span class="zhuanming">建章</span>。佇吹笙而駐壽，秉在藻而流詠。蕩蕩至公，巍巍罕述。<span class="zhuanming">玄奘</span><a class="zhuhao" href="#1100" id="1099">（1）</a>散材莫効，貽懼增深。但三川之郊，猥霑故里；千載之幸，鬱爲新邑。蓽門雖翳，芻命猶存；喜編轂下，匪慙關外。況光宅之慶，遐邇所同歡；聖上允安，庸微所特荷。不勝喜抃之極。謹奉表陳謝以聞。</span> </p><p> <span class="font12 xiao"><a class="zhuhao" href="#1099" id="1100">（1）</a>玄奘　《麗》本無玄字。</span> </p><p> <span>三年春正月，駕還<span class="zhuanming">西京</span>，法師亦隨歸。</span> </p></div></div></div>
</>
[卷第八　起永徽六年夏五月譯《理門論》　終顯慶元年春三月百官謝示御製寺碑文]
<div class="wlghyzd_wzb_18"><div id="FCdiv1134114" key="1134114"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第八　起永徽六年夏五月譯《理門論》　終顯慶元年春三月百官謝示御製寺碑文 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134115" key="1134115"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00166','1291791',this);" style="cursor:pointer;"> <span class="song">P166</span></i><p class="font20" id="ZSK00725-001-BT0000017"><b>大慈恩寺三藏法師傳卷第八</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000018">起永徽六年夏五月譯《理門論》　終顯慶元年春三月百官謝示御製寺碑文</p><p> <span>六年夏五月庚午，法師以正譯之餘，又譯《理門論》。<a class="zhuhao" href="#862" id="857">（1）</a>又先於<span class="zhuanming">弘福寺</span>譯《因明論》。<a class="zhuhao" href="#863" id="858">（2）</a>此二論各一卷，大明立破方軌，現比量門，譯寮僧伍競造文疏。時譯經僧<span class="zhuanming">栖玄</span>將其論示尚藥奉御<span class="zhuanming">吕才</span>，<span class="zhuanming">才</span>遂更張衢術，指其長短，作《因明註解立破義圖》，序曰：“蓋聞一消一息，範圍天地之儀，大哉至哉，變通爻畫之紀。理則未弘於方外，事乃猶拘於域中。推渾元而莫知，窮陰陽而不測。豈聞象繫之表，猶開八正之門，形器之先，更弘二智之教者也。故能運空有而雙照，冥真俗而兩夷，泛六度於愛河，駕三車於火宅。是知法王法力，超羣生而自在，自覺覺人，摧衆魔而獨悟，業運將啓，乃雷震而電燿，<a class="zhuhao" href="#864" id="859">（3）</a>化緣斯極，亦火滅而薪盡。觀其應跡，若有去來，察此真常，本無生住。但以宏濟之道，有緣斯應，天祚明德，無遠不臻，是以萌蔕疇昔，神光聊見於曩時，祥瑞有歸，淨<i class="pageTag" onclick="viewPic('ZSK00725-001-L00167','1291791',this);" style="cursor:pointer;"> <span class="song">P167</span></i>土咸歎於兹日。伏惟皇<span class="zhuanming">唐</span>之有天下也，運金輪而臨四有，握璿極而撫萬方，耀慧日於六天，蒸法雲於十地，西越流沙，遂荒妙樂之域，東漸於海，掩有歡喜之都。振聲教於無邊，通車書於有頂，遂使百億<span class="zhuanming">須彌</span>既咸頒於望秩，三千法界亦共沐於皇風。故令五方<span class="zhuanming">印度</span>改荒服於<span class="zhuanming">槀街</span>，十八韋陀譯<span class="zhuanming">梵</span>文於祕府。乃有三藏<span class="zhuanming">玄奘法師</span>者，所謂當今之能仁也。聰慧夙成，該覽宏贍，德業純粹，律禁翹勤，實三寳之棟梁，四衆之綱紀者也。每以<span class="zhuanming">釋</span>教東遷，爲日已久，或恐邪正雜擾，水乳不分，若不稽實相於<span class="zhuanming">迦維</span>，驗真文於<span class="zhuanming">摩竭</span>，何以成決定之藏，爲畢竟之宗者乎。幸逢二儀交泰，四海無塵，遂得拂衣玄漠，振錫<span class="zhuanming">葱嶺</span>，不由味於蒟醬，直路夷通，豈藉佩於杜衡，遥途近易。於是窮<span class="zhuanming">河</span>源於西域，涉<span class="zhuanming">恆水</span>於東維，採貝葉於<span class="zhuanming">鷲山</span>，窺金文於<span class="zhuanming">鶴樹</span>。所歷諸國百有餘都，所獲經論向七百部，並傳以藩馹，聿歸上京，因得面奉聖顔，對揚宗極。此《因明論》者，卽是<span class="zhuanming">三藏</span>所獲<span class="zhuanming">梵</span>本之内之一部也。理則包括於三乘，事乃牢籠於百法，研機空有之際，發揮内外之宗，雖詞約而理弘，實文微而義顯。學之者當生不能窺其奥，游之者數載未足測其源。以其衆妙之門，是以先事翻譯。其有<span class="zhuanming">神泰法師</span>﹑<span class="zhuanming">靖邁法師</span>﹑<span class="zhuanming">明覺法師</span>等，並以神機昭晰，志業兼該，精習羣經，多所通悟，皆蒙别敕追赴法筵，遂得函丈請益，執卷承旨。<span class="zhuanming">三藏</span>既善宣法要，妙盡幽深，<span class="zhuanming">泰法師</span>等是以各録所聞，爲之義<i class="pageTag" onclick="viewPic('ZSK00725-001-L00168','1291791',this);" style="cursor:pointer;"> <span class="song">P168</span></i>疏。詮表既定，方擬流通，無緣之徒多未聞見。復有<span class="zhuanming">栖玄法師</span>者，乃是<span class="zhuanming">才</span>之幼少之舊也。昔栖遁於<span class="zhuanming">嵩嶽</span>，嘗枉步於山門，既筮仕於上京，猶曲睠於窮巷。自蒙修攝，三十餘年，忉怛之誠，<a class="zhuhao" href="#865" id="860">（4）</a>二難俱盡。然法師節操精潔，戒行冰霜，學既照達於一乘，身乃拘局於十誦。<span class="zhuanming">才</span>既覩其清苦，時以開遮折之。<a class="zhuhao" href="#866" id="861">（5）</a>但以内外不同，行已各異，言戲之間，是非蜂起。師乃從容謂<span class="zhuanming">才</span>曰：‘檀越復研味於六經，探賾於百氏，推陰陽之𠎝伏，察律吕之忽微。又聞生平未見《太玄》，詔問須臾卽解，由來不窺象戲，試造旬日復成。以此有限之心，逢事卽欲穿鑿，但以佛法玄妙，量謂未與彼同，雖復强學推尋，恐非措心之所，何因今將内論翻用見譏者乎？’法師後逢《因明》創行，義趣幽隱，是以先寫一通，故將見遺。仍附書云：‘此論極難，深究玄妙，比有聰明博識，聽之多不能解，今若復能通之，可謂内外俱悉矣。’其論既近至<span class="zhuanming">中夏</span>，<span class="zhuanming">才</span>實未之前聞，恥於將試不知，爲復强加披閲。於是依極成而探深義，憑比量而求微旨，反復再三，薄識宗趣。後復借得諸法師等三家義疏，更加究習，然以諸法師等雖復序致泉富，文理會通，既以執見參差，所説自相矛盾。義既同稟三藏，豈合更開二門，但由舋發蕭牆，故容外侮闚測。然佛以一音演説，亦許隨類各解，何必獨簡白衣，不爲衆生之例？<span class="zhuanming">才</span>以公務之餘，輒爲斯注，至於三法師等所説，善者因而成之，其有疑者，立而破之，分爲上﹑<i class="pageTag" onclick="viewPic('ZSK00725-001-L00169','1291791',this);" style="cursor:pointer;"> <span class="song">P169</span></i>中﹑下卷，號曰《立破注解》。其間墨書者卽是論之本文，朱書注者以存師等舊説，其下墨書注者，是<span class="zhuanming">才</span>今之新撰，用決師等前義，凡有四十餘條，自鄶已下，猶未具録。至於文理隱伏稍難見者，仍畫爲《義圖》，共相比校，仍更别撰一方丈大圖，獨存<span class="zhuanming">才</span>之近注。論既外無人解，無處道聽途説，若言生而知之，固非<span class="zhuanming">才</span>之望也。然以學無再請，尚曰傳燈，聞一知十，方稱殆庶。況乎生平不見，率爾輒事含毫，今既不由師資，注解能無紕紊。竊聞<span class="zhuanming">雪山</span>夜叉説生滅法，丘井野獸歎未曾有，苟令所言合理，尚得天仙歸敬，<span class="zhuanming">才</span>之所注庶幾於兹。法師等若能忘狐鬼之微陋，思句味之可尊，擇善而從，不簡真俗，此則<span class="zhuanming">如來</span>之道不墜於地，弘之者衆，何常之有。必以心未忘於人我，義不察於是非，<span class="zhuanming">才</span>亦扣其兩端，猶擬質之<span class="zhuanming">三藏</span>。”</span> </p><p> <span class="font12 xiao"><a class="zhuhao" href="#857" id="862">（1）</a>譯理門論　《録》：“貞觀二十三年十二月二十五日譯。”</span> </p><p> <span class="font12 xiao"><a class="zhuhao" href="#858" id="863">（2）</a>譯因明論　《録》：“貞觀二十一年八月六日譯。”</span> </p><p> <span class="font12 xiao"><a class="zhuhao" href="#859" id="864">（3）</a>電燿　燿，《麗》本﹑《磧砂》本皆作耀。</span> </p><p> <span class="font12 xiao"><a class="zhuhao" href="#860" id="865">（4）</a>忉怛之誠　《麗》本作“切思之誠”。</span> </p><p> <span class="font12 xiao"><a class="zhuhao" href="#861" id="866">（5）</a>時以開遮折之　時，《磧砂》本作持。</span> </p><p> <span>秋七月己巳，譯經沙門<span class="zhuanming">慧立</span>聞而愍之，因致書於左僕射<span class="zhuanming">燕國</span><span class="zhuanming">于公</span>論其利害曰：“<span class="zhuanming">立</span>聞諸佛之立教也，文言<i class="pageTag" onclick="viewPic('ZSK00725-001-L00170','1291791',this);" style="cursor:pointer;"> <span class="song">P170</span></i>奥遠，旨義幽深，等圓穹之廓寥，類滄波之浩汗。談真如之性相，居十地而尚迷，説小草之因緣，處無生其猶昧。況有縈纏八邪之網，沈淪四倒之流，而欲窺究宗因，辯彰同異者，無乃妄哉。竊見<span class="zhuanming">大慈恩寺</span>翻譯法師<span class="zhuanming">慧基</span>早樹，智力夙成，行潔珪璋，操逾松杞，遂能躬遊聖域，詢禀微言，總三藏於胸懷，包四含於掌握，嗣清徽於曩哲，扇遺範於當今，實季俗之舟航，信緇林之龜鏡者也。所翻聖教已三百餘軸，中有小論，題曰《因明》，詮論難之指歸，序折邪之軌式，雖未爲玄門之要妙，然亦非造次之所知也。近聞尚藥<span class="zhuanming">吕</span>奉御以常人之資，竊衆師之説，造《因明圖》，釋宗因義。不能精悟，好起異端，苟覓聲譽，妄爲穿鑿，誹衆德之正説，<a class="zhuhao" href="#870" id="867">（1）</a>任我慢之褊心，<a class="zhuhao" href="#871" id="868">（2）</a>媒衒公卿之前，囂喧閭巷之側，不慙顔厚，靡倦神勞，頗歷炎涼，<a class="zhuhao" href="#872" id="869">（3）</a>情猶未已。然奉御於俗事少閑，遂謂真宗可了，何異鼷鼠見釜竈之堪陟，乃言<span class="zhuanming">崐</span>﹑<span class="zhuanming">閬</span>之非難，蛛蟊覩棘林之易羅，亦謂<span class="zhuanming">扶桑</span>之可網，不量涯分，何殊此焉。抑又聞之，大音希聲，大辯若訥。所以淨名會理，杜口毗城。<span class="zhuanming">尼父</span>德高，恂恂鄉黨。又<span class="zhuanming">叔度</span>汪洋之稱，<span class="zhuanming">元禮</span>模楷之譽，亦未聞誇競自媒而獲搢紳之推仰也。”云。<span class="zhuanming">立</span>致書，其事遂寢。</span> </p><p> <span class="font12 xiao"><a class="zhuhao" href="#867" id="870">（1）</a>誹衆德之正説　誹，《麗》本作排。</span> </p><p> <span class="font12 xiao"><a class="zhuhao" href="#868" id="871">（2）</a>褊心　褊，《麗》本作偏。</span> </p><p> <span class="font12 xiao"><a class="zhuhao" href="#869" id="872">（3）</a>頗歷炎涼　頗，《麗》本作再。</span> </p><i class="pageTag" onclick="viewPic('ZSK00725-001-L00171','1291791',this);" style="cursor:pointer;"> <span class="song">P171</span></i><p> <span>冬十月丁酉，太常博士<span class="zhuanming">柳宣</span>聞其事寢，乃作《歸敬書偈》，以檄譯經僧衆曰：“稽首諸佛，願護神威。當陳誠請，罔或尤譏。沈晦未悟，圓覺所歸。久淪愛海，舟檝攸希。異執乖競，和合是依。玄離取有，<a class="zhuhao" href="#877" id="873">（1）</a>理絶過違。慢乖八正，戲入百非。取捨同辯，染淨混微。簡金去礫，琢玉裨輝。能仁普鑒，凝慮研幾。契誠大道，孰敢毁誹。諤諤崇德，<a class="zhuhao" href="#878" id="874">（2）</a>唯唯浸衰。惟願留聽，庶有發揮。望矜悃悃，垂誨婓婓。歸敬曰：昔能仁示現王宫，假殁雙樹，微言既暢，至理亦弘，刹土蒙攝受之恩，懷生霑昭蘇之惠。自佛樹西蔭，塔影<a class="zhuhao" href="#879" id="875">（3）</a>東臨，<span class="zhuanming">漢</span>﹑<span class="zhuanming">魏</span>實爲濫觴，<span class="zhuanming">苻</span>﹑<span class="zhuanming">姚</span>盛其風彩，自是名僧間出，賢達連鑣，慧日長懸，法輪恆馭。開鑿之功始自<span class="zhuanming">騰</span>﹑<span class="zhuanming">顯，</span>弘闡之力仍資<span class="zhuanming">什</span>﹑<span class="zhuanming">安</span>。别有單開遠適，<span class="zhuanming">羅浮</span>﹑<span class="zhuanming">圖澄</span>，近現<span class="zhuanming">趙</span>﹑<span class="zhuanming">魏</span>，麤言圭﹑角，未可縷陳。莫不談空有於一乘，論苦集於四諦，假銓明有，終未離於有爲，息言明道，方契證於凝寂。猶執玄以求玄，是玄非玄；理因玄以忘玄，玄或是玄。義雖冥會幽途，事理絶於言象，然攝生歸寂，終藉筌蹏，<a class="zhuhao" href="#880" id="876">（4）</a>亦既立言，是非蜂起，如彼戰争，干戈競發，負者屏氣，勝者先鳴。故尚降魔，制諸外道，自非辯才，無畏答難有方，則物輩喧張，我等恥辱。是故專心適道，一意總持，建立法幢，祗植法鼓，旗鼓既正，則敵者殘摧，法輪既轉，能威不伏。若使望風旗靡，對難含膠，而能闡弘三寶，無有是處。尚藥<span class="zhuanming">吕</span>奉御入空有之門，馳正見之路，聞持擬<i class="pageTag" onclick="viewPic('ZSK00725-001-L00172','1291791',this);" style="cursor:pointer;"> <span class="song">P172</span></i>於昔賢，洞微侔於往哲。其詞辯，其義明，其德真，其行著，已沐八解之流，又悟七覺之分，影響成教，若淨名之詣<span class="zhuanming">菴園</span>，聞道必求，猶波崙之歸無竭。意在弘宣<span class="zhuanming">佛教</span>，立破《因明》之疏。若其是也，必須然其所長；如其非也，理合指其所短。今見僧徒雲集，並是採石他山。朝野俱聞<span class="zhuanming">吕</span>君請益，莫不側聽瀉瓶，皆望蕩滌掉悔之源，銷屏疑忿之聚。”</span> </p><p> <span class="font12 xiao"><a class="zhuhao" href="#873" id="877">（1）</a>玄離取有　玄，《麗》本作去。</span> </p><p> <span class="font12 xiao"><a class="zhuhao" href="#874" id="878">（2）</a>諤諤　《麗》本﹑《磧砂》本皆作“諤諤”。</span> </p><p> <span class="font12 xiao"><a class="zhuhao" href="#875" id="879">（3）</a>塔影　《麗》本作“覺影”。</span> </p><p> <span class="font12 xiao"><a class="zhuhao" href="#876" id="880">（4）</a>筌蹏　《麗》本﹑《磧砂》本皆作“筌蹄”。</span> </p><p> <span>有太史令<span class="zhuanming">李淳風</span>者，聞而進曰：“僕心懷正路，行屬歸依，以實慧爲大覺玄軀，無爲是調御法體。然皎日麗天，實助上玄運用；賢僧闡法，實裨天師妙道。是所信受，是所安心。但不敢以黄葉爲金，山鷄成鳳，<span class="zhuanming">南郭</span>濫吹，<span class="zhuanming">淄</span><span class="zhuanming">澠</span>混流耳。或有異議，豈僕心哉！豈僕心哉！然<span class="zhuanming">鶴林</span>已後，歲將二千，正法既萎，<a class="zhuhao" href="#883" id="881">（1）</a>末法初踐，玄理鬱而不彰，覺道浸將湮落。<span class="zhuanming">玄奘法師</span>頭陀法界，遠達<span class="zhuanming">迦維</span>，目擊道樹金流，仍覩七處八會，<span class="zhuanming">毗城</span>﹑<span class="zhuanming">鷲嶺</span>身入彼邦，娑羅寶階仍驗虚實。至於歷覽<span class="zhuanming">王舍</span>﹑<span class="zhuanming">檀特</span>﹑<span class="zhuanming">恆河</span>，如斯等輩，未易具言也。加之西域名僧莫不面論波若，東國疑義悉皆質之彼師，毗尼之藏既奉持而不捨，《毗曇》明義亦<i class="pageTag" onclick="viewPic('ZSK00725-001-L00173','1291791',this);" style="cursor:pointer;"> <span class="song">P173</span></i>洞觀而爲常，蘇妬路既得之於聲明，耨多羅亦剖斷於疑滯。法無大小，莫不韞之胸懷，理無深淺，悉能決之敏慮。故三藏之名<span class="zhuanming">振旦</span>之所推定，摩訶之號乃<span class="zhuanming">羅衛</span>之所共稱，名實之際，何可稱道。然<span class="zhuanming">吕</span>君學識該博，義理精通，言行樞機，<a class="zhuhao" href="#884" id="882">（2）</a>是所詳悉。至於陀羅佛法，稟自生知，無礙辯才，寧由伏習。但以《因明》義隱，所説不同，觸象各得其形，共器飯有異色。<span class="zhuanming">吕</span>君既已執情，道俗企望指定。秋霜已降，側聽鍾鳴；法雲既敷，雷震希發。但龍象蹴蹋，非驢所堪，猶緇服壼奥，白衣不踐，脱如龍種抗説，無垢釋疑，則苾芻悉曇，亦優婆能盡。輒附微志，請不爲煩。若有滯疑，望諮<span class="zhuanming">三藏</span>裁決，以所承稟傳示四衆，則正道克昌，覆障永絶，紹隆三寶，其在兹乎！過此已往，非復所悉。弟子<span class="zhuanming">柳宣</span>白。”</span> </p><p> <span class="font12 xiao"><a class="zhuhao" href="#881" id="883">（1）</a>正法既萎　萎，《麗》本作遥。</span> </p><p> <span class="font12 xiao"><a class="zhuhao" href="#882" id="884">（2）</a>樞機　樞，《磧砂》本作椎。</span> </p><p> <span>庚子，譯經僧<span class="zhuanming">明濬</span>答<span class="zhuanming">柳</span>博士<span class="zhuanming">宣</span>，以《還述頌》言其得失曰：“於赫大聖，種覺圓明，<a class="zhuhao" href="#892" id="885">（1）</a>無幽不察，如響酬聲。弗資延慶，孰悟歸誠，良導可仰，實引迷生。百川邪浪，一味吞并。物有取捨，正匪虧盈。八邪馳鋭，四句争名，飾非濫是，抑重爲輕。照日冰散，投珠水清，顯無上德，體道居貞。縱加譽毁，未動遺榮，昂昂令哲，鬱鬱含情。俟諸達觀，定此權衡，聊申悱悱，用簡英英。還述曰：頃<i class="pageTag" onclick="viewPic('ZSK00725-001-L00174','1291791',this);" style="cursor:pointer;"> <span class="song">P174</span></i>於望表預矚歸敬之詞，覽其雄文，焕乎何偉麗也。詳其雅致，誠哉豈不然歟。悲夫愛海滔天，邪山㮣日。封人我者顛墜其何已，恃慢結者沈淪而不窮，故六十二見争翳薈<a class="zhuhao" href="#893" id="886">（2）</a>而自處，九十五道競扶伏以忘歸。<span class="zhuanming">如來</span>以本願大悲，亡緣俯應，内圓四智，外顯六通，運十力以伏天魔，飛七辯而摧外道，竭兹愛海，濟稟識於三空，殄彼邪山，軀肖形於八正。指因示果，返本還源，大矣哉悲智妙用，無得而言焉。昔道樹登庸，被聲教於百億，雙林寢迹，振遺烈於三千。自佛日西傾，餘光東照，<span class="zhuanming">周</span>感夜明之瑞，<span class="zhuanming">漢</span>通宵夢之徵。<span class="zhuanming">騰</span>﹑<span class="zhuanming">蘭</span>爇慧炬於前，<span class="zhuanming">澄</span>﹑<span class="zhuanming">什</span>嗣傳燈於後。其於譯經弘法，神異濟時，高論摧邪，安禪肅物。緝頽綱者接武，繼絶紐者肩隨，莫不夷夏欽風，幽明翼化，聯華靡替，可略而詳。惟今<span class="zhuanming">三藏法師</span>藴靈秀出，含章而體一味，瓶瀉以贍五乘，悲去聖之逾遠，憫來教之多闕，緬思圓義，許道以身，心口自謀，形影相弔，振衣擎錫，討本尋源，出<span class="zhuanming">玉關</span>而遠遊，指<span class="zhuanming">金河</span>而一息。稽疑<span class="zhuanming">梵</span>宇，探幽洞微，旋化神州，揚真殄謬。遺詮闕典大備兹辰，方等圓宗彌廣前烈。所明勝義，妙絶寰中之中；真性真空，極踰方外之外。以有取也，有取喪其真；就無求之，無求蠹其實。拂二邊之迹，忘中道之相，則累遣未易洎其深，重空何以臻其極。要矣妙矣，至哉大哉。契之於心，然後以之爲法。在心爲法，形言爲教，法有自相共相，教乃遮詮表詮。粹旨沖宗，豈造次所能<i class="pageTag" onclick="viewPic('ZSK00725-001-L00175','1291791',this);" style="cursor:pointer;"> <span class="song">P175</span></i>覶縷<a class="zhuhao" href="#894" id="887">（3）</a>。法師凝神役智，詳本正末，緝熙玄籍，大啓幽關。祕希聲應扣擊之大小，廓義海納朝宗之巨細。於是殊方碩德，異域高僧，服膺問道，蓄疑請益。固已飲河滿腹，莫測其深淺；聆音駭聽，孰知其遠邇<a class="zhuhao" href="#895" id="888">（4）</a>。至於因明之道，現比蓋微，斯乃指初學之方隅，舉立論之幖幟。至若靈樞祕鍵，妙本成功，備諸奥册，非此所云也。而<span class="zhuanming">吕</span>奉御以風神爽拔，早擅多能，器宇該通，夙彰博物，弋獵開墳之典，鉤深壞璧之書，觸類而長，窮諸數術。振風颷於辯囿，摛光華於翰林，驤首雲中，先鳴日下。五行資其筆削，六位佇其高談，一覽《太玄》，應問便釋，再尋象戲，立試卽成，實<span class="zhuanming">晉</span>代<span class="zhuanming">茂先</span>﹑<span class="zhuanming">漢</span>朝<span class="zhuanming">曼倩</span>，方今蔑如也。既而翱翔羣略，綽有餘功，而敬慕大乘，夙敦誠信，比因友生戲爾，忽復屬想因明，不以師資，率已穿鑿，比決諸疏，指斥求非。諠議於朝廷，形言於造次。考其志也，固已難加；覈其知也，誠爲可惑。此論以一卷成部，五紙成卷，研機三疏，向已一周。舉非四十，自無一是。自既無是而能言是，疏本無非而能言非。言非不非，言是不是。言是不是，是而恆非；言非不非，非而恆是。非非恆是，不爲是所是；是是恆非，不爲非所非。以兹貶失，致或病諸。且據生因了因，執一體而忘二義；能了所了，封一名而惑二體。又以宗依宗，體留依去體以爲宗；喻體喻依，去體留依而爲喻。緣斯兩系，妄起多疑；迷一極成，謬生七難。但以讚窮二論，師己一心，滯<i class="pageTag" onclick="viewPic('ZSK00725-001-L00176','1291791',this);" style="cursor:pointer;"> <span class="song">P176</span></i>文句於上下，誤字音於平去。復以數論爲聲論，舉生城爲滅城。豈唯差離合之宗因，蓋亦違倒順之前後。又探鄙俚訛韻以擬<span class="zhuanming">梵</span>本囀音，雖復廣援七種，而只當彼一囀。然非彼七所目乃是第八呼聲。舛雜乖訛何從而至。又案勝論立常極微，數乃無窮，體唯極小。後漸和合生諸子微。數則倍減於常微，體又倍增於父母。迄乎終已，體彼大千；究其所窮，數唯是一。<span class="zhuanming">吕公</span>所引《易》繫辭云：太極生兩儀，兩儀生四象，四象生八卦，八卦生萬物。云此與彼言異義同。今案太極無形，肇生有像，元資一氣，終成萬物，豈得以多生一而例一生多？引類欲顯博聞，義乖復何所託。設引大例生義似同若釋，同於邪見深累如何自免。豈得苟要時譽，混正同邪，非身之讐奚至於此。凡所紕紊，胡可勝言。特由率己，致斯狼狽。根既不正，枝葉自傾，遂誤生疑，隨疑設難，曲形直影其可得乎？試舉二三，冀詳大意，深疵繁諸，委答如别。尋夫<span class="zhuanming">吕</span>公達鑒，豈孟浪而至此哉！示顯真俗，雲泥難易<span class="zhuanming">楚</span>﹑<span class="zhuanming">越</span>。因彰<span class="zhuanming">佛教</span>弘遠，正法凝深，譬洪鑪非掬雪所投，渤澥豈膠舟能越也？太史令<span class="zhuanming">李</span>君者，靈府沈祕，襟期邈遠，專精九數，綜涉六爻。博考墳圖，瞻觀雲物，鄙<span class="zhuanming">衛宏</span>之失度，陋裨竈之未工。神無滯用，望實斯在。既屬<span class="zhuanming">吕公</span>餘論，復致問言<a class="zhuhao" href="#896" id="889">（5）</a>。以實際爲大覺玄軀，無爲是調御法體。此乃信薰修<a class="zhuhao" href="#897" id="890">（6）</a>容有分，證稟自然，約不可成<a class="zhuhao" href="#898" id="891">（7）</a>。良恐言似而意違，詞近而旨遠。天師<i class="pageTag" onclick="viewPic('ZSK00725-001-L00177','1291791',this);" style="cursor:pointer;"> <span class="song">P177</span></i>妙道，幸以再思。且<span class="zhuanming">寇氏</span>天師，<span class="zhuanming">崔</span>君特薦，共貽伊咎，夫復何言。雖謂不混於<span class="zhuanming">淄</span>﹑<span class="zhuanming">澠</span>，蓋已自濫金鍮耳。惟公逸宇寥廓，學殫墳索，庇身以仁義，應物以樞機。肅肅焉，汪汪焉，擢勁節以干雲，淡清潤而鎮地。騰芳文苑，職處儒林，捃摭九疇之宗，研詳二戴之説。至於經禮三百，曲禮三千，莫不義符指掌，事如俯拾。罇俎咸推其準的，法度皆待其雌黄，遂令相鼠之詩絶聞於野，魚麗之詠盈耳於朝。惟名與實盡善盡美，而誠敬之重稟自夙成，弘護之心實惟素蓄，屬斯諠議同恥疚懷。故能投刺含膠，允光大義。非夫才兼内外，照實鄰幾，豈能激揚清濁，濟俗匡真者耶！昔<span class="zhuanming">什公</span>門下，服道者三千；今此會中，同德者如市。貧道猥以庸陋，叨厠末筵，雖慶朝聞，終慙夕惕。詳以造疏三德，並是貫達五乘，牆仞罕窺，詞峰難仰。既屬商羊鼓舞，而霈澤必霑，疾雷迅發，恐無暇掩耳。僉議，古人曰，一枝可以戢羽，何繫乎鄧林；潢洿足以沈鱗，豈俟於滄海。故不以愚愞，垂逼課虚。辭弗獲免，麤陳梗概。雖文不足取，而義或可觀。顧己庸疏，彌增慄恧，指述還答，餘無所申。釋<span class="zhuanming">明濬</span>白。”</span> </p><p> <span class="font12 xiao"><a class="zhuhao" href="#885" id="892">（1）</a>種覺圓明　種覺，《麗》本作覺種。</span> </p><p> <span class="font12 xiao"><a class="zhuhao" href="#886" id="893">（2）</a>翳薈　翳，《麗》本﹑《磧砂》本均作蘙。</span> </p><p> <span class="font12 xiao"><a class="zhuhao" href="#887" id="894">（3）</a>覶縷　覶，《麗》本﹑《磧砂》本皆作覼。</span> </p><p> <span class="font12 xiao"><a class="zhuhao" href="#888" id="895">（4）</a>孰知其遠邇　邇，《麗》本作近。</span> </p><i class="pageTag" onclick="viewPic('ZSK00725-001-L00178','1291791',this);" style="cursor:pointer;"> <span class="song">P178</span></i><p> <span class="font12 xiao"><a class="zhuhao" href="#889" id="896">（5）</a>問言　問，《麗》本作閒。</span> </p><p> <span class="font12 xiao"><a class="zhuhao" href="#890" id="897">（6）</a>信熏修　熏，《麗》本作薰。</span> </p><p> <span class="font12 xiao"><a class="zhuhao" href="#891" id="898">（7）</a>約不可成　約，《麗》本作終。</span> </p><p> <span>癸卯，<span class="zhuanming">宣</span>得書，又激<span class="zhuanming">吕</span>奉御因奏其事，敕遣羣公學士等往<span class="zhuanming">慈恩寺</span>請<span class="zhuanming">三藏</span>與<span class="zhuanming">吕公</span>對定。<span class="zhuanming">吕公</span>詞屈，謝而退焉。</span> </p><p> <span><span class="zhuanming">顯慶</span>元年春正月景寅，皇太子<span class="zhuanming">忠</span>自以非嫡，不敢久處元良，乃慕<span class="zhuanming">太伯</span>之規，陳表累讓。大帝從之，封<span class="zhuanming">忠</span>爲<span class="zhuanming">梁王</span>，賜物一萬段﹑甲第一區。卽以其月册<span class="zhuanming">代王</span><span class="zhuanming">弘</span><a class="zhuhao" href="#900" id="899">（1）</a>爲皇太子。</span> </p><p> <span class="font12 xiao"><a class="zhuhao" href="#899" id="900">（1）</a>弘　原本作治，《麗》本作弘。案作弘是，據改。</span> </p><p> <span>戊子，就<span class="zhuanming">大慈恩寺</span>爲皇太子設五千僧齋，人施布帛三段，敕遣朝臣行香。時黄門侍郎<span class="zhuanming">薛元超</span>﹑中書侍郎<span class="zhuanming">李義府</span>因參法師，遂問曰：“翻經固法門之美，未審更有何事可以光揚？又不知古來翻譯儀式如何？”法師報曰：“法藏沖奥，通演實難，然則内闡住持由乎<span class="zhuanming">釋</span>種，外護建立屬在帝王。所以泛海之舟能馳千里，依松之葛遂竦萬尋，附託勝緣，方能廣益。今<span class="zhuanming">漢</span>﹑<span class="zhuanming">魏</span>遥遠，未可詳論。且陳<span class="zhuanming">苻</span>﹑<span class="zhuanming">姚</span>已來翻宣經論。除僧之外，君臣贊助者，<span class="zhuanming">苻堅</span>時<span class="zhuanming">曇摩難提</span>譯經，黄門侍郎<span class="zhuanming">趙政</span>執筆；<span class="zhuanming">姚興</span>時<span class="zhuanming">鳩摩羅什</span>譯經，<span class="zhuanming">姚</span>王<a class="zhuhao" href="#902" id="901">（1）</a>及<span class="zhuanming">安城</span>侯<span class="zhuanming">姚嵩</span>執筆；<span class="zhuanming">後魏</span><span class="zhuanming">菩提留支</span>譯經，侍中<span class="zhuanming">崔光</span>執筆及製經序。<span class="zhuanming">齊</span>﹑<span class="zhuanming">梁</span>﹑<span class="zhuanming">周</span>﹑<span class="zhuanming">隋</span>並皆如是。<span class="zhuanming">貞觀</span>初<span class="zhuanming">波頗羅那</span>譯經，敕左僕射<span class="zhuanming">房玄齡</span>﹑<span class="zhuanming">趙郡王</span><span class="zhuanming">李孝恭</span>﹑<i class="pageTag" onclick="viewPic('ZSK00725-001-L00179','1291791',this);" style="cursor:pointer;"> <span class="song">P179</span></i>太子詹事<span class="zhuanming">杜正倫</span>﹑太府卿<span class="zhuanming">蕭璟</span>等監閲詳緝。今獨無此。又<span class="zhuanming">慈恩寺</span>聖上爲<span class="zhuanming">文德聖皇后</span>營建，壯麗輪奂，今古莫儔，未得建碑傳芳示後，顯揚之極莫過於此。公等能爲致言，則斯美可至。”二公許諾而去。明日因朝，遂爲法師陳奏，天皇皆可之。</span> </p><p> <span class="font12 xiao"><a class="zhuhao" href="#901" id="902">（1）</a>姚王　《麗》本作“姚主”。</span> </p><p> <span>壬辰，光禄大夫中書令兼檢校太子詹事監修國史柱國<span class="zhuanming">固安縣</span>開國公<span class="zhuanming">崔敦禮</span>宣敕曰：“<span class="zhuanming">大慈恩寺</span>僧<span class="zhuanming">玄奘</span>所翻經﹑論，既新翻譯，文義須精，宜令太子太傅尚書左僕射<span class="zhuanming">燕國公</span><span class="zhuanming">于志寧</span>﹑中書令兼檢校吏部尚書<span class="zhuanming">南陽縣</span>開國男<span class="zhuanming">來濟</span>﹑禮部尚書<span class="zhuanming">高陽縣</span>開國男<span class="zhuanming">許敬宗</span>﹑守黄門侍郎兼檢校太子左庶子<span class="zhuanming">汾陰縣</span>開國男<span class="zhuanming">薛元超</span>﹑守中書侍郎兼檢校右庶子<span class="zhuanming">廣平縣</span>開國男<span class="zhuanming">李義府</span>﹑中書侍郎<span class="zhuanming">杜正倫</span>等，時爲看閲，有不穩便處，卽隨事潤色。若須學士，任量追三兩人。”罷朝後，敕遣内給事<span class="zhuanming">王君德</span>來報法師云：“師須官人助翻經者，已處分<span class="zhuanming">于志寧</span>等令往，其碑文朕望自修，不知稱師意不？且令相報。”法師既奉綸旨，允慰宿心，當對使人悲喜，不覺淚流襟袖。翌日，法師自率徒衆等詣朝堂奉表陳謝。</span> <span class="font12 zhu">（表文失。）</span> </p><p class="weizhi_zhanwei"></p><p> <span>二月，有尼<span class="zhuanming">寶乘</span>者，<span class="zhuanming">高祖</span><span class="zhuanming">神堯皇帝</span><a class="zhuhao" href="#906" id="903">（1）</a>之婕妤﹑<span class="zhuanming">隋</span><span class="zhuanming">襄州</span>總管<span class="zhuanming">臨河公</span><span class="zhuanming">薛道衡</span>之女也。德芬彤管，美擅椒闈。父既學業見稱，女亦不虧家訓。妙通經史，兼善文才。<i class="pageTag" onclick="viewPic('ZSK00725-001-L00180','1291791',this);" style="cursor:pointer;"> <span class="song">P180</span></i>大帝幼時，從其受學，嗣位之後，以師傅舊恩，封<span class="zhuanming">河東郡夫人</span>，禮敬甚重。夫人情慕出家，帝從其志，爲禁中别造<span class="zhuanming">鶴林寺</span>而處之，并建碑述德。又度侍者數十人，並四事公給，將進具戒。至二月十日，敕迎法師將大德<a class="zhuhao" href="#907" id="904">（2）</a>九人，各一侍者，赴<span class="zhuanming">鶴林寺</span>爲<span class="zhuanming">河東郡夫人</span><span class="zhuanming">薛</span>尼受戒。又敕莊校寶車十乘﹑音聲車十乘，待於<span class="zhuanming">景曜門</span>内，先將馬就寺接入城門<a class="zhuhao" href="#908" id="905">（3）</a>已，方乃登車發引，大德居前，音聲從後。是時春之仲月，景物妍華，柳翠桃紅，松青霧碧，錦軒紫蓋交映其閒，飄飄然猶<span class="zhuanming">給園</span>之衆適<span class="zhuanming">王城</span>矣。既到，安置别館，設壇席，爲<span class="zhuanming">寶乘</span>等五十餘人受戒，唯法師一人爲闍黎，諸德爲證而已。三日方了。受戒已，復命巧工<span class="zhuanming">吴智敏</span>圖十師形，留之供養。其<span class="zhuanming">鶴林</span>側先有<span class="zhuanming">德業寺</span>，尼衆數百人，又奏請法師受菩薩戒，於是復往<span class="zhuanming">德業寺</span>。事訖辭還，嚫施隆重，敕遣内給事<span class="zhuanming">王君德</span>將手力執華蓋引送，衢路觀者極生善矣。<span class="zhuanming">鶴林</span>後改爲<span class="zhuanming">隆國寺</span>焉。</span> </p><p> <span class="font12 xiao"><a class="zhuhao" href="#903" id="906">（1）</a>高祖神堯皇帝　《麗》本作“高祖太武皇帝”。</span> </p><p> <span class="font12 xiao"><a class="zhuhao" href="#904" id="907">（2）</a>將大德　《麗》本將字上有并字。</span> </p><p> <span class="font12 xiao"><a class="zhuhao" href="#905" id="908">（3）</a>接入城門　《麗》本接字上有迎字。</span> </p><p> <span>無幾，御製碑文成，敕遣太尉<span class="zhuanming">長孫無忌</span>，以碑宣示羣公。其詞曰：“朕聞乾坤締構之初，品物權輿之始，莫不載形后土，藉覆穹蒼。然則二曜輝天，靡測盈虚之<i class="pageTag" onclick="viewPic('ZSK00725-001-L00181','1291791',this);" style="cursor:pointer;"> <span class="song">P181</span></i>象。四溟紀地，豈究波瀾之極。況乎法門沖寂，現生不滅之前，聖教牢籠，示有無形之外。故以道光塵劫，化洽含靈者矣。緬惟王宫發迹，蓮披超步之華，<a class="zhuhao" href="#920" id="909">（1）</a>神沼騰光，樹曲空低之幹，演德音於<span class="zhuanming">鹿苑</span>，會多士於<span class="zhuanming">龍宫</span>，福已罪之羣生，興將滅之人代，能使下愚挹道，骨碎<span class="zhuanming">寒林</span>之野；上哲欽風，魂沈<span class="zhuanming">雪山</span>之偈，絲流法雨，清火宅而辭炎；輪昇慧日，皎重昏而歸晝。朕逖覽緗史，詳觀道藝，福崇永劫者其唯<span class="zhuanming">釋</span>教歟。<span class="zhuanming">文德皇太后</span>憑柯瓊樹，疏泒璿源，<a class="zhuhao" href="#921" id="910">（2）</a>德照<span class="zhuanming">塗山</span>，道光<span class="zhuanming">嬀汭</span>，流芬彤管，彰懿則於八紘，垂訓紫宫，扇徽猷於萬古。遽而陰精掩月，永戢貞輝，坤維絶紐，長淪茂迹。撫奩鏡而增感，望陟屺而何追。昔<span class="zhuanming">仲由</span>興歎於千鍾，<span class="zhuanming">虞丘</span>致哀於三失。朕之罔極實有切於終身，故載懷興葺，創兹金地。卻背<span class="zhuanming">邠</span>郊，點千莊之樹錦，前臨<span class="zhuanming">終</span>岳，吐百仞之峰蓮，左面八川，水皎地而分鏡，<a class="zhuhao" href="#922" id="911">（3）</a>右鄰九達，羽飛蓋而連雲，抑天府之奥區，信上京之勝地。示其<a class="zhuhao" href="#923" id="912">（4）</a>雕軒架迥，綺閣陵虚，丹空曉烏，焕日宫而泛彩，素天初兔，鑒月殿而澄輝。薰徑秋蘭，疏庭佩紫，芳巖冬桂，密户叢丹。燈皎繁華，燄轉煙心之鶴，旛標廻刹，彩縈天外之虹。飛陛參差，含文露而棲玉，輕簾舒卷，網靨宿而編珠。霞班低岫之紅，池汎漠煙之翠，鳴佩與宵鍾合韻，和風共晨梵分音。豈直香積天宫，遠慙輪奂，閬風仙闕，遥愧雕華而已哉！有<span class="zhuanming">玄奘法師</span>者，實真如之冠冕也，器宇凝邃，若清風之肅<i class="pageTag" onclick="viewPic('ZSK00725-001-L00182','1291791',this);" style="cursor:pointer;"> <span class="song">P182</span></i>長松，縟思繁蔚，如綺霞之輝迥漢，騰今照古之智，挺自生知，藴寂懷真之誠，發乎齠齓。孤標一代，邁生遠以照前，迥秀千齡，架<span class="zhuanming">澄</span>﹑<span class="zhuanming">什</span>而光後。以爲淳風替古，澆俗移今，悲巨夜之長昏，痛微言之永翳，遂乃投迹異域，廣餐祕教，乘杯雲漢之外，振錫煙霞之表，滔天巨海，侵驚浪而覉遊，亘地嚴霜，犯淒氛而獨逝，平效散緒，衣單<span class="zhuanming">雪嶺</span>之風，曠野低輪，肌弊流沙之日。遐征月路，影對宵而暫雙，遠邁危峰，形臨朝而永隻。研窮智境，探賾至真，心罄玄津，研幾祕術。通昔賢之所不逮，悟先典之所未聞。遂得金牒東流，續將斷之教，寶偈西徙，補已缺之文。於時睠彼靈基，棲心此地。弘宣奥旨，葉方翠於<span class="zhuanming">祗</span>林；遠闢幽關，波再清於定水。朕所以虔誠八正，肅志雙林，將延景福，<a class="zhuhao" href="#924" id="913">（5）</a>式資冥助。奉願皇太后逍遥六度，神遊丹闕之前，偃息四禪，<a class="zhuhao" href="#925" id="914">（6）</a>魂昇紫極之境。悲夫！玉燭易往，促四序於炎涼；金箭難留，馳六龍於𣌿漏。恐波遷樹在，夷溟海於桑田；地是勢非，淪高岸<a class="zhuhao" href="#926" id="915">（7）</a>爲幽谷。於是敬刊貞石，式旌真境。其銘曰：三光照象，萬品流形，人途超忽，時代虚盈。淳風久謝，澆俗潛生，愛波滔識，業霧昏情。猗歟調御，<span class="zhuanming">迦維</span>騰迹，妙道乘幽，玄源控寂。<span class="zhuanming">鷲峰</span>遐峙，龍宫廣闢，慧日舒光，慈雲吐液。睠言聖教，載想德音，義宗往劫，<a class="zhuhao" href="#927" id="916">（8）</a>道冠來今。騰神九域，晦迹雙林，<span class="zhuanming">漢</span>夢如在，<span class="zhuanming">周</span>星遽沈。悲纏奩鏡，哀深棟宇，濯龍潛潤，椒風韜緒，霜露朝侵，風枝夕舉，雲車一<i class="pageTag" onclick="viewPic('ZSK00725-001-L00183','1291791',this);" style="cursor:pointer;"> <span class="song">P183</span></i>駕，悠哉萬古。乃興輪奂，實構雕華，紫棟留月，紅梁藻霞，雲窗散葉，風沼翻華，蓋低鳳偃，橋側虹斜。爰有慧命，英器虚沖，孤標千載，獨步三空，<span class="zhuanming">給園</span>味道，雪嶺餐風，智燈再朗，真筌重宗。四運流速，六龍馳鶩，巨夜銷氛，函關啟曙，<a class="zhuhao" href="#928" id="917">（9）</a>茂德垂範，<a class="zhuhao" href="#929" id="918">（10）</a>微塵表譽，<a class="zhuhao" href="#930" id="919">（11）</a>勒美披文，（12）遐年永著。”</span> </p><p> <span class="font12 xiao"><a class="zhuhao" href="#909" id="920">（1）</a>超步之華　超，《麗》本作起。</span> </p><p> <span class="font12 xiao"><a class="zhuhao" href="#910" id="921">（2）</a>疏泒璿源　璿，《考異》云，宋本作泉。</span> </p><p> <span class="font12 xiao"><a class="zhuhao" href="#911" id="922">（3）</a>水皎地而分鏡　皎地，《麗》本作皎池。</span> </p><p> <span class="font12 xiao"><a class="zhuhao" href="#912" id="923">（4）</a>示其　《麗》本作尔其。</span> </p><p> <span class="font12 xiao"><a class="zhuhao" href="#913" id="924">（5）</a>將延景福　將，《麗》本作庶。</span> </p><p> <span class="font12 xiao"><a class="zhuhao" href="#914" id="925">（6）</a>偃息四禪　禪，《麗》本作洲。</span> </p><p> <span class="font12 xiao"><a class="zhuhao" href="#915" id="926">（7）</a>高岸　岸，《麗》本作峯。</span> </p><p> <span class="font12 xiao"><a class="zhuhao" href="#916" id="927">（8）</a>義宗往劫　宗，《磧砂》本作徽。</span> </p><p> <span class="font12 xiao"><a class="zhuhao" href="#917" id="928">（9）</a>函關啟曙　函，《麗》本作幽。</span> </p><p> <span class="font12 xiao"><a class="zhuhao" href="#918" id="929">（10）</a>茂德垂範　垂，《考異》云，宋本作軌。</span> </p><p> <span class="font12 xiao"><a class="zhuhao" href="#919" id="930">（11）</a>微塵表譽　微，《麗》本作徽。</span> </p><p> <span>三月庚申，<a class="zhuhao" href="#934" id="931">（1）</a>羣公等奉聖製，咸詣朝堂上表陳謝曰：“跪發天華，觀河宗之奇寶；虔開祕篆，聆雲英之麗曲。包萬葉之鴻規，籠千祀之殊觀，相趨慶忭，莫知所限。竊以慧日西照，朗巨夜而開冥，法流東徙，洽東荄<a class="zhuhao" href="#935" id="932">（2）</a>而挺秀。無方之化不一，應物之理同歸，歷代迄兹，咸崇斯典。伏惟陛下垂衣截海，作鏡中區，錫類之道彌<i class="pageTag" onclick="viewPic('ZSK00725-001-L00184','1291791',this);" style="cursor:pointer;"> <span class="song">P184</span></i>光，出要之津尤重，開<span class="zhuanming">給園</span>於勝境，延稱首以閒居，地窮輪奂，人標龍象。重兹濬發沖旨，爰製豐碑，妙思難涯，玄襟獨王，義超繫表，理邃環中。臣等夙蔽真宗，幸窺天藻，以坳堂之量揣靈鼇之浚壑，蜉蝣之情議仙驥之遐壽。式歌且舞，咸誦在心，循覽周遑，<a class="zhuhao" href="#936" id="933">（3）</a>不勝欣躍。”</span> </p><p> <span class="font12 xiao"><a class="zhuhao" href="#931" id="934">（1）</a>庚申　《麗》本作“丁亥”。陳垣云，三月無庚申。</span> </p><p> <span class="font12 xiao"><a class="zhuhao" href="#932" id="935">（2）</a>東荄　東，《麗》本作陳。</span> </p><p> <span class="font12 xiao"><a class="zhuhao" href="#933" id="936">（3）</a>循覽周遑　遑，《麗》本作遍。</span> </p></div></div></div>
</>
[卷第七　起二十二年夏六月皇太子製《述聖記》　終永徽五年春二月法師答書]
<div class="wlghyzd_wzb_18"><div id="FCdiv1134118" key="1134118"><p class="fl">当前路径： <a href="./platformBookDetails.jspx?id=1291781">大慈恩寺三藏法師傳</a> &gt; 卷第七　起二十二年夏六月皇太子製《述聖記》　終永徽五年春二月法師答書 </p><div class="input fr"><div class="in1"><input autocomplete="off" class="input-text fl" id="hightLight" name="hightLight" onblur="if(!value){value=defaultValue;this.style.color='#999'}" onfocus="if(value==defaultValue){value='';this.style.color='#333'}" type="text" value="在文章内检索"/></div><div class="in2"><input class="input_btn" onclick="showHightLight();" type="submit" value=""/></div></div></div><div id="FCdiv1134119" key="1134119"><!--?xml version="1.0" encoding="UTF-8"?--><div><i class="pageTag" onclick="viewPic('ZSK00725-001-L00146','1291790',this);" style="cursor:pointer;"> <span class="song">P146</span></i><p class="font20" id="ZSK00725-001-BT0000015"><b>大慈恩寺三藏法師傳卷第七</b></p><p> <span class="font12 zhu">唐沙門慧立本　釋彥悰箋</span> </p><p class="font20" id="ZSK00725-001-BT0000016">起二十二年夏六月皇太子製《述聖記》　終永徽五年春二月法師答書</p><p> <span>二十二年夏六月，<span class="zhuanming">天皇大帝</span>居<span class="zhuanming">春宫</span>，奉覩聖文，又製《述聖記》，其詞曰：“夫顯揚正教，非智無以廣其文；崇闡微言，非賢莫能定其旨。蓋真如聖教者，諸法之玄宗，衆經之軌躅也。綜括宏遠，奥旨遐深，極空有之精微，<a class="zhuhao" href="#751" id="749">（1）</a>體生滅之機要。詞茂道曠，尋之者不究其源，文顯義幽，履之者莫測其際。故知聖慈所被，業無善而不臻，妙化所敷，緣無惡而不剪。開法網之綱紀，弘六度之正教，拯羣有之塗炭，啟三藏之祕扃。是以名無翼而長飛，道無根而永固。道名流慶，歷遂古<a class="zhuhao" href="#752" id="750">（2）</a>而鎮常；赴感應身，經塵劫而不朽。晨鍾夕梵，交二音於<span class="zhuanming">鷲峰</span>，慧日法流，轉雙輪於<span class="zhuanming">鹿苑</span>。排空寳蓋，接翔雲而共飛，莊野春林，與天華而合彩。伏惟皇帝陛下，上玄資福，垂拱而治八荒；德被黔黎，斂衽而朝萬國。恩加朽骨，石室歸貝葉之文；澤及昆蟲，金匱流<span class="zhuanming">梵</span>説之偈。遂使<span class="zhuanming">阿耨<i class="pageTag" onclick="viewPic('ZSK00725-001-L00147','1291790',this);" style="cursor:pointer;"> <span class="song">P147</span></i>達水</span>通神甸之八川，<span class="zhuanming">耆闍崛山</span>接<span class="zhuanming">嵩</span>﹑<span class="zhuanming">華</span>之翠嶺。竊以法性凝寂，靡歸心而不通；智地玄奥，感懇誠而遂顯。豈謂重昏之夜，燭慧炬之光，火宅之朝，降法雨之澤。於是百川異流，同會於海，萬區分義，總成乎實。豈與<span class="zhuanming">湯</span>﹑<span class="zhuanming">武</span>校其優劣，<span class="zhuanming">堯</span>﹑<span class="zhuanming">舜</span>比其聖德者哉！<span class="zhuanming">玄奘</span>法師者，夙懷聰令，立志夷簡，神清齠齓之年，體拔浮華之世，凝情定室，匿跡幽巖，栖息三禪，巡遊十地，超六塵之境，獨步<span class="zhuanming">迦維</span>，會一乘之旨，隨機化物。以<span class="zhuanming">中華</span>之無質，尋<span class="zhuanming">印度</span>之真文，遠涉<span class="zhuanming">恆河</span>，終期滿字。頻登<span class="zhuanming">雪嶺</span>，更獲半珠。問道往還，十有七載，備通釋典，利物爲心。以<span class="zhuanming">貞觀</span>十九年二月六日，奉敕於<span class="zhuanming">弘福寺</span>翻譯聖教要文，凡六百五十七部。引大海之法流，洗塵勞而不竭，傳智燈之長燄，皎幽闇而恆明，自非久植勝緣，何以顯揚斯旨。所謂法性常住，齊三光之明，我皇福臻，同二儀之固。伏見御製衆經論序，照古騰今，理含金石之聲，文抱風雲之潤。<span class="zhuanming">治</span>輒以輕塵足岳，墜露添流，略舉大綱，以爲斯記。”</span> </p><p> <span class="font12 xiao"><a class="zhuhao" href="#749" id="751">（1）</a>極空有之精微　宗，《麗》本﹑《磧砂》本均作空，是，今據改。</span> </p><p> <span class="font12 xiao"><a class="zhuhao" href="#750" id="752">（2）</a>遂古　遂，《傳》作邃。</span> </p><p> <span>法師進啟謝曰：<a class="zhuhao" href="#755" id="753">（1）</a></span> </p><p> <span><span class="zhuanming">玄奘</span>聞七耀摛光，憑高天而散景；九河灑潤，因厚地而通流。是知相資之美，處物既然，演法依人，<i class="pageTag" onclick="viewPic('ZSK00725-001-L00148','1291790',this);" style="cursor:pointer;"> <span class="song">P148</span></i>理在無惑。伏惟皇太子殿下發揮睿藻，再述天文，讚美大乘，莊嚴實相。珠迴玉轉，霞爛錦舒，將日月而聯華，與咸英<a class="zhuhao" href="#756" id="754">（2）</a>而合韻。<span class="zhuanming">玄奘</span>輕生多幸，沐浴殊私，不任銘佩，奉啟陳謝。</span> </p><p> <span class="font12 xiao"><a class="zhuhao" href="#753" id="755">（1）</a>啟謝曰　其下《一本》文全異，見本卷末附録。</span> </p><p> <span class="font12 xiao"><a class="zhuhao" href="#754" id="756">（2）</a>咸英　英，各本均作英，《麗》本作韶。</span> </p><p> <span>時降令答法師<a class="zhuhao" href="#759" id="757">（1）</a>書曰：“<span class="zhuanming">治</span>素無才學，性不聰敏。内典諸文殊未觀覽，所作序記鄙拙尤繁。忽得來書，褒揚讚述，撫躬自省，慙悚交并。勞師等遠臻<a class="zhuhao" href="#760" id="758">（2）</a>，深以爲愧。”</span> </p><p> <span class="font12 xiao"><a class="zhuhao" href="#757" id="759">（1）</a>答法師　《麗》本無此三字，他本皆有。</span> </p><p> <span class="font12 xiao"><a class="zhuhao" href="#758" id="760">（2）</a>勞師等遠臻　《一本》無等字。</span> </p><p> <span>釋<span class="zhuanming">彦悰</span>箋述曰：“自二聖序文出後，王公﹑百辟﹑法﹑俗﹑黎庶手舞足蹈，歡詠德音，内外揄揚，未及浹辰<a class="zhuhao" href="#762" id="761">（1）</a>而周六合，慈雲再蔭，慧日重明，歸依之徒波迴霧委。所謂上之化下，猶風靡草，其斯之謂乎！<span class="zhuanming">如來</span>所以法付國王，良爲此也。”</span> </p><p> <span class="font12 xiao"><a class="zhuhao" href="#761" id="762">（1）</a>未及浹辰　《麗》本無‘及’字。</span> </p><p> <span>時<span class="zhuanming">弘福寺</span>寺主<span class="zhuanming">圓定</span>及京城僧等，請鑴二序文於金石，藏之寺宇，帝可之。後寺僧<span class="zhuanming">懷仁</span>等乃鳩集<span class="zhuanming">晉</span>右軍將軍<span class="zhuanming">王羲之</span>書，勒於碑石焉。</span> </p><i class="pageTag" onclick="viewPic('ZSK00725-001-L00149','1291790',this);" style="cursor:pointer;"> <span class="song">P149</span></i><p> <span>庚辰，皇太子以<span class="zhuanming">文德聖皇后</span>早棄萬方，思報昊天，追崇福業，使中大夫守右庶子臣<span class="zhuanming">高季輔</span>宣令曰：“寡人不造，咎譴所鍾，年在未識，慈顔棄背，終身之憂，貫心滋甚，風樹之切，刻骨冥深。每以龍忌之辰，歲時興感，空懷陟屺之望，益疚寒泉之心。既而笙歌遂遠，瞻奉無逮，徒思昊天之報，罔寄烏鳥之情。竊以覺道洪慈，實資冥福，冀申孺慕，是用歸依。宜令所司於京城内舊廢寺妙選一所，奉爲<span class="zhuanming">文德聖皇后</span>卽營僧寺。寺成之日，當别度僧。仍令挾帶林泉，務盡形勝。仰規忉利之果，副此罔極之懷。”</span> </p><p> <span>於是有司詳擇勝地，遂於宫城南<span class="zhuanming">晉昌里</span>，面<span class="zhuanming">曲池</span>，依<span class="zhuanming">淨覺</span>故伽藍而營建焉。瞻星揆地，像天闕，放<span class="zhuanming">給園</span>，窮<span class="zhuanming">班</span>﹑<span class="zhuanming">倕</span>巧藝，盡<span class="zhuanming">衡</span>﹑<span class="zhuanming">霍</span>良木，文石梓桂櫲樟栟櫚充其林，珠玉丹青赭堊金翠備其飾。而重樓複殿，雲閣洞房，凡十餘院，總一千八百九十七間，牀褥器物，備皆盈滿。</span> </p><p> <span><span class="zhuanming">文武聖皇帝</span>又讀法師所進《菩薩藏經》，美之，因勅春宫作其經後序。其詞曰：“蓋聞<span class="zhuanming">羲皇</span>至賾，精粹止於龜文；<span class="zhuanming">軒后</span>通幽，雅奥窮於鳥篆。考丹書於索隱，殊昧實際之源；徵緑錯以研幾，蓋非常樂之道。猶且事光圖史，振薰風於八埏；德洽生靈，激<span class="zhuanming">堯</span>波<a class="zhuhao" href="#768" id="763">（1）</a>於萬代。伏惟皇帝陛下轉輪垂拱而化漸<span class="zhuanming">鷄園</span>，勝殿凝旒而神交<span class="zhuanming">鷲嶺</span>，<i class="pageTag" onclick="viewPic('ZSK00725-001-L00150','1291790',this);" style="cursor:pointer;"> <span class="song">P150</span></i>總調御於徽號，匪文思之所窺；綜波若於綸言，豈繫象之能擬。由是教覃溟表，咸傳八解之音，訓浹寰中，皆踐四禪之軌。遂使三千法界，盡懷生而可期<a class="zhuhao" href="#769" id="764">（2）</a>；百億須彌，入提封而作鎮。<span class="zhuanming">尼連德水</span>邇帝里之滄池，<span class="zhuanming">舍衞菴園</span>接<span class="zhuanming">上林</span>之茂苑。雖復法性空寂，隨感必通，真乘深妙，無幽不闡。所謂大權御極，導法流而靡窮；能仁撫運，拂劫石而無盡，體均具相，不可思議，校美前王，焉可同年而語矣。爰自開闢，地限流沙，<span class="zhuanming">震旦</span>未融，靈文尚隱。<span class="zhuanming">漢</span>王精感，託夢想於玄宵；<span class="zhuanming">晉</span>后翹誠，降修多於<span class="zhuanming">白馬</span>。有同蠡酌，豈達四海之涯；取譬管窺，寧窮七曜之隩。暨乎<a class="zhuhao" href="#770" id="765">（3）</a>皇靈遐暢，威加鐵圍之表；至聖發明，德被金剛之際。恆沙國土，普襲衣冠，開解脱門，踐真實路，<span class="zhuanming">龍宫</span><span class="zhuanming">梵</span>説之偈必萃清臺，猊吼貝葉之文咸歸册府。灑兹甘露，普潤芽莖，垂此慧雲，遍霑翾走，豈非歸依之勝業，聖政之靈感者乎！《大菩薩藏經》<a class="zhuhao" href="#771" id="766">（4）</a>者，大覺義宗之要旨也。佛修此道，以證無生；菩薩受持，咸登不退。六波羅蜜關鍵所資，四無量心根力斯備。蓋彼岸之津涉，正覺之梯航者焉。<span class="zhuanming">貞觀</span>中年，<span class="zhuanming">身毒</span><a class="zhuhao" href="#772" id="767">（5）</a>歸化，越<span class="zhuanming">熱坂</span>而頒朔，跨<span class="zhuanming">懸度</span>以輸賝。文軌既同，道路無壅。沙門<span class="zhuanming">玄奘</span>振錫尋真，出自<span class="zhuanming">玉關</span>，長驅<span class="zhuanming">奈苑</span>，至於<span class="zhuanming">天竺</span>力士生處，訪獲此經，歸而奏上，降詔翻譯，於是畢功。余以問安之暇，澄心妙法之寳，奉述天旨，微表讚揚，式命有司綴於終卷。”自是帝既情信日隆，平章法義，福田功德無輟於<i class="pageTag" onclick="viewPic('ZSK00725-001-L00151','1291790',this);" style="cursor:pointer;"> <span class="song">P151</span></i>口，與法師無暫相離，敕加供給，及時服卧具數令换易。</span> </p><p> <span class="font12 xiao"><a class="zhuhao" href="#763" id="768">（1）</a>堯波　《麗》本作波瀾。</span> </p><p> <span class="font12 xiao"><a class="zhuhao" href="#764" id="769">（2）</a>盡懷生而可期　期，《磧砂》本作封。</span> </p><p> <span class="font12 xiao"><a class="zhuhao" href="#765" id="770">（3）</a>暨乎　暨，《麗》本﹑《磧砂》本均作洎。</span> </p><p> <span class="font12 xiao"><a class="zhuhao" href="#766" id="771">（4）</a>大菩薩藏經　大，各本皆作大，《麗》本作夫。</span> </p><p> <span class="font12 xiao"><a class="zhuhao" href="#767" id="772">（5）</a>身毒　身，《磧砂》本作申。附《音義》：“卽天竺，國名也。”</span> </p><p> <span>秋七月景申，夏罷，又施法師衲袈裟一領，價直百金。觀其作製，都不知鍼綫出入所從。</span> </p><p> <span>帝庫内多有前代諸衲，咸無好者，故自教後宫造此，將爲稱意，營之數歲方成，乘輿四巡，恆將隨逐。二十二年，<a class="zhuhao" href="#787" id="773">（1）</a>駕幸<span class="zhuanming">洛陽宫</span>，時<span class="zhuanming">蘇州</span><span class="zhuanming">道恭法師</span>﹑<span class="zhuanming">常州</span><span class="zhuanming">慧宣法師</span>並有高行，學該内外，爲朝野所稱。帝召之。既至，引入坐言訖，時二僧<a class="zhuhao" href="#788" id="774">（2）</a>各披一衲，是<span class="zhuanming">梁武帝</span>施其先師，相承共寳。既來謁龍顔，故取披服。帝哂其不工，取衲令示，仍遣賦詩以詠。<span class="zhuanming">恭公</span>詩曰：“福田資象德，聖種理幽薰。不持金作縷，還用綵成文。朱青自掩映，翠綺相氤氲，獨有離離葉，恆向稻畦分。”<span class="zhuanming">宣公</span>詩末云：“如蒙一披服，方堪稱福田。”意欲之。帝並不與，各施絹五十疋，卽此衲也。傳其麗絶，豈常人所服用，<a class="zhuhao" href="#789" id="775">（3）</a>唯法師盛德當之矣。時并賜法師剃刀一口。法師表謝曰：</span> </p><p> <span>沙門玄奘<a class="zhuhao" href="#790" id="776">（4）</a>伏奉敕賜<a class="zhuhao" href="#791" id="777">（5）</a>衲袈裟一領﹑剃刀一<i class="pageTag" onclick="viewPic('ZSK00725-001-L00152','1291790',this);" style="cursor:pointer;"> <span class="song">P152</span></i>口。<a class="zhuhao" href="#792" id="778">（6）</a>殊命薦臻，寵靈隆赫，恭對惶悸，如履春冰。<a class="zhuhao" href="#793" id="779">（7）</a><span class="zhuanming">玄奘</span>幸遭邕穆之化，<a class="zhuhao" href="#794" id="780">（8）</a>早預息心之侣，三業無紀，四恩靡答，謬迴天睠，濫叨雲澤。<a class="zhuhao" href="#795" id="781">（9）</a>忍辱之服彩合流霞，智慧之刀銛逾切玉。謹當衣<a class="zhuhao" href="#796" id="782">（10）</a>以降煩惱之魔，佩以斷塵勞之網。起餘譏於彼己，懼空疎於冒榮。<a class="zhuhao" href="#797" id="783">（11）</a>慚<a class="zhuhao" href="#798" id="784">（12）</a>恧屏營，趨承俯僂，鞠心跼蹐，精爽飛越。<a class="zhuhao" href="#799" id="785">（13）</a>不任悚荷之至。謹奉表謝聞。塵黷聖鑒，<a class="zhuhao" href="#800" id="786">（14）</a>伏深戰慄。</span> </p><p> <span class="font12 xiao"><a class="zhuhao" href="#773" id="787">（1）</a>二十二年　《考異》云，《宋》本作“往十二年”。</span> </p><p> <span class="font12 xiao"><a class="zhuhao" href="#774" id="788">（2）</a>二僧　二，《磧砂》本作一。</span> </p><p> <span class="font12 xiao"><a class="zhuhao" href="#775" id="789">（3）</a>服用　《麗》本服字上有宜字，宋本無。</span> </p><p> <span class="font12 xiao"><a class="zhuhao" href="#776" id="790">（4）</a>玄奘　《一》作“奘言”。</span> </p><p> <span class="font12 xiao"><a class="zhuhao" href="#777" id="791">（5）</a>賜　《一》作“㫖施”。</span> </p><p> <span class="font12 xiao"><a class="zhuhao" href="#778" id="792">（6）</a>剃刀一口　《一本》上有“賓鐵”二字。</span> </p><p> <span class="font12 xiao"><a class="zhuhao" href="#779" id="793">（7）</a>殊命薦臻寵靈隆赫恭封惶悸如履春冰　《一》作‘雲雨曲垂，謬霑霈澤，光命隆厚，精守震越’。</span> </p><p> <span class="font12 xiao"><a class="zhuhao" href="#780" id="794">（8）</a>邕穆之化　“邕穆”《一》作“文明”。</span> </p><p> <span class="font12 xiao"><a class="zhuhao" href="#781" id="795">（9）</a>謬廻天睠濫叨雲澤　《一》作“皇腃不遺，思榮府墜”。</span> </p><p> <span class="font12 xiao"><a class="zhuhao" href="#782" id="796">（10）</a>衣　《一》作服。</span> </p><p> <span class="font12 xiao"><a class="zhuhao" href="#783" id="797">（11）</a>榮　《一》作恩。</span> </p><p> <span class="font12 xiao"><a class="zhuhao" href="#784" id="798">（12）</a>慚　《一》作濫。</span> </p><p> <span class="font12 xiao"><a class="zhuhao" href="#785" id="799">（13）</a>趨承俯僂鞠心跼蹐精爽飛越　《一本》無此三句。</span> </p><p> <span class="font12 xiao"><a class="zhuhao" href="#786" id="800">（14）</a>聖鑒　聖，《一》作天。</span> </p><i class="pageTag" onclick="viewPic('ZSK00725-001-L00153','1291790',this);" style="cursor:pointer;"> <span class="song">P153</span></i><p> <span>帝少勞兵事，纂曆之後又心存兆庶，及<span class="zhuanming">遼東</span>征罰，櫛沐風霜，旋斾已來，氣力頗不如平昔，有憂生之慮。既遇法師，遂留心八正，牆壍五乘，遂將息平復。帝因問曰：<a class="zhuhao" href="#802" id="801">（1）</a>“欲樹功德，何最饒益？”法師對曰：“衆生寢惑，非慧莫啟。慧芽抽殖，法爲其資。弘法由人，卽度僧爲最。”帝甚歡。</span> </p><p> <span class="font12 xiao"><a class="zhuhao" href="#801" id="802">（1）</a>帝因問曰　《麗》本無“帝”“曰”二字。</span> </p><p> <span>秋九月己卯，詔曰：“昔<span class="zhuanming">隋</span>季失御，天下分崩，四海塗炭，八埏鼎沸。朕屬當󱉓亂，<a class="zhuhao" href="#805" id="803">（1）</a>躬履兵鋒，亟犯風霜，宿於馬上。比加藥餌猶未痊除，近日已來方就平復，豈非福善所感而致此休徵耶？京城及天下諸州寺宜各度五人，<span class="zhuanming">弘福寺</span>宜度五十人。”計海内寺三千七百一十六所，計度僧尼一萬八千<a class="zhuhao" href="#806" id="804">（2）</a>五百餘人。未此以前，天下寺廟遭<span class="zhuanming">隋</span>季凋殘，緇僧將絶，蒙兹一度，並成徒衆。美哉君子所以重正言也。</span> </p><p> <span class="font12 xiao"><a class="zhuhao" href="#803" id="805">（1）</a>󱉓亂　󱉓，《麗》本作勘，《磧砂》本亦作勘，附《音義》云：“上音勘，剪伐也。”</span> </p><p> <span class="font12 xiao"><a class="zhuhao" href="#804" id="806">（2）</a>一萬八千　一，《磧砂》本作二。《考異》：“大本﹑承本﹑校宋本並作二。”</span> </p><p> <span>帝又問：“《金剛般若經》一切諸佛之所從生，聞而不謗，功逾身命之施，非<span class="zhuanming">恆</span>沙珍寳所及。加以理微言約，故賢達君子多愛受持，未知先代所翻，文義具不？”<i class="pageTag" onclick="viewPic('ZSK00725-001-L00154','1291790',this);" style="cursor:pointer;"> <span class="song">P154</span></i>法師對曰：“此經功德實如聖旨。西方之人咸同愛敬。今觀舊經，亦微有遺漏。據<span class="zhuanming">梵</span>本具云‘能斷金剛般若’，舊經直云‘金剛般若’。欲明菩薩以分别爲煩惱，而分别之惑，堅類金剛，唯此經所詮無分别慧，乃能除斷，故曰‘能斷金剛般若’，故知舊經失上二字。又如下文，三問闕一，二頌闕一，九喻闕三，如是等。<span class="zhuanming">什法師</span>所翻<span class="zhuanming">舍衞國</span>也，<span class="zhuanming">留支</span>所翻婆伽婆者，少可。”帝曰：“師既有<span class="zhuanming">梵</span>本，可更委翻，使衆生聞之具足。”然經本貴理，不必須飾文而乖義也。故今新翻《能斷金剛般若》，委依<span class="zhuanming">梵</span>本。奏之，帝甚悦。</span> </p><p class="weizhi_zhanwei"></p><p> <span>冬十月，車駕還京，法師亦從還。先是敕所司於<span class="zhuanming">北闕紫微殿</span>西别營一所，號<span class="zhuanming">弘法院</span>。既到，居之。晝則帝留談説，夜乃還院翻經。更譯<span class="zhuanming">無性菩薩</span>所釋《攝大乘論》十卷，<a class="zhuhao" href="#811" id="807">（1）</a><span class="zhuanming">世親</span>所釋《攝大乘論》十卷，<a class="zhuhao" href="#812" id="808">（2）</a>《緣起聖道經》一卷，<a class="zhuhao" href="#813" id="809">（3）</a>《百法明門論》一卷。<a class="zhuhao" href="#814" id="810">（4）</a></span> </p><p> <span class="font12 xiao"><a class="zhuhao" href="#807" id="811">（1）</a>無性……十卷　《録》有“二十二年三月於弘福寺譯”十一字。</span> </p><p> <span class="font12 xiao"><a class="zhuhao" href="#808" id="812">（2）</a>世親……十卷　《録》有“二十二年十二月八日譯”十字。</span> </p><p> <span class="font12 xiao"><a class="zhuhao" href="#809" id="813">（3）</a>緣起……一卷　《録》有“二十三年元旦譯”七字。</span> </p><p> <span class="font12 xiao"><a class="zhuhao" href="#810" id="814">（4）</a>百法……一卷　《録》有“二十二年十一月十七日譯”十一字。</span> </p><i class="pageTag" onclick="viewPic('ZSK00725-001-L00155','1291790',this);" style="cursor:pointer;"> <span class="song">P155</span></i><p> <span>戊申，皇太子又宣令曰：“營<span class="zhuanming">慈恩寺</span>漸向畢功，輪奂將成，僧徒尚闕，伏奉敕旨度三百僧，别請五十大德同奉神居降臨行道。其新營道場宜名<span class="zhuanming">大慈恩寺</span>，别造翻經院，虹梁藻井，丹青雲氣，瓊礎銅㧺，<a class="zhuhao" href="#820" id="815">（1）</a>金環華鋪，並加殊麗，令法師移就翻譯，仍綱維寺任。”法師既奉令旨，令充上座，進啟讓曰：</span> </p><p> <span>沙門<span class="zhuanming">玄奘</span>啟。伏奉令旨以<span class="zhuanming">玄奘</span>爲<span class="zhuanming">慈恩寺</span>上座。恭聞嘉令，心靈靡措，屏營累息，增深戰悚。<span class="zhuanming">玄奘</span>學藝無紀，行業空疎，敢誓捐罄，方期光贊。憑恃皇靈，窮遐訪道，所獲經論，奉敕翻譯，誠冀法流漸潤，克滋鼎祚，聖教紹宗，<a class="zhuhao" href="#821" id="816">（2）</a>光華史册。<span class="zhuanming">玄奘</span>昔冒危塗，久嬰痾疹，駑蹇力弊，恐不卒業，孤負國恩，有罰無赦。命知僧務，更貽重譴，魚鳥易性，飛沉失路。伏惟皇太子殿下仁孝天縱，愛敬因心，感風樹之悲，結寒泉之病，式建伽藍，將弘景福，匡理法衆，任在能人，用非其器，必有蹎仆。伏願睿情遠鑒，照弘法之福因，慈造曲垂，察愚誠<a class="zhuhao" href="#822" id="817">（3）</a>之忠款，則法僧無晦老<a class="zhuhao" href="#823" id="818">（4）</a>之咎，魚鳥得飛沉之趣。不任誠懇<a class="zhuhao" href="#824" id="819">（5）</a>之至，謹奉啟陳情，伏用慚惶，追增悚悸。</span> </p><p> <span class="font12 xiao"><a class="zhuhao" href="#815" id="820">（1）</a>銅㧺　㧺，《麗》本﹑《磧砂》本皆作沓。</span> </p><p> <span class="font12 xiao"><a class="zhuhao" href="#816" id="821">（2）</a>紹宗　宗，《麗》本作宣。</span> </p><p> <span class="font12 xiao"><a class="zhuhao" href="#817" id="822">（3）</a>愚誠　各本皆作誠，《麗》本作鄙。</span> </p><i class="pageTag" onclick="viewPic('ZSK00725-001-L00156','1291790',this);" style="cursor:pointer;"> <span class="song">P156</span></i><p> <span class="font12 xiao"><a class="zhuhao" href="#818" id="823">（4）</a>晦老　《麗》本作“悔吝”。《麗》本《考異》云：“悔吝”二字，古本作“悔老”，同校作“悔耄”，大本作“晦耄”，同朱校作“悔󶆟”，承本作“悔<span><img class="wordPic" height="" src="http://xuexi.ancientbooks.cn/shuju/u/cms/www/201612/1408535928nk.png" style="width: 12px; display: inline-block;" width=""/></span>”。</span> </p><p> <span class="font12 xiao"><a class="zhuhao" href="#819" id="824">（5）</a>誠懇　《麗》本作“瀝懇”。</span> </p><p> <span>十二月戊辰，又敕太常卿<span class="zhuanming">江夏王</span><span class="zhuanming">道宗</span>將九部樂，<span class="zhuanming">萬年</span>令<span class="zhuanming">宋行質</span>﹑<span class="zhuanming">長安</span>令<span class="zhuanming">裴方彦</span>各率縣内音聲，及諸寺幢帳，並使務極莊嚴。己巳，旦集<span class="zhuanming">安福門</span>街，迎像送僧入<span class="zhuanming">大慈恩寺</span>。至是陳列於通衢，其錦綵軒檻，魚龍幢戲，凡一千<a class="zhuhao" href="#828" id="825">（1）</a>五百餘乘，帳蓋三百餘事。先是内出繡畫等像二百餘軀，金銀像兩軀，金縷綾羅旛五百口，宿於<span class="zhuanming">弘福寺</span>，并法師西國所將經﹑像﹑舍利等，爰自<span class="zhuanming">弘福</span>引出，安置於帳座及諸車上，處中而進。又於像前兩邊各麗大車，車上豎長竿懸旛，旛後布<a class="zhuhao" href="#829" id="826">（2）</a>師子神王等爲前引儀。又莊寳車五十乘坐諸大德，次京城僧衆執持香華，唄讚隨後，次文武百官各將侍衞部列陪從，太常九部樂挾兩邊，二縣音聲繼其後，而幢旛鐘鼓訇磕繽紛，眩日浮空，震耀都邑，望之極目不知其前後。皇太子遣率<span class="zhuanming">尉遲紹宗</span>﹑副率<span class="zhuanming">王文訓</span>領東宫兵千餘人充手力，敕遣御史大夫<span class="zhuanming">李乾祐</span>爲大使，與武侯相知檢校。帝將皇太子<a class="zhuhao" href="#830" id="827">（3）</a>﹑後宫等於<span class="zhuanming">安福門</span>樓執香鑪目而送之，甚悦。衢路觀者數億萬人。經像至寺門，敕<span class="zhuanming">趙公</span>﹑<span class="zhuanming">英公</span>﹑中書<span class="zhuanming">褚</span>令執香鑪引入，安置殿内，奏九部樂﹑破陣舞及諸戲於庭，訖<i class="pageTag" onclick="viewPic('ZSK00725-001-L00157','1291790',this);" style="cursor:pointer;"> <span class="song">P157</span></i>而還。</span> </p><p> <span class="font12 xiao"><a class="zhuhao" href="#825" id="828">（1）</a>一千　《麗》本無一字。</span> </p><p> <span class="font12 xiao"><a class="zhuhao" href="#826" id="829">（2）</a>旛後布　布，《麗》本作“卽有”。</span> </p><p> <span class="font12 xiao"><a class="zhuhao" href="#827" id="830">（3）</a>帝將皇太子　帝字上，《銘》有“自弘福迎法師”句。</span> </p><p> <span>壬申，將欲度僧。辛未，皇太子與仗衞出宿故宅。後日旦，從寺南列羽儀而來，至門，下乘步入，百僚陪從。禮佛已，引五十大德相見，陳造寺所爲意，發言嗚噎，酸感旁人，侍臣及僧無不哽泣，觀烝烝<a class="zhuhao" href="#833" id="831">（1）</a>之情，亦今之<span class="zhuanming">舜</span>也。言訖，昇殿東閣，令少詹事<span class="zhuanming">張行成</span>宣恩宥降京畿見禁囚徒，然後剃髮觀齋，及賜王公已下束帛訖。屏人下閣禮佛，與妃等巡歷廊宇。至法師房，製五言詩貼於户曰：“停軒觀福殿，遊目眺皇畿。法輪含日轉，華蓋接雲飛。翠煙香綺閣，丹霞光寳衣。旛虹遥合彩，空外迥分暉。蕭然登十地，自得會三歸。”觀訖還宫。是時緇素歡欣，更相慶慰，莫不歌玄風重盛，遺法再隆，遠近已來<a class="zhuhao" href="#834" id="832">（2）</a>未曾有也。其日敕追法師還北闕。</span> </p><p> <span class="font12 xiao"><a class="zhuhao" href="#831" id="833">（1）</a>烝烝　《麗》本﹑《磧砂》本皆作蒸蒸。</span> </p><p> <span class="font12 xiao"><a class="zhuhao" href="#832" id="834">（2）</a>遠近己來　遠近，《麗》本作近古。</span> </p><p> <span>二十三年夏四月，駕幸<span class="zhuanming">翠微宫</span>，皇太子及法師並陪從。既至，處分之外，唯談玄論道，問因果報應，及西域先聖遺芳故迹，皆引經酬對。帝深信納，數攘袂歎曰：“朕共師相逢晚，不得廣興佛事。”帝發京時雖少違和，<i class="pageTag" onclick="viewPic('ZSK00725-001-L00158','1291790',this);" style="cursor:pointer;"> <span class="song">P158</span></i>而神威睿慮無減平昔。至五月己巳，微加頭痛，留法師宿宫中。庚午，帝崩於<span class="zhuanming">含風殿</span>。時祕不言，還京發喪，殯<span class="zhuanming">太極殿</span>。其日皇太子卽皇帝位於梓宫之側，踰年改元曰<span class="zhuanming">永徽</span>，萬方號慟，如喪考妣。</span> </p><p class="weizhi_zhanwei"></p><p> <span>法師還<span class="zhuanming">慈恩寺</span>。自此之後，專務翻譯，無棄寸陰。每日自立程課，若晝日有事不充，必兼夜以續之。遇乙之後方乃停筆。攝經已復禮佛行道，至三更暫眠，五更復起，讀誦<span class="zhuanming">梵</span>本，朱點次第，擬明旦所翻。每日齋訖，黄昏二時講新經論，及諸州聽學僧等恆來決疑請義。既知上座之任，僧事復來諮稟。復有内使遣營功德，前後造一切經十部，夾紵寳裝像二百餘軀，亦令取法師進止。日夕已去，寺内弟子百餘人咸請教誡，盈廊溢廡，皆酬答處分無遺漏者。雖衆務輻湊，而神氣綽然，無所擁滯。猶與諸德説西方聖賢立義，諸部異端，及少年在此周遊講肆之事，高論劇談，竟無疲怠，其精敏强力，過人若斯。復數有諸王卿相來過禮懺，逢迎誘導，並皆發心，莫不捨其驕華，肅敬稱歎。</span> </p><p class="weizhi_zhanwei"></p><p> <span>二年春正月壬寅，<span class="zhuanming">瀛州</span>刺史<span class="zhuanming">賈敦頤</span>﹑<span class="zhuanming">蒲州</span>刺史<span class="zhuanming">李道裕</span>﹑<span class="zhuanming">穀州</span>刺史<span class="zhuanming">杜正倫</span>﹑<span class="zhuanming">恆州</span>刺史<span class="zhuanming">蕭鋭</span>因朝集在京，公事之暇，相命參法師請受菩薩戒。法師卽授之，并爲廣説菩薩行法，勸其事君盡忠，臨下慈愛，羣公歡喜，辭去，<i class="pageTag" onclick="viewPic('ZSK00725-001-L00159','1291790',this);" style="cursor:pointer;"> <span class="song">P159</span></i>各捨淨財，共修書遣使參法師，謝聞戒法。其書曰：“竊聞身非欲食，<span class="zhuanming">如來</span>受<span class="zhuanming">純陀</span>之供，法師所求，淨名遂善德之請，皆爲顯至理之常恆，示凡聖之無二。又是因機以接物，假相而弘道，爲之者表重法之誠，受之者爲行檀之福，豈曰心緣於彼此，情染於名利者哉！仰惟宿殖德本，非於三四五佛，深達法相，善識十二部經，<a class="zhuhao" href="#837" id="835">（1）</a>獨悟真宗，遠尋聖迹，遊<span class="zhuanming">崛山</span>之淨土，浴<span class="zhuanming">恆水</span>之清流，入深法界，求善知識，收至文於百代之後，探玄旨於千載之前。津梁庶品，不皦不昧，等施一切，無先無後。<span class="zhuanming">頤</span>等識蔽二空，業淪三界，猶蠶絲之自纏，如井輪之不息。雖復順教生信，隨緣悟解，頂禮歸依，受持四句，隱身而爲宴坐，厭苦而求常樂，而遠滯無明，近昏至理，未能悟佛性之在身，知境界之唯識，心非去取，義涉有無，不能卽八邪而入八正，行非道而通佛道。譬涉海而無津，猶面牆而靡見。昨因事隙，遂得參奉，曲蒙接引，授菩薩戒。施以未曾有法，發其無上道心，一念破於無邊，四心盡於來際，菩提之種起自塵勞，火中生蓮曷足爲喻。始知<span class="zhuanming">如來</span>之性卽是世間，湼槃之際不殊生死，行於般若便是不行，得彼菩提翻爲無得。忽以小機預聞大教，頂受尋思，無量歡喜。然夫檀義攝六，法施爲優；尊位有三，師居其一。弘慈利物，雖類日月之無心；仰照懷恩，竊同葵藿之知感。大士聞法捐軀，非所企及，童子見佛奉士，<a class="zhuhao" href="#838" id="836">（2）</a>輒敢庶幾。謹送片物表心，具如别疏。所願照其<i class="pageTag" onclick="viewPic('ZSK00725-001-L00160','1291790',this);" style="cursor:pointer;"> <span class="song">P160</span></i>誠懇，生其福田，受兹微施，隨意所與，使夫墜露添海，將浡澥而俱深；飛塵集岳，與須彌而永固，可久可大，幸甚幸甚。春寒尚重，願動止休宜。謹遣白書，諸無所具。<span class="zhuanming">賈敦頤</span>等和南。”其爲朝賢所慕如是。</span> </p><p> <span class="font12 xiao"><a class="zhuhao" href="#835" id="837">（1）</a>十二部經　《麗》本作“一十二部”。</span> </p><p> <span class="font12 xiao"><a class="zhuhao" href="#836" id="838">（2）</a>奉士　士，《磧砂》本作土。</span> </p><p> <span>三年<a class="zhuhao" href="#845" id="839">（1）</a>春三月，法師欲於寺端門之陽造石浮圖，安置西域所將經像，其意恐人代不常，經本散失，兼防火難。浮圖量高三十丈，擬顯大國之崇基，爲<span class="zhuanming">釋迦</span>之故迹。將欲營築，附表聞奏。敕使中書舍人<span class="zhuanming">李義府</span>報法師云：“所營塔功大，恐難卒成，宜用甎造。亦不願師辛苦，今已敕大内東宫﹑掖庭等七宫亡人衣物助師，足得成辦。”於是用甎，仍改就西院。其塔基面各一百四十尺，倣西域制度，不循此舊式也。塔有五級，<a class="zhuhao" href="#846" id="840">（2）</a>并相輪﹑霜盤凡高一百八十尺。層層中心皆有舍利，或一千﹑二千，凡一萬餘粒。上層以石爲室。南面有兩碑，載二聖《三藏聖教序》﹑《記》，其書卽尚書右僕射<span class="zhuanming">河南公</span><span class="zhuanming">褚遂良</span>之筆也。初基塔之日，<span class="zhuanming">三藏</span>自述誠願，略曰：</span> </p><p> <span><span class="zhuanming">玄奘</span>自惟薄祜，生不遇佛，復乘微善，預聞像教，儻生末法，何所歸依。又慶少得出家，目覩靈相，幼知來慕法，<a class="zhuhao" href="#847" id="841">（3）</a>耳屬遺筌。聞説菩薩所修行，思齊如不及；聞説<span class="zhuanming">如來</span>所證法，仰止於身心。所以歷尊師授，博問先達。信夫<span class="zhuanming">漢</span>夢西感，正教東傳，道阻且長，未<i class="pageTag" onclick="viewPic('ZSK00725-001-L00161','1291790',this);" style="cursor:pointer;"> <span class="song">P161</span></i>能委悉，故有專門競執，多滯二常之宗，黨同嫉異，致乖一味之旨，遂令後學相顧，靡識所歸。是以面<span class="zhuanming">鷲山</span>以增哀，慕常啼而假寐，潛祈靈祐，顯恃國威，決志出一生之域，投身入萬死之地。經是聖迹之處，備謁遺靈，但有弘法之人，遍尋正説。經一所，悲見於所未見；遇一字，慶聞於<a class="zhuhao" href="#848" id="842">（4）</a>所未聞，故以身命餘資，繕寫遺闕。既誠遂願，<a class="zhuhao" href="#849" id="843">（5）</a>言歸本朝，幸屬休明，照許翻譯。先皇道跨金輪，聲震玉鼓，紹隆像季，允膺付囑，又降發神衷，親裁《三藏》之序，今上春宫講道，復爲《述聖》之記，可謂重光合璧，振彩聯華，涣汗垂七曜之文，鏗鍧<a class="zhuhao" href="#850" id="844">（6）</a>韻九成之奏。自<span class="zhuanming">東都</span><span class="zhuanming">白馬</span>，西明草堂，傳譯之盛，詎可同日而言者也。但以生靈薄運，共失所天，唯恐三藏<span class="zhuanming">梵</span>本，零落忽諸，二聖天文，寂寥無紀，所以敬崇此塔，擬安<span class="zhuanming">梵</span>本，又樹豐碑，鑴斯《序》﹑《記》，庶使巍峩永劫，願千佛同觀，氤氲聖迹，與二儀齊固。</span> </p><p> <span>時<span class="zhuanming">三藏</span>親負簣畚，擔運甎石，首尾二周，功業斯畢。</span> </p><p> <span class="font12 xiao"><a class="zhuhao" href="#839" id="845">（1）</a>三年　《傳》﹑《録》﹑《狀》俱作“二年”。</span> </p><p> <span class="font12 xiao"><a class="zhuhao" href="#840" id="846">（2）</a>五級　《銘》作“七級”。</span> </p><p> <span class="font12 xiao"><a class="zhuhao" href="#841" id="847">（3）</a>幼知來慕法　知來，《麗》本作而。</span> </p><p> <span class="font12 xiao"><a class="zhuhao" href="#842" id="848">（4）</a>悲見……慶聞……　《麗》本“悲”“慶”二字下皆有“所”字。</span> </p><p> <span class="font12 xiao"><a class="zhuhao" href="#843" id="849">（5）</a>既誠遂願　《麗》本作“既遂誠願”。</span> </p><p> <span class="font12 xiao"><a class="zhuhao" href="#844" id="850">（6）</a>鏗鍧　《磧砂》本作“鏗鈜”。</span> </p><i class="pageTag" onclick="viewPic('ZSK00725-001-L00162','1291790',this);" style="cursor:pointer;"> <span class="song">P162</span></i><p> <span>夏五月<a class="zhuhao" href="#852" id="851">（1）</a>乙卯，<span class="zhuanming">中印度</span>國<span class="zhuanming">摩訶菩提寺</span>大德<span class="zhuanming">智光</span>﹑<span class="zhuanming">慧天</span>等致書於法師。<span class="zhuanming">光</span>於大﹑小乘及彼外書﹑四韋陀﹑五明論等莫不洞達，卽<span class="zhuanming">戒賢法師</span>門人之上首，五<span class="zhuanming">印度</span>學者咸共宗焉。<span class="zhuanming">慧天</span>於小乘十八部該綜明練，匠誘之德亦所推重，法師遊西域日常共切磋。彼雖半教有功，然未措心於《方等》，爲其執守偏見，法師恆詆訶。<span class="zhuanming">曲女城</span>法集之時，又深折挫，彼亦媿伏。自别之後，欽佇不忘，乃使同寺沙門<span class="zhuanming">法長</span>將書，并賷讚頌及㲲兩端，揄揚之心甚厚。其書曰：“微妙吉祥世尊金剛座所<span class="zhuanming">摩訶菩提寺</span>諸多聞衆所共圍遶上座<span class="zhuanming">慧天</span>，致書<span class="zhuanming">摩訶支那國</span>於無量經律論妙盡精微<span class="zhuanming">木叉阿遮利耶</span>：敬問無量少病少惱。我<span class="zhuanming">慧天</span>苾芻今造佛大神變讚頌及諸經論比量智等，今附苾芻<span class="zhuanming">法長</span>將往。此無量多聞老大德阿遮利耶<span class="zhuanming">智光</span>亦同前致問，鄔波索迦日授稽首和南。今共寄白㲲一雙，示不空心，路遠莫怪其少，願領。彼須經論，録名附來，當爲抄送<span class="zhuanming">木叉阿遮利耶</span>，願知。”其爲遠賢所慕如此。</span> </p><p> <span class="font12 xiao"><a class="zhuhao" href="#851" id="852">（1）</a>夏五月　《傳》﹑《録》﹑《狀》在“夏五月”前，俱云“塔成後又追入内，於修文殿翻《發智》等論，降手詔飛白書，慰問優洽”。陳垣云：“永徽三年五月丁巳朔，無乙卯。</span> </p><p> <span>五年春二月，<span class="zhuanming">法長</span>辭還，又索報書。法師答，并信物。其書寫文録奏然後將付使人。其詞曰：</span> </p><i class="pageTag" onclick="viewPic('ZSK00725-001-L00163','1291790',this);" style="cursor:pointer;"> <span class="song">P163</span></i><p> <span><span class="zhuanming">大唐國</span>苾芻<span class="zhuanming">玄奘</span>謹修書<span class="zhuanming">中印度</span><span class="zhuanming">摩揭陀國</span>三藏<span class="zhuanming">智光法師</span>座前。自一辭違，俄十餘載。境域遐遠，音徽莫聞。思戀之情，每增延結。彼苾芻<span class="zhuanming">法長</span>至，蒙問，并承起居康豫，豁然目朗，若覩尊顔。踊躍之懷，筆墨難述。節候漸暖，不審信後何如？又往年使還，承正法藏大法師無常，奉問摧割，不能已已。嗚呼！可謂苦海舟沈，天人眼滅，遷奪之痛，何其速歟！惟正法藏植慶曩晨，樹功長劫，故得挺冲和之茂質，標懿傑之宏才，嗣德聖天，繼輝<span class="zhuanming">龍猛</span>，重然智炬，再立法幢。撲炎火於邪山，塞洪流於倒海，策疲徒於寳所，示迷衆於大方，蕩蕩焉，巍巍焉，實法門之棟幹也。又如三乘半滿之教，異道斷常之書，莫不韞綜胸懷，貫練心腑。文盤節而克暢，理隱昧而必彰，故使内外歸依，爲<span class="zhuanming">印度</span>之宗袖。加以恂恂善誘，曉夜不疲，衢罇自盈，酌而不竭。<span class="zhuanming">玄奘</span>昔因問道，得預參承，并荷指晦，雖曰庸愚，頗亦蓬依麻直。及辭還本邑，囑累尤深，殷勤之言，今猶在耳。方冀保安眉壽，式贊玄風，豈謂一朝奄歸萬古，追惟永往，彌不可任。伏惟法師夙承雅訓，早昇當室，攀戀之情當難可處，奈何奈何。有爲法爾，當可奈何，願自裁抑。昔大覺潛暉，<span class="zhuanming">迦葉</span>紹宗洪業；<a class="zhuhao" href="#855" id="853">（1）</a><span class="zhuanming">商那</span>遷化，<span class="zhuanming">毱多</span>闡其嘉猷。今法將歸真，法師次任其事，唯願清詞妙辯，共四海而恆流，福智莊嚴，與五山而永久。<span class="zhuanming">玄奘</span>所將經論，已翻《瑜伽<i class="pageTag" onclick="viewPic('ZSK00725-001-L00164','1291790',this);" style="cursor:pointer;"> <span class="song">P164</span></i>師地論》等大小三十餘部，其《俱舍》﹑《順正理》，見譯未周，今年必了。卽日<span class="zhuanming">大唐</span>天子聖躬萬福，率土安寧，以輪王之慈，敷法王之化，所出經論，並蒙神筆製序，令所司抄寫，國内流行，爰至鄰邦亦俱遵習。雖居像運之末，而法教光華，雍雍穆穆，亦不異<span class="zhuanming">室羅筏誓多林</span>之化也，伏願照知。又前渡<span class="zhuanming">信渡河</span>失經一馱，今録名如後，有信請爲附來。并有片物供養，願垂納受。路遠不得多，莫嫌鮮薄。<span class="zhuanming">玄奘</span>和南。</span> </p><p> <span>又答<span class="zhuanming">慧天法師</span>書曰：</span> </p><p> <span><span class="zhuanming">大唐國</span>苾芻<span class="zhuanming">玄奘</span>謹致書<span class="zhuanming">摩訶菩提寺</span>三藏<span class="zhuanming">慧天法師</span>足下。乖别稍久，企仰惟深。音寄不通，莫慰傾渴。彼苾芻<span class="zhuanming">法長</span>至，辱書敬承休豫，用增欣悦。又領細白㲲兩端﹑讚頌一夾，來意既厚，寡德愧無以當，悚息悚息。節氣漸和，不知信後體何如也？想融心百家之論，栖慮九部之經，建正法幢，引歸宗之客，擊克勝鼓，挫鍱腹之賓，頡頏王侯之前，抑揚英俊之上，故多歡適也。<span class="zhuanming">玄奘</span>庸弊，氣力已衰，又加念德欽仁，唯豐勞積。昔因遊方在彼，遇瞻光儀。<span class="zhuanming">曲女城</span>會，又親交論。當對諸王及百千徒衆，定其深淺。此立大乘之旨，彼豎半教之宗，往復之間，詞氣不無高下。務存正理，靡護人情，以此輒生𣣋觸。<a class="zhuhao" href="#856" id="854">（2）</a>罷席之後，尋已豁然。今來使猶傳法師寄申謝悔，何懷固之甚也。法師學富詞清，志堅操遠，<span class="zhuanming">阿耨達水</span>無以比其波瀾，<i class="pageTag" onclick="viewPic('ZSK00725-001-L00165','1291790',this);" style="cursor:pointer;"> <span class="song">P165</span></i>淨末尼珠不足方其皦潔，後進儀表，屬在高人，願勗良規，闡揚正法。至如理周言極，無越大乘，意恨法師未爲深信，所謂耽翫羊鹿，棄彼白牛，賞愛水精，捨頗胝寳，明明大德，何此惑之滯歟？又壞器之身，浮促難守，宜早發大心，莊嚴正見。勿使臨終方致嗟悔。今使還國，謹此代誠，并附片物，蓋欲示酬來意，未是盡其深心也。願知。前還日渡<span class="zhuanming">信渡河</span>，失經一馱，今録名如别，請爲附來。餘不能委述。苾芻<span class="zhuanming">玄奘</span>謹呈。</span> </p><p> <span class="font12 xiao"><a class="zhuhao" href="#853" id="855">（1）</a>紹宗洪業　宗，《麗》本作宣。</span> </p><p> <span class="font12 xiao"><a class="zhuhao" href="#854" id="856">（2）</a>𣣋觸　《磧砂》本作凌觸。《麗》本作淩，案應是淩字。</span> </p></div></div></div>
</>
